**SJL6 Privlastňovacie prídavné mená**

**Už vieme, že**

**privlastňovacie prídavné mená** vyjadrujú, že osobám alebo zvieratám niečo patrí. Otázky: **čí? čia? čie?**

 Privlastňovacie prídavné mená delíme na:

 ♦ **individuálne –** vyjadrujú privlastnenie **jednotlivým** osobám alebo zvieratám

otcov kabát, Jánovo pero, matkin prsteň, Petrina šatka, chlapcova spolužiačka

vlkov chvost,

mačkina srsť

♦ **druhové –** vyjadrujú privlastnenie **celému** zvieraciemu alebo ľudskému **druhu**

*včelí vosk, medvedia stopa, kohútie zápasy, husí krk*

(každý) *boží* deň, *človečia* túžba

**Zapamätáme si**

Privlastňovacie prídavné, ktoré sú **odvodené od vlastného podstatného mena**, píšeme na začiatku **s veľkým písmenom**:

**J**ánovo (pero), **D**ankin (úspech), **K**atkina (šatka), **D**unčova (búda),...

**🖉 Podčiarkni v texte privlastňovacie prídavné mená.** ( Pýtaj sa: **čí ? čia ? čie ?** )

Sestrine šaty boli uložené v taške. Samkova babka býva pri lese. Sledovali sme líščiu noru. Na Hviezdoslavovu počesť sa koná Hviezdoslavov Kubín. V advente súvisia stridžie dni s ľudovými poverami. Hankin spev ocenili potleskom. Brankárova hokejka sa zlomila. Zbadali vlčie mláďatá. Pečieme medvedie labky. Pýši sa orlím pierkom. Zaujal ma Robinsonov príbeh. Páčia sa ti dedkove modré oči? V lese sme objavili veveričkine zásoby na zimu. Obdivovali sme maliarovo sochárske umenie. V kroví sme zbadali ondatrin chvost. Rád počúva strýkove príbehy z mladosti. Rysulin pysk je plný čerstvej trávy. Stratila sa mi Rexova nová vôdzka. Hladia ma teplé starkine ruky.

**🖉 Z podčiarknutých slov utvor individuálne privlastňovacie prídavné mená príponami -ov, -ova, -ovo, -in, -ina, -ino.** ( Pýtaj sa: **čí ? čia ? čie ?** )

spevák vystúpenie, babka koláč,

Evička dar, hádzanár gól,

teta želanie, Marcel chyba,

holub sfarbenie srsti, Šikula poviedka, žabka skok, Botto balada

**🖉 Z podčiarknutých slov utvor *druhové* privlastňovacie prídavné mená príponami -í, -ia, ie.** ( Pýtaj sa: **čí ? čia ? čie ?** )

*lev rev, baba leto, netopier kolónia, trpaslík vzrast, motýľ krídlo,*

*bobor zub, striga zazeranie,*

*žaba muž, líška kožuch, ťava hrb*

**🖉 Zo zvieracích podstatných mien utvor privlastňovacie prídavné mená,**

**ktorými:**

a) privlastňujeme **jednému**  zvieraťu

|  |  |  |  |  |  |
| --- | --- | --- | --- | --- | --- |
| **myška** |  | **zúbok** | **vrabec** |  | **perie** |
| **lev** |  | **hriva** | **lastovička** |  | **hniezdo** |
| **pes** |  | **ucho** | **straka** |  | **chvost** |
| **jeleň** |  | **skok** | **Maja** (včielka) |  | **let** |

b) privlastňujeme **celému** zvieraciemu druhu (napr.: **všetkým** rybám,...)

|  |  |  |  |  |  |
| --- | --- | --- | --- | --- | --- |
| myška |  | chvost | slon |  | chôdza |
| lev |  | rev | osa |  | hniezdo |
| pes |  | labka | mucha |  | váha |
| laň |  | srsť | obor |  | oko |