**UČEBNÉ OSNOVY**

**Osemročné štúdium**

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov predmetu** | | **Občianska náuka** | | | | | |
| **Časový rozsah výučby** | |  | | | | | |
|  | Ročník | 1. | 2. | 3. | 4. | Spolu |
|  | Štátny vzdelávací program | 1 | 1 | 0,5 | 0,5 | 3 |
|  | Školský vzdelávací program | 0 | 0 | 0 | 0 | 0 |
|  | SPOLU | 1 | 1 | 0,5 | 0,5 | 3 |
| **Kód a názov odboru štúdia** | | 7902 500 gymnázium | | | | | |
| **Stupeň vzdelania** | | nižšie sekundárne vzdelanie ISCED 2 | | | | | |
| **Forma štúdia** | | denná | | | | | |
| **Dĺžka štúdia** | | osemročná | | | | | |
| **Vyučovací jazyk** | | slovenský jazyk | | | | | |

**CHARAKTERISTIKA PREDMETU**

Predmet prispieva k orientácii žiakov v rodinnom a školskom prostredí. Vedie ich k poznávaniu svojej obce, regiónu, vlasti a  Európskej únie. Umožňuje žiakom pochopiť seba samých a pomáha im v ich socializačnom procese. Učí ich demokraticky myslieť a konať, poznávať svoje práva a povinnosti a obhajovať práva druhých. Poskytuje žiakom základné vedomosti z oblasti štátu a práva a vedie ich k aktívnej občianskej angažovanosti a umožňuje im pochopiť ekonomický život spoločnosti.

**CIELE VYUČOVACIEHO PREDMETU**

Predmet sa cieľmi spolupodieľa na utváraní a rozvíjaní kľúčových kompetencií tým, že vedie žiaka k:

* podpore vedomia jedinečnosti a neopakovateľnosti každého človeka v spoločnosti,
* utváraniu vedomia vlastnej identity a identity druhých ľudí,
* realistickému sebapoznávaniu a sebahodnoteniu,
* akceptovaniu vlastnej osobnosti a osobnosti druhých ľudí,
* aktívnemu občianstvu a osobnej angažovanosti, uvedomovaniu si práv a povinností, rešpektovaniu základných princípov demokracie a tolerancie,
* vytváraniu pozitívnych vzťahov k opačnému pohlaviu v prostredí školy a mimo školy,
* rozpoznávaniu stereotypných názorov na postavenie muža a ženy,
* získaniu základných vedomostí o ekonomickom fungovaní spoločnosti,
* uplatňovaniu vhodných komunikačných prostriedkov k vyjadrovaniu vlastných myšlienok, citov, názorov a postojov,
* k obhajovaniu vlastných postojov a k primeranému obhajovaniu svojich práv,
* vytváraniu schopnosti využívať ako zdroj informácií rôzne verbálne a neverbálne texty spoločenského a spoločenskovedného charakteru,
* rešpektovaniu a uplatňovaniu mravných princípov a pravidiel spoločenského spolunažívania a prebratiu zodpovednosti za vlastné názory, správanie sa a dôsledky konania.

**VÝCHOVNÉ A VZDELÁVACIE STRATÉGIE**

Závažným predpokladom rozvíjania a uplatňovania uvedených cieľových kategórií je prekonávať transmisívnu výučbu dejepisu, ktorej podstatou je odovzdávanie poznatkov v hotovej podobe prevažne explikačnými (vysvetľujúcimi) metódami a prostredníctvom frontálnej výučby, a v širšej miere aplikovať prístupy, ktoré kladú dôraz na aktívne učenie, na proces hľadania, objavovania a konštruovania (vytvárania) poznatkov na základe vlastnej činnosti a skúsenosti v interakcii s učiteľom a spolužiakmi v kooperatívnom učení. Učiteľ je sprievodcom žiaka v jeho učení, zdrojom odborne erudovaných informácií, cenným kritikom a oponentom žiaka a nositeľom spoločensky uznaných hodnôt, s ktorými žiaka konfrontuje.

**STRATÉGIA VYUČOVANIA**

Stratégie vyučovania vychádzajú z výchovno-vzdelávacích stratégií. Učiteľ svoj výklad vedie tak, aby udržiaval mysle študentov v neustálej aktivite formulovaním problémových otázok a vytvoril im priestor, aby spoločne s ním aktívne hľadali odpovede na sformulované otázky. V príme dominuje postojová zložka edukačného procesu nad kognitívnou. Dôraz je kladený na budovanie identity žiaka, jeho identifikáciu s rodinou, mestom, regiónom a vlasťou. Tomu zodpovedá aj hodnotenie výchovno-vzdelávacích výsledkov.

**Klasifikácia a hodnotenie študentov**

Pri hodnotení a klasifikácii študijných výsledkov sa budú používať tieto metódy, formy a prostriedky :

**a,** sústavné sledovanie výkonov a aktivity žiaka,  pripravenosti a zapojenia do vyučovacieho procesu

**b,** písomné preverovanie vedomostí - krátke previerky z 2 – 3 vyučovacích hodín

- testy a písomné previerky z celého tematickécelku  
 **c,** ústna odpoveď   
**d,** hodnotenie ďalších činností žiakov - projekty, referáty, prezentácie, postery a zapojenie do súťaží.   
 Pri sústavnom pozorovaní žiaka budú vyučujúci využívať vlastný systém hodnotenia výkonov, napr. plusy, mínusy ... Pri klasifikácii známkami je vyučujúci povinný dodržať minimálny počet známok za klasifikačné obdobie podľa týždennej časovej dotácie v predmete. Žiak je povinný absolvovať všetky testy a písomné previerky z celého tematického celku, resp. učiteľom zadané úlohy / referáty, projekty  prezentácie ..., v prípade nesplnenia učiteľ rozhodne o inej forme hodnotenia.  
 Odporúčané stupnice hodnotenia písomných skúšok / učiteľ môže stupnicu čiastočne meniť podľa náročnosti skúšky/ :   
 100 - 90 % výborný  
 89 - 75 % chválitebný  
 74 - 50 % dobrý  
 49 - 33 % dostatočný  
 32 - 0 % nedostatočný

**UČEBNÉ ZDROJE**

Učebnice pre ZŠ

Odborné publikácie

Internet

Materiály prinesené žiakmi

Alternatívne učebnice

**OBSAH VZDELÁVANIA**

1.ročník (Príma) 1 hod. týždenne / 33 hod. ročne /

|  |  |  |  |  |
| --- | --- | --- | --- | --- |
| Tematický celok  počet hodín | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **Moja rodina (12 hodín)**  PT: Osobnostný a sociálny rozvoj  (tematický celok buduje identitu žiaka ako príslušníka rodiny)  PT: Tvorba projektu (žiaci budú prezentovať prinesené materiály)  **Moja škola (8 hodín)**  **Moja obec, región, vlasť, EÚ (13 hodín)** | Poslanie rodiny  Vzťahy v rodine.  História mojej rodiny  Problémy rodinného života  Naša trieda  Vzťahy v triede  Práva a povinnosti v triede a v škole  História a súčasnosť školy  Hodnota vzdelania, povolanie, školy v zahraničí  História mesta, predstavitelia mesta, vybavenosť  Spiš – pamiatky, rodáci, príroda  Slovensko – jeho prítomnosť a minulosť | Funkcie rodiny  Sociálne roly, práva a povinnosti rodičov a detí, pravidlá, komunikácia v rodine, životný štýl, voľný čas, príbuzní – priatelia – susedia  fotografia-obrazová spomienka,rodinný album, rodostrom  normy, Dohovor o právach dieťaťa, Zákon o rodine  Sociálna skupina.  Sebapoznanie, sebahodnotenie,  Osobnosť, spolupráca, pravidlá, triedna a školská samospráva, učiteľ (typológia)  Symboly školy, školská kronika  Školská dochádzka, typy a stupne škôl  Kronika, erb, rodáci, obecná samospráva  Región, vyšší územný celok  Slovenská republika, štátna vlajka, štátna hymna, štátny znak, štátna pečať, štandarda prezidenta SR, vlastenectvo  Európska únia | Žiak:  Vie vysvetliť poslanie a funkcie rodiny, svoje miesto v rodine.  Pozná pravidlá v rodine, vie ich objasniť na príklade svojej rodiny.  Vie vysvetliť práva a povinnosti členov rodiny.  Na príkladoch vie uviesť fungovanie vzťahov v širšej rodine.  Vie rozlíšiť vhodné a nevhodné spôsoby využívania voľného času v rodine.  *Vie pochopiť pojem generácia v rodinnom kontexte na príklade starých rodičov, rodičov.*  *Zostaviť rodostrom svojej rodiny.*  *Napísať krátky príbeh zo života svojej rodiny.*  Položiť adekvátne otázky súvisiace s fotografiami, zhodnotiť význam rodinného albumu pre život rodiny    Vie vymenovať právne normy upravujúce rodinný život  Uvedomuje si význam hodnôt, týkajúcich sa rodiny a školy vo svojom živote.  Vie pomenovať tri základné roly v triede.  Vie rozlíšiť kladné i záporné vlastnosti seba i svojich spolužiakov.  Aktívne sa podieľa na tvorbe pravidiel v triede a v škole a riadi sa nimi.  Zapája sa do práce v záujmových útvaroch školy a do mimoškolských aktivít.  Zaznamenávať rozprávanie starých rodičov o škole z čias ich mladosti  Pátrať po starých školských zošitoch a učebniciach,  Predstaviť svoju školu hostím  Uvedomuje si význam hodnôt, týkajúcich sa školy vo svojom živote.  Vie získavať informácie o školskom systéme v SR a EÚ.  Vie nakresliť (opísať) erb mesta  Pozná významných rodákov a súčasných predstaviteľov mesta  Pozná úrady podniky a služby v meste  Vie vymenovať zmeny v mieste bydliska, ktoré sa udiali počas ich života  Vie rozpoznať čo sa zmenilo a čo sa nezmenilo v mieste ich bydliska, zaznamenať rozprávanie starých rodičov, rodičov o minulosti svojho rodiska  *Pozná historickú udalosť, osobnosť, ktorú pripomína pomník, pamätník, pamätná tabuľa v mieste, kde žije*  *Identifikuje najstarší hrob na cintoríne.*  *Vie vymedziť región Spiš, okres Gelnica, Košický samosprávny kraj*  *Pozná pamiatky, zaujímavé siesta a osobnosti regiónu*  *Identifikuje sa so svojím mestom, regiónom*  Pozná pamiatky, zaujímavé siesta a osobnosti minulosti aj súčasnosti Slovenska  Pozná hlavné charakteristiky obyvateľstva SR a váži si spoluobčanov z iných regiónov, inej národnosti, onoho vierovyznania apod.  Pozná slová štátnej hymny, vie nakresliť alebo opísať štátny znak, štátnu pečať a štandardu prezidenta SR  Identifikuje sa so svojou vlasťou  Vníma suverénne Slovensko ako súčasť Európskej únie |  |

**2.ročník (Sekunda) 1 hod. týždenne / 33 hod. ročne**

|  |  |  |  |
| --- | --- | --- | --- |
| Tematický celok  počet hodín | Obsahový štandard | | Výkonový štandard |
|  | Téma | Pojmy | Spôsobilosti |
| **Postavenie jednotlivca v spoločnosti**  Poč. hod. 9  **Sociálne vzťahy v spoločnosti**  Poč. hod. 6  **Štát a právo**  Poč. hod. 18 | 1. osobnosť človeka 2. socializácia jednotlivca 3. sociálna komunikácia 4. učenie 5. sociálne skupiny 6. sociálne vzťahy 7. zdravý životný štýl 8. opakovanie tematického celku 9. spoločnosť 10. sociálne zmeny v spoločnosti 11. sociálne a politické napätia – konflikty, vojny, extrémizmus 12. tolerancia 13. dobrovoľníctvo 14. charitatívna činnosť 15. opakovanie tematického celku 16. Ústava Slovenskej republiky 17. Štát, jeho znaky a funkcie 18. forma vlády 19. deľba štátnej moci 20. demokracia 21. opakovanie tematického celku 22. voľby 23. právo 24. právne normy 25. právna spôsobilosť 26. spôsobilosť na právne úkony 27. trestná zodpovednosť 28. prezumpcia neviny 29. opakovanie tematického celku 30. exkurzia 31. opakovanie tematického celku 32. opakovanie a preskúšanie 33. opakovanie |  | -simulovať v rolových hrách základné typy osobnosti podľa  temperamentu,  - rozpoznať prejavy kladných a záporných charakterových  vlastností konkrétneho človeka,  - porovnať rôzne spôsoby učenia sa,  - zhodnotiť prínos spolupráce a súťaženia v sociálnej skupine,  - rozpoznať pozície a roly jednotlivcov v sociálnych skupinách,  - identifikovať jednotlivé životné štýly,  - zdôvodniť svoj výber vhodných a nevhodných spôsobov trávenia  voľného času  -analyzovať štruktúru spoločnosti podľa veku, pohlavia,  náboženstva, vzdelania, národnosti,  - určiť hlavné príčiny sociálnych zmien v spoločnosti a ich  dôsledky,  -uviesť príklady rozmanitosti kultúr v Slovenskej republike,  - rozpoznať prejavy šikanovania, extrémizmu, vandalizmu,  - vysvetliť príčiny rôznych konfliktov v spoločnosti,  - navrhnúť konkrétne formy pomoci pre zdravotne postihnutých  a starých ľudí v okolí.  -analyzovať články Ústavy SR, týkajúce sa znakov štátu a štátnej  moci,  -zhodnotiť význam Ústavy SR pre občana,  - vysvetliť na príkladoch vybraných štátov funkcie štátu,  - porovnať na príkladoch vybraných štátov rôzne formy vlády,  - zdôvodniť potrebu deľby štátnej moci,  - vystihnúť rozdiely medzi priamou a nepriamou demokraciou,  - rozlíšiť parlamentné, prezidentské a komunálne voľby,  - vytvoriť hierarchiu právnych predpisov,  - rozpoznať na príkladoch znaky protiprávneho konania. |

**3.ročník (Tercia) 1 hod. týždenne / 16 hod. ročne**

|  |  |  |  |  |
| --- | --- | --- | --- | --- |
| Tematický celok  počet hodín | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **Občiansky život ako proces formovania demokracie**  **(16 hodín)** | Občan, občianstvo | - občan  - občianstvo  - štát | Vie vysvetliť vzťah medzi občanom a štátom. Pozná vznik a vývoj občianstva. Vie vymenovať znaky štátu prospešného pre občana. | Písomné a ústne skúšanie |
| Proces formovania občianskej spoločnosti | - občania v starovekom Grécku  - občianska spoločnosť v rímskej republike  - vývoj občianskej spoločnosti | Pozná korene občianskej spoločnosti. Vie porovnať postavenie občanov v Aténskej demokracii a Rímskej republike. |
| Vznik štátu | - prvé štáty na svete  - Aténska demokracia, Rímska republika  - štát, znaky štátu | Vie použiť informácie z dejepisu o vzniku štátov. Vie vysvetliť pojem štát. Vie vymenovať znaky štátu. |
| Právny štát | - znaky právneho štátu  - občan a právny štát | Pozná korene právneho štátu v antickej spoločnosti. Vie vymenovať znaky právneho štátu. Vie v konkrétnych situáciách rozlišovať či ide o právny štát. |
| Ústava Slovenskej republiky | - Ústava SR – základný zákon štátu  - členenie ústavy  - preambula  - 2. Hlava Ústavy SR | Chápe význam ústavy pre riadenie štátu. Pozná obsah Ústavy SR. Vie vymenovať orgány štátnej moci. Vie zdôvodniť, prečo je II. Hlava Ústavy SR pre občanov najdôležitejšia. |
| Kto nám vládne (Štátna moc) | - štátna moc  - zložky štátnej moci  - zákonodarná moc | Vie vysvetliť, ako a prečo vzniká štátna moc. Vie vymenovať orgány štátnej moci. Vie vymenovať úlohy parlamentu. |
| Kto nám vládne (Štátna moc) | - štátna moc  - výkonná moc  - prezident  - súdna moc | Vie vymenovať, kto a ako vykonáva moc v štáte. Pozná základné právomoci prezidenta. Pozná význam súdov. |
| Demokracia, jej vznik a vývoj | - dejiny demokracie  - priama a nepriama demokracia | Vie vysvetliť význam slova demokracia. Pozná korene demokracie. Vie vysvetliť priamu a nepriamu demokraciu a uviesť príklady. |
| Princípy demokracie | - princípy demokracie | Vie vymenovať princípy demokracie. Vie posúdiť podľa konkrétnych situácií stav demokracie v krajine. |
| Čo je a nie je demokracia | - občianska spoločnosť a demokratický štát | Vie, ako môžu občania ovplyvňovať riadenie štátu. Rozumie pojmu politická pluralita. | Projekt: ako môžem niečo zmeniť v mojom meste/obci/škole.  Výstup:  Plán krokov vedúcich ku zmene;  1 písomný materiál potrebný na realizáciu niektorého z krokov |
| Voľby, volebné právo | - volebné právo  - slobodné a čestné voľby  - voľby v demokracii | Vie vysvetliť čo znamená všeobecné a rovné volebné právo. Vie vysvetliť význam slobodných volieb v demokratickej spoločnosti. |
| Parlamentné, komunálne voľby | - parlamentné voľby  - komunálne voľby | Pozná rozdiel medzi parlamentnými a komunálnymi voľbami. Zaujíma sa o komunálne voľby v obci. |
| Štátna správa, samospráva | - štátna správa  - samospráva | Vie rozlíšiť orgány štátnej moci od samosprávnych orgánov. Pozná starostu svojej obce. Zaujíma sa o činnosť obecnej samosprávy. |
| Čo sú ľudské práva a slobody a prečo sa o nich učíme | - základné ľudské práva a slobody | Vie vymenovať základné ľudské práva a slobody. Vie vyhľadávať v Ústave SR -II. Hlava jednotlivé skupiny práv. Vie zdôvodniť, prečo sa učíme o právach. |
| Základné dokumenty ľudských práv | - dokumenty ľudských práv  - Všeobecná deklarácia ľudských práv  - Dohovor o ľudských právach | Pozná základné dokumenty ľudských práv. Pozná inštitúcie ochraňujúce ľudské práva. |
| Patria aj deťom ľudské práva? | - práva detí  - Deklarácia práv dieťaťa  - Dohovor o právach dieťaťa | Pozná svoje práva. Vie posúdiť situácie kedy sú práva detí porušované. Vie, na ktoré inštitúcie sa môže obrátiť pri porušovaní svojich práv. |
| Niet práv bez povinností a zodpovednosti | - práva  - zodpovednosť  - povinnosť | Chápe spätosť práv  a povinností. Uplatňuje zodpovednosť voči právam ostatných v bežnom živote. |
| Záujmové a občianske aktivity, činnosť mimovládnych organizácií | - záujmové aktivity občanov  - občianske združenia  - mimovládne organizácie | Pozná najdôležitejšie mimovládne organizácie v SR. Vie rozlišovať medzi občianskymi aktivitami. |
| Dobrovoľnícka a charitatívna činnosť | - dobrovoľnícka činnosť  - charitatívna činnosť | Chápe podstatu dobrovoľníckej a charitatívnej činnosti. Zaujíma sa o možnosti pomáhať ako dobrovoľník. Angažuje sa vo svojom užšom prostredí (škola, krúžky..). Organizuje pomoc tým, čo ju potrebujú. |
| Triedny žiacky a školský parlament | - triedny žiacky parlament  - školský žiacky parlament | Pozná funkcie a právomoci obidvoch parlamentov. Zaujíma sa o ich činnosť, aktívne sa zapája do spolupráce. Pozná meno predsedu školského parlamentu. |
| Obvodný žiacky parlament | - obvodný žiacky parlament | Pozná fungovanie obvodného žiackeho parlamentu. Vie, kto zastupuje ich školský žiacky parlament v obvodnom parlamente. Zaujíma sa o aktivity obvodného žiackeho parlamentu (vie, že sa pripravuje na aktívny občiansky život v dospelosti). |

**4.ročník (Kvarta) 1 hod. týždenne / 16 hod. ročne, 0,5 hod. +0,5 hod. rozširujúca hodina/**

|  |  |  |  |  |
| --- | --- | --- | --- | --- |
| **Ekonomický život v spoločnosti**  **(8 hodín)**  PT: Enviromentálna výchova – Ľudské aktivity a problémy životného prostredia – tvorba  PT: Tvorba  spoločného projektu  **Štát a právo**  **(8 hodín)**  PT: Regionálna výchova a tradičná ľudová kultúra – PT: Zvyky a tradície môjho regiónu – skupinový projekt | Základné pojmy | - ľudské potreby  spokojovanie ľ. potrieb, statky, výrobný proces, výrobné zdroje, vzácnosť výrobných zdrojov, rozhodovanie, rozhodovací proces, výber, alternatívne náklady; | Žiak vie vysvetliť uvedené pojmy, vie odlíšiť uvedené pojmy, vie uviesť uvedené pojmy vo vzájomných súvislostiach, vie vypracovať návrh využitia konkrétneho vzácneho výrobného zdroja vo výrobnom procese s uplatnením jednotlivých etáp rozhodovacieho procesu. Uvedomuje si dôsledky rozhodnutí, učí sa konať rozvážne a zodpovedne. | V priebehu školského roka sa bude realizovať:  -písomné skúšanie  -ústne skúšanie |
| Ekonomika a ekonómia | -ekonomika, ekonómia, mikroekonómia, makroekonómia; | Vie vysvetliť uvedené pojmy, vie odlíšiť jednotlivé pojmy, vie uviesť uvedené pojmy vo vzájomných súvislostiach, vie zdôrazniť potrebu osvojovania týchto pojmov z hľadiska ich uplatnenia v jeho praktickom živote. | -prezentácie žiakov,  - domáce zadania |
| Základné ekonomické otázky  Typy ekonomík | -Čo vyrábať?, Ako vyrábať?, Pre koho vyrábať?  -príkazová ekonomika, trhová ekonomika, zmiešaná ekonomika; | Vie vytipovať príklady riešenia jednotlivých ekonomických otázok.  Vie vysvetliť podstatu troch typov ekonomík, vie porovnávať jednotlivé ekonomiky z hľadiska pozitív i negatív. Na konkrétnych príkladoch vie aplikovať riešiteľnosť základnej ekonomickej otázky podľa typu ekonomiky. |  |
| Trhová ekonomika | -trhová ekonomika, vlastnícke  práva; | Vie charakterizovať trhovú ekonomiku tromi znakmi, vie uviesť charakteristiku vlastníckych práv, vie vysvetliť vzťah medzi vlastníckymi právami a efektívnym využívaním zdrojov. |  |
| Trhový mechanizmus  Základné formy podnikania | -trh, ponuka, zmeny ponuky – príčina, dôsledok, dopyt, zmeny dopytu – príčina, dôsledok, cena;  - podnik, formy podniku, podnikanie, fyzická osoba, zisk, strata; | Vie vysvetliť uvedené pojmy, vie na praktických príkladoch vysvetliť vzájomný vzťah medzi ponukou, dopytom a cenou tovaru a služieb. Vie určiť faktory, ktoré ovplyvňujú zmeny ponuky a dopytu. Vie uviesť praktické príklady dôsledkov zmien v ponuke a dopyte.  Vie vysvetliť uvedené pojmy , vie charakterizovať základné podmienky úspešného podnikania. Na konkrétnom príklade zo života opíše úspešného alebo neúspešného podnikateľa z obce alebo regiónu. |  |
| Výroba, výrobca | - výroba, výrobca, produktivita práce, konkurencieschopnosť; | Vie vysvetliť uvedené pojmy, vie zdôrazniť priamu úmeru medzi produktivitou práce a množstvom tovaru. Vie zdôrazniť priamu úmeru medzi produktivitou práce a konkurencieschopnosťou. |  |
| Spotrebiteľ, spotreba | -spotrebiteľ, spotreba, súkromná spotreby, verejná spotreba; | Vie definovať uvedené pojmy, vie uviesť rozdiely medzi súkromnou a verejnou spotrebou. Na konkrétnych príkladoch vie uviesť obmedzenie súkromnej spotreby, vie použiť príklady na obmedzenie spotreby verejných statkov. | **Bonusová aktivita v rámci rozširujúcich hodín** |
| Peniaze a finančné inštitúcie v trhovej ekonomike | -peniaze, funkcie peňazí, banky, sporiteľne, poisťovne, nebankové subjekty; | Vie vysvetliť uvedené pojmy, vie rozlíšiť jednotlivé pojmy, vie určiť faktory, vytvárajúce hodnotu peňazí. Vie zdôvodniť opodstatnenosť finančných inštitúcií v trhovej ekonomike. Vie porovnať z hľadiska služieb jednotlivé finančné inštitúcie, vie posúdiť mieru rizika pri využití nebankového rizika pri využití nebankového subjektu ako typu finančnej inštitúcie. |  |
| Štát a jeho podstata | -štát, znaky štátu; | Žiak vie vysvetliť príčiny vzniku štátu, vie charakterizovať všetky znaky štátu,  Vie nakresliť vlajku SR, ovláda text štátnej hymny, vie vzdať úctu štátnym symbolom. |  |
| Funkcie štátu | -funkcie štátu, vnútorné a vonkajšie funkcie; | Vie uviesť príklady na jednotlivé vnútorné funkcie štátu, vie vysvetliť úlohu štátu z hľadiska jeho vonkajších funkcií, vie charakterizovať vzťahy SR  so susednými štátmi. | **Bonusová aktivita v rámci rozširujúcich hodín** |
| Formy vlády | - monarchia, republika, diktatúra; | Vie rozlíšiť medzi absolutistickou a parlamentnou formou monarchie, vie uviesť konkrétne typy príkladov na demokratickú a nedemokratickú formu republiky, vie uviesť príklady na typy diktatúr z minulosti i súčasnosti. |  |
| Zložky štátnej moci | - zákonodarná, výkonná, súdna; | Vie vysvetliť príčiny rozdelenia štátnej moci na jednotlivé zložky, vie porovnať jednotlivé zložky štátnej moci. |  |
| Zákonodarná moc | -parlament – NR SR, zákon, zákonodarný proces, Zbierka zákonov, platnosť zákona, účinnosť zákona; | Vie popísať priebeh plenárneho zasadnutia parlamentu, NR SR, vie charakterizovať úlohu prezidenta v zákonodarnom procese, vie rozlišovať medzi platnosťou zákona a účinnosťou zákona. |  |
| Vzťah štátu a práva | -právo, právny štát, právna istota | Žiak vie definovať pojem právo, vie zdôrazniť spätosť štátu a práva, vie uviesť príklady z bežného života na platnosť nadosobnej moci zákona. |  |
| Právne normy | -norma, právna norma, morálna norma, náboženská norma, estetická norma; | Žiak vie charakterizovať jednotlivé druhy noriem. Na konkrétnych príkladoch vie rozlišovať medzi jednotlivými druhmi noriem. |  |
| Právne inštitúcie SR | -súdy, prokuratúra, advokácia, polícia, notárstvo | Žiak vie popísať funkcie jednotlivých právnych inštitúcií SR, vie aktívne participovať na prípade a priebehu inscenácie súdneho pojednávania na vyučovacej hodine. Vie rozlíšiť služby advokáta a notára. |  |
| Právne vedomie | -právne vedomie, vývoj právneho vedomia; | Vie popísať prepojenosť právneho vedomia s právnym poriadkom štátu, vie zdôvodniť praktický význam právnych poznatkov pre budovanie svojho právneho vedomia. |  |
| Právny poriadok (systém) SR | -právne predpisy, odvetvia práva, verejné právo, súkromné právo | Vie definovať pojem právne predpisy, vie hierarchizovať pojmy právneho systému SR, vie opísať dve vybrané odvetvia verejného práva, vie opísať tri vybrané odvetvia súkromného práva. |  |
| Rodinné právo | -Zákon o rodine, manželstvo, rodina, rozvod; | Vie vysvetliť poslanie Zákona o rodine a jeho úlohy. Na základe príkladov z literatúry alebo filmu vie vysvetliť dopad ukončenia manželstva rozvodom na členov rodiny. |  |
| Trestné právo | -Trestný zákon, trestný čin, trestná zodpovednosť, prezumpcia neviny, predbežné zadržanie, zadržanie, obvinený, obžalovaný, odsúdený, trest; | Vie vysvetliť všetky uvedené pojmy, vie aktívne participovať na príprave a priebehu inscenácie, týkajúcej sa trestného činu, na vyučovacej hodine, vie zdôvodniť potrebu dodržiavania zákonov SR. |  |
|  |  |  |  |