Gymnázium Gelnica, SNP 1, 055 61 Gelnica

Stredoškolská odborná činnosť

Tajomstvá kostola Nanebovzatia Panny Márie v Smolníckej Hute

2012/2013 Alexandra Szekelyová

Gelnica VII.O / Septima

Čestné vyhlásenie

Čestne vyhlasujem, že som na tejto práci pracovala samostatne, v súlade s etickými normami a použitú literatúru uvádzam v zozname.

.......................................

Poďakovanie

## Na tomto mieste by sme sa chceli poďakovať nášmu konzultantovi CSILic. Jozef Spišák, ktorý nám poskytol mnohé dôležité materiály. Takisto by sme sa chceli poďakovať našej profesorke RNDr. Lenke Škarbekovej za metodické vedenie a usmerňovanie v procese tvorby tejto práce. Osobitné poďakovanie patrí farnosti Smolnícka Huta a Obecnému úradu za poskytnutie potrebných materiálov.

**OBSAH**

Úvod

**Úvod**

**Metodika práce**

Skôr ako som začala písať svoju prácu, pokúsila som sa zozbierať čo najviac informácií o dedinke a farnosti Smolnícka Huta. Navštívila som Obecný a Farský úrad, vypožičala si knihy a kroniky, ktoré som preštudovala a zapísala si všetky informácie, ktoré som pokladala za dôležité.

Na internete som si vyhľadala ďalšie zaujímavé informácie, ktoré sa v knihách a v kronikách nenachádzali. Keďže sa všetky údaje z kníh nezhodovali s internetom, radšej som sa priklonila k tým, ktoré som našla v knihách.

Všetky všeobecné údaje som zozbierala a postupne pristúpila k jednotlivým z nich. Snažila som sa ich rozobrať a zhrnúť v mojej práci.

1. **Obec**

Smolnícka Huta je obec na Východnom Slovensku, v okrese Gelnica. Rozloha obce je 37,33 km2. Podľa posledného sčítanie ľudu 31. 12. 2011 počet obyvateľov pripadá na 461. Hustota zaľudnenia je 12,35 obyv./km2. Starostom obce je Ján Grega.

**1.1 Histórie obce**

Smolnícka Huta je stará slovanská obec. Prvé roky obývania terajšieho územia možno považovať roky panovania kráľa Gejzu II. (1141 – 1161).

Najstaršia písomná zbierka, listina písaná po latinsky kráľom Belom IV. z roku 1255 je uložená v štátnom archíve v Levoči a v Budapešti. V nej sa Smolnícka Huta spomína ako „Schmollnitzer Pochdorf“. V inej listine sa hovorí „cez pramene potoka Smolník až k železným baniam“.

Táto dedina leží v úzkej doline Smolníckeho potoka v centrálnej časti Spišsko - gemerského Rudohoria v nadmorskej výške 520 m n. morom. Hospodársky a historický rozvoj prebiehal paralelne s rozvojom susedného mesta Smolník, dnes dedina. Spoločenský život týchto dvoch miest bola veľmi vysokej úrovni.

Po roku 1881 bola obec začlenená pod Spisškú župu. Pred rokom 1960 pod okres Gelnica, kraj Košice, po roku 1960 pod Spišskú Novú Ves, kraj Východoslovenský. Banský ráz si zachovala aj počas prvej Československej republiky. V Slovenskom národnom povstaní v okolí obce pôsobili partizánske jednotky.

* 1. **História farnosti**

Farnosť Smolnícka Huta patrí Rožňavskej diecéze, diecézny biskup je Mons. Vladimír Filo. Kostol bol vybudovaný v roku 1751, je zasvätený Nanebovzatiu Panny Márie. Tento sviatok je najstarší zo všetkých mariánskych sviatkov. Prvý krát sa spomína už v roku 431 pred efezským snemom. Časom sa šíril na celú Cirkev. V roku 1870, na prvom Vatikánskom sneme žiadalo pápeža Pia IX. dvestoštyri biskupov aby vyhlásil dogmu (článok viery), že Panna Mária bola po svojej smrti vzatá do neba s telom i dušou. V tom roku sa to nepodarilo. Až 1. novembra 1950 pápež Pius XII. vyhlásil Nanebovzatie Panny Márií ako tajomstvo, v ktoré máme veriť.

Na základe učenia apoštolov sa uvádzajú tri dôvody, ktoré spočívajú v trojitom víťazstve Krista nad diablom, nad hriechom, žiadostivosťou a smrťou. Na tomto triumfe má Panna Mária účasť podľa Božej predpovede v raji: „Nepriateľstvo ustanovujem medzi tebou a ženou, medzi tvojím potomstvom a jej potomstvom, ono ti rozšliape hlavu a ty mu zraníš pätu.“ (Gn 3, 15).

O mieste a čase smrti Panny Márie nemáme žiadne určité informácie. Tradične sa hovorí o meste Efez, kde pôsobil sv. Ján apoštol, ktorému Ježiš na kríži zveril svoju matku.

Tento sviatok pripadá na 15. augusta, v tento deň sa v kostoloch, zasvätených práve tomuto sviatku koná odpustová slávnosť.

1. **Kostol**

**2.1 Presbytérium**

Dnes v rímskokatolíckych kostoloch je presbytérium označované miesto pre hlavný oltár, chrámový priestor vyhradený pre kňazov, ktorý bol v stredoveku orientovaný prevažne na východ.

* 1. **Hlavný oltár**

Hlavný oltár pochádza z druhej polovice 18. storočia. V strede neskorobarokového oltára vyniká socha Nanebovzatej Panny Márie a odorujúcimi anjelmi, inšpirovaná gotickou predlohou v strede stĺpovej architektúry. Po stranách sa nachádzajú plastiky sv. Jozefa, ženícha Panny Márie, patróna tesárov, stolárov a rezbárov a sv. Jána Krstiteľa, ktorého kresťanstvo, islam a mandeizmus považuje za proroka, ktorý krstil v rieke Jordán.

V strede nadstavca sa nachádza plastická Najsvätejšia Trojica alebo skrátene Svätá Trojica - spoločné pomenovanie pre tri Božské osoby - Otca, Syna a Ducha Svätého. Symbol pre spodobenie Ducha Svätého používa Nový zákon a aj toto dielo výtvarného umenia obraz holubice. Celý oltár je doplnený volútovou a akantovou ornamentikou s ružicami.

* 1. **Bočné oltáre**

Obe oltáre sú v rokokovom slohu z druhej polovice 18. storočia. Na ľavo od hlavného oltára sa nachádza oltár sv. Anny, matky Panny Márie a manželky sv. Joachyma. Po stranách sú plastiky práve rodičov Panny Márie a v strede obraz. Sv. Anna je zobrazovaná v dlhých šatách, s typickým atribútom, knihou, ktorá je symbolom učenosti a múdrosti.

Druhý bočný je oltár sv. Antona, patróna stratených vecí. Zobrazený je ako starec s vyholenou hlavou. Po bokoch obrazu sú dve plastiky, sv. Floriána,patróna hasičov a sv. Ladislava, patróna Maďarska a Sedmihradska. 13. júna na sviatok sv. Antona je svätá omša celebrovaná pred týmto oltárom.

* 1. **Kazateľnica**

Kazateľnica je upravené vyvýšené miesto v kresťanskom chráme. Tvorí ho rečnite, ktoré je obyčajne sprístupnené schodiskom so zábradlím. Nad rečnišťom sa nachádza strieška vo forme baldachýnu.

Kazateľnica v kostole je taktiež z druhej polovice 18. storočia. Rečnište je členené vertikálnymi volútami plastík štyroch cirkevných otcov, sv. Klementa, sv. Hilara, sv. Ambróza a sv. Ireneja. Na pevnej časti, ktorá spája rečnište so striežkou je reliéf Dobrého Pastiera. Na vrchole, ktorý je ukončený pyramidálne, plastiky dvoch baníkov, v strede plastika Sv. Jána Nepomúckeho, mučeníka a patróna Českej zeme.

Celá kazateľnica je podobne ako hlavný a bočné oltáre ozdobená rokajovou ornamentikou.

* 1. **Závesný obraz Nanebovzatie Panny Márie**

Pochádza zo začiatku 19. Storočia. Je namaľovaný technikou olejomaľby na plátne. Vystavený je ešte v pôvodnom ráme, v lodi kostola. Nedávno bol ohodnotený a označený za veľmi vzácny.

* 1. **Farár**

Administrátorom farnosti je od 1.1012007 farár CSILic. Jozef Spišák, rodák z Kokošoviec (okres Prešov), kde navštevoval základnú školu. Po skončení bol prijatý na SPS – strojnícku do Prešova. Po maturite rok pracoval v súkromnej firme a v roku 1995 nastúpil do kňazského seminára SV. Karola Boromejského v Košiciach.

Za kňaza bol vysvetený 14. Júna 2003. Rožňava sa stala jeho prvým kaplánskym miestom, kde pôsobil 9 mesiacov. Vtedajší diecézny biskup Mons. Eduard Kojnok ho v júni 2004 vyslal na štúdia do Ríma. Tri roky študoval odbor sociálna komunikácia a masmédia na Pápežskej univerzite Santa Croce.

Po návrate na Slovensko bol ustanovený už za spomínaného farského administrátora v Smolníckej Hute. Oficiálnym farárom Smolníckej Huty sa stal 1.7.2008 a takto pôsobí do teraz.

**2.7 Pastoračné centrum**

Dňa 12. novembra 2011 sa konalo slávnostné otvorenie a požehnanie novej budovy Pastoračného centra blahoslaveného Jána Pavla II. Na omši sa zúčastnil kňaz Martin Mojžiš, poverený Konferenciou biskupov Slovenska sprevádzaním pútnikov po Svätej Zemi, tiež kňaz farnosti CSILic. Jozef Spišák a ďalší kňazi z okolitých farností. Zariadenie slúži pre mládež, animátorom detí, starkým pri modlitbových stretutiach, pri ranných rorátnych omšiach a mnohých ďalších aktivitách.

V tejto budove sú vystavené veľmi staré fotky obyvateľov Smolníckej Huty. Vzácne dokumenty pochádzajúce ešte z 19. storočia.

**2.8 Farský časopis**

Od 5. januára 2008 farnosť Smolnícka Huta vydáva každý mesiac časopis Hlas Huty. Zachytáva aktuálne dianie vo farnosti. Je venované veriacim, ktorí chcú vedieť viac o dianí vo farnosti.

**3. Relikvia**

Slovo relikvia pochádza z latinského slova *reliquiae,* ktoré znamená „pozostatky“ alebo „niečo zanechané“. V dnešnej dobe sú súčasťou Budhizmu, Kresťanstva, Hinduizmu, Šamanizmu a iných náboženstiev.

Práve v kresťanstve je spájané so životom Ježiša Krista, Panny Márie, apoštolov, svätých a podobne. Zvykne sa mu prisudzovať posvätná sila, ktorá niekedy spôsobuje zázrak.

Existujú relikvie dvojakého druhu: pozostatky tiel svätcou, ich šiat alebo vecí ktoré používali. Ďalšie sú na základe per contactum – dotýkania. Nazývajú sa aj votívne predmety.

Asi najznámejšia kresťanská relikvia je Turínske plátno, ľanová plachta, na ktorej sa nachádzajú viditeľné odtlačky a škvrny, do ktorej Jozef z Arimatey a Nikodém zabalili telo umučeného Ježiša Krista, hneď po tom ako ho zložili z kríža. Od roku 1578 je originál uchovávaný v Turíne, pre to aj názov Turínske plátno. Verná kópia bola prenesená v roku 2003 do Katedrály sv. Jána Krstiteľa v Prešove. Taká istá kópia je zverejnená aj v samotnej katedrále v Turíne. Originál sa verejnosti bežne neukazuje.

**3.1 Relikvia Pátra Pia v Smolníckej Hute**

Dňa 8. Mája 2008 sa v kostole Nanebovzatia Panny Márie v Smolníckej Hute konala posviacka nového ambóna (v rímskokatolíckej cirkvi slúži na čítanie lekcie z Písma a evanjelia, a aj ako miesto, odkiaľ kňaz káže) a oltára. Práve v ňom je uložená relikvia známeho talianskeho svätca pátra Pia. Je to kus látky, s ktorou mal obviazane stigmy.

Táto relikvia, ktorá je vystavená verejnej úcte, je jediná svojho druhu na Slovensku. Pravosť relikvie je potvrdená Kongregáciou pre Boží kult v Ríme.

**3.2 Stigmatizácia**

V dnešnej dobe sa pokladajú za fenomén. Sú to Kristové rany, ktoré sa objavujú na tele, presnejšie na rukách, nohách, na ľavom boku a na čele, čiže rany, ktoré boli Kristovi spôsobené počas mučenia a ukrižovania. V tých miestach je pociťovaná obrovská bolesť. Tieto rany sa označujú ako stigmy, ich nositeľ je stigmatik.

Vyskytujú sa hlavne v katolíckej cirkvi. Sú považované za zázračný prejav Božej milosti. Aj dnes, v 21. storočí predstavujú spornú záhadu. Skeptici považujú stigmatizáciu za podvod alebo sa pre ňu snažia nájsť medicínske vysvetlenie. Falošní stigmatici trpia takzvaným  [Mü](http://sk.wikipedia.org/w/index.php?title=M%C3%BCnchhausenov_syndr%C3%B3m&action=edit&redlink=1" \o "Münchhausenov syndróm (stránka neexistuje))nchhausenovým syndrómom. Charakteristická je pre neho intenzívna túžba byť stredobodom pozornosti. Ľudia, ktorí trpia týmto syndrómom si často spôsobujú takéto poranenia alebo predstierajú choroby, len pre to, aby dosiahli hospitalizáciu a starostlivost.

Známi stigmatici v histórií sú napríklad František z Assisi, Katarína Sienská, Anna Katarína Emmerichová, Pio z Pietralciny, Terézia Neumannová a Gemma Gelganiová.

Paradoxom je, že ani cirkev stigmy nepovažuje za relevantný dôkaz, ktorým by sa dalo rozpoznať svätosť u danej osoby. Dôvodom je aj to, že do 13. storočia neexistujú žiadne zmienky o stigmatikoch.

1. **Páter Pio**

Pochádza z Pietralciny, z mesta v Kampánií z provincie Benevento v južnom Taliansku. Rodným menom Francesco Forgione, narodený 25. Mája 1887. Bol taliansky kapucín, kňaz a svätec.

**3.1 Život Pátra Pia**

Páter Pio pochádza zo skromných pomerov. Bol synom roľníka, Gracia Forgione, jeho matka sa volala Maria Giuseppa Nunzio. Boli to chudobní, jednoduchí ľudia, ktorí nevedeli písať a čítať. Ich vieru živili horlivá modlitba. Narodil sa ako štvrtý zo siedmych detí. Pokrstený bol hneď po narodení, pretože bol veľmi slabí.

Už v skorom rannom veku mal prvé démonické videnia. Existujú svedectvá, že svoju modlitbu, ktorú sprevádzal fyzickým pokáním, začal praktizovať vo svojich piatich rokoch. Bol citlivým dieťaťom, pre slabé zdravie musel prerušiť školu, čo ho však netrápilo. Po starostlivej príprave, keď mal desať rokov, Francesco pristúpil k prvému svätému prijímaniu. Šťastie, ktoré prežíval bolo hlboké, prameniace zo zjednotenia s Kristom. O dva roky neskôr sa cítil ako dospelý kresťan, hneď po tom, ako prijal sviatosť birmovania. Už vtedy sa na svet díval očami viery.

Jeho matka sa napriek chudobe postarala o jeho vzdelanie. Pod vedením učiteľa Domenica Tizzaniho skončil trojročnú základnú školu. Ten o ňom tvrdil, že je fyzický slabý a na učenie nemá vlohy. Takýmto človekom ostal až do smrti. Názor učiteľa však jeho matku neodradil od toho, aby mu zabezpečila ďalšie vzdelanie. Za dva roky zvládol látku z troch tried gymnázia. Z tých rokov si ho učitelia pamätajú ako slušného, dobre vychovaného chlapca. Jeho neposlušnosť spočívala iba v tom, že radšej spával na zemi s kameňom pod hlavou ako na posteli, ktorú mu pripravila jeho matka.

Podobne ako mnohí iní Taliani, v tom čase aj jeho otec emigroval do Ameriky. Odtiaľ mu posielal peniaze, a vďaka tomu 2. januára 1903, povzbudený svojím farárom don Salvatórom Pannullo, ktorý pochádzal z Pietrelčiny, vstúpil do kláštora bratov kapucínov z Morcone. Tam si už habit obliekol ako brat Pius, čo v preklade znamená zbožný. V seminári mal vážne zdravotné problémy s pľúcami a zažívaním. V bohosloveckých štúdiách musel preto pokračovať doma, kde sa mu jeho zdravotný stav trochu zlepšil. V Pietrelčine zostal celých sedem rokov. Tu študoval, postil sa, trpel.

10. augusta 1910 vo veku len 23 rokov obdržal dišpenz, aby mohol byť vysvätený za kňaza. Asi mesiac nato, 7. septembra sa Pio modlil v chatrči zhotovenej z trstiny, ktorú si postavil na rodičovskej roli. Tu sa mu zjavili Ježiš Kristus a Panna Mária a Piovo telo poznačili rany Pána Ježiša. Stigmy spôsobovali veľkú bolesť a vyvolávali v ňom zmätok. Modlil sa len za to, aby jeho rany boli neviditeľné, a Pán ho na ten čas vyslyšal. Tak začína obdobie veľkých fyzických ale aj morálnych utrpení Pátra Pia. Znáša sústavné útoky toho, ktorého volá Belzebubom alebo podobnými pohŕdavými menami.

Počas prvej svetovej vojny ho povolali do armády, ale zdravotne na tom nebol veľmi dobre. Niekoľko krát dostal zdravotnú dovolenku, napokon ho definitívne prepustili. Potom prechádzal z jedného kláštora do druhého, lebo v každom jednom hneď po príchode vážne ochorel. V klátore vo Venafro počas dvadsiatich dní trpel až tak, že prijímal len eucharistiu. V roku 1916 ho nakoniec predstavení poslali do kláštora Milostivej Panny Márie v San Giovanni Rotondo. Obyvatelia Pietrelčiny hundrali, že im „ukradli“ ich „svätého rodáka“. No Pio si zamiloval svoj nový domov, v ktorom ostal 52 rokov, až do jeho smrti. Jeho zdravotný stav sa časom zlepšil. Počas spovedania chlapcov v kláštore mal 5. augusta 1918 videnie. Zdalo sa mu, že nejaká „nebeská bytosť“ mu kopijou prenikla dušu. Keď Pio precitol, spozoroval, že je skutočne poranený, a že krváca z boku. Išlo o takzvanú transverberáciu (prepichnutie) srdca. O niekoľko týždňou neskor, 20. septembra 1918 sa po svätej omši modlil v kláštornej kaplnke pred krížom. Od vtedy mal sväté stigmy, rany lásky, ako ich sám zvykol nazývať, už definitívne.

Pio na rukách nosil rukavice bez prstov, aby zakrývali rany, na boku mal obväz, do ktorého vsakovala krv. Odvtedy sa bolesť stala jeho nerozlučnou spoločníčkou, ale on o tom nehovoril. Iní to zbadali len keď prešli popri ňom. V poslušnosti voči svojim predstaveným sa musel podrobiť lekárskym vyšetreniam, aby sa zistil pôvod rán. Žiadne odborné vysvetlenie sa nikdy nenašlo, nepodarilo sa ani vysvetliť príčinu „rajskej vône“, ktorá obklopovala Pátra Pia.

Pútnici z celého sveta prichádzajú do San Giovanni Rotondo. Piov pracovný deň trval devätnásť hodín. Napriek únave spovedal a rozprával sa s veriacimi. Hovorilo sa, že dokáže čítať v dušiach a odhaľovať Božie zámery. V tom čase bol zdravotne na tom dobre. Celé roky jedával veľmi málo, len 300 až 400 kalórií denne. Lekári sa domnievali, že pri živote ho musí držať len nejaká nadprirodzená energia.

O Pátrovi Piovi bolo známe, že sa rozprával s anjelmi. Mal dar bilokácie (jav, kedy môže byť človek na viacerých miestach naraz). Tiež viedol fyzický boj s démonmi, v ktorom často utŕžil modriny. Keď kráal do kostola, slúžiť svätú omšu, zástupy ľudí si trhali kúsky z jeho rúcha a bili sa o miesto v prvých laviciach v kaplnke. Turistom, ktorí zháňali suveníry pripomínajúce stigmatizovaného kňaza, predávali kusy látky namočené v kozej krvi.

Zopár diecéznych kňazov závidelo Piovi jeho popularitu, pre to podali do Ríma nepravdivé informácie. Vatikán na ne reagoval. Vydal opatrenia, ktoré mali zamedziť Piovu úžasnú obľubu medzi ľudmi. Od roku 1922 nesmel svojím duchovným deťom písať, v rokoch 1931 až 1933 mal zakázané verejne slúžiť sväté omše a spovedať. Všetko prijal v pokore.

Vďaka darom, ktoré mal, sa mohla začat výstavba Casa Sollievo della Sofferenza, Dom úľavy v utrpení, dodnes jedna z popredných nemocníc v Taliansku. Taktiež stavba novej baziliky Santa Maria della Grazie.

Páter Pio naďalej spovedal veľké zástupy ľudí, v roku 1967 začal pomaly slabnúť. Aj stigmy sa mu strácali, len bolesť ostala. Zomrel vo veku 81 rokov, 23. septembra 1968, presne v deň 50-tého výročia, keď mu boli dané stigmy. Všetky rany na tele mu úplne zmizli, avšak táto obetavá duša nikdy neprestala slúžiť osobitným spôsobom.

Dňa 5. mája 1999 ho pápež Ján Pavol II. vyhlásil za blahoslaveného. Dňa 16. júna 2002 ho ten istý pápež vyhlásil za svätého.

**3.2 Zázraky Pátra Pia**

Raz zo svätostánku počul hlas: „*Budeš bičovaný, tŕním korunovaný a ukrižovaný*“. Po čase ho zachvátila horúčka, taká silná, že bolo potrebné zavolať doktora. Ten mu chcel zmerať teplotu. Pri meraní mu však teplomer praskol, použil iný, no ten tiež praskol. Rozrušený teda vzal teplomer na meranie teploty vody vo vodnom kúpeli a zistil, že jeho pacient má teplotu 48,5 °C. Tento úkaz sa neskôr pravidelne opakoval. Vedci preň nemajú vysvetlenie, v lekárskych kruhoch sa teplota nad 42 °C označuje ako teplota agónie a je znakom smrteľného zrútenia.

Už vtedy otec Pio prežil Ježišove muky na kríži.

Jedného dňa prestal jesť, jeho predstavení každý deň očakávali smrť. Po 36 dňoch vyrozumeli rodičov, otec si po neho prišiel, aby ho zobral domov. V Bonavenete, keď čakali na vlak, zrazu syn poprosil otca: *„Tata, kúp mi limonádu, som smädný.“* Keď sa napil, zvolal: *„ Už mám zasa silu a som zdravý. Prosím ťa, kúp mi ešte pohľadnicu, musím napísať otcovi provinciálovi, že som sa uzdravil.“*

Dr. Festa operoval Pátra Pia v kláštore bez uspania. Raz na prietrž v oblasti slabiny a raz na cystu na krku vo veľkosti holubieho vajca. Rany spôsobené operáciami sa bez problémov zahojili, ale stigmy krvácali naďalej. Strata krvi za deň zodpovedá obsahu čajovej šálky. Jeho osobný lekár potvrdil, že napriek tomu, že stratil krv, neobjavila sa u neho anémia. Istá pani sa ho raz pýtala, či ho bolia rany*.* „Myslíš si, že mi ich dal Pán Boh na okrasu?“ - znela odpoveď. „Otec Pius, a ako vás bolia?“ „Ako keď vezmeš klinec, prerazíš si ním ruku a točíš ním!" – odpovedal.

Páter Pio vedel, že svojím utrpením zachraňuje veľa duší. Mal nesmiernu úctu k Matke Božej a denne od nej získaval veľa milostí. Ľudia obťažení starosťami a nemocami sa k nemu hrnuli z celého sveta. Pošta mu denne prinášala 800 až 1000 listov, na každý jeden odpísal. Vstával dosť včas, tri hodiny sa pripravoval na sv. omšu, ktorú konal každé ráno o 5 hodine až do svojej smrti. Pri svätej omši Kristovo umučenie nie len vidí ale aj cíti, čo dokazovalo aj to, že mu z rán na rukách tiekla čerstva krv.

Pri veľkých návaloch pútnikov čakacia doba na spoveď bola 5 až 35 dní. Jedna z jeho chariziem bola schopnosť vidieť do duše človeka, videl, že hriešnik zamlčal hriech. Mal v hlbokej úcte anjelov, s ktorými sa vraj stretával. Niektorým písomne odkázal, aby k nemu poslali svojho anjela strážcu.

Pápež Ján Pavol II. bol ešte len kňazom Karolom Wojtylom, keď sa dozvedel o Pátrovi Piovi. Napísal mu list s prosbou o pomoc pri liečbe takmer nevyliečiteľnej príbuznej. Pomohol jej. K. Wojtyla sa mu za to osobne poďakoval.

Páter Pio mal tiež dar jazyka. Nikdy neštudoval gréčtinu ani francúzštinu, ale z nejakého neznámeho dôvodu, z času na čas písal svojmu duchovnému otcovi v týchto jazykoch.

Od 13. mája 1918 nikdy neopustil mestečko San Giovani Rotondo, existujú však dôkazy, že ho videli na mnohých miesta po celom svete (bilokácia). Jeho brat Páter Alesio sa ho raz žartovne opýtal, kedy pôjde do Lúrd. Páter Pio mu odpovedal: *„Nemusím ísť do Lúrd. Chodím tam každý večer. Pannu Máriu Lurdskú vidím každý večer.“*

Zvláštnosťou bola aj vôňa, ktorá sprevádzala Pátra Pia a vychádzala z jeho krvavých rán. Protikladom bolo to, že krv sa najskôr rozkladá, pričom zapácha. Najmenej štyria lekári nám potvrdili tento jav. Dr. Romanelli: „Krv kvapkajúca zo stigiem pátra Pia má charakteristickú vôňu, ktorú zacítia aj ľudia bez čuchu. Ak je krv zrazená alebo zaschnutá na nejakom odeve, ktorý mal na sebe, zostáva na ňom jeho vôňa.“ Boli to napríklad vône ruži, kadidla, levandule, ľalií, fialiek, borovice a síry.

Je známe aj to, že pápežovi Pavlovi VI. predpovedal dva roky pred zvolením, že sa stane pápežom. To isté aj Jánovi Pavlovi II.

Jednou z duchovných dcér otca Pia je Gemma di Giorgiová. Narodila sa bez zreničiek v očiach, bola úplne slepá. Keď mala šesť rokov, Páter Pio ju požehnal a odvtedy začala vidieť, no ani do dnes nemá zreničky. Jej dúhovky sú celistvé, bez otvoru, niet však pochýb že vidí. Na diaľku vie opísať predmety, vie zistiť presný čas z hodiniek a pohyb po ulici jej nerobí žiaden problém. Väčšina lekárov ju pokladá za zázrak prírody.