Život lesa očami fotopasce

Štefan Boršodi

2020/2021

Gymnázium, SNP 1, Gelnica

Stredoškolská odborná činnosť

Život lesa očami fotopasce

Štefan Boršodi

2020/2021

Smolník

**Úvod**

Okres Gelnica , v ktorom žijem je obklopený rozľahlými lesmi , hlbokými dolinami , vysokými horami a nekonečnými poliami a lúkami. V tomto okrese som sa ocitol pred osemnástimi rokmi , keď sa moji rodičia prisťahovali do Smolníka výhradne kvôli práci . Môj otec tu je lesníkom už viac ako dvadsať rokov a to je dôvod , prečo som vyrastal v lesoch v okolí Smolníka. Od malička som bol vedený k životu v lese. V mojej stredoškolskej odbornej činnosti by som sa chcel venovať problematike porozumenia života v lese , mnohí majú mylné vedomosti o živote v lese.

1. **Poľovníctvo**

Poľovníctvo, ktoré sa postupne vyvíjalo z lovu zveri, ktorým si praveký lovci zabezpečovali prežitie, prechádzalo a aj v dnešnej dobe stále prechádza výraznými zmenami. Význam poľovníctva sa preto v priebehu jeho histórie viackrát zmenil. Pri kolíske poľovníctva v praveku hralo najvýznamnejšiu úlohu zaobstaranie obživy pre rodinné alebo kmeňové spoločenstvá pravekých lovcov.

S rozrastajúcou sa ľudskou spoločnosťou, vytváraním sociálnych vrstiev a ubúdaním stavov zveri, začína byť právo loviť zver vyhradzované len pre najmajetnejšie rody. V tomto období naberá poľovníctvo najmä význam vzrušujúcej zábavy pre najvyššie vrstvy. <http://www.forestportal.sk/lesne-hospodarstvo/polovnictvo/Stranky/historia-a-vyvoj-polovnictva.aspx>

Na Slovensku sa podarilo udržať primerané stavy všetkých európskych šeliem. Slováci môžu byť hrdí na výskyt „európskej trojky“ šeliem, u nás najväčšia šelma medveď hnedý, so psovitých šeliem vlk dravý, z mačkovitých rys ostrovid. Z ďalších psovitých šeliem sa u nás vyskytujú líška hrdzavá a psík medvedíkovitý, z mačkovitých mačka divá a z lasicovitých jazvec lesný, vydra riečna, kuna lesná a skalná, tchor tmavý, lasica myšožravá a hranostaj čiernochvostý. Keďže šelmy majú v prírode regulačnú, selekčnú a sanitárnu funkciu, o ich udržanie dbajú ako ochranári tak aj poľovníci.

https://slovakia.travel/polovnictvo-na-slovensku

**1.1. Tradície a zvyky**

Tradícia a história sú pre poľovníctvo kľúčové výrazy. Prevažná väčšina súčasných poľovníkov sa k nemu dostala vďaka svojim otcom či starým otcom. Od detstva tak v sebe pestovali lásku a obdiv k prírode. http://www.nextfuture.sk/lifestyle/co-neviete-o-polovnictve/

Na Slovensku existujú autentické poľovnícke skladby a slovenskí poľovníci dokonca ako jedni z mála, používajú desať vlastných poľovníckych signálov, ktoré vyšli v roku 1971 ako notová brožúrka. Väčšina zvykov vedie poľovníkov k humánnemu a etickému výkonu práva poľovníctva.

Z najvýznamnejších osvetových akcií je tradičný Jún – mesiac poľovníctva a ochrany prírody. Ďalšou príležitosťou sú oslavy patróna poľovníkov Dni svätého Huberta. Odkaz spočíva v zásade, že zver v prvom rade treba chrániť a starať sa o ňu a až potom loviť.

https://slovakia.travel/polovnictvo-na-slovensku

**1.2. Lov**

„Loviť zver môže len ten, kto je poľovníkom, t. j. je držiteľom platného poľovného lístka. Pomerne často sa stáva, že s poľovným hosťom na poľovačku prichádza aj nepoľujúca osoba, ktorá sa na samotnom love nezúčastňuje, ale venuje sa napríklad jazde na koni, rybolovu, turistike a pod.,“ **uvádza Boris Pinka zo spoločnosti Slovak Forest Services s.r.o.**

Poľovný lístok je verejná listina, ktorá osvedčuje oprávnenie držiteľa loviť zver, ak spĺňa ďalšie podmienky ustanovené príslušným zákonom. Poľovný lístok je okrem iných pravidiel vydaný len osobe, ktorá úspešne vykonala poľovnícke skúšky. Lístok má platnosť 1 alebo 5 kalendárnych rokov pre občana Slovenska. Pre cudzincov je tu aj možnosť mesačného alebo týždňového poľovného lístka.

„Poľovník musí byť hlavne členom poľovníckej organizácie. Na Slovensku je to Slovenská poľovnícka komora (SKP). Na poľovačku však môžete byť aj pozvaný, alebo si za ňu zaplatiť - tzv. poplatkový odstrel,“ upresňuje pani Andrea, členka SKP.

<http://www.nextfuture.sk/lifestyle/co-neviete-o-polovnictve/>

**1.3. Poľovné zbrane**

Medzi poľovné zbrane zaraďujeme chladné a strelné zbrane. V histórii sa používali aj úderné zbrane, ako napríklad kyj. Ten sa však v dnešnej poľovnej praxi nevyužíva.

Chladné

**Sečné** – poľovnícky meč (v dnešnej dobe sa pri výkone práva poľovníctva nepoužíva) **Bodné** – sú to napríklad oštep, nôž, dýka alebo záražec (na našom území sa priamo pri love nepoužívajú)

Strelné zbrane

Strelné zbrane sú zbrane, ktoré uvoľnením nahromadenej energie uvádzajú strelu do pohybu. Podľa druhu tejto energie delíme strelné zbrane na:

**Mechanické zbrane** – najrozšírenejšími zástupcovia týchto zbraní sú luk a kuša. Na Slovensku sa týmito zbraňami môže zver loviť len vo zvernici, a to s najnižšou napínacou hmotnosťou 220 N.

**Plynové zbrane** – majú slabý smrteľný účinok, lov zveri plynovými zbraňami na Slovensku nie je povolený.

**Palné zbrane** – zbrane určené na lov zveri. Rozdeľujeme ich podľa mnohých kritérií:

**Podľa vývrtu:**

**Brokové zbrane** – hlaveň má na rozdiel od guľových zbraní hladký vývrt. Používajú sa na strelbu brokových nábojov, prípadne jednotných striel.

**Guľové zbrane** – hlaveň má drážkový vývrt, ktorý roztočí strelu okolo svojej osi, čím zvyšuje stabilitu dráhy letu.

**Kombinované zbrane** – majú aspoň jednu hlaveň s hladkým a aspoň jednu hlaveň s drážkovým vývrtom. Kombinové zbrane sú vždy zlamovacie zbrane.

<https://horou.sk/polovnictvo/zbrane-a-strelivo/polovne-zbrane-zakladne-rozdelenie/>

**1.4. Kŕmenie divej zveri**

Zimné mesiace počas ktorých sa zver prikrmuje, sa označujú ako obdobie núdze. Toto obdobie sa môže v jednotlivých lokalitách líšiť, obvykle trvá od začiatku novembra až do konca februára.

Plánovanie a kontrolu prikrmovania by mal mať pod dohľadom poľovný hospodár. Začať chystať krmivo je potrebné už v priebehu jari a leta. Lovecká vášeň teda neznamená len lov, ale hlavne starostlivosť o poľovnú a voľne žijúcu divú zver.

V zime sa prikrmuje objemovým krmivom (seno a senáž), jadrovým krmivom (ovos, kukurica) aj dužinatým krmivom (repa, zemiaky a jablká). Pravidelné dávkovanie zabezpečí aj dávkovač krmiva pre zver, pri ktorom sa dá nastaviť čas kŕmenia.

Počas celého roka je potrebné dopĺňať ešte soľ, ktorá je potrebná hlavne na jar. Vďaka prikrmovaniu môžu zimu prežiť aj slabšie jedince, ktoré by inak uhynuli a všetka zver tak dostane potrebnú výživu, aby sa udržala v dobrej kondícií.

<https://theclick.sk/ako-prikrmovat-zver-v-zime-a-v-lete/>

**2. Živočíšstvo**

V okrese Gelnica sa nachádza obrovské množstvo druhov fauny a flóry. Medzi najviac rozšírených obyvatelov tunajších lesov a lúk patrí najmä vysoká zver tj. Jeleň Lesný (Cervus elaphus) a Srnec Lesný (Capreolus capreolus).Tieto druhy je možné pozorovať od najnižších nadmorských výšok až po tie najvyššie , vrámci okresu. Taktiež sa v našich lesoch vyskytujú aj prirodzený nepriatelia lesnej úžitkovej zvere. Medzi najčastejšie druhy šeliem a dravcov patria Medveď hnedý (Ursus arctos) , Vlk dravý (Canis lupus) a Rys ostrovid (Lynx lynx).

**2.1. Jelenia ruja**

Najviac čarovný čas lesa je však ale obdobie jelenej ruje. September je pre každého poľovníka a milovníka prírody čarovný. Horúčavy ustúpili a počasie nám dáva jasne najavo, že leto sa končí. A z hôr sa začne ozývať mohutné ručanie.

Jelenia ruja je obdobím párenia nášho najväčšieho parohatého zástupcu raticovej zveri a Už v auguste sa vydávajú jelene na púte za čriedami jeleníc, pričom prejdú aj niekoľko desiatok kilometrov. trvá približne od polovice septembra do polovice októbra, v závislosti od počasia.

Počas ruje sa jelene ozývajú hlasným hrdelným ručaním, podľa čoho sa dajú pomerne ľahko vyhľadávať. Ručaním jelene medzi sebou komunikujú – napríklad oznamujú, že sa zmocnili čriedy, zaháňajú soka, alebo víťazoslávne ručia po vyhratom súboji.

**2.2. Súboje jeleňov**

Tak ako dokáže byť jeleň vášnivý milovník, dokáže byť aj nemilosrdný zabijak. Takzvané bočné jelene často vyzývajú hlavného jeleňa na súboj, v ktorom sa za treskotu narážajúcich parohov pasujú o nadvládu. Pokiaľ je vyzývateľ výrazne slabší od hlavného jeleňa, často ho zastraší už len výstražný postoj a ručanie staršieho jeleňa.

Po bitke spravidla porazený jeleň odchádza a víťaz ručaním hrdo oznamuje, že on je pánom rujoviska. Pri týchto súbojoch môže jeleň prísť aj o život, najmä ak je jeho protivníkom tzv. šabliar – jeleň, ktorý má namiesto rozvetveného parožia dlhú „šabľu“. Tieto jelene sa poľovníci snažia čo najskôr vyradiť z chovu.

https://horou.sk/diva-zver/jelenia-ruja-obdobie-lasky-aj-nenavisti/

**2.3. Dravce**

V našom okrese sa vo veľkej miere vyskytujú aj dravé šelmy, ktorých tu je zopár druhov ako napríklad Vlk dravý (*Canis Lupus*), Medveď hnedý (*Ursus Arctos*), Rys ostrovid (*Lynx Lynx*).

**Vlk dravý**: Obýva horské oblasti a uprednostňuje tie, kde sú dostupné potravné zdroje, miera prenasledovania nízka a nachádzajú sa tam miesta vhodné na vytvorenie brlohov na odchov mláďat. Počas väčšiny roka tvorí rôzne veľké rodinné society čiže svorky (rozpadajú sa len v čase ruje), s pevnou sociálnou organizáciou a mnohými dorozumievacími signálmi. Svorku spravidla tvorí rodičovský pár, ich najmladšie potomstvo a potomstvo z predchádzajú­ceho roku.

https://www.biomonitoring.sk/Registration/AtlasAnimal/detail/49127

**Medveď hnedý**: Je našou najväčšou šelmou. Jeho telo je mohutné a zavalité, má veľkú hlavu a jeho chvost má dĺžku do 20 cm. Dĺžka tela môže dosahovať až 290 cm, výška v kohútiku až 135 cm a hmotnosť až 360 kg. Samec je väčší a ťažší ako samica. Jeho kožuch pôsobí rozstrapatene a môže mať rôzne sfarbenie, najčastejšie tmavohnedé. Pazúre má veľmi ostré a na predných labách sú výraznejšie dlhšie ako na zadných. Na rozdiel od mačky, ich nedokáže zatiahnuť.

<https://horou.sk/diva-zver/medved-hnedy/>

**Rys ostrovid:** Je to najväčšia európska mačkovitá šelma s vysokými nohami a krátkym, akoby uťatým chvostom. Má hustú sivožltú až hrdzavohnedú srsť s viac alebo menej nápadnými hnedočervenými škvrnami. Stredom chrbta sa tiahne pozdĺžny tmavý pruh, koniec chvosta je čierny. Brucho býva svetlejšie až biele. Na konci ušníc sú tmavé štetôčky z predĺže­ných chĺpkov. Väčšina jedincov má najmä v zimnej srsti na lícach zvýraznené bokombrady.

<https://www.biomonitoring.sk/Registration/AtlasAnimal/Detail/49146?ReturnPage=oc_ZooGallery>