Samuel Blahovský, Športová 19, 056 01 Gelnica

Lidl

Štúrova 730/33

033 01 Liptovský Hrádok

V Gelnici 22. 11. 2020

Dobrý deň,

ponuka práce Vami zverejnená na portáli profesia.sk ma oslovila a mám o ňu vážny záujem.

Počas stredoškolského štúdia som 4 roky pracoval ako brigádnik v obchodnom reťazci TESCO. Od septembra 2019 som v spoločnosti začal pracovať ako pracovník obchodnej prevádzky: príjem tovaru, práca v sklade, práca v pokladni, dokladanie tovaru, riadenie prevádzky počas krátkodobej neprítomnosti manažéra a vedúceho smeny, práca na PDCU – roznášanie cenoviek a skenovanie prázdnych miest v regáloch. Zamestnávateľ oceňuje moju flexibilitu, pracovné nasadenie, komunikatívnosť, zmysel pre tímovú prácu a schopnosť zvládať stresové situácie.

Plynule hovorím po anglicky (B2), ruský jazyk a nemecký jazyk ovládam na úrovni A2. Ovládam prácu na počítači – Microsoft Office 365 na úrovni pokročilý. Som držiteľom vodičského preukazu skupiny B – najazdených viac ako 10 000 km.

Ak Vás moja žiadosť o zamestnanie oslovila, ďalšie informácie rád doplním na osobnom pohovore.

S pozdravom

Samuel Blahovský