**PREŠOVSKEJ UNIVERZITY V PREŠOVE**

**FILOZOFICKÁ FAKULTA**

**INŠTITÚT Histórie**

**Alžbeta Báthoryová**

Seminárna práca

**Bc. Dominik Valeš**

Predmet: Vybrane kapitoly z dejín Slovenska v rannom novoveku

Vyučujúci: Prof. PhDr. Peter Kónya, PhD.

Študijný program: Učiteľstvo dejepisu a výchovy k občianstvu

Forma štúdia: Denná

Akademický rok: 2022/2023

Ročník: prvý, Mgr.

Študijná skupina: DeVoM

**Obsah**

**Úvod** ........................................................................................................................................3

1. **Čachtický hrad**................................................................................................4
2. **Čachtická pani**.................................................................................................7
3. **Proces s Alžbetou Bátoryovou** .......................................................................10

**Záver**........................................................................................................................................13

**Zoznam bibliografických odkazov**.......................................................................................14

**Úvod**

Slovenská história je plná zaujímavých ale i kontroverzných postáv. Jedna z takýchto postáv je aj osobnosť uhorskej grófky Alžbety Bátoryovej. Táto postava preslávila nielen čachtický hrad ale aj svoju vlastnú osobu vďaka svojej krutosti. Pravdou však je, že množstvo informácií, ktoré sa o grófke šíria sú len legendami či dohodami ktoré vznikli niekoľko rokov po jej smrti. Grófka Dracula ako ju niektorí zvyknú nazývať je prívlastok, ktorý ju spája s upírstvom a vampirizmom vzniká až takmer 200 rokov po jej smrti. V tejto práci sa pokúsim poodhaliť skutočnosť o tejto záhadami opradenej postave našej histórie a poukázať predovšetkým na históriu hradu a proces s Alžbetou Bátoryovou.

1. **Čachtický hrad**

Štyri storočia v dejinách neznamenajú veľa. No toľko času uplynulo od smrti uhorskej grófky Alžbety Bátoryovej Nádasdyovej, ktorá vošla do dejín ako vraj najväčšia vrahyňa v dejinách ľudstva. Takto je aj zapísaná v Guinessovej knihe rekordov. Jej prípad je preto známy po celom svete. V skutočnosti, ale bádateľ v historických prameňoch narazí na množstvo záhad, legiend a mýtov vytvorených pre neznalosť problematiky, alebo s určitým cieľom, ktorý možno naplniť len zanedbávaním historických faktov, ich manipulovaním alebo prekrúcaním. Podľa toho kto, čo svojou prácou sleduje či má byť podnetom pre diskusiu, alebo zámerným skresľovaním celej kauzy. Sú tu výpovede 300 svedkov, je tu súdny proces je známe stanovisko palatína Juraja Turza ako aj cisára a kráľa Mateja II. Nejasnosti sú aj priamo pri vyšetrovaní. Bol to zámer alebo neschopnosť protonotárov, ktorí vyšetrovanie viedli. Kto teda urobil chybu? Odpoveď na túto otázku nie je ľahká... Poďme sa, ale najskôr pozrieť na samotný Čachtický hrad...

História samotného Čachtického hradu sa viaže k druhej polovici 13. storočia. Za zakladateľov Čachtického hradu sa považuje rod Hunt – Poznancov. To, že Hunt - Poznanci mali majetky v susedstve Čachtíc bolo určite vážnym dôvodom, že so súhlasom kráľa začali stavať Čachtický hrad ako pohraničnú pevnosť. Pri Českých vpádoch sa ukázal jeho význam a napriek tomu, že bol poškodení, ho vojská kráľa Premysla Otakara II. nedobyli, aj keď v ďalších krajoch boli úspešní. Vápencový kopec, na ktorom hrad v Malých Karpatoch stojí umožňoval dobrú obranu hradu. Vrch Bakalár obtekala v krásnom prostredí riečka Dudváh a hrad mal výhodnú pozíciu. Zdá sa, že rod získal pozemky aj v chotári Pobedína, Podolia a Častkoviec, aby bola dostatočná základňa pre hradné panstvo. Tatársky vpád v roku 1241 potvrdil, že ubrániť sa mohli len dobre opevnené miesta. Jedna časť tatárskeho vojska prešla do Lehnice v Sliezsku a cez Moravu na územie Nového mesta nad Váhom, pokračovala ďalej na Nitru. Nebezpečenstvo nepriateľských vpádov trvalo aj naďalej, preto panovníci podporovali výstavbu kamenných hradov, ktoré sa stávali aj centrami rozsiahlych panstiev, a poskytovali ochranu miestnej pospolitosti. Hradný vrch má mimoriadne vhodnú polohu, nad oboma údoliami považským a dudvážska kým a stal sa významnou pohraničnou pevnosťou. [[1]](#footnote-1)

Centrálnym miestom hradu bola hlavná veža (donžon), ktorá mala dominantnú obytnú funkciu.

Na ňu nadväzovala obytná budova a všetko bolo obkolesené obrannou hradbou. Základy veže odolali všetkým útokom veď majú viac ako 2 m. Odolali zlodejom, ktorí ten základný krásne opracovaný uhoľný kameň vybrali a ukradli. Tým sa narušila stabilita a roku 1982 sa časť veže zrútila.

Vladimír Ammer uvádza, že veža bola 5 podlažná a obytná budova bola trojpodlažná. Iný priestor predstavoval horný hrad a táto päťboká veža tvorila čelnú časť fortifikácie s obranným klinom nárožia pri jedinej normálne prístupovej ceste. Do veže bola vchodová okrúhla šachta, kde boli uložené zásoby pušného prachu a v hĺbke bolo väzenie a časť skladov potravín, ktoré sa zapĺňali keď hrozilo obliehanie hradu. Severovýchodná časť predstavovala hradný palác pre vlastníkov a pre ich hostí. Bola tam veľká rytierska sála, jedáleň, malá klenotnica kuchyňa a obytné priestory pre kastelána hradu. Tibor I. ako nový vlastník hradného panstva dal hrad prestavať, aby bol vhodnejší pre panstvo pretože pevnostné priestory už neboli natoľko vhodné na bývanie. Severozápadnom akte posilňovala obrannú funkciu hradu dostatočne vybudovaná 5 kopovitá bašta, v ktorej zriadili hradnú kaplnku s gotickými oknami. Na nádvorí sa upravili hospodárske budovy, stajne, dielne a priestory na uloženie zásob. Palác mal obdĺžnikový tvar. Obrana hradu bola posilnená zdvojeným parkannovým múrom, v ktorom boli obranné bašty. V jednom rade boli hospodárske budovy a v čase tureckého nebezpečenstva opevnili hrad aj druhým predhradím. Vstup do hradu zabezpečoval padací most z východnej strany ponad širokú priekopu, ktorú vyrúbali do skaly. Dnes sú v múre viditeľné konzoly, na ktorých bol padací most pripevnený. Nad vchodom býval hradný polkoráb z dobrým výhľadom smerom na Čachtice. Práve odtiaľ viedla cesta na hrad, ktorou sa mohlo dopraviť aj nepriateľské vojsko. Delové strieľne boli umiestnené tak aby chránili vchod do hradu z vonkajšej strany, ale v prípade prekonania pravých hradieb slúžili aj na ochranu vchodu do horného hradu. Zo severovýchodnej strany je dodnes zachovali odpadový kanál z horného hradu. Najzachovalejšou časťou hradu je podkobytová bašta, na ktorej bola nadstavená kaplnka. Pri sondách v tejto časti hradu sa našlo aj večné svetlo z kaplnky. V tejto veži boli 3 poschodia kde boli veriaci na bohoslužbách v miestnostiach pod sebou.

Dôležitosť hradu vznikala najmä v čase tureckého nebezpečenstva. Jeho majiteľ František Nádasdy bol od roku 1578 hlavným kapitánom uhorských vojsk. Bol to mohutný chlap tmavým vzhľadom Turci ho prezývali čierny beg a nepriatelia mali pred ním rešpekt.

S históriou hradu sa spájajú aj také mená ako Matúš Čák Trenčiansky, Kráľ Žigmund Luxemburský, kráľ Ladislav Pohrobok či rod Orságovcov. Hrad zohral významnú úlohu aj v tatárskych bojoch a preto je aj samotná stavba významnou historickou pamiatkou. [[2]](#footnote-2)

1. **Čachtická pani**

Dňa 06.10.1555 sa narodil František Nádasdy neskorší manžel Alžbety Bátoryovej. Rodičia sa postarali, aby mal zabezpečenú dobrú výchovu na najvyššej úrovni. Preto bol už v roku 1567 ako dvanásťročný umiestnený na panovníckom dvore vo Viedni, kde sa o neho staral arciknieža Ernest. Bol typickým panským chlapcom z najlepšej rodiny a na dvore sa učil veľkopanským, šľachtickým spôsobom života pod dohľadom svojich učiteľov. Naučil sa lepšie čítať a písať latinčinu, náboženstvo a ďalšie základy šľachtického vzdelania, vrátane telesných cvičení šermu, jazdy na koni a bojového umenia. Strávil tu 3 roky, ktoré ho pripravili na ďalší život.

Ako dvadsaťročný sa oženil 8.5.1575 vo Vranove s Alžbetou Bátoryovou (vtedy mala 15 rokov). Sľúbená bola podľa rozhodnutia rodičov ako jedenásťročná. Jej otec bol Juraj Bátory s ecseckej línie rodu matka Anna Bátoryová z somlyovskej línie. Juraj Bátory bol tretím manželom Anny. Do spoločného majetku pribudli ďalšie budovy bátoryovské. V roku 1605 získala Bátoryová časť hradného panstva Devín ako záložný majetok, na zapožičanie 18000 zlatých panovníkovi. Uvádza sa, že sa nemohla ujať správy svojho nového majetku lebo ju správca do hradu Devín nevpustil. [[3]](#footnote-3)

Okrem toho vlastnili aj paláce v Bratislave a vo Viedni, kaštieľ v Piešťanoch a kaštieľ v Čachticiach, ktorý bol v tvare U. Na Bátoryčkynej svadbe vo Vranove v roku 1575 sa zišli významní hostia z najvyššej uhorskej šľachty. Pozvaní bol aj cisár Maximilián, ale ten sa z rôznych dôvodov ospravedlnil a poslal na svadbu svojho splnomocneného zástupcu, ktorý mladomanželom odovzdal cisárov dar pozlátený krčah, ktorý mal cenu 200 zlatých. Z pozvaných hostí sa na svadbe zúčastnilo 4500 šľachticov. Svadba Alžbety Bátoryovej trvala celý týždeň. František sa s Alžbetou Bátoryovou na čachtickom panstve zdržiavali málo. Najčastejšie boli v pohodlných priestoroch na svojom hrade v Šarvári a v Čachticiach v kaštieli. Manželia nežili často spolu pretože František si plnil úlohu podľa svojich funkcií, bol hlavným županom v župách Šopron a Fogaraš, radcom panovníka, magistrom kráľovských koniarní a od roku 1578 veliteľom uhorských vojsk. Mladá Alžbeta Bátoryová bola často sama, len so svojím služobníctvom. Ráno sa venovala svojim vlasom a svojmu zovňajšku, potom deťom, riešila problémy na panstve pre úradníkov, vyjadrovala sa k obchodom a potom nasledovali spoločenské povinnosti.

K nim, ale potrebovala rovnocenných partnerov a tí neboli často k dispozícii na dvore mala niekoľko šľachtických detí na výchovu, aby sa naučili šľachtickému životu a správaniu na najvyššej úrovni. Jazdenie na koni ju samu neuspokojovalo.

Zjavné to je aj v korešpondencii s manželom, kde píše ako vyrovnaná dáma, láskavo o svojich deťoch a s túžbou po manželovi. Vedela čítať a písať, to nebolo samozrejmosťou ani u šľachty a vraj ovládala nielen maďarčinu, ale aj nemčinu, latinčinu a gréčtinu. Avšak túto znalosť jazykov u Alžbety Bátoryovej nie je možné potvrdiť. Nakoľko historické pramene v podobe listov manželovi sú písané výhradne v maďarčine. Vzdelaná Alžbeta Bátoryová sa musela pravidelne stretávať s ľuďmi, ktorý mali odlišné záujmy. Veď čítať a písať nevedeli ani vysokopostavení šľachtici ako napríklad Ján Huňady otec kráľa Mateja Korvína. Uhorská šľachta bola považovaná súčasníkmi za divokú barbarskú a nevzdelaný. [[4]](#footnote-4)

Život Alžbety Bátoryovej prebiehal vo zvláštnej nepriateľskej dobe. Neustále boje s Turkami rabovanie a trestné výpravy z oboch strán ničili nielen mestá a dediny, ale aj ľudské charaktery. Náboženské spory a vojenské stretnutia s Turkami, znížili hodnotu života čo poznamenalo ľudské osudy miliónov ľudí. Sama Bátoryová zažila vládu 4 uhorských kráľov a to Ferdinanda I., jeho syna Maximiliána II. Rudolfa II. a Mateja.

Rod Bátoryovcov mal mimoriadne postavenie v Uhorsku. Bol bohatý, silný a patril k najvyššej šľachte. Treba ho však zhodnotiť historicky z hľadiska danej doby a nie dnešnými očami a myslením. Vtedy boli iné vzťahy, iná morálka, iná psychika a iný druh poznania. Čo sa vtedy považovalo za normálne, nám sa dnes môže zdať čudné, ale takýto ahistorický spôsob myslenia nutne dospieva aj k ahistorickým hodnoteniam. Bátoryovci boli vojvodami a kniežatami v Sedmohradsku. [[5]](#footnote-5)

Rôzne historické hodnotenia členov tohto rodu treba dôkladne preverovať lebo sú často neobjektívne, nepresné, alebo nesprávne. Napríklad Alžbetin strýko Žigmund Bátory sa vraj narodil s krvavými rukami podľa povesti, keď ho už slúžka kúpala, tak sa zmenil na rybu a potom opäť na človeka. Už ako dieťa sa stal sedmohradským vojvodom a v roku 1588 začal oficiálne vykonávať túto funkciu. Vraj bol najkrutejším vojvodom a nechal popraviť aj vlastného strýka Baltazára Bátoryho, lebo vraj túžil byť vojvodom Sedmohradu.

Rovnako dopadol aj Pavol Gyulai, ktorého považovali za najvzdialenejšieho muža Sedmohradska, a ktorý bol jeho radcom a pomohol mu k zvoleniu za vojvodu. Aj chromý palatín Štefan Bátory sa prejavoval ako násilník. Po bitke pri Moháči vyraboval 5 kostolskú kapitulu, ktorej členovia utekali do bezpečia pred Turkami. Rovnako zlé je hodnotený aj synovec Alžbety Bátoryovej sedmohradský vojvoda Gabriel. Píšu o ňom, že bol zlostný krutý a mravne zhýralý . [[6]](#footnote-6)

Zabili ho vojaci z jeho armády 27.10.1613, potom ho okradli vyzliekli mu šaty a jeho mŕtvolu hodili do potoka. Úchylné zlé vlastnosti niektorých členov Bátoryovského rodu považujú niektorí historici za prejav degenerácie, čo nakoniec viedlo k vymretiu tohto rodu.

Vrodené povahové vlastnosti sa prejavovali aj v ženskej rodovej pospolitosti. Mladšiu sestru Gabriela Bátoryho, Annu Bátoryovú odsúdili za čarodejníctvo na smrť, a roku 1621 aj za vraždu vlastného dieťaťa. Jeden zo známych autorov napísal, že Bátoryovský rod mal všetky negatívne ľudské vlastnosti, a mali sme šťastie, že boli a mali sme šťastie, že vymreli.

1. **Proces s Alžbetou Bátoryovou**

Celá právnická kauza je mimoriadne záhadná. A vznik, ktorý pozná stredoveké právo hneď vidí že tu nie je niečo v poriadku a že došlo k porušeniu základných princípov uhorského práva. Niektoré postupy boli zvláštne a možno nezákonné. Čo asi takéto právne a procesné lapsusy vyskytli? Zrušenie šľachtických výsad, na čo upozorňovala sama Alžbeta Bátoryová po svojom zatknutí žiadny súdny proces s ňou ale len z jej pomocníka mi. Uhorský štát bol stavovským štátom v ktorom mala šľachta výsadné práva. Ak napríklad šľachtic zabil šľachtica nemohli ho uväzniť skôr ako súd vyniesol rozsudok. V podstate niečo podobné dnešnej prezumpcii nevínny. Výnimka bola len vtedy, ak došlo k vražde pred svedkami alebo vraha prichytili priamo pri čine. Možno aj preto sa Alžbeta Bátoryová ničoho nebála, ak ju aj nejakí známi upozorňovali, že môže byť potrestaná za svoje činy.

Čachtická pani si teda myslela, že by aj k niečomu takému prišlo stále mala dosť času ujsť, napríklad k svojim príbuzným do Sedmohradska. Mala so sebou dosť bohatstva, aby mohla pokojne žiť hoci aj tam. Zdá sa, že svoju krvilačnosť vykonávala asi štvrťstoročie, približne v rokoch 1585 až 1610, teda ešte za života manžela Františka. Z toho vyplýva aj to, že o jej činnostiach musel vedieť, ba vraj jej ešte poradil ako má prebrať dievčinu, ktorá pri mučení zamdlela, že jej má dať papierik medzi prsty a zapáliť. Historik Jozef Kočiš preto uvádza, že František kryl jej zločiny a usiloval sa ešte zahladzovať všetky stopy. Fakty o veciach obyvatelia vedeli o nekalých praktikách kaštieli i na Čachtickom hrade a i pomocníci Alžbety Bátoryovej sa neodvážili chodiť po Čachticiach ani počas dňa bez sprievodu, lebo si uvedomovali, že ich obyvatelia nenávidia a mohli by im ublížiť. Zdá sa, že Juraj Turzo nevedel čo sa deje keď v roku 1607 pozval Bátoryovú na svadbu svojej dcéry Judity. Vraj z vypočúvania v Bytči, po zaistení Alžbety Bátoryovej, je známe, že cestou domov zo svadby umučila dievča, ktoré vraj nechala trpieť v ľadových vodách Váhu pri Predmieri. Kauza Alžbety Bátoryovej je veľmi zložitá a názory historikov na jej zločiny sú rozdielne. Za vlády panovníka Rudolfa II. sa celá záležitosť oficiálne neskúmala, hoci už boli verejne známe rôzne indície, že niečo nie je v poriadku. [[7]](#footnote-7)

Najvyšší hodnostári krajiny možno ani neverili, alebo sa im zdalo príliš absurdné, že reči o Alžbete Bátoryovej by mohli byť pravdivé.

Neschopný panovník Rudolf II. sa radšej venoval alchýmii ako stavu svojej krajiny. Matej II. sa musel dozvedieť o vyčíňaní Alžbety Bátoryovej z hodnoverných zdrojov. [[8]](#footnote-8)

Inak by sa nerozhodol konať a celú vec prešetriť. Veď sa jednalo o príslušníčku najvyššej uhorskej šľachty, čo samo o sebe predznačovalo určité problémy. [[9]](#footnote-9)

Ďalšie vypočúvanie svedkov v kauze Alžbety Bátoryovej malo dôverný charakter, pretože bola stále na slobode a bez súdu a dokázanie viny nebolo možné nič proti nej podniknúť. Je samozrejmé, že táto skutočnosť ovplyvnila aj priame výpovede, pretože všetci svedkovia si uvedomovali vysoké postavenie osoby, voči ktorej sa vyšetrovanie vedie a dosah na ich osobné postavenie v prípade, že nebude odsúdená a bude sa im môcť pomstiť. Dokonca sa o vyšetrovaní nepíše ani v listoch rôznych známych šľachticov, ktorí o tom určite vedeli. Sama Bátoryová bola stále sebavedomá a vraj prehlásila, že ju ako šľachtičnú osobu nemôžu súdiť len tak, takže bude mať dosť času hľadieť na iné riešenie. Alžbeta Bátoryová sa spoliehala na zákony danej doby. Uvedomovala si že šľachtici majú svoje výsady, ktoré nemôžu byť porušené. Právne postavenie šľachticov bolo dané základnými a vedľajšími prerogatívami šľachtickými a zároveň aj ich šľachtickými stavovskými povinnosťami. Pôvodne patrili všetkým šľachticom rovnako, ale postupne dochádzalo k určitým zmenám v prospech najvyššej šľachty do ktorej Bátoryová patrila. [[10]](#footnote-10)

Neskoršie vyšetrovanie ukázalo že Bátoryčka vykonávala svoje zločiny hlavne v Maďarsku, kde mala svoj zámok Šárvári, v ktorom sa najčastejšie zdržiaval. Z vypočúvania vidno ako čachtická pani rafinovane zahadzovala stopy po svojich zločinoch, klamala príbuzných dievčat o ich osude vyhovárala sa, že zomreli na mor, alebo inú chorobu prípadne ich obdarovala, aby mlčali čiže pekné takzvané, liečiteľské praktiky. Prečo za dve desaťročia nikto proti Bátoryovej nič nepodnikol, možno vysvetliť len jej vysokým postavením, jej klamstvami a bohatstvom, ktoré ju chránilo. Jediným dospelým mužom v rodine bol po smrti Františka jeho zať Mikuláš Zrínsky. Bol vzdelaný právnik, ktorý vyštudoval na univerzite v Bologni.

Nedá sa uveriť, že by nevedel o zločinoch svojej svokry. Možno kalkuloval s jej veľkým rodinným majetkom, alebo predebatoval celú záležitosť so svojou manželkou a dohodli sa, že budú radšej mlčať. [[11]](#footnote-11)

Samotné výpovede svedkov sú zapísané v rôznych knihách a je veľmi dôležité si ich prečítať, aby sme dokázali argumentovať proti historickým hypotézam, ktoré tvrdia že obete Alžbety Bátoryovej zomreli pri liečení alebo potratoch. Ja sa však v tejto práci citovaniu jednotlivých výpovedí vyhnem a prejdem priamo na to ako tento proces dopadol.

Proces s Alžbetou Bátoryovou sa skončil v roku 1614, keď bola odsúdená na domáce väzenie. Trest si odpykávala väzením na hrade Čachtice. Následne zomrela 10. augusta 1614. avšak skutočný dátum jej smrti nie je jasný.

**Záver**

Historická presnosť faktov o tejto postave bude zrejme stále podrobovaná verifikáciám. Pravdou však ostáva, že Alžbeta Bátoryová sa stala slávnou po celom svete. Pre tých, ktorý sa jej príbehom trochu zaoberajú bude táto postava časom dávať istý nejasný zmysel. Avšak pre laickú verejnosť zrejme navždy zostane Alžbeta Bátoryová, Grófkou Krvi, Čachtickou krvavou pani či Grófkou Drácula.

**Zoznam bibliografických odkazov**

**Faktografické zdroje:**

STRAKA, Jaroslav. *Čachtický hrad a Alžbeta Báthoryová*. Bratislava: Marenčin PT, 2018. ISBN 978-80-569-0296-7.

APFEL, Viliam. *Tajomstvo stratených hrobov*. Bratislava: ARKUS, 1996. ISBN 80-88735-51-3.

**Literárne zdroje:**

HAJDUKOVÁ, Michaela Ella. *Kráľovná Krvi*. Banská Bystrica: TBB, 2022. ISBN 978-80-8164-284-5.

ŠTIAVNICKÝ, Andrej. *Zbohom, Alžbeta Bátoriová: Strhujúci príbeh Žofie Bošňákovej a Anny Rosiny Listiusovej*. Bratislava: IKAR, 2005. ISBN 80-551-1187-1.

ŠTIAVNICKÝ, Andrej. *Temné dedičstvo Alžbety Bátoriovej*. Bratislava: IKAR, 2016. ISBN 978-80-551-5104-5.

ŠTIAVNICKÝ, Andrej. *Čachtická pani pred najvyšším súdom, 2. vydanie*. 2. Bratislava: IKAR, 2009. ISBN 978-80-551-2005-8.

ŠTIAVNICKÝ, Andrej. *Alžbeta Bátoriová vo väzení a na slobode*. 2. Bratislava: IKAR, 2008. ISBN 978-80-551-1959-5.

ŠTIAVNICKÝ, Andrej. *Kliatba Alžbety Bátoriovej*. Bratislava: IKAR, 2008. ISBN 978-80-551-1860-4.

1. STRAKA, Jaroslav. *Čachtický hrad a Alžbeta Báthoryová*. Bratislava: Marenčin PT, 2018. [↑](#footnote-ref-1)
2. STRAKA, Jaroslav. *Čachtický hrad a Alžbeta Báthoryová*. Bratislava: Marenčin PT, 2018. [↑](#footnote-ref-2)
3. APFEL, Viliam. *Tajomstvo stratených hrobov*. Bratislava: ARKUS, 1996. [↑](#footnote-ref-3)
4. STRAKA, Jaroslav. *Čachtický hrad a Alžbeta Báthoryová*. Bratislava: Marenčin PT, 2018. [↑](#footnote-ref-4)
5. APFEL, Viliam. *Tajomstvo stratených hrobov*. Bratislava: ARKUS, 1996. [↑](#footnote-ref-5)
6. STRAKA, Jaroslav. *Čachtický hrad a Alžbeta Báthoryová*. Bratislava: Marenčin PT, 2018. [↑](#footnote-ref-6)
7. STRAKA, Jaroslav. *Čachtický hrad a Alžbeta Báthoryová*. Bratislava: Marenčin PT, 2018. [↑](#footnote-ref-7)
8. STRAKA, Jaroslav. *Čachtický hrad a Alžbeta Báthoryová*. Bratislava: Marenčin PT, 2018. [↑](#footnote-ref-8)
9. APFEL, Viliam. *Tajomstvo stratených hrobov*. Bratislava: ARKUS, 1996. [↑](#footnote-ref-9)
10. STRAKA, Jaroslav. *Čachtický hrad a Alžbeta Báthoryová*. Bratislava: Marenčin PT, 2018. [↑](#footnote-ref-10)
11. APFEL, Viliam. *Tajomstvo stratených hrobov*. Bratislava: ARKUS, 1996. [↑](#footnote-ref-11)