**PREŠOVSKÁ UNIVERZITA V PREŠOVE**

**FILOZOFICKÁ FAKULTA**

**Tajné rády, mýtus alebo fakt?**

Seminárna práca

**Dominik Valeš**

Predmet: Reformačné hnutia, historické a náboženské súvislosti

Vyučujúci: Mgr. Annamária Kónyová, PhD.

Študijný program: Učiteľstvo dejepisu a filozofie

Forma štúdia: Denná

Akademický rok: 2020/2021

Ročník: Druhý

Semester : LS

Študijná skupina: DeFiB 2

**Úvod**

Boli Ilunináti skutočný? Našli Templári Svätý grál? ...v tejto práci by som sa chcel zamerať na rády a spoločenstvá, ktoré sú opradené legendami a pokúsiť sa poodhaliť tajomstvá týchto tajných spoločenstiev. V tejto práci sa objavia známe spoločenstvá ako Ilumináti či Templári ale aj menej známe spolky ako napríklad Spolok Karbonárov.

**Čo boli tieto spoločenstvá?**

Tajné rády a spoločenstvá  sú skupiny ľudí, ktoré vznikli z rôznych účelov a ich korene siahajú až do ďalekej antiky. Tieto spoločenstvá môžu mať rôzny charakter  napríklad charitatívny, náboženský,  politický  a podobne. Tieto spoločenstvá sú opradené mnohými legendami a konšpiračnými teóriami. Tieto teórie tvrdia prakticky všetko od tajných rituálnych stretnutí, ktoré sú utajené pred očami verejnosti, až po samotné ovplyvňovanie politického a ekonomického života. Tieto spoločenstvá a rady však z určitého pohľadu naozaj ovplyvňovali aspekty bežného života. Rôzne teórie tvrdia aj to,  že sa v jednotlivých tajných radoch nachádzali členovia ktorí boli vysokopostavení politici či náboženský predstavení. Práve tieto dohady podnietili vznik konšpiračných teórií o tom, že napríklad rád Iluminátov stále funguje a je hrozbou pretože jeho členovia sú vysokopostavení  ľudia. Odhliadnuc však od týchto konšpiračných teórií musíme poznamenať, že niektoré menej tak rády v rámci histórie spôsobili naozaj veľké zmeny. Ako príklad si môžeme uviesť rád templárov, slobodomurárov alebo Spoločnosť Karbonárov.  Tieto  spoločenstvá sa pričinili  či už vo väčšej alebo menšej miere utváraniu historických  dejinných udalostí. Tieto rády, bratstvá a spoločenstvá boli vyššími mocnosťami často zakázované. Avšak obyčajných ľudí tieto rády  a bratstvá vždy fascinovali. Hlavným dôvodom bola pravdepodobne Tajuplnosť obradov a tradícií, ktoré ako už bolo povedané siahajú až do antiky.

**Slobodomurári**

Pod pojmom slobodomurárstvo sa chápu mužské voľnomyšlienkárske spoločenstvá, hlásajúce bratstvo, priateľstvo a toleranciu. Vzdialeným cieľom Týchto spoločenstiev, ktoré existujú v mnohých krajinách je zušľachtenie celého ľudstva, ktoré by sa  malo stať spoločenstvom ozajstných bratov. Každý slobodomurár musí v tomto úsilí začať sám od seba a svoju lásku k ľudstvu by mal preukazovať dobročinnosťou a nezištným obetovaním sa pre blaho ostatných. V určitom  protiklade k tomuto vznešenému ideálu sú rituály bratstva, na ktoré sa vzťahuje príkaz v prísnej  mlčanlivosti. Niektoré tieto obrady pôsobia na prvý pohľad morbídne, majú však symbolický význam. Kto chce byť prijatý do spoločenstva slobodomurárov, musí najprv symbolicky zomrieť a ľahnúť  si do truhly kým ho uznajú za hodného členstva. Táto procedúra symbolicky naznačuje, že kandidát zanechal svoj predchádzajúci život za sebou a odteraz sa stáva iným človekom. Symbolika zohráva v slobodomurárstve veľmi významnú úlohu. K najdôležitejším symbolom patrí murárska zástera, uholník, kružidlo a kelňa teda nástroje a predmety, ktoré poukazujú na to, že pôvod slobodomurárstva sa odvodzuje od murárskeho remesla. Dlhý čas bola ťažiskom slobodomurárskych spoločenstiev naozaj murárska práca a iba postupom času sa ich spolky začali orientovať na iné, výlučne humanistické ciele. Prívrženci hnutia vidia aj v pôsobení moderného slobodomurárstva, ktoré sa nazýva špekulatívne, ešte vždy akýsi druh staviteľstva avšak duchovného či duševného charakteru, pri ktorom sa symbolicko- stavovským tradíciám pripájajú ideálne predstavy esteticko- náboženskej oblasti. [[1]](#footnote-1)

Slobodomurári z Britských ostrovov preniesli svoju činnosť najskôr na územie Spojených štátov amerických a Kanady. Hnutie sa tu vyvíjalo veľmi búrlivo, aj dnes pôsobí v USA okolo 4 miliónov slobodomurárov. Jeho členovia sa podieľali na všetkých významných udalostiach amerických dejín. Slobodomurármi boli napríklad G. Washington, B. Franklin, obhajca ľudských práv J. Otis, hrdina ,,bostonského pitia čaju" S. Adams. Z 22 Washingtonových generálov bolo 20 slobodomurárov. Myšlienkové bohatstvo slobodomurárstva sa mohlo v prostredí nezaťaženom rôznymi tradíciami a dogmatizmom rozvinúť na silnú hnaciu silu rozvoja nových spoločenských foriem. Odrazilo sa to tak v boji za americkú nezávislosť, ako aj v hnutí za oslobodenie otrokov.[[2]](#footnote-2)

Taktiež Francúzsko sa stalo krajinou, kde slobodomurárstvo zapustilo už v 18. storočí pevné korene. Jeho vyznávačmi boli také osvietenské osobnosti ako J. B. d´Alembert, Ch. Diderot, G. J. Danton, C. Helvétius, P. Holbach, M. J. Lafayette, Ch. Montesquieu, F. de La Rochefoucauld, Voltaire, P. Talleyrand a ďalší. Dodnes neodôvodnene prevláda názor, že práve slobodomurárske lóže pripravovali Francúzsku revolúciu. Niektorí ich členovia síce boli jakobínmi, no lóže boli v revolučných zmätkoch utláčané. Až po roku 1794 zažilo slobodomurárstvo vo Francúzsku vďaka osobnostiam obklopujúcim Napoleona nový rozmach. Napoleonova príslušnosť k tomuto hnutiu je však sporná.[[3]](#footnote-3)

**Slobodomurárstvo na Slovensku**

Ani Slovensko neodolalo slobodomurárskym myšlienkam. Na ich počiatky pôsobili priaznivo tradične dobré vzťahy medzi Poľskom a Uhorskom. Hlavne Prešov, ktorý bol najväčším uhorsko-poľským obchodným centrom, a spišské mestá, ktoré boli v rokoch 1412 - 1772 v zálohu Poľska, tvorili akýsi kultúrny most medzi oboma kráľovstvami. Tieto kontakty boli živé najmä od konca 60. rokov 18. storočia, keď vytvorili poľskí šľachtickí patrioti Barskú konfederáciu, usilujúcu sa oslabiť ruský vplyv na Poľsko. Povstanie však potlačili ruské vojská a časť konfederátov musela utiecť. Veľká časť z nich sa usadila v Hornom Uhorsku, najmä v Prešove. Práve oni dali impulz na založenie slobodomurárskej lóže, aby poľskí páni *,,neboli ukrátení o obľúbené slobodomurárske slávnosti"*.

Prvá lóža[[4]](#footnote-4) na území Slovenska s názvom *K cnostnému cestovateľovi*teda vznikla v Prešove v júni 1769 z iniciatívy varšavskej lóže *U cnostného Sarmata*. Možno predpokladať, že jej členmi neboli len poľskí emigranti, ale aj vzdelanci z Prešova a okolia. Vedúcou osobnosťou v nej bol vychovávateľ Bernhardi. Prešovská lóža bola materskou lóžou spišského slobodomurárstva s centrom v Ľubici, neskôr Kežmarku. Zohrala dôležitú úlohu aj pri vzniku lóže v Banskej Štiavnici roku 1774, ktorá mala vynikajúce podmienky na pôsobenie. Veď od roku 1763 tu existovala Banícka akadémia, kde sa sústreďovali študenti a technická inteligencia z celej monarchie.

V Košiciach sa pokúsil zriadiť slobodomurársky krúžok *Ružový kríž*roku 1773 gróf Török. Prvou fungujúcou lóžou sa tu však stala lóža *K plamennému kru*, založená v tom istom roku. K jej najvýznamnejším členom patril maďarský spisovateľ F. Kazinci (Kazinczy), ktorý v Košiciach vydával časopis Orpheus, čo bolo aj jeho slobodomurárske meno. Do Bratislavy prichádzali slobodomurárske idey predovšetkým z Viedne. Najneskôr roku 1771 tu vznikla lóža mlčanlivosti - *Ad Taciturnitatem*. Latinský názov svedčí o jej aristokratickom zložení. Pravdepodobne aj rituály v lóži prebiehali po latinsky. Bola jednou z najprestížnejších v stredoeurópskom priestore a patrila k nej spoločenská špička.

Nový dych chytilo slobodomurárstvo aj na Slovensku po rakúsko-maďarskom vyrovnaní. V Bratislave vznikla roku 1872 lóža *Mlčanlivosť*, jej členmi boli hospodárske i kultúrne osobnosti mesta, najmä lekári. Súviselo to so zameraním lóže. Roku 1873 zriadila ordináciu pre chudobné deti aj s výdajom liekov. Do roku 1916 v nej lekári bezplatne ošetrili 140 000 detských pacientov. Lóža podporovala aj spolok Humanitas, ktorý pomáhal chudobným žiakom. Pre svojich členov organizovala pravidelné prednášky týkajúce sa dejín, prírodných vied, morálky, aktuálnych spoločenských a politických otázok.

Aktivitou hýrila takisto košická lóža *Haladás*(Pokrok). Krátko po vzniku roku 1870 mala 70 členov, z toho 18 úradníkov, 10 advokátov, 9 lekárov, 7 učiteľov a profesorov, 7 dôstojníkov, troch umelcov, medzi nimi aj známeho maliara J. Benczúra. Roku 1871 založili ich manželky škôlku, ktorá niesla meno lóže. Lóža organizovala verejné osvetové prednášky, angažovala sa pri reorganizácii košického školstva. Jej činnosť však po epidémii cholery roku 1873 upadala. Dobročinné spolky, údržbu škôlky a detského domova potom prevzala nová lóža *Egyetértés*(Svornosť), ktorá zanikla roku 1884.[[5]](#footnote-5)

Aj Banská Bystrica bola slobodomurársky aktívna, roku 1878 tu vznikla lóža *Felvidék*(Horniaky). Jej neobvykle rozsiahly program kládol dôraz na rozširovanie svetonázoru založeného na vede, slobode a vzdelanosti a zdôrazňoval budovanie občianskej spoločnosti v Uhorsku. V miestnom meradle pripisovala lóža zasa dôležitosť ľudovej osvete, realizovaniu povinnej školskej dochádzky, boju s alkoholizmom, so zadlžovaním sa ľudu v súvise s honosnými svadbami, pohrebmi, hostinami. Podporovala humanitárne spolky, polepšovne, bojovala proti krčmárskej úžere, chudobe a za záchranu remesiel.[[6]](#footnote-6)

Na Spiši bola najaktívnejšia lóža *Szepes*(Spiš) v Kežmarku. Dala podnet na založenie verejných knižníc v Kežmarku a Spišskej Belej, iniciovala vypracovanie mestského štatútu starostlivosti o chudobných, chudobným žiakom poskytovala stravu a ošatenie. Roku 1904 predložila Spišskej župe memorandum o alkoholizme a tá ho odovzdala vláde, ktorá s ním oboznámila všetky župy Uhorska. Lóža podporila aj založenie ženského spolku a obsadila miesta vo výboroch v mestskom zastupiteľstve Kežmarku.

Slobodomurárske hnutie teda bolo aj v našich končinách aktívne a nepochybne zohralo pozitívnu úlohu pri šírení osvietenských a liberálnych myšlienok.[[7]](#footnote-7)

**Templári**

Templári, alebo presnejšie Chudobní ochrancovia Kristovi a chrámu Šalamúnovho, boli cirkevným bojovým rádom. Ich história sa začala písať v roku 1118, keď sa na jeruzalemského kráľa Balduina II. obrátil francúzsky rytier Hugo de Payens so žiadosťou, aby mohol spolu s ďalšími rytiermi založiť rád, ktorý by ochraňoval pútnikov smerujúcich z Európy do Jeruzalema. Balduin II. poskytol rádu ako obydlie časť svojho paláca, ktorý stál na mieste niekdajšieho Šalamúnovho chrámu (templum)**–** od neho je odvodený aj ich názov. Krátko po templároch vznikli aj ďalšie bojové rády, najznámejší boli johaniti (dnes maltézski rytieri) a rád nemeckých rytierov.

S templármi sa viaže množstvo dezinformácií a negatívnych kampaní. Prívrženci sprisahaneckých teórií ich spájajú s iluminátmi, **[asasinmi](https://historyweb.dennikn.sk/clanky/detail/asasinovia-a-ich-obete" \l ".UOq2Fqxa95E)** či so slobodomurármi. Väčšina takýchto „obvinení“ nemá reálny základ. Negatívnu povesť si templári niektorými rozhodnutiami privodili aj sami. V križiackych štátoch oprávnene patrili medzi „dravcov“; bez ich prehnanej „aktivity“ by sa niektorým konfliktom s moslimami možno bolo dalo vyhnúť. Na druhej strane niekedy s prívržencami islamu úzko spolupracovali. Za ich negatívnu povesť môže aj kampaň francúzskeho kráľa Filipa IV., ktorý rád zlikvidoval.[[8]](#footnote-8)

Do rádu vstupovali väčšinou šľachtici, ktorí sa v jeho prospech vzdávali svojich majetkov. Niežeby doň nemohli vstúpiť aj nemajetní, ale základom stredovekého vojenstva boli „opancierovaní“ jazdci na koňoch – rytieri. Takýmto bojovníkom sa nemohol stať hocikto, hoci médiá sa nám túto romantickú predstavu snažia podstrčiť. **N**ajskôr by ste museli mať majetok. Na obživu rytiera, jeho koní a jeho skupiny boli potrebné zisky z desiatok obcí. Vhodný kôň či brnenie stáli obrovské sumy peňazí. Napríklad na konci 12. storočia potreboval burgundský rytier obhospodarovať 300 hektárov pôdy, aby mal vybavenie a udržoval sa ako bojovník na koni.

S bojovým výcvikom rytieri začínali už v detskom veku; na prvej vojenskej výprave sa mohli zúčastniť už ako štrnásťroční.

Rytierska jazda bola v stredoveku nezastaviteľná. Pre lepšiu predstavu postačí, keď si spomeniete [**na útok rohanskej jazdy v treťom diele Pána prsteňov**](https://www.youtube.com/watch?v=98MtWe2nCS4). Ozbrojený rytier sa počítal za desiatky pešiakov (40 – 60). Ich taktika nebola založená len na „hrubej“ sile. Bude to znieť neuveriteľne, ale v základnom výstroji dokázali robiť premety! Predstavte si potom, akú silu mali príslušníci bojových rádov, keď na rozdiel od šľachtických rytierov bola ich remeslom naozaj len vojna. Ak si predstavíte stredovekého Johna Ramba, nebudete ďaleko od pravdy.

Do bojových rádov vstupovali šľachtici, ktorí sľúbili žiť chudobným životom. Chudobný život jednotlivých rytierov však neznamenal, že rád nemohol byť bohatý. Každý šľachtic pri vstupe do rádu odovzdal do jeho vlastníctva aj svoj majetok. Nemajetní slúžili skôr ako pomocný personál. Rád tak získal dostatočné prostriedky nielen na fungovanie, ale aj na podnikanie. Rovnako dostával rád majetok a príspevky od rôznych podporovateľov, medzi ktorými boli aj králi a pápeži.[[9]](#footnote-9)

Prvá krížová výprava sa začala v roku 1095 a skončila sa dobytím Jeruzalema, svätého mesta mnohých náboženstiev. Na Blízkom východe vznikli tzv. križiacke štáty (Antiochijské kniežatstvo, Edesské grófstvo, Jeruzalemské kráľovstvo a Tripoliské grófstvo). Vytvorením kresťanských štátov začalo na miesta Ježišovho života prichádzať množstvo pútnikov.

Krížové výpravy však boli aj významným podnetom na medzinárodnú výmenu, pretože po migrácii ľudí musel nutne nasledovať aj pohyb peňazí a tovaru. Z tohto bohatli hlavne stredomorské prístavy a [**talianske mestá**](https://historyweb.dennikn.sk/clanky/detail/florencia-a-povod-bankovnictva#.UaWfSpz3OYE).

Lode privážali do križiackych štátov pútnikov alebo križiakov, a aby naspäť nechodili prázdne, dovážali do Európy nový tovar (potraviny, korenie, luxusné predmety). Šírili sa aj nové myšlienky. Vďaka kontaktom križiakov s orientálnym obyvateľstvom si Európania osvojili niektoré hygienické návyky.

Výrazne sa rozvíjal obchod s peniazmi, vznikla potreba ich neustálej výmeny, ale aj inštitúcií, ktoré by poskytovali tak potrebné pôžičky.

Organizácia krížovej výpravy bola finančne veľmi náročná logistická operácia. Peniaze potrebovali aj samotní panovníci. Pre nás môže byť zaujímavé, že takúto výpravu sa podarilo zorganizovať aj [**uhorskému panovníkovi Ondrejovi II.**](https://historyweb.dennikn.sk/clanky/detail/uhorsky-kral-a-krizova-vyprava-1-cast#.UOqrCKxa95E) [[10]](#footnote-10)

Vznikla potreba správcov či skôr organizátorov financií. Okrem už spomínaných talianskych bankárov a židovských obchodníkov sa týmto odvetvím začali zaoberať aj  cirkevné rády (templári, johaniti).[[11]](#footnote-11)

**Honba za Svätý grálom**

 Príbeh svätého grálu úzko súvisí s legendou o Artušovi pretože v niekoľkých verziách sa uvádza ako jedna z hlavných úloh, ktoré mal Artuš a jeho družina splniť. Pôvod, vzhľad, účinok a miesto uloženia grálu napriek viacerým prameňom zostávajú dosiahne nevyjasnené. Druhá verzia príbehu o svätom  gráli poukazuje na kalich, z ktorého pil Ježiš Kristus na poslednej večeri. Samotná myšlienka svätého grálu bola predlohou rôznych kníh a filmov. [[12]](#footnote-12)

Verzia svätého grálu ktorá tvrdí, že je to nádoba do ktorej bola zachytená padajúca krv Ježiša Krista podložená zmienkou, ktorá sa nachádza v takzvanom evanjeliu podľa Nikodéma, ktoré v tejto podobe vzniklo v piatom storočí ale obsahuje aj časti textov a fragmentov z druhého storočia. Nikodémovo evanjelium vzniklo neskôr preto nie je súčasťou biblických textov.

Rôzne legendy tvrdia rôzne informácie. Niektoré hovoria, že legendárny Svätý Grál je súčasťou templárskeho pokladu, ktorý je dodnes stratený. Legenda o templárskom poklade hovorí, že sa v ňom nachádza veľmi mocný predmet, ktorý križiaci ukoristili po dobití Jeruzalema. Práve tento údajný mocný predmet ktorý samotný križiacky rytieri ukryli aj pred cirkvou má byť slávnym Svätým grálom. Avšak rôzne pramene tvrdia,  že sa nejedná o Svätý Grál ale o akúsi mocnú zbraň ktorá bola tak mocná, že sa križiacki rytieri rozhodli skryť ju pred už tak dosť mocnou cirkvou.

Pravdou však ostáva, že Svätý Grál je dodnes predmetom sporov a je stále stratený. Je súčasťou templárskeho pokladu alebo je súčasťou zbierky, ktorá sa nachádza vo Vatikánskom archíve ako to tvrdia konšpirační teoretici ? Jedno je jasné Svätý Grál skutočne existoval či už to je pohár, misa, džbán  alebo je to dokonca človek či nejaký rukopis je to niečo veľmi dôležité pretože sa za tím hnali nielen templári ale aj králi a v dnešnej dobe ho hľadajú vedci a lovci pokladov.

**V znamení kríža a ruže – Bratstvo Ružového kríža**

Nikto nevie presne povedať či spisy ktoré 17 storočí viedli k založeniu tejto spoločnosti mali byť iba satirou alebo či boli myslené vážne. Nech to už bolo akokoľvek, bratstvo Ružového kríža sa rozšírilo z Nemecka do celej Európy, kde pôsobí dodnes. [[13]](#footnote-13)

Základný kameň  bratstva Ružového kríža položil  17 storočí Johan Valentín Andreae.Tento výnimočný muž pochádzal z významnej kňazskej rodiny a bol jednou z  najvzdelanejších osobností svojich čias. Dostal vynikajúce vzdelanie v klasických i moderných jazykoch v matematike, histórii, geografii, genealógii a teológii.  verejnosti sa preslávil ako autor spisu Chymická svadba Christiana Rosencreutza  a všetko poukazuje na to, že aj prvé dva manifesty pochádzajú z jeho pera.  Napísal ich však v spolupráci so svojimi dvoma priateľmi Arndtom Gerhardom a Christianom Besoldom. Pravdepodobne sa všetci traja dohodli. že z bezpečnostných dôvodov zostanú v búrlivých časoch radšej v anonymite. Andreae,  ktorého hlbokou ovplyvnilo aj Letherovo učenie navrhol podľa vzoru Lutherovho  erbu znak: ondrejský kríž, obklopený štyrmi ružami.[[14]](#footnote-14)

Do tohto tajného bratstva a podľa legendy patril aj slávny filozof Spinoza  a mnohé ďalšie významné osobnosti  ako napríklad Isaac Newton či René Descartes, ktorý venoval bratstvu Ružového kríža a celé jedno dielo.

Najznámejšiu spoločnosť Ružového kríža založil v roku 1710 Samuel Richter zo Sliezska.  jeho bratstvo ,,rádu zlatého a ružového kríža” bolo tajným spolkom s pevnou hierarchicky usporiadanou sociálnou štruktúrou a správnou radou. Pri vstupe sa museli uchádzači podrobiť niektorým pevne stanoveným rituálom. Členovia tohto rádu nosili určite ozdoby a navzájom sa spoznávali podľa určitých slov, znamení a dotykov takže čoskoro boli akoby zvláštnou slobodomurárskou lóžou. Ďalším známejším spoločenstvá vyznávajúci ideály Ružového kríža patrili napríklad ilumináti.[[15]](#footnote-15)

Ilumináti patrili k veľmi populárnej spoločnosti Illuminati Germanae (Osvietenci Nemecka). Táto spoločnosť bola založená roku 1776. Podstatou spoločenstva bolo aplikovanie myšlienok osvietenstva. Taktiež sa vedú mnohé dohady o tom ako fungoval tento rád a či funguje dodnes alebo nie.

Konšpirační teoretici si myslia, že tento rád dnes ovláda spoločnosť, pretože jeho členovia majú popredné politické pozície a z kontakty vo všetkých sférach verejného, politického a súkromného života. Oficiálne sa však udáva, že roku [1785](https://sk.wikipedia.org/wiki/1785) bola spoločnosť zakázaná. Následne sa väčšina jej členov pridala k [slobodomurárom](https://sk.wikipedia.org/wiki/Slobodomur%C3%A1ri).

**Spločnosť Karbonárov**

Tajný spolok karbonárov zohral dôležitú úlohu pri zjednocovaní Talianska v 19 storočí.  Blízky vzťah k tomuto exkluzívnemu spoločenstvu, ktorého pôvod je zahalený tajomstvom malý aj niektorí významní štátnici Apeninského polostrova.

Čo majú spoločné francúzsky šľachtici a mešťania, ktorí si okolo roku 1750 v sedliackom  prestrojení užívali radosti vidieckeho života, s talianskymi bojovníkmi za slobodu usilujúcimi sa od začiatku 19 storočia o politickú jednotu a Apenického polostrova a nemecký uhliari z 18 storočia?  Odpoveď nie je vôbec jasná  ale skôr skrytá.  Francúzi so sklonom k vidieckemu spôsobu života a talianski bojovníci za slobodu boli členmi tajného spolku ktorý svoje rituály prevzal z bežného pracovného dňa nemeckých uhliarov, podľa toho sa aj pomenovali karbonári (po taliansky carbonari), čo znamená uhliari.[[16]](#footnote-16)

Karbonári  boli pôvodne členovia starého cechového hnutia, ktoré pravdepodobne vznikol v stredoveku približne v tom istom čase ako slobodomurárstvo.  Zatiaľčo základom slobodomurárskych rituálov bol postup práce pri opracovaní kameňa, karbonári,  ku ktorým predtým patrili popri uhliaroch aj lesní robotníci, tesári a stolári si vybrali symboliku iného remesla - spracovania dreva. Členovia zastávajúci dôležité funkcie dostali mená podľa stromov napríklad ,, Brat dub” alebo ,,Brat brest”.  Zhromažďovali sa vo veľmi jednoduché miestnosti s holými stenami a namiesto stoličiek mali kláty.  Karbonári nosili červené kožené zástery a na svojich pravidelných stretnutiach sa obklopovali mnohými predmetmi, ktorým pripisovali symbolický význam: sekerami, pílami, polenami rôznych dĺžok a vencami z dubového lístia.  Nikdy sa nevysvetlilo prečo sa tento mužský spolok premenil na tajnú spoločnosť so silným politickým zameraním. Vieme však že sa to stalo v roku 1807 až 1812 v južnom Taliansku. Vtedy  vystúpil ako mecén  karbonárov istý Marghella, policajný minister Neapolského kráľovstva.  Tento muž, ktorého najvyšším pánom bol kráľ Joachim I.,  Napoleonov švagor, sa usiloval o politické zjednotenie Talianska do konštitučnej monarchie.

 Získal tajný spolok pre svoje plány a ten sa pravdepodobne takto postupne premenil na prísne vojensky organizované združenie, ktorého členovia boli ozbrojení a časom získali veľký politický vplyv.  [[17]](#footnote-17)

Mnohí historici sú presvedčení že karbonári sa podieľali takmer na všetkých nepokojov, ktoré otriasli Neapolským kráľovstvom až do roku 1835. Snahy o oslobodenie boli síce ešte okolo roku 1850 neúspešné, ale hnutie prežilo.  Jeho myšlienky sa rozšírili po celom polostrove a k sympatizantom karbonárov  patrili aj muži ako Camillo Cavour a Giuseppe Garibaldi,  bojovníci za zjednotenie Talianska.[[18]](#footnote-18)

**Záver**

Je zrejmé, že aj napriek konšpiračným teóriám a rôznym legendám,  sú tajné spolky a rády súčasťou historických udalostí ako aj súčasťou modernej doby.  Nemôžeme s istotou povedať,  že tieto spoločenstvá ešte stále existujú alebo,  že majú naozaj taký politický vplyv ako tvrdia konšpirační teoretici.  Avšak existencia týchto rádov súvislosti  s faktami,  ktoré ponúkajú historici,  je nepopierateľná.

**Zoznam použitej literatúry**

Herbert,G., Hellenbrand, U., ed. *Záhady ľudstva* [Bratislava]: Slovart, 2009. ISBN 978-80-8085-725-7.

Kolektív , ed. *Almanach záhad* [Sydnay]: Readers Digest Výber, 1995. ISBN 80-967878-2-9.

Kolektív , ed.  *Záhady okolo nás* [Bratislava]: Readers Digest Výber, 1999. ISBN 80-88983-00-2.

<http://www.historiarevue.sk/historia-2002-03/slobodomurari.htm>

1. Kolektív , ed.  *Záhady okolo nás* [Bratislava]: Readers Digest Výber, 1999, s. 110 [↑](#footnote-ref-1)
2. <http://www.historiarevue.sk/historia-2002-03/slobodomurari.htm> [↑](#footnote-ref-2)
3. <http://www.historiarevue.sk/historia-2002-03/slobodomurari.htm> [↑](#footnote-ref-3)
4. **Lóža**- sa  nazýva miesto kde sa Slobodomurári stretávajú a aj samotná spoločnosť. Tento pojem je odvodený od anglického slova lodge,  ktorým sa označovala stavebná huta stredovekých murárov a kamenárov. Slúžila im ako dielňa a zároveň ako miesto stretnutí. (Kolektív , ed.  *Záhady okolo nás* [Bratislava]: Readers Digest Výber, 1999, s. 111) [↑](#footnote-ref-4)
5. <http://www.historiarevue.sk/historia-2002-03/slobodomurari.htm> [↑](#footnote-ref-5)
6. <http://www.historiarevue.sk/historia-2002-03/slobodomurari.htm> [↑](#footnote-ref-6)
7. <http://www.historiarevue.sk/historia-2002-03/slobodomurari.htm> [↑](#footnote-ref-7)
8. <https://historyweb.dennikn.sk/clanky/detail/templari-svati-bankari> [↑](#footnote-ref-8)
9. <https://historyweb.dennikn.sk/clanky/detail/templari-svati-bankari> [↑](#footnote-ref-9)
10. <https://historyweb.dennikn.sk/clanky/detail/templari-svati-bankari> [↑](#footnote-ref-10)
11. <https://historyweb.dennikn.sk/clanky/detail/templari-svati-bankari> [↑](#footnote-ref-11)
12. Herbert,G., Hellenbrand, U., ed. *Záhady ľudstva* [Bratislava]: Slovart, 2009, s. 110 [↑](#footnote-ref-12)
13. Kolektív , ed.  *Záhady okolo nás* [Bratislava]: Readers Digest Výber, 1999, s. 107 [↑](#footnote-ref-13)
14. Kolektív , ed.  *Záhady okolo nás* [Bratislava]: Readers Digest Výber, 1999, s. 109 [↑](#footnote-ref-14)
15. Kolektív , ed.  *Záhady okolo nás* [Bratislava]: Readers Digest Výber, 1999, s. 109 [↑](#footnote-ref-15)
16. Kolektív , ed.  *Záhady okolo nás* [Bratislava]: Readers Digest Výber, 1999, s. 121 [↑](#footnote-ref-16)
17. Kolektív , ed.  *Záhady okolo nás* [Bratislava]: Readers Digest Výber, 1999, s. 121 [↑](#footnote-ref-17)
18. Kolektív , ed.  *Záhady okolo nás* [Bratislava]: Readers Digest Výber, 1999, s. 121 [↑](#footnote-ref-18)