Vážená komisia, milí spolužiaci,

som študentkou primy Gymnázia v Gelnici a chcela by som vám  niečo povedať o mojom projekte, ktorý má názov  Chov kozy domácej v domácom prostredí.

Cieľom práce je priblížiť a opísať chov kozy domácej v našej rodine.

Začala by som krátkou charakteristikou. Latinský názov kozy domácej je *Capra hircus* a je jedným z prvých zdomácnených zvierat. Samica je koza, samec cap, mláďa kozľa. Na týchto obrázkoch ich môžete vidieť.

Je nenáročná na potravu, živí sa obhrýzaním kríkov a spásaním trávy. V zimnom období im dedko dáva potravu 2x denne - ráno a večer, v zime prevažne seno, v lete je to hlavne tráva.

Koza domáca sa využíva na mlieko, mäso, kožu aj vlnu. My ju chováme hlavne kvôli mlieku. Z mlieka vyrába - bryndzu , syr , žinčicu ...

Mlieko obsahuje vápnik, horčík, sodík, draslík a fosfor, stopové prvky – meď, zinok, mangán, titán, chróm a kobalt, vitamíny A, B1, B2, B6, B12, C, D, E a kyselinu listovú. Má viac bielkovín ako v kravskom mlieku.

Je veľmi podobné materskému mlieku a vhodné pre ekzematikov.

Gravidita kôz trvá okolo 150 dní. Bežne samica rodí 1-2 mláďatá. Tento rok sa narodili až 3. Je to náročné na dostatok mlieka pre mláďatá. Dedko preto vymyslel spôsob ako pomôcť s prikrmovaním. Mlieko im dáva cez fľašu.

Malé kozičky by mali dostávať mlieko od kozy 6 týždňov. Koza má malé kozliatka každý rok a to na jar, väčšinov pred alebo po veľkej noci, najčastejšie sa rodia 2.

Tohto roku sa jednej koze narodili 3 a jednému z nich koza nechcela dať mlieko. Dedko sa vynašiel a dáva mu mlieko z fľaše. Kozliatka sa rodia z rohami alebo bez, to či sa narodia bez alebo s nevieme ovplyvniť. Na rozdiel od kozy má cap bradu. Zaujímavé je sledovať kŕmenie aj ako sa hrajú mladé kozliatka, hlavne capkovia. Veľa sa pri tom nasmejeme.

Som rada, že som vám mohla priblížiť to, s čím rastiem od malička. Každý má nejakú záľubu. Vďaka dedkovi som si vytvorila vzťah k domácim zvieratám a ich chovu. Taký chov obnáša kopec práce, ale aj radosti a ak je možnosť chovať akékoľvek zviera je to dobré a hlavne preto, že sa takto pestuje starostlivosť a zodpovednosť. Ďakujem za vašu pozornosť.

<https://www.mliekoshop.spol.sk/kozie-mlieko>