***SKLENNÍKOVÝ EFEKT***

**Skleníkový efekt** je názov pre jav spočívajúci v ohriatí nižších vrstiev [atmosféry](https://sk.wikipedia.org/wiki/Atmosf%C3%A9ra_(kozmick%C3%A9ho_telesa)) v dôsledku toho, že atmosféra cez deň prepúšťa krátkovlnné slnečné žiarenie k zemskému povrchu a v noci pomerne efektívne pohlcuje dlhovlnné žiarenie [Zeme](https://sk.wikipedia.org/wiki/Zem) a otepľuje sa. Podobný úkaz možno pozorovať v skleníkoch, odtiaľ pochádza názov. Tepelné žiarenie s väčšou [vlnovou dĺžkou](https://sk.wikipedia.org/wiki/Vlnov%C3%A1_d%C4%BA%C5%BEka) spätne vyžarované z povrchu planéty Zem účinne absorbuje a bráni tak jeho okamžitému úniku do priestoru [vesmíru](https://sk.wikipedia.org/wiki/Vesm%C3%ADr). Na ostatných nebeských telesách s atmosférou (napr. [Titan](https://sk.wikipedia.org/wiki/Titan_(mesiac)), [Mars](https://sk.wikipedia.org/wiki/Mars), [Venuša](https://sk.wikipedia.org/wiki/Venu%C5%A1a)) tiež prebieha skleníkový efekt. Pre zjednodušenie sa však zvyšok tohto článku vzťahuje predovšetkým k Zemi. Skleníkový efekt sa vyskytuje prirodzene na Zemi už od jej vzniku. Bez výskytu skleníkových plynov by priemerná teplota pri povrchu Zeme (určovaná len radiačnou bilanciou) bola −18 °C[[1]](https://sk.wikipedia.org/wiki/Sklen%C3%ADkov%C3%BD_efekt#cite_note-1) a nie 14 °C koľko je globálny priemer dnes. Skleníkový efekt je teda nevyhnutným predpokladom života na Zemi.[[2]](https://sk.wikipedia.org/wiki/Sklen%C3%ADkov%C3%BD_efekt#cite_note-2) [Antropogénny](https://sk.wikipedia.org/wiki/Antropog%C3%A9nna_klimatick%C3%A1_zmena" \o "Antropogénna klimatická zmena) skleníkový efekt je označenie pre príspevok ľudskej činnosti k skleníkovému efektu. Je spôsobený spaľovaním [fosílnych palív](https://sk.wikipedia.org/wiki/Fos%C3%ADlne_palivo), výrubom [lesov](https://sk.wikipedia.org/wiki/Les) a globálnymi zmenami krajiny. Antropogénny skleníkový efekt prispieva ku [globálnemu otepľovaniu](https://sk.wikipedia.org/wiki/Glob%C3%A1lne_otep%C4%BEovanie). Napriek tomu, že väčšina vedcov považuje vplyv ľudského konania na klímu za dokázaný. Predmetom sporu je miera tohto vplyvu.

Skleníkové plyny.

[Vodné pary](https://sk.wikipedia.org/wiki/Vodn%C3%A1_para) (H2O) spôsobujú asi 60 % prirodzeného zemského skleníkového efektu. Ostatné plyny ovplyvňujúce tento efekt sú [oxid uhličitý](https://sk.wikipedia.org/wiki/Oxid_uhli%C4%8Dit%C3%BD) (CO2) (okolo 26 %), [metán](https://sk.wikipedia.org/wiki/Met%C3%A1n) (CH4), [oxid dusný](https://sk.wikipedia.org/wiki/Oxid_dusn%C3%BD) (N2O) a [ozón](https://sk.wikipedia.org/wiki/Oz%C3%B3n) (O3) (asi 8 %).

***GLOBÁLNE OTEPĽOVANIE***

**Globálne otepľovanie** je označenie zložitého a nie celkom objasneného procesu, ktorého výsledkom je vzostup priemernej teploty [oceánov](https://sk.wikipedia.org/wiki/Svetov%C3%BD_oce%C3%A1n) a [atmosféry](https://sk.wikipedia.org/wiki/Atmosf%C3%A9ra_Zeme) v krátkom časovom úseku (niekoľkých desiatok až stoviek rokov) v mierke celej planéty.[[chýba zdroj](https://sk.wikipedia.org/wiki/Pomoc:Referencie)] V užšom význame sa tento termín používa na klimatické zmeny pozorované na konci [20. storočia](https://sk.wikipedia.org/wiki/20._storo%C4%8Die).

Predpoveď budúcnosti[[upraviť](https://sk.wikipedia.org/w/index.php?title=Glob%C3%A1lne_otep%C4%BEovanie&veaction=edit&section=11) | [upraviť kód](https://sk.wikipedia.org/w/index.php?title=Glob%C3%A1lne_otep%C4%BEovanie&action=edit&section=11)]

Globálne otepľovanie a zmena klímy sú súčasťou každodenného života. Už teraz môžeme vidieť rôzne nebezpečné následky a predpoveď budúcnosti nie je vôbec ubezpečujúca. Vedci predpovedajú, že ak sa budeme správať tak, ako doteraz, toto sú problémy, ktorým budeme musieť čeliť v blízkej budúcnosti:

* Topenie ľadovcov, skoré topenie snehu a silné suchá spôsobia dramatický nedostatok vody a zvýšia riziko požiarov. Očakáva sa, že Arktický oceán sa zmení na ľad v lete už pred rokom 2050.
* Rastúce hladiny morí povedú k pobrežným záplavám. Búrky a vysoké prílivy by sa mohli skombinovať s nárastom hladiny morí, čím by sa mohli zvýšiť záplavy aj v nepobrežných oblastiach. Úroveň hladiny mora bude neustále narastať, pretože oceánom trvá veľmi dlho, kým zareagujú na teplejšie podmienky na povrchu Zeme. Odborníci sa domnievajú, že aj keby sme všetky naše emisie zastavili hneď zajtra, nárast hladiny mora o približne 4 až 5 metrov je nevyhnutný.[[8]](https://sk.wikipedia.org/wiki/Glob%C3%A1lne_otep%C4%BEovanie#cite_note-9)
* Dôjde k zmenám v ročných obdobiach, k predĺženiu sezóny bez mrazov a k väčším a dlhším dažďom. Predpokladá sa, že letné teploty budú naďalej stúpať, čo povedie k zníženiu pôdnej vlhkosti a tým aj k plodnosti.
* Vlny horúčav, dezertifikácia, zvýšené záplavy a intenzívne búrky poškodia alebo zničia poľnohospodárstvo a rybné hospodárstvo. Do roku 2025 bude v krajinách alebo regiónoch s absolútnym nedostatkom vody žiť 1,8 miliardy ľudí a dve tretiny svetového obyvateľstva by mohli žiť v podmienkach so sťaženým prístupom k vode.[[9]](https://sk.wikipedia.org/wiki/Glob%C3%A1lne_otep%C4%BEovanie#cite_note-10)
* Mnohé rastlinné a živočíšne druhy budú čeliť vyhynutiu.
* Klimatické zmeny do roku 2050 donútia k vysťahovaniu z domovov 250 miliónov ľudí.
* Alergie, astma a infekcie sa stanú bežnejšími v dôsledku vyššej miery znečistenia ovzdušia.