**Slohové postupy a slohové útvary, jazykové štýly**

**Slohový postup** – je **spôsob, akým** **usporadúvame** obsahové (tematické) prvky pri tvorbe jazykového prejavu.

**Slohový útvar** – je konkrétny, uzavretý jazykový celok, v ktorom sú obsahové prvky usporiadané na základe slohového postupu.

**Slohové postupy (4)**

**R** **Rozprávací slohový postup –** prináša príbeh – zachytáva udalosti v takom poradí, ako sa odohrali.

**Hlavné znaky:** jedinečnosť, subjektívnosť, následnosť dejov, súdržnosť textu. **Jazykové prostriedky:** prevládajú slovesá (v minulom čase), všetky druhy viet podľa obsahu, priama peč, neohybné slovné druhy (citoslovcia, príslovky, spojky).

**Útvary:** *rozprávka, povesť, poviedka, bájka, báj, legenda, detektívny príbeh, beletrizovaný životopis.*

**I**  **Informačný slohový postup –** nevysvetľuje, len tvrdí a informuje.

**Hlavné znaky:** objektívnosť, vecnosť, aktuálnosť (časové údaje), zameniteľnosť časti, fakty. **Jazykové prostriedky:** prevládajú podstatné mená, jednoduché vety (oznamovacie), časové údaje, neobsahuje žiadne citové prejavy.

**Útvary:** *oznámenie, správa, pozvánka, telegram, jedálny lístok, inzerát, referát, rozvrh hodín, úradný životopis, prihláška, interview, uvítací príbeh.*

**V** **Výkladový slohový postup** – vysvetľuje, učí, vyjadruje mienku a hodnotí.

**Hlavné znaky:** objektívnosť, následnosť myšlienok a súdržnosť textu. **Jazykové prostriedky:** prevládajú podstatné mená a odborné termíny, slovesá v prítomnom čase. **Útvary:** *prednáška, úvaha, diskusia, polemika, (poznámky, konspekt, výťah), slávnostný príhovor.*

**O Opisný slohový postup –** zachytáva znaky a vlastnosti osôb alebo následnosť jednotlivých činnosti v pracovnom postupe.

**Hlavné znaky:** vypočítavanie vlastnosti, zameniteľnosť textu, dynamickosť, statickosť, objektívnosť, subjektívnosť. **Jazykové prostriedky:** prevládajú prídavné a podstatné mená a prirovnania.

**Útvary:** *statický opis, dynamický opis, opis pracovnej činnosti, charakteristika osoby, odborný opis, umelecký opis, referát, beletrizovaný životopis.*

-----------------------------------------------------------------------------------------------------------------

**Jazykový štýl –** **cieľavedomý výber a usporiadanie jazykových prostriedkov**

Delenie jazykových štýlov:

**1) subjektívne:** hovorový, umelecký

**2) objektívne:** administratívny, náučný

**3) subjektívno-objektívne:** rečnícky, publicistický

**a) verejné štýly:** administratívny, náučný, rečnícky, publicistický, umelecký

**b) súkromný štýl:** hovorový

**Jazykové štýly (6)**

**H**ovorový

**A**dministratívny

**R**ečnícky

**P**ublicistický

**U**melecký

**Ná**učný

**HOVOROVÝ ŠTÝL**

– v súkromnom, neformálnom, hovorenom styku (v rodine, v okruhu kamarátov, kolegov…)

– spontánne (nepripravené), väčšinou ústne jaz. prejavy  
**Hlavné znaky:** ústnosť, súkromnosť, situačnosť, stručnosť, expresívnosť

**Jazykové prostriedky:** využíva hovorové aj nespisovné slová (slang, nárečia), expresívne slová, nedokonalá výslovnosť, jednoslovné pomenovania, skracovanie slov, skratkové a značkové slová, zámená, citoslovcia, častice, oslovenia, kontaktové výzvy, nedokončené vety, prozodické vlastnosti reči (slovný prízvuk, vetný dôraz, melódia vety, tempo reči, sila hlasu, rytmus, pauza) + mimojazykové prostriedky (gestikulácia, mimika, očný kontakt,…)

Uplatňuje sa v ňom rozprávací a opisný slohový postup.

**Útvary: *bežný rozhovor (dialóg), telefonický dialóg, súkromný list, pohľadnica, mejl, SMS, MMS...***

**ADMINISTRATÍVNY ŠTÝL**

– v úradnom styku

**Hlavné znaky:** písomnosť, stručnosť, presnosť, vecnosť (adresnosť, neutrálnosť)

**Jazykové prostriedky:** neutrálne a odborné slová, skratky, značky, jednoduché menné vety (vo formulároch = tlačivách) i súvetia (vo vyhláškach)

Uplatňuje sa v ňom informačný slohový postup.

**Útvary: *úradný list (žiadosť, objednávka, reklamácia, sťažnosť), úradný životopis, úradné tlačivá a formuláre, poukážka, podací lístok, poštová sprievodka, inzerát, reklama, plagát, vizitka, pozvánka a pod.***

**REČNÍCKY ŠTÝL**

– v slávnostných, verejných prejavoch pri rôznych príležitostiach  
**Hlavné znaky:** ústnosť, verejnosť, názornosť, adresnosť (konkrétny adresát)

**Jazykové prostriedky:** oslovenia, rečnícke otázky, zvolania, kontaktové výzvy, knižné slová, obrazné pomenovania, prozodické vlastnosti reči (slovný prízvuk, vetný dôraz, melódia vety, tempo reči, sila hlasu, rytmus, pauza) + mimojazykové prostriedky (gestikulácia, mimika, očný kontakt,...)

Uplatňuje sa v ňom rozprávací a opisný slohový postup.

**Slohové útvary: *príhovor, slávnostný prejav, smútočný prejav, súdna reč, prednáška, referát…***

**PUBLICISTICKÝ ŠTÝL**

– texty v masovo-komunikačných médiách – tlač (noviny a časopisy), rozhlas, televízia, internet – ústne aj písomné útvary.

**Hlavné znaky:** verejnosť, informatívnosť, variabilnosť (rôzne témy), aktuálnosť  
**Jazykové prostriedky:** používa žurnalizmy, frazeologizmy, skratky a značky

Uplatňuje sa v ňom informačný, rozprávací a opisný slohový postup.

**Slohové útvary: *správa, oznámenie, interview, inzerát, úvodník, komentár, recenzia, reportáž, fejtón...***

**Umelecký štýl**

**–** v umeleckej literatúre (v beletrii)

**Hlavné znaky:** expresívnosť, metaforickosť, variabilnosť, náznakovosť.

**Jazykové prostriedky:** obrazné vyjadrovanie, básnické umelecké prostriedky, všetky vrstvy slovnej zásoby, básnické slová, prejavuje sa individualita autorov, nedodržiavanie spisovnej normy (slovosled, veľké písmená, interpunkcia).

Uplatňuje sa v ňom rozprávací a opisný slohový postup.

**Slohové útvary: *pieseň, óda, sonet, hymna, balada, bájka, rozprávka, poviedka, báj, román, povesť, veselohra, tragédia, dráma, muzikál...***

**Náučný štýl**

**–** uplatňuje sa v náučnej literatúre a učebniciach.

**Hlavné znaky:** presnosť, odbornosť, objektívnosť, písomná aj ústna forma.

Uplatňuje sa v ňom výkladový, informačný a opisný slohový postup.

**Jazykové prostriedky:** odborné slová, slová cudzieho pôvodu, súvetia, tabuľky, vzorce, grafy

**Slohové útvary:** ***vedecký referát, štúdia, encyklopédia, výklad, odborný opis, prednáška***