Slovné úlohy na spoločnú prácu, zmesi a pohyb A

1. Na technických prácach v škole pri výrobe búdky pre vtákov pracujú žiaci v skupinách po dvoch. Ak by Michal pracoval sám, urobil by búdku za 4 hodiny. Richard by ju spravil za 2 hodiny. Keď budú pracovať spolu, za koľko hodín ju spravia?
2. Jeden traktorista by zoral pole za 18 hodín. Druhý traktorista by tú istú prácu urobil za 12 hodín. Za aký čas urobia prácu spolu, ak druhý začne orbu o 3 hodiny neskoršie ako prvý ?
3. Koľko litrov 40 percentného a koľko 20 percentného liehu musíme zmiešať, aby sme dostali 20 litrov 25 percentnej zmesi?
4. Z dvoch druhov liečivých čajov v cene 5 € a 7 € za 1 kg sa má pripraviť 20 kg zmesi v cene 5,5 € za 1 kg. Koľko kilogramov každého druhu liečivého čaju treba zmiešať?
5. Auto prešlo 124 km za 1 hodinu a 45 minút. Aká bola jeho rýchlosť ?

Slovné úlohy na spoločnú prácu, zmesi a pohyb B

1. Jeden traktorista by zoral pole za 18 hodín. Druhý traktorista by tú istú prácu urobil za 12 hodín. Za aký čas urobia prácu spolu?
2. Jeden maliar by vymaľoval školu sám za 15 dní. Pretože školu bolo treba vymaľovať skôr, zavolali aj druhého maliara a spoločne vymaľovali školu za 6 dní. Za koľko dní by školu vymaľoval druhý maliar sám?
3. Zmiešame 10 litrov 45 percentného liehu a 25litrov 66 percentného liehu. Koľko percent bude mať zmes?
4. V baliarňach treba pripraviť 27 kg zmes kávy, ktorej 1 kg stojí 9 €. Koľko, ktorej kávy potrebujeme ak je k dispozícii lacnejšia káva po 7 € a drahšia po 10 € za 1 kg?
5. Auto ide po diaľnici rýchlosťou 121 km /h. Koľko km prejde za 26 minút ?