**Slušná spoločnosť**

1. **Kapitola Nová ekonomika**

V časti nazvanej Nová ekonomika sa Robert B. Raichel zamýšľa nad fenoménom globalizácie, ktorá v druhej polovici 20 stor. a začiatkom 21 storočia kladie veľký význam, ktorý porovnáva s úlohou priemyselného obdobia konca 19. stor.

Zatiaľ čo zavádzanie strojov do výroby prinieslo nebývalý nárast masovej výroby a s tým i nemálo problémov týkajúcich sa dôstojných životných podmienok pracujúcich, globalizácia zaviedla nové pravidlá v medzinárodnom obchodovaní, väčšiu prepojenosť národných ekonomík na svetové trhy. Postupne sa rozbujnená liberalizovaná štruktúra hospodárskych vzťahov zbyrokratizovala a nadobudla isté sociálne štandardy. Nevyhnutnou podmienkou na priemyselný rast bola veľkovýroba. Tá umožňovala veľké príjmy, ktoré bolo možné opäť investovať do nových technológií a závodov. Bolo to možné len pri dohode medzi odborármi a zamestnávateľmi, kde sa jedny zaviazali, že nebudú podnecovať k štrajkom a druhí zabránia rastu inflácie. Vláda si zachovala odstup od výkonných právomocí veľkých korporácií a zároveň rozumnou fiškálnou politikou umožňovala korporáciám dlhodobý zisk. Výsledkom bola masová spotreba a rast životnej úrovne. Tento systém mal svoju vnútornú logiku. Veľký biznis, veľké odbory a najširšia verejnosť subvencovali veľkovýrobu, čo malo za následok vytváranie väčších pracovných príležitostí a nárast kúpyschopnosti obyvateľstva.

Bola to dohoda všetkých účastníkov : manažérov firiem, investorov, odborov a verejnosti zastupovaných vládou. Všetci sa zriekli prehnaných požiadaviek, obetovali bezprostredný zisk väčším budúcim ziskom. Americké nadnárodné korporácie však prešli určitým vývojom, už to ani nie sú americké, no zmenili sa na množstvo skupín a decentralizovaných  podskupín, ktoré neustále zadávajú objednávky podobným jednotkám rozptýleným po celom svete. Vo vysoko zhodnocujúcom podniku zisky neplynú z veľkovýroby, ale z priebežného objavovania nových spojení medzi rôznymi riešeniami a potrebami. Starý rozdiel medzi tovarom a službami stratil zmysel, lebo značná časť hodnoty vytvorená úspešným podnikom, zahrňuje mnoho typov služieb : špecializovaný výskum, výrobné a konštrukčné služby nevyhnutné k riešeniu problému, špecializované predajne, marketingové a konzultačné služby. Napríklad výroba ocele sa stáva servisnou činnosťou. Po vyrobení novej zliatiny, ktorá odpovedá novej požadovanej špecifickej váhe a tolerancii, tvorí značnú časť hodnoty výsledného produktu služby. Vysoko zhodnocujúci podnik, musí kontrolovať obrovské zdroje, nemusí vlastniť veľké množstvo pracujúcich, a ani jeho organizácia nemusí mať charakter štandardizovanej výroby starého podniku. Nový podnik musí spĺňať tri základné skupiny. Sú to riešitelia problémov, identifikátori problémov a strategický sprostredkovatelia. Informácia musí plynúť rýchlo, preto byrokracia sa v takýchto podnikoch vylučuje.

* 1. Voľný trh a deregulácia

Myšlienka dokonale čistého trhu v podstate neexistuje. Otázka z čím a ako obchodovať je pre každý štát špecifická. Záleží to od hodnotách, ktoré spoločnosť vyznáva, dôraze , ktorý kladie na solidaritu, prosperitu, tradíciu atd. V moderných štátoch je takým garantom vláda. Presadzuje a zavádza nové normy, ktoré organizujú trh. Deregulácia ako najpopulárnejšia forma organizácie trhu koncom sedemdesiatich rokov dnes znamená len zmenu povahy vládnych zásahov. Keď sa vláda zriekne svoje zodpovednosti za vytváranie trhu, môže to mať veľmi negatívne následky. Nespočetné príklady sú najmä vo sférach, kde prevláda verejný záujem. Je veľa spôsobov, ako sa dá organizovať trh, tak aby to nenarušilo jeho samotnú podstatu a bolo to prínosom pre spoločnosť i štát.

Nová ekonomika nám kladie i ďalšie prekážky. Na zvýšenie kvality životnej úrovne potrebujeme dnes viac času ako pred sto rokmi. Skrátil sa nám čas, ktorý nám ostal na ostatnú činnosť. Vzniká akoby nová závislosť na zvyšovaní kvality života, čo sa nepriamo prejavuje i posadnutosťou v prácu. Zvyšuje sa nielen pracovné nasadenie ale i vzdelanosť a túžba a snaha získavať stále vyššie a vyššie vzdelanie. Príčinu možno hľadať v nárastu možnosti, ktoré majú dnes mladí ľudia. Rastú i nové technológie, v doprave, komunikácii a získaní nových informácií. To všetko uľahčuje získať nový a výhodnejší obchod. Tieto nové technológie výrazne zvýšili konkurencieschopnosť medzi obchodníkmi, ktorí zasa vyvolali novú vlnu inovácie. Pre prežitie musia všetky organizácie znižovať cenu, pridávať hodnotu a vytvárať nové a nové výrobky. Ekonomicky je to len k prospechu nás všetkých, no dôsledky to predsa len zanechá. Je to kvalitatívny a hlavne kvantitatívny pokles úrovne osobného života. Čím ľahšie je pre zákazníka sa preorientovať na iný tovar, tým ťažšie je pre dodávateľa nájsť si iného zákazníka. Náš život sa teda hekticky zrýchľuje, strácame každodennú istotu, či náš zárobok nepôjde dole. Konkurencia tlačí platy pracujúcich, ktorí vykonávajú rutinnú prácu smerom dole a naopak dopyt po ľudí, ktorí prinášajú nové nápady a hodnoty prináša rast platov.

Nech je nová ekonomika akokoľvek účinná, strácame kvôli nej určité stránky svojho života. Tieto straty symetricky odpovedajú úžitku. Sú to dve strany tej istej mince. A ako sa nová ekonomika zrýchľuje, tak rastú zisky a straty a práca sa stáva stále viac produktívnou.

1. Spoločenská zmluva

Veľmi vypätá je situácia i v sociálnej oblasti, kde Američania stále platia vysoké dane zo mzdy. Sú to predovšetkým dane zahrňujúce sociálne zabezpečenie a zdravotné poistenie. Problém však je , že dane sa platia len z prvých 80 tisíc dolárov. To je samozrejme najvýhodnejšie pre najbohatších. Ekonomický dopad na následky terorizmu zasahuje pritom niektorých Američanov oveľa tvrdšie ako iných.

Pomoc vlády je v súčasnosti oveľa menšia. Rekvalifikačné programy pre príjemcov sociálnej podpory dávali zmysel, keď bolo práce veľa, ale bez práce sa tí, ktorí už nemajú na podporu nárok, nemajú kam obrátiť. Pracovníci na čiastočný úväzok, dočasne zamestnaní, ľudia slobodných povolaní a tí, ktorí sú striedavo v práci a bez nej na poistenie pre prípad nezamestnanosti nemajú nárok. Mnohí z nich sú ženy s malými deťmi. Stručne povedané bohaté deväťdesiate roky nás zanechali nepripravených na pomalší rast ekonomiky, ktorá si vyberá svoje obete hlavne medzi rodinami manuálne pracujúcich a medzi chudobnými. Mnohé rodiny to nahrádzajú tým, že pracujú viac hodín. Manželská dvojica s deťmi s priemerným príjmom pracuje za plat takmer 4 tisíc hodín ročne, asi o sedem týždňov viac v roku 1990. Ale pre väčšinu smrteľníkov, ktorí nepracujú len pre svoje potešenie sa viac hodín v práci nepremieňa vo vyšší životný štandard. Okrem toho, pracovné miesta sú menej isté. Zdravotná starostlivosť je drahšia.

Problém nespočíva v tom, že niektorí z nás bohatnú . To je dobrá správa. Problém je v tom, že väčšina ľudí sa nepohne nikam , i keď pracujú viac, než kedykoľvek predtým. Rútime sa ku spoločnosti zloženej z menšiny, ktorá zo systému ťaží a z väčšiny, ktorá z nej neťaží. To vysvetľuje, prečo mnohí rodičia nemajú toľko času, aby si vychovali svoje deti podľa vlastných predstáv, ale zverujú výchovu do cudzích rúk. Milióny Američanov boli vychovaní , aby verili v prostú dohodu, každý, kto usilovne pracoval si môže zarobiť na lepší život pre seba a svoju rodinu. To znamená, každý, nie len ten, kto pochádza z dobrej rodiny. I americké korporácie podporovali túto dohodu. Zamestnanci, ktorí usilovne pracovali a dávali do to všetko, mohli mať podiel na úspechu spoločnosti. Ak sa spoločnosti darilo dobre, ich pracovné miesta boli isté a ich mzdy primerane rástli. Zárobky sa medzi tými, ktorí mali viac a tými, ktorí mali menej, začali rozchádzať do značnej miery kvôli dvom revolúciám- jednej počítačovej technológie a druhej v ekonomickej integrácii. Poklesla reálna hodnota minimálnej mzdy. Pokles odborovej organizovanosti si vyberá obeť medzi mužmi bez vysokoškolského vzdelania. Spoločenská zmluva sa oslabuje a to i navzdory stále rastúcej ekonomickej sile hospodárstva. Po celé dejiny Spojené štáty periodicky presadzovali verejný záujem, keď dopady trhu ohrozovali sociálny mier – udržovali v medziach veľké koncerny, zaviedli zákon o ekologicky čistých potravinách a liekoch, uplatňovali progresívnu federálnu daň, uložili štyridsať hodinový pracovný týždeň a zrušili detskú prácu.

Americký kapitalizmus má morálne jadro, ktoré sa skladá z troch prísľuboch. Za prvé. Keď sa spoločnosti darilo lepšie, lepšie bolo i jej zamestnancom. Keď zisk stúpal, mzdy sociálna a zdravotná starostlivosť stúpali tiež. V najhorších časoch, keď udrela recesia, spoločnosť dočasne vysadila zamestnancov a neskôr ich najala späť do práce. Druhou podmienkou bolo, že ľudia boli dostatočne platení, aby mohli uživiť seba i svoje rodiny. Žiadna rodina, ktorý jeden člen pracoval na plný úväzok nemohla žiť v chudobe. Ak nebola práca, alebo bol živiteľ rodiny neschopný práce, či zomrel, rodina mala byť uchránená pred chudobou sociálnym poistením. Tretím ustanovením spoločenskej zmluvy bolo, že každý má právo rozvíjať svoj talent a schopnosti vzdelaním.

Spoločenská zmluva nestierala rozdiely medzi chudobnými a bohatými, len dávala garancie pre poctivú hru, že všetci sme tu užitoční a potrební. Posledných dve desaťročia sa podmienky spoločenskej zmluvy začínajú postupne narúšať. Veľké korporácie deformujú základné pravidlá voľného trhu a do popredia sa už nedostal človek, ale tovar. Keď sa príjmy obyvateľstva stali menej isté, ľudia stratili záujem o politiku. Jediné východisko je v širokej angažovanosti všetkých zložiek obyvateľstva, byť aktívny a chcieť niečo zmeniť.

1. Práca a poistenie

Myšlienku sociálneho zabezpečenia vymyslel minister práce Frances Perkins už v roku 1935. Poistenie proti nezamestnanosti a sociálne dávky mali uľahčiť už i tak dosť ťažký život tých, ktorí sa nečakane ocitli bez práce a tým i bez príjmov. Zdravotné poistenie bolo zavedené o 30 rokov neskôr prezidentom Johnsonom. Myšlienka sa stretla s veľkým porozumením u generácii, ktorá prežila veľkú hospodársku krízu, druhú svetovú vojnu ako i studenú vojnu. Systém je nastavený tak, že spoločné zdroje vytvorené princípom solidarity sú elokované tam, kde tam, kde sú potrebné.

Práca je v Amerike najzákladnejšou ekonomickou zodpovednosťou občana. Je základom protestanskej etiky, kritériom, aby ste boli považovaný za člena spoločnosti. Práca bolo vždy viac ako len ekonomická transakcia. Pomáha nám určovať kto sme, potvrdzuje našu užitočnosť. Ako vychádzame v práci – s ľuďmi, s ktorými pracujeme a ako na našu prácu reagujú kolegovia, šéf či zákazníci, to všetko dáva nášmu životu zmysel. Práca je aj morálnym činom, nielen ekonomickým. Jej morálna stránka je často skrytá, no dostáva sa do pozornosti stále častejšie strednej vrstvy. Tento obraz sa vyostril, keď si ľudia strednej vrstvy uvedomili ako sú ich pracovné miesta ohrozené. Že ich pozícia môže byť nahradená niekým lacnejším.

Okrem mnohých iných opatrení by riešením bolo i zvýšenie minimálnej mzdy na jej historickú úroveň, asi tak polovicu priemernej mzdy. Existujú tu však určité medze . Zvýšením minimálnej mzdy príliš vysoko môžeme odradiť zamestnávateľov aby prijímali nových pracovníkov bez kvalifikácie. Môže sa stať, že ich zamestnávatelia nahradia automatickými strojmi alebo prestanú tu prácu robiť. Jedným z riešení by bolo i združovanie robotníkov do odborových organizácií. Ale i tu požiadavky odborových organizácií musia mať strop a nepresiahnuť dané ekonomické možnosti výrobných organizácií. Inak by bol efekt opačný.

Iné prostriedky zvyšovania miezd : keby Komisia pre kontrolu federálnej banky dovolila, aby ekonomika rástla tak rýchle, že ponuka po pracovníkoch s nízkymi mzdami by presiahla dopyt, ich mzdy by sa zvyšovali. A nakoniec najlepším spôsobom ako zariadiť, aby sa práca vyplácala, je zaistiť, aby každý mal vzdelanie dostatočné pre zvýšenie produktivity a tým zaručiť i vyššiu mzdu.

Posledným nápadom ako pomôcť spodnej polovici je podieľať sa na národnej prosperite. Dajme im doslova podiel na Amerike. Šíriť kapitalizmus kapitálom. Dať akési štartovné mladým rodinám. Ním bolo Clintonovým opatrením bolo prerozdelenie kapitálových výnosov ku prospechu rodín s nízkymi príjmami. A ako by to fungovalo? Rodiny, ktoré by si zarobili menej ako 4 tisíc dolárov, by dostávali ročne daňový dobropis vo výške 600 dolárov a k tomu ďalší vo výške 700 dolárov. To po štyridsiatich rokoch šporenia dáva obrovskú čiastku na podporu. Rodiny s vyššími príjmami by dostávali menej. Daňových poplatníkov by to ročne stálo 30 miliárd dolárov, z čoho by väčšina išla na podporu chudobným rodinám. Okrem iného sa tu objavuje i podpora deťom. Tzv. „Detské sporenie „ podľa ktorého by vláda venovala každému novorodenci na sporiaci účet tisíc dolárov, ku ktorým by sa každý rok pridávalo ďalších 500 dolárov až do dovŕšenia 15 rokov. Zmyslom je namiesto prerozdelenia príjmu, prerozdeliť kapitál. Väčšina Američanov z tohto kapitálového oživenia nič nemá, pretože väčšina z nich veľa kapitálu nevlastní. Zatiaľ čo v skorších dobách veľa Američanov vlastnila nejaké akcie, väčšina z týchto cenných papierov má hodnotu pod 5000 dolárov. U mladých rodín je vlastnícky kapitál ešte menej pravdepodobný. Priemerná mladá rodina má čistú hodnotu majetku niečo okolo 12 tisíc dolárov, vrátane hodnoty rodinného auta. Menej než polovica vlastní dom, ktorý je obvykle zaťažený hypotékou. Typická mladá rodina na spodnej polovici príjmového rebríčka má hodnotu majetku 2 tisíc dolárov alebo i menej. Nech sa jedná o vládou dotované „univerzálne sporiace účty“ pre Američanov zo skromných pomerov, alebo o schéma poskytujúcim každému mladému dospelému určité množstvo kapitálu, cieľ je rovnaký – umožniť každému dostať dôstojnú životnú úroveň.

1. Celoživotné vzdelanie

Vzdelanie vystupuje ako tretia zložka spoločenskej zmluvy, ktorá umožňuje každému využiť všetky predpoklady k plnému rozvinutiu svojho talentu a schopností. Tento prísľub by mal byť dnes hlavným argumentom pre zaistenie toho, že prvoradý systém vzdelania a pracovného výcviku bude dostupný pre všetkých Američanov. Vzdelanie nie je len čímsi pekným, čo si môžeme dovoliť, ale je jedinou a najdôležitejšou investíciou do našej budúcnosti. Starostlivosťou treba začať už od detí. No mnohé pracujúce rodiny si nemôžu dovoliť kvalitnú starostlivosť o deti za primeranú cenu. Slušná spoločnosť, v ktorej väčšina rodičov pracuje , by mala zaistiť deťom bezpečnú a stimulujúcu starostlivosť. Problémom je , že Američania sa segregujú podľa príjmov, a tak sú miesta, štvrte veľmi bohatých a naopak veľmi chudobných. Chudobné oblasti majú nižší daňový základ, čo znamená menej dolárov na žiaka. Súdom prikázaný „vyrovnávací program“ v rámci jednotlivých štátov, ktorý sa snažil o vyrovnanie finančnej rovnováhy nefunguje. Chudoba sa v Amerike koncentruje stále viac geograficky. Problém je teda v chudobe – drogy, násilie, nízka sebaúcta a rodičia často prepracovaní. Riešenie je možné vidieť vo vyšších príspevkoch na tieto školy, ako i väčšej rozptýlenosti takýchto detí. Verejné školy stavať v bohatých prímestských komunít.

Ďalší problém sú médiá. Hudobníci, umelci, spisovatelia a herci objavujú svoj talent v možnostiach, ktoré im ponúkajú multimédiá. Desaťtisíce ľudí začína s webovým podnikaním a prevádzkovaním webových aukčných domov. Vidíme tiež zvýšený dopyt po ľuďoch, ktorí poskytujú osobní pozornosť a útechu. Zvyšuje sa počet poradcov, radcova trénerov. Je nedostatok pracovníkov poskytujúcich zdravotnú starostlivosť, asistentov pre deti a starých ľudí. Áno, každý potrebuje vedieť čítať, písať a hovoriť jasne. Nové pracovné miesta novej ekonomiky typicky vyžadujú vzdelanie nad rámec strednej školy , ale tiež nevyžadujú nutne titul za štvorročného univerzitného štúdiá. Najlepším spôsobom, ako zvýšiť mzdy väčšine Američanov, aby si svoju vlastnú prosperitu zaslúžili. Prevažujú dôkazy, že čím vyššia je schopnosť pracovníka, tým ma i vyššiu mzdu. Ďalší problém je vo vysokých školách. Existuje nebezpečenstvo, že súčasná konkurenčná honba za výberovosť povedie k ešte menšej pravdepodobnosti, že deti z rodín z oveľa menšími príjmami dostanú prístup k vyššiemu vzdelaniu. Príliš veľa vysokých škôl a univerzít používa vzácne prostriedky na štipendia k lákaniu študentských hviezd, ktorý často pochádzajú zo zvýhodnených rodín a dobrých stredných škôl. V skutočnosti sa stále viac inštitúcií snaží získať takýchto študentov.

1. Skutočné rodinné hodnoty

Sú to obyčajné Američanky, ktoré udržujú financie svojich rodín pohromade. Od konca sedemdesiatych rokoch minulého storočia, kedy začali klesať mzdy mužov bez vysokoškolského diplomu, vstúpili milióny žien medzi pracovné sily, aby upevnili rodinné príjmy. Často však menia svoje pracovné miesto. To, že prerušujú prácu alebo pracujú na čiastočný úväzok, aby mohli vychovávať dieťa, či starať sa o  starých rodičov, často prispieva k nižším mzdám a znižuje ich spôsobilosť pre získanie dôchodku, alebo  poistenia proti nezamestnanosti.

Pracujúce ženy tvoria takmer polovicu pracovnej sily, no pritom zarábajú menej než muži. Tri z piatich pracovníkov s minimálnou mzdou sú ženy. Medzi ženami , ktoré majú toľko šťastia, že si zarobili na dôchodok , je jeho priemerná výška iba polovičná oproti tomu, čo dostávajú muži. V dôchodku sa spravidla ženy dožívajú vyššieho veku než muži, čo znamená, že ich úspory musia vydržať dlhšie. Stále viac a viac počujeme o rodinnej podpore v Amerike. To je iste správne a dobré. Iný spôsob ako hovoriť o rodinných hodnotách je zamerať sa na ekonomickú situáciu. Ak chceme hovoriť o rodinných hodnotách , musíme dať väčší priestor časovým aktivitám, ktoré upevňujú rodinné zväzky.

Žijeme v ekonomike rozvrstvovanej spoločnosti, v industrializovanom svet, v štáte, ktorý sa alarmujúcim tempom ženie k stále väčšej nerovnosti. Toto rozdelenie, samo od sebe vedie k ohrozeniu rodinných hodnôt. Ľudia, ktorí sa strachujú o svoju budúcnosť , sa prirodzene držia toho, čo majú a často sa bránia všetkému, čo ich ohrozuje. Ľudia, ktorí sa cítia opustení vládou, že ich nechala pomaly upadať, alebo spoločnosti, ktorá sa ich vzdala, cítia nespokojnosť a opierajú sa o oportunisti, ktorí všetky hodnoty devalvujú. Vina sa podľa nich kladie prisťahovalcom a to je cesta, ktorá vedie k rôznym formám diskriminácie.

K civilizovanej spoločnosti patrí i civilizovaná ekonomika. I národ, ktorý hlboko rešpektuje súkromné rozhodnutia týkajúce sa organizácie práce, môže a vlastne musí – o niektorých usporiadaných prehlásiť , že presahujú medze. Štáty nastavujú štandardy slušnosti. V roku 1938 sme vyhlásili v zákone , že nie je prijateľné využívať prácu detí. Zároveň sme prijali krok, aby pracujúci mali garantovanú určitú minimálnu mzdu. Tak, čo znamená skutočne podporovať rodinné hodnoty? Znamená to zakázať diskrimináciu niekoho, len preto, že je žena, že chce založiť rodinu, alebo sa chce venovať potrebám rodiny. Znamená to učiniť ďalší krok v zákone o poskytovaní pracovného voľna k starostlivosti o rodinu zo zdravotných dôvodov a poskytnutie pracovného voľna. Znamená to zaistiť dostupnú starostlivosť o deti a starších ľudí. Znamená to automatické zvyšovanie minimálnej mzdy, keď inflácia zníži hodnotu doláru. Znamená to sprístupniť poistenie proti nezamestnanosti každej žene, ktorá stratí prácu. Znamená to pomôcť ľudom , ktorí si šporia na dôchodok rozšírením penzijného krytia, zvýšením prachu spôsobilosti tak, aby sa viac zamestnancov na čiastočné úväzky a ľudia so slobodným povolaním mohli našetriť na dôchodok.

Skutočným testom spoločnosti je jej ochota vyrovnať sa so svojimi zásadnými problémami, nie ich popierať. Musíme vysvetliť , čo rodinné hodnoty skutočne znamenajú. Pochopiť ich môžeme len vtedy, keď sa z nás všetkých stanú feministi, vtedy si naplno uvedomíme aké veľké bremeno musia niesť ženy.

Pohľad do budúcnosti

Cynici neveria, že nám globálna ekonomika umožňuje žiť v slušnej spoločnosti. Hovoria, že globálny kapitál podkopáva akúkoľvek spoločenskú zmluvu. Je síce pravda, že investičný kapitál dnes prúdi po svete tam, kde môže získať najvyššiu návratnosť, neznamená to ale, že musíme zľavovať zo svojich nárokov. Každý štát má reálne dve možnosti ako kapitál priláka. Jedna možnosť je stať sa lacným, aby sa globálny kapitál nechal prilákať nízkymi nákladmi a teda i pracovnou silou. To ale prináša i mnoho nevýhod najmä pre pracujúcich. Kapitál síce príde a vytvorí množstvo pracovných miest, ale v konečnom dôsledku to budú veľmi nestabilné a málo hodnotné pracovné miesta. Trpí celá ekonomika, lebo vždy inde vo svete sa môžu vytvoriť ešte lacnejšie pracovné miesta a kapitál zmení pôsobisko. Druhou možnosťou je prilákať kapitál tak, že sa staneme produktívny, mzdy budú síce vysoké, výhody štedré a regulácia nákladná. Kapitál príde, lebo pracovníci sú schopní vyrábať kvalitne a viac. Ľudia podľa tohto druhého scenára sú kvalifikovanejší a vzdelanejší. Aby sme sa stali vysoko produktívnou spoločnosťou, musíme zmeniť svoje myslenie o úlohe vlády. Zvykli sme si pozerať na vzdelanie, zdravotnú starostlivosť o deti a verejnú dopravu ako na vládne výdaje, ktoré nepovažujeme za samozrejmé, v novej ekonomike, kde finančný kapitál putuje z miesta na miesto sú to rozhodujúce verejné financie. Nová ekonomika do ktorej vstupujeme si vyžaduje nové reformy . Je nutné venovať pozornosť prehlbujúcim sa nerovnostiam v príjmoch a príležitostiach. Nevšímali sme si chudobu tu doma i po celom svete. Je potrebné si viac všímať rodiny a ich možnosti. Sme v tom všetci spoločne, naše spoločné bohatstvo spočíva v každom z nás.