Sobášna

Dnes budete počuť množstvo blahoprajných slov o láske. Vaši známi a priatelia vám budú priať, aby vaša láska, ktorá vás spojila a naplňuje šťastím, vám vydržala v hojnej miere po celý život. Keď ste boli malými deťmi, počuli ste alebo ste čítali rozprávky, v ktorých sa tiež hovorilo o láske.

Láska tu vystupovala ako úžasná sila, premieňajúca všetky kúzla a čary. Tí, ktorý chceli získať ruku krásnej princezny, museli najprv predložiť dôkaz o svojej láske. Vyžadovalo to od nich prekonať rôzne úskalia a ťažkosti, bojovať zo zlými mocnosťami, ale i zo svojimi vlastnými slabosťami a negatívnymi vlastnosťami a často-krát boli nútený od základu zmeniť svoj život. Kto nebol ochotný pristúpiť na tieto podmienky, jeho láska zostala nenaplnená. Problematike lásky a jej dôkazom sa venujú mnohé diela a filmy. Skúsme si položiť však jednu otázku, čo je skutočným dôkazom lásky. Ako poznáme, že práve tato láska je pravá a skutočná? Aký dôkaz lásky môžeme žiadať od partnera?

Istý francúzsky spisovateľ vyslovil raz tuto myšlienku: *„Najväčším dôkazom lásky je jej trvanie.“* Pravá láska je tá, ktorá bola, môžeme povedať *„preskúšaná ohňom“.* Skutočná láska, to nie je pobláznenie mysle, zbožňovanie toho druhého. Skutočná láska je prijatie toho druhého so všetkým, i s jeho negatívnymi vlastnosťami. Takejto lásky sú schopní len tí, ktorý spolu žijú mnoho rokov a niečo už spolu prežili. Prečo to však hovorím vám, (milí snúbenci) ktorí ste mladí a ste vlastne celkom na začiatku spoločnej životnej púte? Nechcem tým povedať, že vaša láska nie je pravá a skutočná. Práve naopak. Uvedené skutočnosti poukazujú na to, že láska nikdy nedosiahne svoj vrchol. Láska nemá hornú hranicu. Môže stále rásť. Dnes má vaša láska podobu veľkej radosti. Cítite sa naplnení a prežívate chvíle šťastia. Ale mali by sme si tiež uvedomiť, že to nie je ale jediná podoba lásky.

Milovať, to prináša zo sebou nie len radostné chvíle, ale často to vyžaduje i obetu. Svätý Pavol nám v dnešnom čítaní ukazuje, akými rôznymi spôsobmi sa láska prejavuje. .....pokiaľ túžite po tom, aby vaša láska a vaše manželstvo dostalo trvalý základ, spojte sa s Kristovou láskou. Ježíš nám dokonale ukazuje pravú podobu lásky. Milovať, to znamená - byť s tým druhým. Milovať, to znamená stáť po boku toho druhého i vtedy, keď to nie je jednoduché, keď je to spojené s ťažkosťami. Milovať, to vyžaduje vytrvať vo vernosti k tomu druhému i vtedy, keď nás nechápe, dokonca i vtedy, keď nám spôsobuje bolesť. Vzorom takejto lásky je práve Kristus. Jeho meno je Emanuel, čo znamená Boh s nami. Keď zostaneme v spojení s ním, zostaneme i v spojení medzi sebou. Pamätajte na túto vetu a na tuto pravdu. Keď zostanete v spojení s Ním, zostanete i v spojení medzi sebou. Prečo máte zostať v spojení práve s Ježišom? To dnes vôbec nie je moderné. Prečo? Lebo On je prameňom každej lásky

S Svätý Ján píše: *„Kto zostává v Bohu, ten zostává v láske.“* Milí snúbenci.. u Ježiša hľadajte posilu, u neho hľadajte útechu, od neho si vyprosujte radu. Keď budete s Ním len tak bude vaša láska rásť v kvalite a stane sa požehnaním nie len pre vás, ale i pre vašich rodičov a pre všetkých, s kým sa stretnete na svojej životnej ceste. Nebojte sa ísť spolu s Ježišom. Je to pre vás ťažká úloha, ale len On, Ježíš, vás môže naplniť skutočnou láskou.