**Splnil si sľub**

Bežná prechádzka s mojím psom Maxom sa stala tým najdivnejším zážitkom v mojom živote. Môjho psíka Maxa priniesol otec z vojny ako šteňa. Vraj ho zachránili pri nejakej akcii. Bol to milý psík, ale nejako nemal rád ľudí. Jediný na koho neštekal alebo neútočil som bol ja a môj otec, preto na prechádzky chodíme výhradne do lesa. Po tom, čo sme vstúpili do lesa, na obvyklej prechádzke, pustil som Maxa. Poslúcha ma na slovo, preto som nemal problém ho nechať odbehnúť i ďalej odo mňa. Na zapískanie vždy pribehol. Užíval som si to ticho lesa až do chvíle keď som spozoroval, že Max sa zastavil pár metrov predo mnou a vrčal do zahmlenej cesty pred nami. Prišiel som k nemu a zohol som sa.

Čo sa deje?

Ale Max nereagoval len uprene pozeral pred seba a vrčal. Zapozeral som sa teda do hustej rannej hmly a uvidel som obrysy akejsi postavy. Chcel som Maxa chytiť za obojok, ale nestihol som a Max sa so štekotom vyrútil naproti záhadnej postave.

Stoj!! Max stoj!! Nereagoval.

Neostávalo mi nič iné len sa s pískaním rozbehnúť za ním a dúfať, že tomu človeku neublíži. Keď som ho konečne dobehol zostal som zarazený. Max ležal na chrbte, veselo vrtel chvostom a nechal sa škrabkať od neznámeho pána v hnedom koženom kabáte.

Máte veľmi milého psa, mladý pán.

Ďakujem. Ale... Prepáčte kto ste? Viete on obvykle na ľudí reaguje dosť agresívne.

Ani sa mu nedivím po tom čím si prešiel, však Max?

Vy poznáte jeho meno? Muž sa vzpriamil a pousmial sa.

V tej chvíli pribehol Max zasa ku mne a olizoval mi ruku.

Je vidno, že tvoj otec splnil svoj sľub.

Vy poznáte môjho otca?

Odkáž mu, že Max už vie, že sú aj dobrí ľudia. On už bude vedieť.

Stál som tam ako obarený nechápajúc o čom ten muž hovoril, ale skôr ako som sa spamätal bol preč. Volal som, ale nikto sa neozýval, tak som sa teda vybral domov. Cesta domov bola tichá. Premýšľal som čo to celé malo znamenať. Doma som všetko vyrozprával otcovi...

A odkazuje ti, že si splnil svoj sľub, a že Max už vie, že sú aj dobrí ľudia. Rozumieš tomu?

V tej chvíli sa otec rozplakal. Nechápal som. Max pribehol k nemu a oblizoval mu tvár.

Otec čo sa deje?

Vieš Maxa sme našli spolu s mojím kolegom na vojenskej základni počas jednej pátracej akcie. Bol zrejme týraní a v zlom stave. Rozhodli sme sa, že sa o neho postaráme a vzali sme ho späť so sebou. Max bol na ľudí agresívny ani sa mu nemôžem čudovať po tom čo zažil si o ľuďoch myslel svoje. Pár dní na to na náš tábor zaútočili a môjho kolegu postrelili.

Keď sme sa s kolegom lúčili povedal my: ,, Sľúb mi, že sa o neho postaráš a ukážeš mu, že sú aj dobrí ľudia!“ sľúbil som mu to. Takže to bol tvoj kolega z vojny tam v lese? prerušil som otcovo rozprávanie. Môj kolega zomrel tesne potom čo som mu sľúbil, že sa o Maxa postarám, môj sľub boli posledné slová, ktoré počul. V miestnosti nastalo hrobové ticho obaja sme sa na seba pozreli so slzami v očiach. Od toho dňa bol Max milí ku každému bez ohľadu na to či ho poznal alebo nie.