Spodobovanie

Niektoré spoluhlásky sa pri vyslovovaní inak píšu a inak vyslovujú. Hovoríme, že sa **spodobujú**.

Spoluhlásky, ktoré sa vo výslovnosti prispôsobujú, tvoria dve skupiny: **znelé**

**a neznelé** spoluhlásky. Vytvárajú medzi sebou páry – preto ich voláme **párové**

spoluhlásky. **Spoluhlásky z párov si môžu vymieňať výslovnosť – spodobujú sa.**

Podľa znelosti rozdeľujeme spoluhlásky na:

Znelé párové:       b  d  ď  dz  dž  g  h  z ž  v

Neznelé párové:   p   t   ť   c    č    k ch s š  f

Znelé nepárové:            m  n  ň  l  ľ  r  j

Spodobovanie nastáva:

na začiatku slova – *vták v/f*

vo vnútri slova – *babka b/p*

na konci slova – *jež ž/š*

**Spodobovanie znelých spoluhlások:**

Spodobovanie znelých spoluhlások na neznelé (píšeme znelú spoluhlásku, no vyslovujeme ako neznelú podľa patričného páru) nastáva:

1. Keď je na konci slova znelá spoluhláska a nasleduje pauza alebo slovo začínajúce neznelou spoluhláskou vyslovuje sa ako neznelá.  Napr. *loď pláva, sneh sa topí, drozd spieva, sneh napadol, dážď prší*
2. Keď je na konci slova znelá spoluhláska a už nijaké slovo nenasleduje. Napr.:*plod, rád, mráz, jež, voz, dážď, sneh, prah, bozk, mozog*
3. Keď vo vnútri slova po znelej spoluhláske nasleduje neznelá, vyslovuje sa ako neznelá.     Napr.: *žabka, nôžka, jedzte, babka, ježko, vožka, nôžka, klbko*
4. V zložených slovách, keď jedna časť slova končí znelou spoluhláskou a druhá časť začína neznelou spoluhláskou, najčastejšie ide o spojenie predpony a iného slova. Napr.: *beztak, bezprostredný, rozpis, nadpis, vzpružiť, rozpáliť, odchod, obsluha*  To isté platí aj na rozhraní koreňového slova a prípony: Napr.: *nízky, ceruzka, družka*

**Výslovnosť spoluhlásky v**

Spoluhláska v sa vyslovuje:

ako **v** na začiatku slova, ak nasleduje samohláska alebo znelá spoluhláska: Napr.: *voda, vlasť*

ako **u** na konci slova Napr: krv, chlapcov a vo vnútri slova, ak nasleduje neznelá spoluhláska Napr.: *dievča, hlávka*

ako **f** na začiatku slova, ak nasleduje neznelá spoluhláska: Napr.: *včela, vtedy*

**Spodobovanie neznelých spoluhlások**

1. Keď slovo končí na neznelú spoluhlásku a nasledujúce začína znelou: Napr.: vlak mešká, pec hreje, les vonia, päť rožkov, hrniec dukátov
2. Keď je vo vnútri slova neznelá spoluhláska a za ňou nasleduje znelá spoluhláska vyslovuje sa ako znelá. Napr.: *vášmu, prosba, kosba, nášho, kúpme, nosme, kresba, plačme*
3. V zložených slovách na hranici dvoch základových slov, keď sa stretne neznelá spoluhláska so znelou. Napr.: naničhodník, včasráno, tlčhuba, päťzväzkový

**Výslovnosť predložiek**

**z** sa vyslovuje ako **s** pred neznelými spoluhláskami *z pivnice*

**s**sa vyslovuje ako **z**pred samohláskami a znelými spoluhláskami *z okna, z lesa*

**so** sa vyslovuje ako **zo** vždy, ak nestojí pred osobným zámenom *so sestrou*

**so** sa vyslovuje ako **so** pred osobným zámenom *so mnou*

**k** sa vyslovuje ako **g** pred samohláskami a znelými spoluhláskami *k otcovi, k vode*

**ku** sa vyslovuje ako **gu**vždy ak nestojí pred osobným zámenom  *ku kostolu*

**ku**sa vyslovuje ako **ku** pred osobným zámenom *ku mne*

Diktát na spodobovanie

**Diktát na spodobovanie 1**

Krajom sa prehnala prudká víchrica. Zvalila nám v záhrade plot a prevrátila sud. Starý dub však odolal jej sile. Iba žaluď za žaluďom cupkali do trávy. Na poli sa zvíril prach. Ježko so svojou rodinkou sa rýchlo ukryl do bezpečia. Len psa Dunča nepustila mocná reťaz do domu. Nebolo to ľahké. Víchrica pominula a opäť sme počúvali bzučanie včiel a spev vtákov. Mamička nám medzitým upiekla krehký koláč.

**Diktát na spodobovanie 2**

Zas je tu zima, prišiel mráz, napadol sneh. Niektoré vtáky odleteli na juh. Včielky aj iný hmyz sú vo svojich úkrytoch. Líška má svoj kožuch a medveď sa uložil na zimný spánok. Aj doma sme mali chlad. „Daj si čaj a med!“ prikázala mi mama. Strýko prekročil prah a vstúpil do izby. Pripravil drevo pred krb. Spýtal som sa ho: „Porozprávaš nám svoj príbeh?“

**Diktát na spodobovanie 3**

**Diktát pre piaty až šiesty ročník**

Medveď je strážca divočiny. Lesom sa ozýval spev vtákov a včelí bzukot. Z vďaky doniesol kyticu lúčnych kvetov. Padal sneh ľahký ako perie. Dážď cupitá ne strechy domov. V našej záhradke vzklíčili prvé semienka. Roztopený sneh odkryl polámané halúzky stromov. Jedz čierny chlieb s maslom. Môžeš si dať aj med. Odpustil mu bez výčitiek. Rozlúčil sa jediným kývnutím rukou.