**[www.ucimenadialku.sk](http://www.ucimenadialku.sk)**

**Správa na príslušných miestach uvedie informácie o:**

1. **voľbe riaditeľa, činnosti rady školy** a iných udalostiach osobitného zreteľa, ktoré boli vplyvom mimoriadnej situácie upravené (napr. ak bola rade školy predĺžená činnosť vplyvom prerušenia prevádzky škôl alebo pod.) Škola to krátko popíše v tých častiach správy, kde sa uvedené veci bežne spomínajú.
2. **upravených metódach a formách** - uvedie sa stručne, ako prebiehalo dištančné vyučovanie, aké metódy a formy škola využívala, popíše zapojenie žiakov, spomenú priebeh ako vyučovanie prebiehalo (napr. prvý týždeň, neskôr stabilizovanie v nejaký systém napr. do pravidelného rozvrhu) a potom ako prebiehalo po otvorení škôl.
3. **spôsobe hodnotenia** - uvedie sa stručne, aké spôsoby hodnotenia škola využívala priebežne a záverečne, aké kritériá hodnotenia si stanovili, rovnako tak uvedie, štatistiku počtov žiakov, ktorí boli preskúšaní do 31.8, ako preskúšanie prebiehalo a koľkí žiaci v prípade vyšších ročníkov opakujú ročník.
4. **zamestnancoch** - spomenie sa v krátkosti situácia o zapojení zamestnancov počas krízy, práce z domu alebo zo školy, prekážkach v práci zamestnancov, činnosť nepedagogických zamestnancov, jedálne, internáte a pod., technických a personálnych možnostiach zamestnancov pri poskytovaní vzdelávania a pod.
5. **materiálnych podmienkach** - v krátkosti môže škola uviesť, ako zvládla technické možnosti pri podpore dištančného vzdelávania žiakov, zabezpečenie vzdelávania žiakov, ktorí mali ťažkosti sa pripojiť online (distribúcia pracovných listov, strava a pod.)
6. **vyhodnotení plnenia cieľov školy** - v krátkosti je možné spomenúť, či sa niektoré z cieľov a vízie školy z dôvodu mimoriadnej situácie nepodarilo alebo naopak nadštandardne podarilo naplniť, príp. či došlo k plneniu nových cieľov,
7. **špecifickej podpore počas mimoriadnej situácie** - práca a podpora asistentov, odborných zamestnancov, osobitné opatrenia pre deti, ktoré sa z objektívnych alebo subjektívnych príčin do online vyučovania nezapojili,
8. **silných a slabých stránkach** - čo boli silné a slabé stránky počas mimoriadnej situácie,
9. **návrhoch opatrení** - aké opatrenia škola chce urobiť v ďalšom školskom roku na to, aby zmiernila následky mimoriadnej situácie (upravené kurikulum, kritéria hodnotenia, osobitná podpora žiakov v riziku), príp. aké výzvy stoja pred školou v súvislosti s mimoriadnou situáciou (napr. zlepšenie digitálnych zručností pedagógov, vzdelávanie, podporné služby odborného tímu na škole a pod.)
10. **Škola môže spomenúť** aj informácie o zápise, spôsobe a priebehu overovania, úprave prijímacích pohovorov, prevádzke letnej školy, o vzájomných vzťahoch medzi aktérmi vzdelávania počas mimoriadnej situácie.

**Jednotlivé PK a MZ** môžu v záverečnej zápisnici/správe uviesť, aké tematické celky/obsahy prebrali so žiakmi na jednotlivých predmetoch (nie je treba podrobne vypisovať všetky témy a učivá), spomenú sa, aké činnosti, metódy, práce či úlohy žiaci spracovali a boli súčasťou kritérii hodnotenia.

bod 2:

**Všetci pedagogickí zamestnanci boli zapojení do dištančného vzdelávania - výkon práce z domácnosti – zadávali žiakom denne úlohy rôzneho charakteru cez Edupage. Viacerí učitelia učili online podľa rozvrhu – najmä jazykári prostredníctvom ZOOM, Skype... pridali sa aj učitelia ďalších predmetov. V posledných týždňoch sme prechádzali postupne na** MS TEAMS.

**Niektorí učitelia natočili pre žiakov výukové videa (MAT, FYZ, CHE).**

**Triedny učitelia boli v spojení so žiakmi online triednickými hodinami, e-mailom a chatom cez Edupage, taktiež neustále komunikovali s rodičmi a informovali ich e-mailom alebo telefonicky.**

**Po otvorení školy (1. júna) sa piataci vzdelávali v troch vytvorených skupinách podľa vytvoreného rozvrhu (v súlade s usmernením MŠ). Precvičovali učivo MAT, SJL, ANJ a prírodovedných predmetov a realizovali outdoorové pohybové aktivity.**

**Od 22. júna nastúpili na báze dobrovoľnosti do školy aj žiaci 6. až 9. roč.**

Metódy a formy dištančnej výučby sú popísané v správach jednotlivých PK.

bod 3:

**Koncoročné** **hodnotenie** predmetov 2.stupeň (na vysvedčení):

Telesná a športová výchova, Hudobná výchova, Výtvarná výchova, Technika, Etická výchova, Náboženská výchova, Občianska výchova **-**  ***„absolvoval“***

Ostatné predmety **klasifikované** (hodnotené známkou).

**Priebežné hodnotenie** sa počas prerušeného vyučovania (ne)realizovalo formou klasifikácie. Žiakom bola poskytovaná spätna väzba počas učenia sa - slovné komentáre a percentuálne hodnotenie vypracovaných úloh v Edupage.

Podklady na hodnotenie výchovno-vzdelávacích výsledkov žiakov získaval učiteľ v čase prerušeného vyučovania z vypracovaných úloh, online testov, pracovných listov, projektov, rozhovormi so žiakmi počas online učenia. Prihliadal na individuálne podmienky žiakov.

Spôsoby hodnotenia sú popísané v správach jednotlivých PK.

bod 4:

**Škola poskytla na požiadanie pedagógom technické vybavenie (notebooky) pri realizácii dištančného vzdelávania.**

bod 9:

opatrenia z PK

* zamerať sa na čitateľskú gramotnosť
* zvýšiť IT zručnosti členov PK