**Správa predmetovej komisie SJL HP a VP o priebehu výučby a hodnotenia počas koronakrízy**

Od 16. 3 do 24. 6. 2020 bolo vyučovanie na všetkých školách v SR prerušené z dôvodu prevencie výskytu ochorenia COVID-19. Z tohto dôvodu sa prešlo z prezenčnej formy vyučovania na dištančnú formu. V praxi to znamenalo, že učiteľ prostredníctvom IKT prešiel z bezprostredného a osobného kontaktu so žiakom na komunikáciu prostredníctvom internetu. Internetové prepojenie bolo teda nevyhnutnou podmienkou na to, aby vyučovanie mohlo prebehnúť. V súčasnosti to však nie je prekážka nakoľko sa predpokladá, že každá domácnosť disponuje technickým vybavením umožňujúcim takúto formu komunikácie.

V rámci PK SJL, HP a VP sa dištančnou formou vyučovalo v predmetoch SJL, DEJ OBN a TŠV. V predmetoch ETV, HUV, USK, VYV, NAV, UMK vyučovanie neprebiehalo a do koncoročného vysvedčenia sa žiakom zapísalo: absolvoval/neabsolvoval. Samotná dištančná forma priniesla so sebou i niektoré odporúčania pre všetkých učiteľov, ako upraviť formu hodnotenia, nezadávať žiakom príliš veľa písomných prác, upraviť čas na vypracovanie, prispôsobiť samotné metódy vyučovania situácii, alebo využívať nové alternatívne metódy, ak napr. videokonferenciu.

Ako forma hodnotenia sa okrem tradičnej známky, malo hodnotiť stupnicou A, B, C, D, znakom + a -, bodovým ohodnotením, percentuálnym hodnotením alebo slovným hodnotením. Vzhľadom na určitú psychickú záťaž vyplývajúcu z izolácie počas koronavírusu sa neodporúčalo hodnotiť známkou 5.

Z hľadiska psychohygieny sa žiakom odporučilo zadávať 1 max. 2 úlohy z 1 predmetu na týždeň, podľa časovej dotácie, ktorú učiteľ z daného predmetu mal. Odporučilo sa i predĺžiť čas na vypracovanie úloh.

Učiteľ mal k možnosti niekoľko metód, ktorými mohol obohatiť a zefektívniť vyučovanie. Záležalo na samotnom učiteľovi, jeho počítačových schopností a kreativite, ako sa danej úlohy zhostí.

Dištančná forma vzdelávania ukázala každému učiteľovi, ako sa dá netradične inovatívne a zároveň zážitkovo vyučovať. Obohatila ho o nové aplikačné schopnosti pohybovať sa v informačnom systéme EDUPAGE, alebo využívať iné IKT prostredie. No zároveň poukázala tiež na slabiny nášho vzdelávacieho systému. Nerovnaké podmienky z hľadiska materiálneho zabezpečenia, sociálne diferencované prostredie a individuálne mentálne rozpoloženie každého žiaka nedávali každému rovnakú šancu preukázať svoj potenciál. Na druhej strane, minimálna spätná väzba získaných vedomostí smerom k učiteľovi, menšia, alebo skôr žiadna možnosť kontroly samotného spracovania zadaných úloh zo strany žiaka, umožnila vynachádzavejším žiakom vypracovať úlohy lepšie, ako je ich vedomostná a znalostná úroveň. Neosobná dištančná forma vyučovania odkryla i isté charakterové črty žiakov, ktoré do istej miery neboli prekvapivé, no v ojedinelých prípadoch predsa len priniesli prekvapivé zistenia. Väčšina žiakov, ktorí si svedomito plnili úlohy počas klasického vyučovania, si ich plnili i zadávaním úloh cez internet. No našli sa žiaci, ktorí zľahostajneli, väčšinu úloh ignorovali, alebo len stroho a úsečne odpovedali a to dokonca i z tých radov, kedy by to učiteľ neočakával. Niektorí žiaci začali spolupracovať až po niekoľkonásobnom upozornení, či už zo strany učiteľa, alebo triedneho učiteľa. Celkovo však môžem konštatovať, že táto malá skupina málo spolupracujúcich žiakov nezatienila celkový kladný prístup žiakov k plneniu si svojich povinností.

Každý vyučujúci mal svoju osobnú skúsenosť s touto formou vyučovania, no pri zohľadnení všetkých kladov a záporov tejto formy vzdelávania sa všetci vyučujúci zhodli na jednom: nič nemôže nahradiť klasický kontakt učiteľ-žiak.

V Gelnici 3. 7. 2020 Mgr. R. Burčák

**Dotazník učiteľa**

**o priebehu výučby a hodnotenia počas koronakrízy**

**Meno a priezvisko: Radúz Burčák**

**Predmetová komisia: PK SJL, HP a VP**

V období prerušenia vyučovania z dôvodu prevencie výskytu ochorenia COVID-19 od 16.03.2020 do 24.06.2020 prebiehalo dištančné vzdelávanie formou elektronickej komunikácie žiakov s pedagogickými zamestnancami v súlade *Vnútorným pokynom riaditeľa školy č. 02/2020* z 13.03.2020, ktorým bol aktualizovaný *Vnútorným pokynom riaditeľa školy č. 06/2020* zo 14.04.2020. Na základe uvedených pokynov vyučovanie neprebiehalo v týchto mojich **neklasifikovaných predmetoch**:

* UMK I.A

Učivo v **klasifikovaných predmetoch** odučené počas vzdelávania na diaľku je podrobne zaevidované v mojich pracovných výkazoch pedagogického zamestnanca z mesiacov 03-06/2020. V nasledujúcich tabuľkách je zapísané iba učivo z TVVP na šk. rok 2019/2020, ktoré nebolo prebraté alebo bolo prebraté naviac (napr. z vyšších ročníkov), lebo bolo vhodnejšie na dištančné vzdelávanie.

**Tab.č.1: Neprebraté učivo z TVVP 2019/2020**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Riešenie** |
| OBN | III.A | Filozofia 20. stor. | Nebude odučené – nad rámec ŠtVP, okrajová téma |
| DEJ | II.O | Osvietená panovníčka a reformátor  Jozef II. | Presun na začiatok nasledujúceho ročníka v rámci opakovania |
| DEJ | I.O | Nové mocné kráľovstvá stredoveku | Presun na začiatok nasledujúceho ročníka v rámci opakovania |
| DEJ | I.A | Mária Terézia a Jozef II.  Medzinárodné vzťahy v Európe na prelome 18. A 19. stor. | Presun na začiatok nasledujúceho ročníka v rámci opakovania |
| OBN | II.A | Európska únia | Presun do nasledujúceho ročníka namiesto učiva v rámci opakovania |
| DEJ | III.A | Svet a terorizmus a Globálne problémy súčasného sveta | Nebude odučené v rámci DEJ, ale v rámci semináru v maturitnom ročníku |

**Tab.č.2: Učivo prebraté naviac oproti TVVP 2019/2020**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Zdôvodnenie** |
| DEJ | IV.O | Osobnosti 2. pol. 20. stor. | Učivo na doplnenie historických súvislostí, ktoré tvorili jedinečné osobnosti našich dejín |
| DEJ | III.A | Osobnosti 2. pol. 20. stor. | Učivo na doplnenie historických súvislostí, ktoré tvorili jedinečné osobnosti našich dejín |

**Tab.č.3: Absolvované dištančné vzdelávania**

|  |  |  |  |
| --- | --- | --- | --- |
| **Názov** | **Poskytovateľ** | **Forma** | **Výstup** |
|  |  |  |  |
|  |  |  |  |
|  |  |  |  |

**Využívané vyučovacie metódy a formy:**

* *sprístupnenie nového učiva (napr. študijné texty, EDUPAGE prezentácie, učebnice, pracovné listy) pre všetky ročníky z predmetov DEJ a OBN.*
* *motivácia, precvičenie a overenie pochopenia učiva (napr. pracovné listy, domáce úlohy, interaktívne cvičenia, doplňovačky), pre všetky ročníky z predmetov OBN a DEJ*
* *krátkodobé časovo-ohraničené preskúšanie žiakov (EDUPAGE online testy, testy vo word) pre všetkých žiakov z predmetov DEJ a OBN*
* *dlhodobé samostatné práce (elektronické prezentácie, referáty) pre všetky ročníky z predmetov DEJ a OBN*

**Využívané prostriedky hodnotenia:**

* *Používal som klasické hodnotenie pri samostatných dlhodobých úloh a  krátkodobých časovo-ohraničených úloh (EDUPAGE testy) formou známky,  percent ale i slovné hodnotenie. Pri domácej úlohe a referátov som hodnotil formou splnil/nesplnil pre všetky ročníky z predmetov DEJ a OBN*
* *Každý žiak bol informovaný kedy a z čoho bude test, prípadne iná písomná práca.*
* *Po vypracovaní úloh, testov alebo iných prác bol každý žiak informovaný o výsledku, prípadne bol upozornený v komentári na nedostatky a nepresnosti. Ak žiak spolupracoval, odovzdával úlohy na čas, alebo bolo jeho vypracovanie presné, bezchybné a z hľadiska rozsahu prekračovalo požadovanú mieru bol i  pochválený za kvalitné vypracovanie úloh*

**Vlastné zhodnotenie dištančného vzdelávania:**

*Dištančné vzdelávanie vzhľadom na všetky okolnosti, ktoré zvážim považujem za krajnú možnosť vzdelávania, ktorá v žiadnych aspektoch nezohľadňuje autenticitu a objektívnosť v dvoch základných zložkách, a to je poskytovanie nových poznatkov a vedomostí, ako i v samotnom hodnotení nadobudnutých vedomostí. Súhrn informácií poskytnutých zo strany učiteľa (prezentácia, zadanie úloh, alebo štúdium textového materiálu) jednosmernou cestou dáva minimálny priestor na spätnú väzbu, čo pochopiteľne sťažuje učiteľovi poznať do akej miery bolo zadané učivo i pochopené.*

*V prípade hodnotenia jednotlivých úloh má neobjektívnosť ešte väčší dosah na celkové neadekvátne ohodnotenie. Nevieme a nemôžeme poznať v akom prostredí žiak pracuje. Či má dostatočné a rovnocenné podmienky ako ostatní z hľadiska materiálneho zabezpečenia alebo rodinného zázemie. Miesto toho aby sme sa pozreli žiakovi do očí a posudzovali ho ako komplexnú osobnosť, vnímame na monitore len jeho sekundárny prejavy, ako a čo vyplnil, ako napísal test, vypracoval projekt. V niektorých predmetov to na posúdenie vedomostí stačí, no v prípade DEJ a OBN vzhľadom na isté špecifiká je to komplikovanejšie.*

*Ďalšou problematickou zložkou je samotná hodnovernosť pri posudzovaní výstupných prác žiaka. Máme k dispozícii len veriť alebo pochybovať, že výstupné práce žiaka zodpovedajú i skutočným jeho vedomostiam a znalostiam z danej problematiky. Učiteľ však nemôže v dištančnej forme pracovať s nedôverou, len na základe určitých stereotypov a osobných skúseností, ktoré má so žiakom. Môžeme síce tvrdiť, že vzorce správania sa len tak z mesiaca na mesiac nemenia, ale nemôžeme tomu dať znak fakticity. A to ešte nespomínam skutočnosť, že nedôvera do profesionálnej i osobnostnej výbavy učiteľa nepatrí.*

*V prípade vyučovania DEJ a OBN je tu ešte jedna a dovolím si tvrdiť najdôležitejšia zložka a to je formovanie osobnosti človeka, jeho názorový a hodnotový postoj k iným ľuďom okolo seba, k obyčajným predmetom, k prírode, k spoločnosti, alebo v tej univerzálnej rovine, jeho postoj k svetu. Práve v dnešnom svete, ktorý je zaplavený rôznymi hoaxami a dezinformáciami a ktorý pravdu relativizuje je potrebné viac ako inokedy pracovať s mladým človekom, no nie jednosmerným kanálom mu vysvetľovať, čo je dobré, spávne, čo sa má, čo sa nesmie. Pravda, niekto môže namietať, že* IKT myslí i na to a máme tu viedeokonferenciu, no nie každému táto forma vyhovuje, nie každý má z nej dobrý pocit a mne osobne to vôbec nestačí.

Veľkým nedostatkom takejto formy vyučovania je i obrovská záťaž na oči a chrbticu. Aspoň v mojom prípade sa pri dlhodobom sedení pri PC vyskytovali bolesti hlavy. Najhoršie to však odniesla chrbtica, je pre mňa ťažko mysliteľné takto pracovať dlhodobo.

Dištančné vzdelávanie malo však i svoje pozitívne miesta. Predovšetkým zvýšili moje nároky na využívanie nových technológii, zlepšili moju orientáciu i aplikáciu v prostredí EDUPAGE. Za tie takmer 4 mesiace, som si vytvoril množstvo materiálov, ktoré budem môcť využiť kedykoľvek v ďalšom období. A v neposlednom rade umožnilo mi spoznať, kde sú moje nedostatky a rezervy.

Celkovo však musím konštatovať, že dištančné vzdelávanie je pre mňa z núdze cnosť a dúfam, že to bude len ojedinelá epizóda v našej pracovnej činnosti, ktorá ju môže spestriť a obohatiť, ale nikdy nemôže nahradiť vzájomnú interakciu všetkých zainteresovaných vo vyučovacom procese.

V Gelnici dňa 29. 6. 2020 Radúz Burčák

**Dotazník učiteľa**

**o priebehu výučby a hodnotenia počas koronakrízy**

**Meno a priezvisko: Mgr. Kamila Blahovská**

**Predmetová komisia: PK humanitných a výchovných predmetov**

V období prerušenia vyučovania z dôvodu prevencie výskytu ochorenia COVID-19 od 16.03.2020 do 24.06.2020 prebiehalo dištančné vzdelávanie formou elektronickej komunikácie žiakov s pedagogickými zamestnancami v súlade *Vnútorným pokynom riaditeľa školy č. 02/2020* z 13.03.2020, ktorým bol aktualizovaný *Vnútorným pokynom riaditeľa školy č. 06/2020* zo 14.04.2020. Na základe uvedených pokynov vyučovanie neprebiehalo v týchto mojich **neklasifikovaných predmetoch**:

* **Úvod do sveta kariéry** (4.A),
* **Etická výchova** (I.O, II.O).

Učivo v **klasifikovaných predmetoch** odučené počas vzdelávania na diaľku je podrobne zaevidované v mojich pracovných výkazoch pedagogického zamestnanca z mesiacov 03-06/2020. V nasledujúcich tabuľkách je zapísané iba učivo z TVVP na šk. rok 2019/2020, ktoré nebolo prebraté alebo bolo prebraté naviac (napr. z vyšších ročníkov), lebo bolo vhodnejšie na dištančné vzdelávanie.

**Tab.č.1: Neprebraté učivo z TVVP 2019/2020**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Riešenie** |
| SJL | Príma | **Slovenský jazyk – Skladobná rovina jazyka (VČ, sklady, veta, vety podľa obsahu, slovosled)**  **Sloh – Rozprávanie**  **– Umelecký/vecný text, porovnanie** | **Presun na začiatok nasledujúceho ročníka v rámci opakovania** |
| SJL | Kvarta | **Sloh – Úvaha** | **Presun do 2. ročníka 4-ročného štúdia vo forme rozšírenia úvodu do témy pri opätovnom preberaní učiva** |
|  |  |  |  |
|  |  |  |  |
|  |  |  |  |
|  |  |  |  |

**Tab.č.2: Učivo prebraté naviac oproti TVVP 2019/2020**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Zdôvodnenie** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Tab.č.3: Absolvované dištančné vzdelávania**

|  |  |  |  |
| --- | --- | --- | --- |
| **Názov** | **Poskytovateľ** | **Forma** | **Výstup** |
|  |  |  |  |
|  |  |  |  |
|  |  |  |  |

**Využívané vyučovacie metódy a formy:**

**V školskom roku 2019/2020 som vyučovala predmet SJL v štyroch ch triedach: príma, kvarta, 2.A a 4.A. Mojou prioritnou úlohou bola príprava na TESTOVANIE 9 a EČ a PFIČ z predmetu SJL. Po vypuknutí koronakrízy moja práca pokračovala dištančnou formou vo všetkých triedach. Prioritne som využívala EDUPAGE – vytváranie vlastných študijných materiálov (vytvorených 776 kariet) – postupné sprístupňovanie študijných materiálov, komunikácia so študentmi a rodičmi, hodnotenie a klasifikácia prostredníctvom EŽK, ďalej vytváranie WORD-ovských dokumentov a PowerPoint-ových prezentácií, na komunikáciu so žiakmi využívanie mejlu alebo messengera, taktiež realizácia ZOOM vyučovacích hodín (online konferencie).**

**Moje aktivity je možné rozdeliť:**

* **sprístupnenie nového učiva (študijné texty, EDUPAGE prezentácie, online konferencie - tieto materiály sa týkali všetkých troch zložiek predmetu – literatúra, jazyk, sloh, boli zamerané na výklad učiva primeranou formou a v primeranom rozsahu, adekvátne situácii a možnostiam žiakov.)**
* **motivácia, precvičenie a overenie pochopenia učiva (napr. pracovné listy – hlavne v príme a kvarte – využívala som ich na literatúre, žiaci tak boli motivovaní čítať literárny text a následne vypracovať úlohy zamerané na čítanie s porozumením, doplňovačky – tie som využívala veľmi často vo všetkých triedach, pretože jednotlivé pravopisné javy robia žiakom veľký problém bez ohľadu na triedu, krížovky, domáce úlohy - tieto materiály boli zamerané na precvičovanie konkrétnej témy zo SJ, literatúry a slohu, v príme a kvarte sa realizovali v rámci jednej téma 2-3-krát), u študentov 2.A som čítanie literárneho textu preverovala jednoduchými otázkami, na ktoré žiaci odpovedali do vpisovacej karty.**
* **krátkodobé časovo-ohraničené preskúšanie žiakov (EDUPAGE testy) tieto materiály slúžili na overenie nadobudnutého učiva žiakmi, výhodou týchto testov bolo ich jednoduché a časovo nenáročné vyhodnotenie, s následným sprístupnením správnych odpovedí, čo vnímam ako spätnú väzbu pre žiaka. Vedomosti som overoval aj na ZOOM hodinách, kde komunikácia prebiehala s každým žiakom individuálne.**
* **dlhodobé samostatné práce (napr. projekty – tie som využívala najmä na literatúre v príme, keďže títo žiaci radi kreslia, tvoria a vymýšľajú, praktické úlohy – jednoduché, rozsahom kratšie slohové práce – úvahy, v ktorých ma zaujímal viac názor žiaka na aktuálnu tému než formálna stránka.**

**Čo sa týka hodnotenia a klasifikácie žiakov, postupovala som podľa pokynov riaditeľa školy RNDr. D. Andraška, využívala som klasifikáciu známkami vypočítanými podľa nasledujúcej schémy: (100 – 90 – výborný, 89 – 75 – chválitebný, 74 – 50 – dobrý, 49 – 33 – dostatočný, 32 – 0 - nedostatočný), taktiež alternatívne hodnotenie – absolvoval/neabsolvoval, splnil/nesplnil, účasť/neúčasť... V prípade aktívnej účasti na ZOOM hodine som podľa zváženia hodnotila aktivitu žiakov známkou výborný. V prípade pasivity žiakov, resp. neplnenia konkrétnej úlohy alebo aktivity, pokiaľ sa žiak vopred neospravedlnil, som ho o tom informovala správou cez EDUPAGE, takže na konci hodnoteného obdobia som mala prehľad o pasivite jednotlivých žiakov, čo som následne zohľadnila v koncoročnom hodnotení.**

**Ešte by som chcela zdôrazniť, že o zadávaní úloh a iných povinností, ktoré mal žiak splniť, som vopred informovala (napr. na konci  konkrétneho pracovného listu – dátum**

**a čas odovzdania, forma a spôsob doručenia) a zároveň správou v EDUPAGE. Čiže o aktivite mal žiak informáciu 2-krát. Po splnení si povinnosti nasledovalo sprístupnenie kľúča správnych odpovedí, prípadne individuálna konzultácia so žiakom, ak nastala nejasnosť alebo nedorozumenie, no a následne som poslala žiakom hromadnú správu cez EDUPAGE, kde som im poďakovala za realizáciu a stručne zhodnotila ich prácu.**

**Vlastné zhodnotenie dištančného vzdelávania:**

**Čo sa týka môjho hodnotenia dištančného vzdelávania, faktom je, že túto formu vzdelávania si vyžiadala vzniknutá situácia. Museli sme začať ináč pracovať, ináč učiť, časovo si rozvrhnúť aktivity z hľadiska psychohygieny tak, aby sme nepreťažovali žiakov, ale aj seba. Vďaka kolegyni RNDr. A. Slovenkaiovej som sa naučila aktívne využívať možnosti, ktoré ponúka EDUPAGE, čo hodnotím ako prínos pre mňa do budúcnosti, vytvorila som si veľkú databázu pracovných/študijných materiálov, doplňovačiek, testov..., ktoré budem využívať v nasledujúcich školských rokoch, čo je pre mňa ďalšie plus a taktiež začala som využívať ZOOM hodiny. Z tohto pohľadu hodnotím dištančnú formu vzdelávania ako vhodnú alternatívu a spestrenie klasického vzdelávania.**

**Čo sa týka negatív dištančného vzdelávania, u mňa je to jednoznačne absencia osobného kontaktu učiteľa a žiaka. Následkom toho bol v niektorých prípadoch veľmi benevolentný až lajdácky prístup niektorých žiakov (neochota odovzdávať materiály, neospravedlnená neúčasť na testovaniach, nevhodná – časovo alebo obsahovo – komunikácia s učiteľom zo strany žiaka a niekedy aj rodiča.)**

**V Gelnici dňa 28. 6. 2020 Mgr. Kamila Blahovská**

**Dotazník učiteľa**

**o priebehu výučby a hodnotenia počas koronakrízy**

**Meno a priezvisko: Mgr. Kristína Vargová**

**Predmetová komisia: PK cudzích jazykov, PK humanitných predmetov**

V období prerušenia vyučovania z dôvodu prevencie výskytu ochorenia COVID-19 od 16.03.2020 do 24.06.2020 prebiehalo dištančné vzdelávanie formou elektronickej komunikácie žiakov s pedagogickými zamestnancami v súlade *Vnútorným pokynom riaditeľa školy č. 02/2020* z 13.03.2020, ktorým bol aktualizovaný *Vnútorným pokynom riaditeľa školy č. 06/2020* zo 14.04.2020. Na základe uvedených pokynov vyučovanie neprebiehalo v týchto mojich **neklasifikovaných predmetoch**:

* HUV (I.O),

Učivo v **klasifikovaných predmetoch** odučené počas vzdelávania na diaľku je podrobne zaevidované v mojich pracovných výkazoch pedagogického zamestnanca z mesiacov 03-06/2020. V nasledujúcich tabuľkách je zapísané iba učivo z TVVP na šk. rok 2019/2020, ktoré nebolo prebraté alebo bolo prebraté naviac (napr. z vyšších ročníkov), lebo bolo vhodnejšie na dištančné vzdelávanie.

**Tab.č.1: Neprebraté učivo z TVVP 2019/2020**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Riešenie** |
| SJL | II.O | Opis – znaky, umelecký opis  Nácvik umeleckého opisu | Presun na začiatok nasledujúceho ročníka v rámci opakovania |
| SJL | 1.A | Nepravidelnosti vo vetnej stavbe  2. školská písomná práca – Umelecký opis | Presun na začiatok nasledujúceho ročníka v rámci opakovania |
| SJL | 3.A | Tvorba triedneho periodika | Presun do nasledujúceho ročníka |
| ANJ | IV.O | **Slovná zásoba**: zdravá strava, nápoje, stravov. zariadenia, ingrediencie  **Slovná zásoba:** jazyky, typy komunikácie, IKT  **Gramatika**: Trpný rod | Presun na začiatok nasledujúceho ročníka v rámci opakovania |
| ANJ | 2.A | **Gramatika:** Vyjadrenie súhlasu pomocou So am I/ Neither am I  Želacie vety  Podmien. veta 3 | Presun na začiatok nasledujúceho ročníka v rámci opakovania |

**Tab.č.2: Učivo prebraté naviac oproti TVVP 2019/2020**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Zdôvodnenie** |
|  |  |  | Učivo V. ročníka vhodnejšie na dištančné vzdelávanie |
|  |  |  | Náhradné učivo/činnosti na precvičovanie fin. gramotnosti, čit. gramotnosti, prírodov. gramotnosti, udržanie tel. zdatnosti a pod. |

**Tab.č.3: Absolvované dištančné vzdelávania**

|  |  |  |  |
| --- | --- | --- | --- |
| **Názov** | **Poskytovateľ** | **Forma** | **Výstup** |
| ..... | IT Akadémia, PF UPJŠ Košice,... | videokonferencia, videoarchív, ... | diplom, osvedčenie, certifikát... |
| Príprava prezentácií v Edupage |  |  |  |
| Videokonferencia v Zoome |  |  |  |

**Využívané vyučovacie metódy a formy:**

* *sprístupnenie nového učiva - študijné texty, prezentácie, video/audio nahrávky, online konferencie, pracovné listy, online literatúra, cudzojazyčné časopisy, učebnice, gramatické príručky, filmy, online prednášky*
* *motivácia, precvičenie a overenie pochopenia učiva - pracovné listy, Edupage testy, doplňovačky, krížovky, domáce úlohy, práca s ukážkami, posluch s porozumením, čítanie textov s porozumením, projekty, online testy, interaktívne cvičenia, cudzojazyčné časopisy*
* *krátkodobé časovo-ohraničené preskúšanie žiakov - EDUPAGE testy, online vyučovanie*
* *dlhodobé samostatné práce- projekty, elektronické prezentácie, tematické práce, povinné čítanie beletrie*

**Využívané prostriedky hodnotenia:**

* *alternatívne hodnotenie - slovné hodnotenie, percentá, odovzdal/neodovzdal, známky*
* *klasické hodnotenie samostatných dlhodobých úloh, krátkodobých časovo-ohraničených úloh (EDUPAGE testy) alebo domácej prípravy*

**Vlastné zhodnotenie dištančného vzdelávania:**

*Dištančné vzdelávanie prinieslo rovnako pozitíva ako aj negatíva. Ako jedno z veľkých pozitív hodnotím to, že sme boli veľmi rýchlo nútení naučiť sa pracovať v prostredí Edupage – zadávať domáce úlohy, tvoriť testy, prezentácie, posielať komentáre či pripomenutia. V prvých dňoch mi pomohli sprístupnené webináre aj konzultácia s kolegyňami. Komunikácia a samotné vzdelávanie v tomto prostredí hodnotím ako funkčné a bezproblémové, s možnosťou odsledovať si prácu žiakov takmer okamžite. Automatické vyhodnocovanie testov predstavovalo výrazné šetrenie času. Vytvorila som si obrovskú databátu učebných kariet, úloh a testov, ktoré budem môcť využívať aj pri prezenčnom vzdelávaní.*

*Ako ďalšie pozitívum vnímam samotnú komunikáciu a spoluprácu s  väčšinou študentov. V prevažnej miere si moji žiaci plnili úlohy včas, bez vyzvania a prípadné nejasnosti sme si vždy odkomunikovali rýchlo, najmä prostredníctvom sociálnych sietí. Počas celého dištančného vzdelávania som nemala ani jednu negatívnu skúsenosť či konflikt so žiakmi či rodičmi. Naopak, dostávala som milé komentáre a odozvu na moje správy a zadania.*

*Online hodiny prostredníctvom Zoom-u boli tiež prínosom, no mali aj viacero negatív. Bolo veľmi potešujúce znovu vidieť a počuť mojich študentov a vysvetľovať im preberané učivo priamo s možnosťou ich bezprostrednej reakcie. Vypnuté kamery, nefunkčné mikrofóny však*

*umožnili niektorým žiakom byť pasívnymi a znemožňovali mi získať spätnú väzbu. Taktiež nie všetci študenti mali vytvorené vhodné podmienky na takúto výučbu. Preto toto online vzdelávanie nebolo rovnako prínosné pre všetkých. No najmä v nižších ročníkoch zohralo dôležitú úlohu najmä pri precvičovaní náročnejšieho učiva.*

*Ďalším kladom, ktorý prinieslo toto dištančné vzdelávanie, bolo množstvo internetových stránok, nakladateľstiev, vzdelávacích portálov, ktoré sprístupnili svoj výučbový materiál pre všetkých. Online učebnice, pracovné zošity, časopisy mi uľahčili zadávanie úloh a prinášali inšpiráciu.*

*Negatívom bola samozrejme absencia osobného kontaktu. Najviac mi chýbala okamžitá spätná väzba od študentov, možnosť sa ich hneď spýtať, či danému učivu rozumejú a s čím majú ešte problém. Kontrola zadaní, domácich úloh poskytovala len určitú spätnú väzbu o práci žiaka, keďže nebolo možné hodnoverne zistiť, či ide o samostatnú prácu daného študenta. Opravy a komentáre k vypracovaným úlohám pomáhali žiakom správne porozumieť učivu, no skutočné porozumenie látky som si mohla overiť najlepšie až na online hodinách.*

*Veľmi náročné bolo toto vzdelávanie z časového hľadiska. Vytváranie učebných materiálov, prezentácií, testov a následná kontrola zaslaných úloh (v najväčšej miere na mail) si vyžadovali množstvo času stráveného za počítačom. Časovo náročná bola aj komunikácia so žiakmi, riešenie problémov či nejasností. Najmä prvé týždne boli veľmi vyčerpávajúce, no postupom času som si našla svoj systém.*

V Gelnici dňa 30.6. 2020 Mgr. Kristína Vargová

**Dotazník učiteľa**

**o priebehu výučby a hodnotenia počas koronakrízy**

**Meno a priezvisko: Richard Andraško**

**Predmetová komisia: PK SJL, HP a VP**

24.06.2020 prebiehalo dištančné vzdelávanie formou elektronickej komunikácie žiakov s pedagogickými zamestnancami v súlade *Vnútorným pokynom riaditeľa školy č. 02/2020* z 13.03.2020, ktorým bol aktualizovaný *Vnútorným pokynom riaditeľa školy č. 06/2020* zo 14.04.2020.

Učivo v **klasifikovaných predmetoch** odučené počas vzdelávania na diaľku je podrobne zaevidované v mojich pracovných výkazoch pedagogického zamestnanca z mesiacov 03-06/2020. V nasledujúcich tabuľkách je zapísané iba učivo z V období prerušenia vyučovania z dôvodu prevencie výskytu ochorenia COVID-19 od 16.03.2020 do TVVP na šk. rok 2019/2020, ktoré nebolo prebraté alebo bolo prebraté naviac (napr. z vyšších ročníkov), lebo bolo vhodnejšie na dištančné vzdelávanie.

**Tab.č.1: Neprebraté učivo z TVVP 2019/2020**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Riešenie** |
| TŠV | III.A | Gymnastika (+kondičná, + rytmická), Atletika / Korčuľovanie, teoretické poznatky | Presun do vyššieho ročníka vo forme rozšírenia v úvodetematického celku / Nebude odučené – voliteľná časť tematického plánu. |
| TŠV | II.A (CH) | Gymnastika, Atletika | Presun do vyššieho ročníka vo forme rozšírenia v úvodetematického celku |
| TŠV | II.A (D) | Gymnastika (+kondičná, + rytmická), Atletika / Korčuľovanie, teoretické poznatky | Presun do vyššieho ročníka vo forme rozšírenia v úvodetematického celku / Nebude odučené – voliteľná časť tematického plánu. |
| TŠV | I.A/IV.O (CH) | Gymnastika, Atletika / Volejbal (2. polovica učiva ) | Presun do vyššieho ročníka vo forme rozšírenia v úvodetematického celku / Presun na začiatok nasledujúceho ročníka na doplnenie |
| TŠV | I.A/IV.O (D) | Gymnastika (+kondičná, + rytmická), Atletika / Korčuľovanie | Presun do vyššieho ročníka vo forme rozšírenia v úvodetematického celku / Nebude odučené – voliteľná časť tematického plánu. |
| TŠV | I.O/II.O (CH) | Gymnastika, Volejbal, Florbal, Atletika (2. Polovica učiva) / Korčuľovanie | Presun do vyššieho ročníka vo forme rozšírenia v úvodetematického celku / Nebude odučené – voliteľná časť tematického plánu. |
| TŠV | I.O/II.O (D) | Gymnastika (+kondičná, + rytmická), Atletika (2. Polovica učiva), Florbal / Korčuľovanie | Presun do vyššieho ročníka vo forme rozšírenia v úvodetematického celku / Nebude odučené – voliteľná časť tematického plánu. |

**Tab.č.2: Učivo prebraté naviac oproti TVVP 2019/2020**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Zdôvodnenie** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Tab.č.3: Absolvované dištančné vzdelávania**

|  |  |  |  |
| --- | --- | --- | --- |
| **Názov** | **Poskytovateľ** | **Forma** | **Výstup** |
|  |  |  |  |
|  |  |  |  |
|  |  |  |  |

**Využívané vyučovacie metódy a formy:**

* *Učivo bolo sprístupňované cez portál EDUPAGE vo forme študijných textov, fotodokumentácie, videá.*
* *Motiváciou v tomto krízovom režime bolo vplyvom cvičenia a teoretických poznatkov prispieť k lepšej imunite a zvládaniu danej situácie , precvičenie a overenie pochopenia učiva bolo zahnuté v študijných textoch a domácich úlohách,...),*
* *dlhodobé samostatné práce formou projektov, cvičenia workoutou na doma, sledovanie pohybovej aktivity, zaznamenávanie športových činností .*

**Využívané prostriedky hodnotenia:**

* *alternatívne hodnotenie (využíval som slovné hodnotenie individuálna komunikácia k jednotlivých úlohám plus/mínus na základe kvality práce a jej rozsahu, spracovaní a odcvičení, odovzdal/neodovzdal pre informáciu o úspešnosti úlohy) v prípade sprístupňovania nového učiva, jeho precvičovania a overovania pochopenia,*
* *klasické hodnotenie samostatných dlhodobých úloh alebo domácej prípravy (individuálne podľa dôležitosti úlohy,  jej rozsahu a časovej náročnosti alebo za jej ucelenú časť(projektu, nadväzujúcich úloh)).*

**Vlastné zhodnotenie dištančného vzdelávania:**

*Príchodom dištančného vzdelávania sme si mohli vyskúšať, hoci rýchlo a neplánovane, kto je to učiť z domu (Home Office). Každý z nás musel pohotovo reagovať a vedieť sa pomaly či rýchlo prispôsobiť danej situácií. Hoci pôsobím na škole a v učiteľskej profesii len krátko, a s Edupage som sa zoznamoval len tento šk. rok, bol som nútení, ako určite aj ostatní kolegovia, skúmať aj také možnosti, ku ktorým by sme počas bežného vyučovania asi ani nedostali. Či už formou samoštúdia, komunikácie s kolegami alebo za pomoci webinárov bolo prínosom pre mňa, ale ja pre kolegov sebavzdelávanie sa v informatickej oblasti, ktorá ma v dnešnej dobe popredné miesto. Medzi nevýhody dištančného vzdelávania môžem spomenúť veľké množstvo času tráveného za PC/NTB/Tabletom/Smartfonom namiesto viac významného telocvičného prostredia, posilňovne, vonkajších priestorov školy a podobne. Samozrejme chýbajúca vzájomná interakcia, očný kontakt a celý kolektív pokope.*

*Nahrávanie domácich úloh na portál Edupage bol kameňom úrazu. V týchto prípadoch boli zvolené alternatívy ako EMAIL alebo FACEBOOK, cez ktoré mohli žiaci zasielať úlohy a vypracovania. Ale tým vznikal menší chaos a bolo treba si všetko zapisovať, uporiadúvavať a pravidelne kontrolovať každý komunikačný kanál. Zobrazovanie úloh bolo problematické pre žiakov využívajúcich smarfony alebo tablety, kde bolo treba zadanie posielať v správe. Komunikácia so žiakmi bola aj výborná ale aj veľmi biedna. Predsa len technické zabezpečenie jednotlivcov nie je jednotné a nie každý má doma dostatočne vybavenie či už pre online vzdelávanie alebo dostatočne vybavenie na cvičenie. Pochopenia niektorých rodičov k tejto forme vyučovania boli biedne. Či už kontrola dieťaťa pri nesplnení úloh, a žiadne reakcie na správy, ktoré pripomínali vážnosť zaslania DÚ. Z hľadiska psychohygieny by sme podľa môjho názoru takouto formou vzdelávania podporili to, proti čomu sa poslednú dobu bojuje. Či je to obezita, srdcovo-cievne problémy, skoliózy a ďalšie problémy s chrbticou či inými časťami tela, prispelo by to k migrénam, zhoršeniu zraku, strate jemnej motoriky atď. Klasické prezenčné vyučovanie je nevyhnuté pre kvalitné vzdelávanie žiakov, to je moje stanovisko.*

V Gelnici dňa 5. 7. 2020 Mgr. R. Andraško