*Správa o živote bratov a stave kláštora za rok 2009*

*Život bratov*

Život bratov vo františkánskom kláštore Prešov v uplynulom roku 2009 prebiehal v celku dobre a pokojne. Toho času sa v kláštore nachádzajú títo bratia. Medzi najstarších patrí brat *Amand* (kňaz na dôchodku - jubilant*).* Jeho zdravotný stav je primeraný jeho veku, má problémy zo sluchom a občas zo srdcom a musí dodržovať dietu. Inak je veľmi usilovný a vytrvalý v službe chorým a postihnutým, ktorým chodieva slúžiť sv. omšu raz do mesiaca (Prešov, Košice). Raz do týždňa má katechetické stretnutia z dospelými. Program má väčšinou individuálny. Ďalej je to brat *Daniel*  je výpomocným duchovným v kostole a plní si svoje povinnosti pokojne a veľmi svedomito. Venuje sa miništrantom. Brat *Tomáš Becket* je akolytom, krajčírom a keď si to potreba vyžaduje aj pomocným kostolníkom a  tiež koordinuje výzdobu kostola na ktorej sa aj aktívne podieľa. Jeho zdravotný stav je lepší a chodieva naďalej na lekárske prehliadky. Ako akolyta slúži pri sv. omšiach a roznáša sv. prijímanie chorým domov. Brat *Gracián,* je vikár a ekonóm domu a asistent pre GIFRU na Slovensku a zároveň plní službu duchovného asistenta pre treciárov vo Vranove nad Topľou a raz do týždňa sa stretáva z mladými gifra. V septembri roku 2009 do našej komunity prišiel brat *Terézius*, ktorý si plní službu koordinátora SPOSu. Službu v kláštore vykonáva ochotne a z láskou. Pomáha tiež v kostole z výzdobou. Čo sa týka jeho zdravotného stavu má veľké problémy zo zrakom. Pred pár mesiacmi absolvoval operáciu jedného oka a čas rekonvalescencie si vyžaduje až 9 mesiacov. A nakoniec ja brat *Egíd,* som gvardiánom a zároveň aj správcom kostola sv. Jozefa.

V tomto roku 2009 odišli do večnosti dvaja naši bratia z našej komunity brat *Cyriak* Macák 6.1. 2009 (vek 90) a brat *Lukáš* Vrábeľ po ťažkej chorobe 26.10.2009 (vek 85). Obaja boli pripravený a zaopatrený - odpočinuté večné daj im Pane.

Brat *Matej* je stále mimo prešovskej komunity a jeho pobyt je neznámi. Zo spomenutých bratov nachádzajúcich sa toho času v kláštore sú štyria kňazi z toho traja v aktívnej službe a jeden dôchodca a dvaja bratia laici.

*Pastorácia*

Naša pastoračná služba spočíva v slúžení sv. omší, (3-4 sv. omše denne) v spovedaní ( 5 hod. denne v návalových dňoch až 10 hod. denne), vo vysluhovaní sviatosti chorým a starým, pastorácia rodín ( stretká, obnovy, a iné akcie), príprava ku sviatostiam práca z mládežou - v medziach našich možností (účasť na mnohých mládežníckych akciách či už organizovaných nami, alebo farským úradom – lyžovačka, turistika, duchovné obnovy pre mládež z východu) a iné duchovné obnovy pre terciárov, školy, pedagógov, spevácky zbor. Staráme sa o tericiárov v troch bratstvách (Prešov, Vranov n. T, Bardejov). V utorok po večernej sv. omši je spoločná modlitba vešpier s terciármi a veriacimi, ktorých je niekedy neúrekom. Spolupracujeme aj s autistickou školou a škôlkou. Tá spočíva vo vysluhovaní sviatosti zmierenia a v občasnej pomoci v rámci ich potrieb (využívajú dvor na prechádzky z deťmi a mi sa modlíme za toto dielo). Najnovšie si zriadili v našich priestoroch pre školu chránené dielne, k čomu im pomohol po finančnej stránke aj br. Patrik OFM z Viedne z FMO.

V budúcnosti je potrebné aby v tejto komunite boli minimálne 4 plne funkčný kňazi kvôli bežnej pastorácii. Ak by sme chceli v budúcnosti rozvíjať iné pastoračné aktivity je potrebné posilniť počet kňazov aspoň o jedného.

*Stav kostola*

V kostole sa nám v roku 2009 podarilo zakúpiť nové bohoslužobné rúcha na ktoré sme dali vyhotoviť aj nové skrine. Ďalej sme úplne vymenili celé ozvučenie v kostole zakúpením nových mikrofónov a komplet všetkých reproduktorov v kostole. Zmenili sme predaj katolíckych novín a časopisov a pre zlepšenie prípravy a samotné vykonanie sviatosti zmierenia sme zakúpili digitálny monitor, ktorý slúži na prípravu pred sv. zmierenia. Vzadu v oratóriu (za hlavným oltárom) sme z okien odstránili mreže a vymenili všetky okná. V súvislosti s tým priestorom nás čaká zavedenie kúrenia do tejto časti, rekonštrukcia podlahy a vybavenie priestoru, ktorý by mal slúžiť ako kaplnka. S príchodom nového dekana sme boli prinútení k zmene sv. omší v nedeľu čím sme prišli aj detské sv. omše.

*Stav kláštora*

V roku 2009 sa nám podarilo zrekonštruovať pár miestností v kláštore v ktorých sa vymenili okná, elektrické rozvody a kompletne prebehla výmena omietky a vymaľovanie. Momentálne sme v štádiu šetrenia finančných prostriedkov, keďže sa nám v tomto roku nepodarilo zohnať prostriedky na rozbehnutú rekonštrukciu kotolne a kúrenia. V súčasnosti riešime a dali sme vyhotoviť projekt na reorganizáciu kláštorných priestorov hlavne (sociálne zariadenia, návštevné miestnosti, a pod.)

*Ekonomika*

Za uplynulý rok 2008 sa nám podarilo získať viacero finančných darov a grantov od rôznych inštitúcií. Dostali sme väčšie finančné dary od sponzorov na opravy kostola a kláštora spolu cca 700.000,- Sk. Granty od organizácií (FMO, VUC, mesto Prešov) činili spolu 1.107.530,- Sk. Granty boli určené na výmenu okien kláštora, oratória, úpravu oratória, práca s mládežou. Za tieto prostriedky sa vymenili okná, kúpila minerálna vata a pre mládež nová gitara a dataprojektor.

Náklady: Okrem opráv a rekonštrukcií najviac nás stoja energie a z energií najviac plyn, ktorý nás v uplynulom roku vyšiel na 481.174,- Sk. Ďalšie vydaje sa týkali hlavne stravovania, pričom treba pripomenúť, že v kláštore sa okrem bratov stravujú aj predavačky s predajne František, kuchárka, robotníci, a početný hostia. V stravnom sú zarátané aj mnohé akcie, ako napr. agape po slávnosti na sv. Františka, tiež posedenie z rodinami, opekačky s deťmi, mládežou, zamestnancami a rodičmi autistickej školy a škôlky, rôzne športove podujatia (strava pre naše družstva), a podobne. Ostatné prijmi a výdaje sa nachádzajú v prílohe správy.

**P. Egíd Branislav Golha OFM**

gvardián františkánskeho kláštora

v Prešove Prílohy: l . Ekonomika

V Prešove dňa 21. 1.2010