Správne vidíme len srdcom, hovorí líška malému princovi v krásnej Saint-Exupéryho knihe. Áno, správne totiž vidíme len v Bohu – Láske. Čistím srdcom. Čisté a zdravé srdce. Mať čisté – o to ide v živote, človeka. Srdce pracuje veľmi podivuhodne – chvíľka zastavenia by znamenala smrť. A v dnešnej spoločnosti umiera 40 percent ľudí na choroby srdca. Inak sme spoločnosť s chorým srdcom. Nielen fyziky, ale aj duchovne. Ľudí - s dobrým srdcom je málo – a predsa dobré srdce,- mať dobré srdce znamená byť ľudskou osobnosťou, to je dôkaz o mravnom stave človeka, národa, sveta.

Aby sme mohli mať čisté srdce a dobré srdce a nie srdce z kameňa, musíme sa učiť v duchovnom centre a to – u Ježiša. Na jeho Srdci závisí chod i nášho srdca. Je jediným Srdcom, z ktorého všetci žijeme. Srdce nevysloviteľnej krásy, srdce nevysloviteľnej Lásky – Srdce Ježia Krista, srdce Lásky pre nás, áno pre naše hriechy kopijou prebodnuté – Srdce Ježišovo ja horiace ohnisko Lásky. Srdce Ježišovo je stále plné dobroty. Ježišova dobrota, dobrota jeho srdca vyvrcholila v tom, že zmenil nazeranie na svet a hodnoty života. Nie v bohatstve a násilí, nie v radovánkach a zábave, nie v bezohľadnom a krutom jednaní, nie v pomste a bojoch je potrebné hľadať šťastie. Šťastní sú chudobní, tichí, tí, ktorí túžia po spravodlivosti. Šťastní sú milosrdný a čistého srdca, tí ktorí hľadajú a usilujú sa o pokoj.

A nebeské kráľovstvo patrí tým, ktorí sú prenasledovaný a trpia pre ich spravodlivosť. A aby sa na tejto ceste nikto necítil osamotený a bez pomoci – On, náš Pán Ježiš Kristus, kráča po nej prvý. Bolo by veľmi ľahké povedať: „Vezmi kríž a choď úzkou a strmou cestou. Ale Ježiš hovorí inak: Vezmi kríž a poď za mnou. Poď za mnou – a On, Pán neba i zeme, nesie najťažší kríž. On je stále s nami na našej ceste. A my často plačeme: Časy sú zlé. //Ale doba je vždy rovnaká. Len my ľudia sme iný.

Áno, to mi ľudia vytvárame dobu. Keby sem sa všetci naučili dobrote a láske od dobrého a láskyplného Ježišovho Srdca – aj naše časy by boli lepšie a svet by bol bližšie k jednote a pokoju. Prorok Izaiáš prirovnáva Ježiša k baránkovi – k ovečke práve pre jeho tichosť. Obetoval sa, pretože sám chcel a neotvoril ani ústa – ako baránok, ktorého viedli na zabitie... Nový zákon nazýva Ježiša Baránkom, ktorý sníma hriechy sveta. Ježiš berie na seba všetky krutosti, ktorých sa dopustilo a dopúšťa a bude dopúšťať celé ľudské pokolenie. Ale nič sa nedarí bez Božej milosti. A milosť je preto milosťou, lebo je to nezaslúžený Boží dar. Milosť si môžeme len v pokore vyprosiť. Božia milosť nám a celému svetu uzdravuje srdce. Modlime sa, bratia a sestry denne: Ježišu tichý a pokorný srdcom sprav naše srdcia podľa srdca tvojho. Amen