**Stanovisko k neprimerane a z môjho pohľadu zaujato vytknutým pripomienkam nesúladu témy VH s TVVP v Edupage na rozbore po hospitácii dňa 6. 3. 2024**

Netvrdím, že TVVP je ako orientačné vodítko učiteľa, zlým pomocníkom učiteľa, práve naopak, aj mne osobne vie v rýchlej orientácii poslúžiť, ale okrem toho, že novelizáciou zákona bol TVVP od 1. 9. 2014 z dôvodu odbremenenia učiteľov od nakopujúcej sa byrokracie zo zoznamu povinnej dokumentácie vypustený, nie je pre učiteľa na 100%-ne záväzným, ani z časového ani z obsahového hľadiska preberanej témy. Je v kompetencii učiteľa, v záujme žiakov (všestranného rozvoja ich kompetencií, zavádzania inovácií alebo iné...)  prispôsobovať a meniť si vybrané témy VH v rámci cyklu vyučovania predmetu.

14 rokov, nevynímajúc tento šk. rok, napriek súčasnému pokročilému štádiu tehotenstva, oznámeného včasne ústne a v januári aj písomnou formou, sa snažím optimalizovať podmienky a nájsť vhodný kompromis vo výučbe zavádzaním a prehadzovaním nových tém, čoho dôkazom po ich implementácii sú každoročné vedeniu dokladované zmenené dokumenty (ŠKVP, MZ...). Nedá sa to a je nemožné mať ich finálne ideálne za jeden rok, pretože dôležitým faktorom sú reálne skúsenosti s overením plánovanej a uskutočnenej zmeny v praxi na konkrétnych VH.

Vždy každému žiakovi garantujem zvládnutia celého predpísaného obsahu štúdia žiaka v svojich predmetoch.

Všetky mnou vyučované predmety, s výnimkou, nie šťastne vybraného obsahu biológie 1.ročníka, podľa ešte nešťastnejšej učebnice, ktorú si žiaci nosiť nemusia (boli informovaní), sú aj napriek občasným nutným LO, odučené podľa plánov +- v súlade s ich TVVP v Edupage. Tento celoslovenský problém BIO 1. ročníka je riešený aj v učiteľských aj odborných didaktických kruhoch VŠ a iba správnym prístupom a zdravým posúdením učiteľa, čo aj zodpovedne robím, sa kompromis, **v záujme žiakov**, s plným rešpektovaním všetkých didaktických zásad aj vekovej primeranosti, nájsť dá.

Jedným z faktorov zaradenia témy hospitovanej VH Príjem a výdaj látok bunkou (téma 2.ročníka) v danom čase bola nadväznosť na preberanú tému Bunka, ďalej Vírusy a Baktérie z tématického celku Mikrosvet (viď TVVP BIO 1.roč.) v čase prítomnosti praktikantky, po ktorej odchode som si zvolila v nadväznosti na to, aj na dostupné pomôcky, aj neohlásenú hospitáciu, ju práve vtedy zaradiť ako veľmi vhodnú.

Pri všetkej pokore a úcte**, v záujme žiakov**, práve pre ktorých tu sme, optimalizácia, inovácia a skvalitňovanie vyučovacieho procesu, aj na úkor nesúladu témy s TVPP ako nepovinného pedagogického dokumentu, musí byť povýšená nad uvedené skutočnosti zápisov, a dajú sa vždy objektívne vysvetliť a odôvodniť.

Za všetky pripomienky prípadnej inšpekcie prevezmem svoju plnú zodpovednosť, budem ich plne rešpektovať a ponesiem si za nich aj následky.

Prosím o dôveru tak, ako mi ju zveruje široké okolie rodičov a žiakov celého okresu, čo výrazne prispieva k podpore všestranného rozvoja žiakov a aj k tomu, že sa šíri dobrá reklama školy a máme koho učiť.

Aj preukázaná, dňa 5. 3. 2024 hospitovaná inovatívna vyučovacia hodina hodná 21. storočia, je toho, že práve **žiaci**, na ktorých mi veľmi záleží, ich vedomosti, ktoré sa naučia na 90% už priamo na hodine, príjemná rešpektujúca klíma, individuálny prístup, rozvíjanie snáď všetkých zručností a kompetencií aké sa dajú, aj za 45 minút, živým dôkazom.

V Gelnici, 7. 3. 2024

RNDr. Lenka Škarbeková