**BANKA ÚLOH NA DOMÁCE PRECVIČOVANIE**

**Téma : Stĺpcový a kruhový diagram**

1. Pomocou stĺpcového diagramu vyjadrite vo vhodnej mierke percentuálne zastúpenie lesov v jednotlivých národných parkoch na Slovensku :

TANAP 95%, PIENAP 46%, NAPANT 90%, Malá Fatra 82%, Slovenský raj 90% .

2. Pomocou stĺpcového diagramu vyjadrite vo vhodnej mierke percentuálne zastúpenie lesov v jednotlivých krajinách Európy :

Nemecko 29%, Švajčiarsko 26%, Rakúsko 38%, Česko 33%, Poľsko 29%, Maďarsko 18%, Slovensko 41%.

3. Základ ekologickej stability tvoria lesné ekosystémy. Z celkovej výmery lesných porastov sú v lesných spoločenstvách Slovenskej republiky jednotlivé dreviny zastúpené nasledovne : smrek 28%, borovica 8%, jedľa 5%, smrekovec 2%, buk 30%, dub 12%, hrab 6%, agát 2% ostatné listnaté stromy 7%. Pomocou kruhového diagramu vyjadrite percentuálne zastúpenie jednotlivých druhov stromov na Slovensku.

4. Veterná energia je dnes rýchlo rastúcim zdrojom energie na svete. Ku koncu roka 1995 vzrástla kapacita produkcie veternej energie na 4 880 MW, teda o 32,6% oproti minulému roku. Nasledujúca tabuľka ukazuje ako rástla výroba veternej energie od roku 1980.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ROK | 1980 | 1983 | 1985 | 1988 | 1990 | 1991 | 1992 | 1993 | 1994 | 1995 |
| MW | 10 | 20 | 1 020 | 1 580 | 1 930 | 2 170 | 2 510 | 2 990 | 3 680 | 4 880 |

Zaokrúhlite hodnoty kapacity na stovky a vyjadrite v stĺpcovom diagrame rast výroby veternej energie od roku 1985 po rok 1995.

5. Pomocou kruhového diagramu znázornite rozloženie energetickej hodnoty potravín počas dňa.

|  |  |
| --- | --- |
| raňajky | 25 % |
| desiata | 5 % |
| obed | 35 % |
| olovrant | 15 % |
| večera | 20 % |