**Plán seminárov:**

1. Úvodný seminár
2. Vytvorenie Európy a sveta po r. 1918
   1. parížska mierová konferencia a jej výsledky (analýza zmlúv versaillského systému)
   2. washingtonská konferencia a jej význam
3. Konferencia v Locarne a jej význam
   1. predpoklady, priebeh a význam
   2. politika ČSR a Poľska
   3. analýza rýnskeho garančného paktu
4. Prvé ohniská vojnového napätia
   1. príčiny, priebeh a význam agresie Talianska do Etiópie
   2. príčiny vypuknutia, priebeh a význam občianskej vojny v Španielsku
5. Zlomové udalosti medzinárodných vzťahov konca 30. rokov
   1. mníchovská konferencia – priebeh a význam (analýza záverečného dokumentu)
   2. sovietsko-nemecké vzťahy v r. 1939 a podpísanie paktu o neútočení (analýza dokumentu)
6. Medzníky priebehu vojenských operácií 2. sv. vojny v Európe
   1. stalingradská bitka –priebeh a význam
   2. otvorenie druhého frontu v Európe – operácia Overlord (priebeh, význam)
7. Význam jaltskej a postupimskej konferencie pre ďalší svetový vývoj
   1. riešenie nemeckej otázky na oboch konferenciách Veľkej trojky
   2. vznik OSN a jej základný dokument
8. Ohniská svetového napätia po r. 1945
   1. vojna v Kórei
   2. arabsko-izraelské konflikty
   3. karibská kríza
9. Krízy sovietskeho mocenského bloku
   1. sovietsko-juhoslovanská roztržka 1948/49
   2. Maďarsko 1956
10. Dekolonizačné hnutia vo svete po r. 1945
    1. vojna v Indočíne 1950 – 1954
    2. India a jej cesta k nezávislosti
11. Agresie ústredných svetových veľmocí
    1. agresia USA vo Vietname
    2. agresia ZSSR v Afganistane

21.2.2017 (*seminár*)


**VYTVORENIE EURÓPY A SVETA PO ROKU 1918**

**PARÍŽSKA MIEROVÁ KONFERENCIA**

* spojenectvo medzi víťaznými mocnosťami bolo vynútené najmä potrebami vojny – po vojne sa názory spojencov začali postupne rozchádzať
* *11.11.1918*: **s Nemeckom uzavreté dočasné prímerie**, podmienky mieru sa mali dojednať až na Parížskej konferencii, kt. sa musela vyrovnať aj s abdikáciu ruského cára, rozpadom Rakúsko-Uhorska a celkovým napätím v Európe
* konala sa **od *18.1.* do *29.6.1919*** (symbolický dátum začiatku konferencie: *18.1.1871* v zrkadlovej sále vo Versailles bolo po prehratej francúzsko-pruskej vojne vyhlásené Nemecké cisárstvo) **v sále ministerstva zahraničných vecí na nábreží Quai d'Orsay**
* na rozdiel od konferencií z 19. stor. **neboli na mierové rokovania pozvané porazené štáty**
* oficiálne sa zúčastnilo **27 štátov rozdelených do 4 kategórií:**
  1. **vojnové mocnosti, ktoré mali záujmy všeobecného charakteru:** USA, Veľká Británia, Francúzsko, Taliansko a Japonsko – zúčastnili sa všetkých rokovaní a komisií;
  2. **mocnosti s obmedzenými záujmami:** Belgicko, Brazília, britské domínia Austrália, Južná Afrika a Kanada a India, Československá republika, Čína, Guatemala, Haiti, Hidžáz, Honduras, Kuba, Libéria, Nikaragua, Panama, Poľsko, Portugalsko, Rumunsko, Grécko, Srbsko a Thajsko – zúčastnili sa len schôdzok, kt. sa ich bezprostredne týkali;
  3. **štáty, ktoré prerušili diplomatické styky s nemeckým blokom:** Bolívia, Ekvádor, Peru a Uruguaj – zúčastnili sa len vybraných schôdzok;
  4. **ostatné**
* zriadenie 52 špeciálnych komisií
* podmienky zastúpenia Sovietskeho Ruska mali byť prerokované priamo na konferencii
* nemožnosť efektívnej diskusie v tak veľkom počte viedla k vytvoreniu **Rady desiatich**, kt. tvorili **USA (prezident Woodrow Wilson a štátny tajomník Robert Lansing), Veľká Británia (premiér David Lloyd George a minister zahraničných vecí James Arthur Balfour), Francúzsko (premiér Georges Benjamin Clemenceau = zároveň predseda komisie, minister zahraničných vecí Stephen Pichon), Taliansko (premiér Vittorio Orlando a minister zahraničných vecí Sidney Sonnino) a Japonsko (princ Saiondži a minister zahraničných vecí Makino)**
* ešte počas vojny (*3.1.1918*) vyhlásil Wilson vo svojich 14 bodoch pred Kongresom všeobecné princípy spočívajúce v odstránení tajnej diplomacie, slobode námorného pohybu, obchodnej rovnosti medzi národmi a úprave koloniálnych otázok – Wilsonove návrhy ilustrovali **vzostup vplyvu USA**, obrat v medzinárodných vzťahoch a koniec európskeho monopolu na usporiadaní sveta
* Francúzsko začalo prejavom o rozdelení Nemecka, avšak ostatní delegáti toto stanovisko nepodporovali, Wilson zase od začiatku presadzoval založenie Spoločnosti národov (touto otázkou bola poverená zvláštna komisia nazývaná podľa svojho sídla „Komisia hotela Crillon“) – britské a francúzske zastúpenie nemalo záujem na riešení tejto otázky, obávali sa nárastu vplyvu USA na Európu (americký senát neschválil pakt o Spoločnosti národov)
* Wilson presadil aj zásadu mandátov = Spoločnosť národov mala udeliť mandát na spravovanie území v Afrike či Tichomorí
* Clemenceau požadoval posunutie francúzskych hraníc až na Rýn a vytvorenie Rýnskej republiky s právom časom sa pričleniť k Francúzsku – USA to kategoricky odmietli, zároveň ale Wilson čelil kritike svojich občanov, že porušuje Monroeovu doktrínu
* časom sa **USA a Veľká Británia dohodli na tom, že Francúzsku v prípade potreby zabezpečia ochranu východných hraníc, keď sa vzdá územných nárokov v Porýnsku** – Clemenceau ustúpil v porýnskej otázke avšak požadoval Sársku panvu kvôli uhoľným zdrojom
* Veľká Británia prešla od myšlienky mieru ako odvety ku myšlienke mieru ako uzmierenia – bola presvedčená o nutnosti nemeckej hospodárskej obnovy, keďže išlo o jej tradičného obchodného partnera (Lloyd George trval na udržaní britskej námornej prevahy a lipol na role koloniálnej ríše, nesmierne sa obával francúzskej vojenskej hegemónie v Európe)
* Taliansko sa usilovalo o konkretizáciu sľubov londýnskej zmluvy z 1915, aby dovŕšila talianske územné zjednotenie – jeho ciele boli len ťažko zlučiteľné s wilsonovskými princípmi (Wilson sa počas rokovania obrátil priamo k talianskej verejnej mienke v snahe presvedčiť ho, aby upustilo od svojich územných nárokov – Orlando na protest opustil konferenciu)
* *25.3.1919*: **dokument z Fontainebleu** – Lloyd George poslal memorandum Clemenceauovi a Wilsonovi – nabádal k tomu, aby boli pri určovaní podmienok mieru rozumní a aby mier vydržal dlho
* **Rada desiatich sa časom kvôli efektívnosti zúžila len Radu štyroch bez Japonska a následne len na Radu troch bez Talianska**
* Parížska mierová konferencia sa **končí podpisom mierovej zmluvy s Nemeckom** – po jej skončení vytvorený **versaillský mierový systém = päť mierových zmlúv týkajúcich sa konkrétnych štátov**

**VERSAILLSKÝ MIEROVÝ SYSTÉM**

**VERSAILLSKÁ MIEROVÁ ZMLUVA**

* mierová zmluva **s Nemeckom** podpísaná na rovnakom mieste, kde bolo v roku *1871* vyhlásené Nemecké cisárstvo a na deň presne päť rokov po sarajevskom atentáte (***28.6.1919***)
* ratifikovaná Spoločnosťou národov *10. januára 1920*
* zriadený zvláštny výbor, ktorý mal do dvoch rokov určiť, koľko zaplatí Nemecko za škody, ktoré spôsobilo – 132 miliárd zlatých mariek
* **zmluva zmenila nemecké územné dŕžavy v trojakom smere:**
  +  na západe **vrátila Francúzsku** bez plebiscitu **Alsasko a Lotrinsko** (nemecké od roku *1871*) a oddelila od Nemecka **Sársko, zverené na 15 rokov Spoločnosti národov** (potom mal jeho konečný status určiť plebiscit), **Belgicko získalo mestá Eupen a Malmédy**;
  + na severe sa po plebiscite stala **severná časť Šlezvicka súčasťou Dánska**;
  + na východe **postúpilo Nemecko Poľsku Poznaňsko a pás Východného Pruska**, čím mu poskytlo prístupový koridor k moru do slobodného prístavu Gdansk, ktorý pripadol pod kontrolu Spoločnosti národov, o osude Horného Sliezska a Východného Pruska rozhodli plebiscity stanovené zmluvou: **Horné Sliezsko** – veľká priemyselná oblasť – bola po spochybnenom hlasovaní rozdelená **v prospech Poľska**, ktoré získalo hlavnú časť jeho výrobných kapacít, **Východné Prusko ostalo súčasťou Nemecka**, hoci Memel (Klajpeda) bol načas zverený Litve, **Hlučínsko pripadlo ČSR**
* **Nemecko sa muselo zriecť aj svojich afrických kolónií** (Juhozápadná Afrika, Východná Afrika, Togo a Kamerun) **aj území v Ázii** (Šantung) – stratilo 1/7 svojho územia a 10% obyvateľstva a bolo mu **zakázané akýmkoľvek spôsobom uskutočniť anšlus Rakúska**
* článok 232 hovoriaci o vine za vojnu, ktorý **pripisoval Nemecku a jeho spojencom celú zodpovednosť za škody napáchané vojnou** – muselo pristúpiť na zmedzinárodnenie veľkých nemeckých riečnych trás, na otvorenie Kielského prieplavu lodnej doprave, priznať víťazným dohodovým štátom princíp najvyšších výhod v obchode a prenechať im časť svojho obchodného loďstva náhradou za námorné straty spôsobené ponorkovou vojnou, Francúzsku muselo postúpiť sárske uhoľné bane a priemyselné výrobky z Alsaska a Lotrinska oslobodiť na 5 rokov od ciel, čo umožnilo rozmach francúzskeho oceliarstva
* **obmedzenie početného stavu nemeckej armády** na skromnú úroveň (100 000 vojakov), limitovanie veliteľského zboru na 4000 dôstojníkov a zrušenie vojenských škôl, nesmelo vlastniť ťažké zbrane (delostrelectvo) a moderné vojenské prostriedky (lietadlá, tanky)
* **demilitarizovaný ľavý breh Rýna** **a pás území v šírke 50 km na pravom brehu** → toto územie Spojenci okupovali do 1935 a postupne ho uvoľňovali v závislosti na tom, ako Nemci rešpektovali vojenské a ekonomické klauzuly
* **versaillská zmluva demonštrovala prílišnú prísnosť voči Nemecku, obtiažnosť vypracovania solídneho kompromisu aj protikladnosť názorov niektorých účastníkov parížskej mierovej konferencie**
* ako dodatok bolo k zmluve pripojené **rozhodnutie o ustanovení Spoločnosti národov** a britskej diplomatickej garancie (americký Senát odmietol ratifikovať túto zmluvu, čo oslabilo Spoločnosť národov a zabránilo garančným klauzulám vstúpiť v platnosť)

**ZMLUVA ZO SAINT-GERMAIN-EN-LAYE**

* podpísaná ***10.9.1919*** **s Rakúskom**
* deklarovala **zrušenie Rakúsko-Uhorska a vytvorenie nových hraníc Rakúska** – Rakúsko bolo ňou uznané (spolu s Maďarskom) za právneho nástupcu Rakúsko-Uhorska
* **Rakúsko uznalo nezávislosť ďalších nástupníckych štátov (Československa, Poľska, Juhoslávie a Maďarska) a zrieklo sa nárokov na ich územia**
* zmluvou bolo Rakúsko donútené zriecť sa názvu Nemecké Rakúsko a myšlienky na pripojenie k Nemecku v budúcnosti
* Rakúsku sa podarilo dosiahnuť isté ústupky, napr. ochranu rakúskych umeleckých pokladov, ktoré pôvodne mali byť rozdelené medzi nástupnícke štáty – **Rakúsko sa tak stalo jediným porazeným národom, ktorý na mierovej konferencii získal nové územie** – pás územia na severnom okraji Maďarska – **Burgenland**, ale Maďarské regentstvo si vymohlo plebiscit, ktorý značil získanie Šoprone pre maďarskú stranu
* **Poľsku pripadol Halič, Rumunsku Bukovina, Taliansku Južné Tirolsko, Istria, Gorlica, Československu Čechy, Morava, západné Slovensko a Podkarpatská Rus, Srbsko-chorvátsko-slovinskému štátu pripadli časť Štajerska a Korutánska, Slovinsko, Dalmácia, Bosna a Hercegovina a Chorvátsko**

**TRIANONSKÁ MIEROVÁ ZMLUVA**

* zmluva podpísaná **s Maďarskom** ***4.6.1920*** v paláci Veľký Trianon vo Versailles
* v Maďarsku mala byť zrušená odvodová vojenská povinnosť a povolená profesionálna armáda o sile 35 000 mužov, ktorá nesmela disponovať letectvom, tankami a ťažkým delostrelectvom, prebytky zbraní a vojnové loďstvo pripadlo Dohode, víťazné štáty získali právo likvidovať alebo vyvlastniť maďarský majetok na svojom území
* **Maďarské kráľovstvo dosahovalo 1/3 pôvodného rozsahu Veľkého Uhorska** – muselo uznať nástupnícke štáty a odovzdať požadované územia: **Československo získalo Podkarpatskú Rus a Horné Uhorsko**, t.j. Slovensko (vrátane malého predmostia pri Bratislave a Žitnom ostrove, osídleného kompaktnou maďarskou populáciou – asi 750 000 osôb), **Rumunsko získalo Sedmohradsko a západnú časť Banátu, Kráľovstvo SHS východnú časť Banátu a územie Kráľovstva chorvátsko-slavónskeho, Rakúsko Burgenland a Poľsko časť Spiša**
* najväčšie ťažkosti boli so stanovením hraníc medzi Slovenskom a Maďarskom
* Maďarsko tiež súhlasilo s ochranou národnostných menšín, pričom nemaďarským národnostným menšinám na území Maďarska bolo priznané právo vyjadrovať sa ústne a písomne v rodnom jazyku na súdoch
* za ČSR podpísali Trianonskú mierovú zmluvu **Edvard Beneš** (minister zahraničných vecí) a **Štefan Osuský**(mimoriadny a splnomocnený vyslanec v Londýne)

**MIEROVÁ ZMLUVA Z NEUILLY**

* podpísaná **s Bulharskom** ***27.11.1919***
* Bulharsko malo dosť priateľov a obhajcov (najmä v Spojených štátoch), takže jeho situácia nevyzerala beznádejne – najviac mu hral do kariet princíp sebaurčenia, presadzovaný prezidentom Wilsonom
* Bulharsko **odstúpilo Kráľovstvu SHS menšiu časť Macedónska, Rumunsku Dobrudžu a Grécku Tráciu, čím stratilo prístup k Egejskému moru**
* početný stav bulharskej armády bol obmedzený na 20 000 mužov so zákazom ťažkých zbraní, vojenské loďstvo bolo celkom zakázané
* Bulharsku boli vymerané reparácie vo výške 2,6 miliardy zlatých frankov

**MIEROVÁ ZMLUVA ZO SÈVRES**

* podpísaná **s Tureckom** ***10.8.1920***
* Turecko (bývalá Osmanská ríša) stratilo 4/5 svojho územia:
  + **Sýria, Palestína, Mezopotámia a časť Arábie** sa mali stať **mandátnymi územiami Francúzska a Veľkej Británie**;
  + **Arménsko, Kurdistan a arabský Hidžáz** mali získať **nezávislosť**;
  + **väčšina ostrovov v Egejskom mori** s výnimkou tých, ktoré okupovalo Taliansko od roku 1911 (po taliansko-tureckej vojne), malo **pripadnúť Grécku, rovnako ako východná Trácia**;
  + **v Európe malo Turecku zostať len hlavné mesto a úzky pruh úžin, ktoré mali byť demilitarizované a postavené pod správu Spoločnosti národov**;
  + **Grécko malo ďalej 5 rokov spravovať oblasť maloázijskej Smyrny** (potom plebiscit)
* okrem reparácií musel turecký sultán súhlasiť s obmedzením armády na 50 000 mužov a zabavením vojnového loďstva
* sèvreskú zmluvu Turci nikdy neratifikovali


**WASHINGTONSKÁ MIEROVÁ KONFERENCIA**

* *10.7.1921*: štátny tajomník USA Charles Evans Hughes prehlásil zvolanie konferencie
* **pozvané USA, Veľká Británia, Japonsko, Francúzsko, Taliansko, Belgicko, Holandsko, Portugalsko a Čína, nebolo pozvané Nemecko**, ktorému boli podľa Versaillskej zmluvy odňaté všetky jeho dŕžavy v Tichomorí **ani Sovietske Rusko**, ktoré voči tomu vznieslo oficiálny protest

**KONFERENCIA V DAIRENE**

* **snaha USA zastaviť prenikanie Japonska v Ázii**
* americká tlač oznámila, že okrem iného **sa bude rokovať aj o japonskej intervencii na Sibíri** (kedy aj po evakuácii všetkých cudzích vojsk Japonsko obsadilo východnú Sibír), čoho sa Japonsko obávalo → ***26.8.1921*** začalo **rokovanie v Dairene s delegáciou Republiky Ďalekého Východu** (nárazníkový štát na Sibíri medzi Sovietskym Ruskom a Japonskom): Japonsko žiadalo zbúranie opevnenia na celom ruskom pobreží Tichého oceánu, aby sa RĎV navždy vzdala vojnového loďstva v Tichomorí a zničila svoje súčasné loďstvo, aby bola voči japonským občanom uplatňovaná zásada uznania súkromného vlastníctva a aby mali rovnaké práva ako občania RĎV, aby sa v republike zabránilo vzniku komunistického režimu a aby bol Japonsku na 80 rokov prenajatý celý severný Sachalin → delegácia RĎV odmietla rokovať

**ROKOVANIA WASHINGTONSKEJ KONFERENCIE**

* ***12.11.1921 – 6.2.1922***
* zasadnutia verejné
* **prítomných 14 štátov** (India a britské domíniá mali vlastné zastúpenie)
* **predseda: Charles Evans Hughes**, na čele britskej delegácie stál **Arthur Balfour**, francúzsku delegáciu viedol premiér **Aristide Briand**
* Hughes predložil niekoľko návrhov: zastaviť stavbu najťažších obrnencov, vyradiť určité množstvo starých lodí, stanoviť určitú tonáž pre vojnové lode mocností zastúpených na konferencii, ďalej navrhol, aby po dobu 10 rokov od podpísania dohody neboli stavané žiadne vojnové lode a po uplynutí tejto lehoty aby boli nahrádzané len vyradené plavidlá
* len čo sa prešlo ku konkrétnemu prejednávaniu otázok, ukázali sa vzájomné rozpory
* **o praktických otázkach sa rozhodovalo najmä na uzavretých poradách USA, Veľkej Británie a Japonska**, dokonca ani Francúzsko nebolo pozvané na všetky tieto porady
* *13.12.1921*: podpísaná prvá zmluva Washingtonskej konferencie, tzv. **traktát štyroch mocností** – USA, Veľkej Británie, Japonska a Francúzska – zmluva bola uzavretá na 10 rokov a spočívala vo **vzájomnom hájení práv každej zo štyroch zmluvných strán na ostrovné dŕžavy a ostrovné územia v Tichomorí**
* diplomatické rokovania konferencie boli nečakane prerušené príchodom vládnej delegácie RĎV, ktorá nebola oficiálne pozvaná na konferenciu – na jednej strane by USA radi využili RĎV na oslabenie Japonska, ale na druhej strane ju nechceli postaviť na roveň ostatným mocnostiam
* *6.2.1922*: podpísaná **zmluva piatich mocností** (USA, Veľkej Británie, Japonska, Francúzska a Talianska) **o obmedzení námorného zbrojenia, kt. stanovila vzájomný pomer síl vojnového loďstva** a zákaz budovať nové námorné základne v strednej a západnej oblasti Tichého oceánu (USA nemohli budovať opevnenia na Filipínach a ostrove Guam, Veľká Británia si zachovala právo stavať opevnenie v Singapure, čo viedlo k vyostreniu britsko-japonských rozporov)
* **riešila len otázku rozdelenia námorných síl, neodstránila vzájomné rozpory mocností, naopak, ešte viac ich prehĺbila**
* washingtonská konferencia **venovala veľkú pozornosť čínskej otázke** (Čína odmietla podpísať Versaillskú zmluvu, keďže niekdajšie nemecké dŕžavy na jej území neboli vrátené jej, ale Japonsku) → na konferencii sa teda dožadovala vrátenia týchto území → americká delegácia túto požiadavku podporila, keďže tým chcela oslabiť Japonsko → napokon **sa Japonsko muselo zriecť území Čching-tao a Šan-tung a vrátiť ich Číne**
* *6.2.1922*: účastníci washingtonskej konferencie podpísali **zmluvu o politike v Číne** – zaväzovala zmluvné strany, aby **rešpektovali zvrchovanosť, nezávislosť a územnú aj správnu nedotknuteľnosť Číny a aby zachovávali zásadu otvorených dverí**, t.j. rovnakých možností pre všetky národy, ktoré sa v Číne chcú zaoberať obchodom alebo priemyslom, čím boli zrušené japonské a britské sféry vplyvu

21.2.2017 (*prednáška*)

**SITUÁCIA VO SVETE PO PRVEJ SVETOVEJ VOJNE**

**SITUÁCIA V EURÓPE**

* vytvorenie **versaillsko-washingtonského systému** – nestabilný systém, mnohé krajiny nespokojné (postavenie národnostných menšín, vytýčenie hraníc, dôsledky hosp. krízy po 1. sv. vojne)
* radikalizácia politickej scény – **ultraľavicové a ultrapravicové hnutia**

**KONFERENCIA V JANOVE**

* *1922:* **konferencia v Cannes**, na kt. zástupca Veľkej Británie navrhol, že by bolo potrebné zvolať konferenciu ohľadom ekonomických záležitostí – Francúzsko spočiatku proti, nakoniec sa dohodli

*→ 10.4.1922* – začína **konferencia v Janove** – mala to byť ekonomická konferencia

* + prítomných **29 štátov** – už pozvané aj štáty, kt. dovtedy neboli akceptované (aj Sovietske Rusko a Nemecko) – Francúzsko a Veľká Británia začali predkladať Sovietskemu Rusku požiadavky na náhradu za znárodnenie monopolov na území Sovietskeho Ruska – od začiatku sa konferencia vzdialila od cieľov
  + *16.4.1922* – podpísaná **rapallská zmluva** → v podstate potrebná pre Sovietske Rusko aj Nemecko (nikto ich dovtedy neuznával) – **hovorila o ekonomických aspektoch spolupráce oboch krajín** → vzdávajú sa náhrad za náklady na vojnu a vojnové straty a škody (nebudú od seba vymáhať náhrady) a súčasne Nemecko sa vzdalo požiadavky náhrady za znárodnenie monopolov pod podmienkou, že Sovietske Rusko nebude vyplácať túto náhradu ani iným krajinám = jediný konkrétny výsledok janovskej konferencie → konferencia skončila bez vážnejších úspechov

**PORÚRSKA KRÍZA**

* spory okolo hraníc sa pomaly končia, ale **zásadný problém bol francúzsko-nemecký problém**, keďže parížska mierová konferencia neurčila výšky reparácií → jednou z foriem vyplácania bolo formou uhlia → Nemecko to tak nerobilo → Francúzsko začalo žiadať plnenie dohôd → Nemecko sa ani tak nemalo k činu → **Francúzsko v *januári 1923* obsadzuje Porúrie** → vzniká prvá vážna kríza, tzv. **porúrska kríza** – Francúzsko využilo to, že Veľká Británia nevenovala pozornosť Európe (boli sústredení na Blízky východ) → FR trvá na platení reparácií, ale **Nemecko odmieta požiadavky a spustí hyperinfláciu**, kt. cieľom malo byť ukázať, že nemá z čoho platiť, avšak hyperinflácia sa vymyká Nemcom z rúk a začínajú mať skutočné problémy → padá vláda → nová vláda, na čele kt. stojí **Gustav Stresemann**
* Veľká Británia tvrdila, že treba Nemcom pomôcť → anglo-americké banky pomáhajú Nemecku = **Dawesov program** (*1924*) = pôžičky na stabilizáciu Nemecka → ekonomika sa stabilizovala, ale Francúzsko je nespokojné, lebo Nemecko je posilnené, a toho sa obávajú, preto Francúzi tvrdia, že **treba dať Európe záruky** → **Ženevský protokol** (*1924*), ktorý pri riešení sporov v medzinárodnej politike **preferuje 3 zásady: arbitráž, bezpečnosť, odzbrojenie** – napriek tomu sa Francúzsko cíti ohrozené Nemeckom → Francúzi žiadajú záruky, že Nemecko bude rešpektovať versaillskú zmluvu → Veľká Británia iniciuje **konferenciu v Locarne** (*1925*)

**KONFERENCIA V LOCARNE**

* pozvané Nemecko, Francúzsko, Veľká Británia, Belgicko, delegácie Československa a Poľska
* Nemecko sa zaviazalo, že dá garancie na svoje západné hranice → podmienkou Nemecka bolo, že sa stane súčasťou Spoločnosti národov = **oficiálny návrat Nemecka do európskej politiky** (*1926*) = prvý zlom
* hegemónom európskej politiky do Locarna bolo Francúzsko ako garant európskej bezpečnosti → po Locarne sa ním stáva Veľká Británia (najväčším zlyhaním Francúzska bolo, že nedokázalo zabezpečiť garancie aj pre východné hranice Nemecka, a preto stráca svoju hegemóniu)
* Veľká Británia garantuje **rýnsky garančný pakt** (*1925*) = **záruky západných nemeckých hraníc** (tým, že Nemecko nedalo garanciu na východné hranice a veľmoci na čele s Veľkou Britániou to rešpektovali, v podstate naznačili možnosť na expanziu Nemecka)

**SOVIETSKE RUSKO/ZVÄZ SOVIETSKYCH SOCIALISTICKÝCH REPUBLÍK**

* od 1917 do 1922 = Sovietske Rusko, po 1922 vzniká nový štátny útvar = ZSSR
* aktívne do európskej politiky vstupuje diplomacia Sovietskeho Ruska – prvýkrát vystupuje v Breste (*marec 1918*), potom až na Janovskej konferencii pri podpise rapallskej zmluvy
* sovietsku vládu neuznala do roku *1924* žiadna veľmoc
* **vzájomná dohoda Sovietskeho Ruska a Nemecka → významná spolupráca z oboch strán** (rapallská zmluva mala tajné dodatky: Nemecko malo umožnené skúšať zbrane na území Sovietskeho Ruska, čo mali zakázané versaillskou zmluvou na svojom území)
* sovietska diplomacia preniká do Európy aj iným spôsobom → Komunistická internacionála koordinuje a združuje všetky komunistické hnutia v Európe a cez ne Sovietske Rusko kontroluje minimálne cez sieť spravodajcov, čo sa deje v Európe
* *1924:* zmena vlády vo Francúzsku aj Veľkej Británii → nové vlády majú iný názor na ZSSR → kladne naladené, aby začali hospodársky spolupracovať so ZSSR → uznanie ZSSR de iure VB a FR a postupne aj Japonskom, Čínou, ... = **prvá vlna masového uznania ZSSR**
* **úzka spolupráca ZSSR ostala len s Nemeckom** (ZSSR na Locarno pozvaný nie je → berie to ako ohrozenie svojej spolupráce s Nemeckom → Nemecko si najskôr vymohlo, že články, kt. by ich postavili proti ZSSR, podpisovať nebudú a **nová zmluva o priateľstve a neutralite bola podpísaná v *1926***)

**POLOCARNSKÉ OBDOBIE = OBDOBIE PACIFIZMU**

* všetky problémy riešené cez Spoločnosť národov
* obdobie ekonomickej stability = **zlaté 20. roky**, prosperuje ekonomika – vyhovovalo to všetkým
* situáciu sa snaží využiť **Francúzsko → chce sa opäť stať hegemónom európskej politiky** → najskôr sa pokúsili získať Nemecko (naznačujú, že sú ochotní urobiť ústupky v otázke Sárska, vojenských kontrol, ...) → Nemecko však už nepotrebovalo spojenectvo s Francúzskom, aby si proti sebe nepostavilo Veľkú Britániu, a tak sa Francúzsko obrátilo na USA (americký izolacionizmus už neplatí) → navrhlo USA, aby podpísali spoločnú bilaterálnu zmluvu, za čo očakávali americkú hospodársku pomoc, kt. by im prinavrátila postavenie v Európe → USA si uvedomovali, že to by znamenalo narušiť rovnováhu síl → po dlhšom čase reagovali tým, že navrhli Francúzsku, aby podpísali dohodu, kt. by bola garanciou mieru a bol by to otvorený pakt (mohli by sa pripojiť ostatné štáty) → Francúzsko prijalo v *auguste 1928* **Briand-Kelloggov pakt** – signovalo ho viac ako 65 štátov = **vyvrcholenie politiky pacifizmu**

**SITUÁCIA NA ĎALEKOM VÝCHODE A V TICHOMORÍ**

* Washingtonská konferencia vytvorila predpoklady pre usporiadanie Ďalekého východu a Tichomoria
* **dohoda 9 mocností** – hovorila o princípe otvorených dverí a rovnakých možností a mocensko-politicky rozdeľovala sféry vplyvu v Číne → hegemóniu mala niekedy Veľká Británia, teraz prichádza o svoje postavenie
* ústrednými hráčmi po washingtonskej konferencii sú Japonsko a Čína → ich vývoj rozhodujúci pre tento geopolitický priestor
* Japonsko potrebovalo prenikanie do okolitých krajín, aby ekonomicky stabilizovalo svoj vývoj
* **súperenie umiernenej politickej línie**, kt. tvrdila, že treba washingtonskú konferenciu zobrať ako fakt a využiť to, čo ponúka Japonsku **a expanzívnej línie**, kt. hlásala likvidáciu washingtonského systému a potrebu zmeniť výsledky v prospech Japonska
  + umiernená línia za vlády Shideharu (Shideharova diplomacia) – rešpektovať washingtonskú konferenciu, uznávať pri riešení sporov Spoločnosť národov – obdobie vlády premiéra Katóa (*1924 – 1926*) – snažil sa stabilizovať pomery v krajine
* v Japonsku pokles priemyselnej výroby, vzrast počtu nezamestnaných v *1926* → radikalizuje sa politická scéna, vzrastá úloha vojenstva, kt. vstupuje do politiky (generál Tanaka Giichi) → mení sa aj zahraničná politika, kt. je už aktívna, hovorí o revízii washingtonskej konferencie – ako má vyzerať japonská politika voči Mandžusku a Mongolsku (získať dominantnejšie postavenie v Číne) – na to je potrebné pripraviť obyvateľstvo krajiny → **propaganda panázijskej doktríny** (zdôrazňovaná úloha Japonska)
* druhým faktorom v tomto geopolitickom priestore je Čína, kde prebehla industrializačná vlna → zmes starej tradičnej Číny a novej podnikateľskej triedy napojenej na tradičné čínske rodiny → na politickej scéne nové hnutia, kt. postupne získavajú aj ideové smery a transformujú sa na politické strany: komunistická strana Číny, kt. vznikla v marxistických krúžkoch na Pekinskej univerzite a národná strana Kuomintang – obe strany majú za cieľ zjednotiť Čínu → **1. čínska revolúcia za zjednotenie** začína v *1925* – **na čele Kuomintang so Sunjatsenom** – do *1927*, kedy Sunjatsen zomiera a **na čelo Kuomitangu sa postavil Čankajšek** – od jeho nástupu začínajú rozpory medzi Kuomintangom a komunistickou stranou → z bývalých spojencov sa stávajú nepriatelia → **vyhlásená nová vláda, za sídlo zvolený Nanking** (= **nankinské obdobie**) → Čína sa vnútropoliticky stabilizuje, ale jej aktivity nevyhovovali mocenským záujmom Veľkej Británie a Japonska → vtedy prichádza generál Tanaka Giichi s memorandom, ako upevniť pozície Japonska
* vývoj v 20. rokoch prináša na jednej strane posilnenie Japonska, zjednotenie Číny → vytvárajú sa tu domáci hráči, ale pretrváva aj vplyv Veľkej Británie, USA a ZSSR

**SITUÁCIA NA AMERICKOM KONTINENTE**

* dominantný vplyv USA
* vzťahy USA k ostatným krajinám a medziamerické vzťahy navzájom
* konkurencia USA a Veľkej Británie v strednej a Južnej Amerike → USA sa snažia eliminovať britský vplyv a britské investície → na konci 20. rokov sú USA jediným hegemónom v Amerike → na tento tlak USA reagujú aj ostatné americké krajiny a zvolávajú medziamerické konferencie:
  + *1923*: **konferencia v Santiago de Chile** – cieľom riešiť vzťahy USA s ostatnými americkými krajinami → myšlienka reorganizovať panamerický zväz a prijať dohodu, kt. by podpísali všetky americké štáty a zaviazali by sa predchádzať konfliktom medzi americkými štátmi
  + *1928*: **konferencia na Kube** – USA podrobili kritike za postup v Nikarague (v *1926*)
* na konci 20. rokov si aj USA uvedomovali, že ich pozície na americkom kontinente sú vratké – napriek tomu ostáva americký kontinent pre USA v politike dominantný

28.2.2017 (*seminár*)

**KONFERENCIA V LOCARNE A JEJ VÝZNAM**

**PREDPOKLADY**

* **posilnenie pozícií Nemecka po prijatí Dawesovho plánu** (Veľká Británia chcela zabrániť hegemónii Francúzska, a tak podporovala Nemecko v znovuzískaní stratených pozícií → Francúzsko zaznamenalo pokles medzinárodného vplyvu)
* Veľká Británia nechcela podpísať Ženevský protokol
* Stresemann podal *9.2.1925* Francúzsku, Taliansku a Veľkej Británii memorandum, v kt. vyjadril ochotu pristúpiť na záruky svojich hraníc vytýčených na Rýne po 1. sv. vojne → všetci účastníci sa mali zriecť vojny ako nástroja vedenia politiky (neskorší Briand-Kelloggov pakt = zmluva, kt. označovala vojnu za nelegálny prostriedok medzinárodných vzťahov)

**PRIEBEH**

* konferencia uskutočnená vo švajčiarskom Locarne v dňoch ***5. – 16.10.1925*** – o tom, že sa ministri zišli práve v Locarne, rozhodli komplikované politické okolnosti: Chamberlain si pôvodne prial, aby sa konferencia konala v Londýne, ako uznanie zásluh Veľkej Británie o dohodu → do Londýna bola zvolaná predporada právnikov, pre konferenciu ministrov bola však s ohľadom na Nemecko daná prednosť neutrálnemu Švajčiarsku (Stresemann vylúčil Ženevu, ktorá symbolizovala Spoločnosť národov)
* zúčastnili sa **Veľká Británia** (**Austen Chamberlain**)**, Taliansko** (**Benito Mussolini**)**, Francúzsko** (**Aristide Briand**)**, Belgicko** (**Emile Vandervelde**)**, Nemecko** (**Gustav Stresemann** a kancelár Luther – v žiadnej inej delegácii sa nezúčastnil premiér)**, Poľsko** (**Aleksander Skrzyński**) **a Československo** (**Edvard Beneš**) – **Nemecko, Francúzsko, Veľká Británia, Belgicko a Taliansko boli plnoprávnymi účastníkmi konferencie** = ich zástupcovia sa podieľali na všetkých deviatich zasadaniach a zasahovali do všetkých prerokuvávaných otázok, naproti tomu **predstavitelia Československa a Poľska boli prizvaní dodatočne**, podieľali sa len na záverečných dvoch zasadaniach, a to v rozsahu týkajúcich sa výlučne vlastných arbitrážnych zmlúv
* dôležitým záverom bolo vytvorenie **rýnskeho garančného paktu** (za základ považovaný text versaillskej zmluvy), v kt. sa **Francúzsko, Belgicko, Nemecko, Veľká Británia a Taliansko dohodli na vzájomnej garancii nezmeniteľnej hranice medzi Nemeckom, Francúzskom a Belgickom a na neporušiteľnosti demilitarizovaného pásma Porýnia** → Nemecko na jednej strane a Francúzsko a Belgicko na druhej strane sa ďalej zaviazali, že proti sebe nebudú viesť vojnu a ich vzájomné hranice budú definitívne → tieto záväzky následne garantovala Veľká Británia a Taliansko, kt. sa zaviazali poskytnúť pomoc proti prípadnému útočníkovi (znamenalo to, že Nemecko nemôže beztrestne zaútočiť na Francúzsko a Belgicko, ale práve tak Francúzsko nemôže prekročiť nemecké hranice a automaticky poskytnúť pomoc ČSR)
* problematické paragrafy 6 a 11: §6 sa týkal práva Francúzska garantovať východné arbitrážne zmluvy, §11 vstupu Nemecka do Spoločnosti národov
* **východné hranice Nemecka zmluvne zaručené neboli, tu naopak existovala možnosť ich revízie**
* v deň podpisu žiadalo Francúzsko doplnenie existujúcich spojeneckých dohôd so svojimi najbližšími východnými spojencami o garančnú zmluvu, kt. mala Poľsku a Československu priniesť zmiernenie obáv z neochoty zabezpečiť nemecké východné hranice
* **pakt doplnili zmluvy medzi Nemeckom, Francúzskom a Belgickom o riešení sporov arbitrážou a prípadným odovzdaním sporu Spoločnosti národov** (súčasťou dohody bola podmienka Nemecka prijať ho do Spoločnosti národov)
* Československo a Poľsko sa kvôli neochote garantovať východné hranice postavili k rýnskemu garančnému paktu vlažne až odmietavo (Briandove snahy o zmenu plánu, kt. by zaručovala garancie aj pre stredoeurópske krajiny, narazili na neochotu Veľkej Británie)
* zámerom Československej vlády bolo dať arbitrážnej zmluve ráz paktu o neútočení, poľská diplomacia šla odlišnou cestou – obávala sa, že nemecký návrh arbitrážnej zmluvy smeruje k revízii hraníc, a chcela hraničné otázky z arbitráže vylúčiť
* **Nemecko prvýkrát od 1. sv. vojny vystúpilo ako rovnoprávny partner a bolo faktickým víťazom týchto rokovaní**

**DÔSLEDKY**

* Nemecko následne podpísalo *24.4.1926* **zmluvu o priateľstve a neutralite so ZSSR** a *8.9.1926* sa stalo **členom Spoločnosti národov** (Beneš prenechal miesto v Rade Spoločnosti národov Stresemannovi, kt. spolu s Briandom získal Nobelovu cenu za mier za rok 1926 – obaja sa dohodli na schôdzke v Thoiry krátko po vstupe Nemecka do Spoločnosti národov, aby sa francúzske vojsko stiahlo z ľavého brehu Rýna a Nemecko uhradilo väčšinu svojich reparácií → tento postup však narazil jednak na vnútropolitický odpor v oboch štátoch, jednak na nesúhlas Veľkej Británie, kt. nebola naklonená francúzsko-nemeckému zbližovaniu a ich bilaterálnym zmluvám)
* locarnské dohody boli pozitívnym krokom v európskej politike, pretože viedli k riešeniu porúrskej krízy (znepriatelené strany sa dobrovoľne zaviazali dodržiavať vzájomný mier) – ich účinok mal však len lokálny význam (na rozdiel od Ženevského protokolu)
* **Nemecko si chcelo upevniť svoje veľmocenské postavenie** (dúfalo v zrušenie obmedzení počtu armády, odvolanie viny za 1. sv. vojnu, prehodnotenie presunu svojich kolónií pod mandátnu správu a požadovalo stať sa stálym členom Rady Spoločnosti národov, kt. sa v rámci rozšírenia počtu stálych členov aj stalo)
* význam Locarna nebol v tom, že by vytvorilo účinné nástroje a procedurálne postupy, ale v tom, že kodifikovalo závažné zmeny v medzinárodných vzťahoch, vytvorilo určitú atmosféru, v nej sa nové vzťahy ďalej dotvárali, demonštrovalo istú metódu, ako riešiť problémy európskeho usporiadania
* právne zrovnoprávnenie Nemecka s Francúzskom symbolizovalo **koniec francúzskej hegemónie v Európe**
* **britskej politike** vyhovovala rovnováha síl a **pozícia rozhodujúceho v Európe** – prevzala úlohu ručiteľa v sporoch Nemecka s Francúzskom či Belgickom
* zrovnoprávnenie Nemecka spolu s oslabením vojensko-politických záruk zo strany Francúzska znamenalo vážnu **zmenu v medzinárodnom postavení Poľska a Československa →** oba štáty boli **vystavené výraznejšiemu vplyvu Nemecka**

**FORMOVANIE ZAHRANIČNEJ POLITIKY ČSR A JEJ SPOJENECKÝCH VZŤAHOV**

* keďže USA neratifikovali mierové zmluvy versaillského systému, Československo malo záujem na spolupráci so všetkými európskymi veľmocami (najmä s Francúzskom, Veľkou Britániou a Talianskom)
* **ťažisko československých štátnych záujmov spočívalo v strednej Európe** – republika potrebovala jej stabilitu a dobré vzťahy so susedmi
* československo-maďarské rokovania o normalizácii vzájomných vzťahov prerušili 2 pokusy exkráľa Karola o reštauráciu Habsburgovcov → konferencia veľvyslancov prinútila maďarský parlament odhlasovať, že všetci Habsburgovci bez výnimky strácajú nárok na maďarský trón
* Štefánik vyhľadával kontakty so srbskými a rumunskými politikmi → vypracoval koncepciu silného bloku ČSR, Juhoslávie a Rumunska, kt. sa mal politicky, hospodársky a vojensky oprieť o Dohodu (hlavne Taliansko a Francúzsko), čo by mu umožnilo spolupracovať so silným Poľskom, eliminovať maďarské nebezpečenstvo a nemeckú rozpínavosť
* **zo všetkých veľmocí sa najvýraznejšie za československé záujmy zasadzovalo Francúzsko**
* vzťahy s Talianskom komplikovali privilegované vzťahy ČSR s Kráľovstvom SHS a eminentný záujem Talianska o Rijeku a Dalmáciu (ČSR zazlievala Talianom aj sympatie voči maďarským elitám na Slovensku)

**MALÁ DOHODA**

* *14.8.1920*: podpísaná **československo-juhoslovanská zmluva** o vzájomnej pomoci v prípade nevyprovokovaného útoku zo strany Maďarska → *17.8.* sa verbálne pripojilo Rumunsko → formálne sa proces utvárania **Malej dohody** dovŕšil podpisom **československo-rumunskej zmluvy** *23.4.1921* a **juhoslovansko-rumunskej** *7.6.1921* → stretla sa s nesúhlasom francúzskej vlády (podľa premiéra Alexandra Milleranda vyostrovala rozpory medzi víťaznými a porazenými štátmi v strednej Európe) → po personálnych zmenách na ministerstve zahraničných vecí v *septembri 1920* prijíma Francúzsko Malú dohodu za súčasť vlastnej politickej stratégie v strednej Európe – podporovalo však skôr koncepciu rumunského ministra zahraničia Takeho Ionesca, kt. preferoval vytvorenie bloku 5 víťazných štátov (plánoval tam začleniť aj Poľsko a Grécko)
* bilaterálne spojenecké zmluvy medzi ČSR, Kráľovstvom SHS a Rumunskom položili základ regionálnej bezpečnosti a boli prvé svojho druhu, kt. zaregistrovala Spoločnosť národov
* zblíženie sa Malej dohody s Poľskom umožnilo zareagovať na druhý návrat Karola Habsburského do Maďarska → žiadali odstrániť možnosť reštaurácie Habsburgovcov, odzbrojiť Maďarsko pod svojou kontrolou a zabezpečiť presné plnenie Trianonskej mierovej zmluvy
* *16.12.1921*: ČSR a Rakúsko podpísali **politickú zmluvu v Lánoch**, kt. potvrdila hranice stanovené Saint-germainskou a Trianonskou mierovou zmluvou

**ČSR NA LOCARNSKEJ KONFERENCII**

* *25.1.1924*: podpísaná **zmluva medzi ČSR a Francúzskom** – vlády sa zaviazali, že sa budú radiť o zahraničných otázkach, kt. ohrozujú bezpečnosť obidvoch krajín a medzinárodný poriadok stanovený na základe spoločne podpísaných mierových zmlúv → československo-francúzska zmluva o spojenectve a priateľstve poslúžila ako model aj pre francúzsko-rumunskú a francúzsko-juhoslovanskú zmluvu → **zmluvy Francúzska s ČSR, Poľskom, Rumunskom a Juhosláviou sú súčasťou locarnského systému**
* nemecko-poľskú a nemecko-československú arbitrážnu zmluvu garantovalo len Francúzsko → zmluvy sa vzťahovali na všetky sporné otázky vrátane hraníc – **Locarno sa týkalo len Západu** – iba Francúzsko bolo ochotné poskytnúť určité záruky ČSR a Poľsku (vo vzájomných zmluvách zo *16.10.1925*, kt. sa síce podpísali naraz s predchádzajúcimi dokumentmi, ale právne neboli súčasťou locarnského systému)

28.2.2017 (*prednáška*)

**VÝVOJ SOVIETSKEHO ZVÄZU**

* prejavom radikalizácie politickej scény aj ultraľavicové a ultrapravicové hnutia
* krajinou, kde sa k moci dostávajú boľševici, sa stáva Rusko
* *február 1917*: v Rusku končí obdobie absolutistickej monarchie a začína obdobie vnútropolitického boja o ďalšie smerovanie Ruska → **boľševická strana v *októbri 1917* preberá moc** – začína obdobie, kt. zásadným spôsobom ovplyvnilo vývoj v dejinách 20. stor.
* prvým prirodzeným dôsledkom veľká vlna politickej emigrácie z Ruska
* nástup boľševikov nebol jednoznačný – politicky sa dostávajú k moci a preberajú moc v Petrohrade a Moskve

**OBČIANSKA VOJNA**

* ***1918 – 1921, resp. 1922***
* od zimy *1917* vznikajú centrá odporu voči boľševikom: najvýznamnejšie na Sibíri a na juhu Ruska → postupne sa vytvárajú bielogvardejské vojská → **vojensky sa stretáva Červená armáda a bielogvardejci** → Červená armáda poráža bielogvardejcov a do konca ***novembra 1920*** padol Krym = **koniec občianskej vojny v európskej časti Ruska** (ostali oblasti odporu v Sibíri – likvidované v priebehu *1921*)
* z druhej strany sa snažia zastabilizovať vývoj po ekonomickej stránke – za vojny sa všetko podriaďovalo frontu (priemyselná výroba, vypestované plodiny sa zaberajú pre potrebu armády) = **vojnový komunizmus**
* **občianska vojna v konečnom dôsledku priniesla víťazstvo boľševikov**
* Rusko po občianskej vojne v katastrofálnej ekonomickej situácii, straty na životoch (4 mil. obyv. v dôsledku vojny, po hladomore v *1921* ďalších 7,5 mil. – najmä stredné Rusko, Povolžie, Ural, Krym, Ukrajina) – **priemyselná výroba klesla na úroveň zo začiatku storočia**
* k upevneniu boľševikov prispela nejednotnosť bielogvardejcov – boľševici využili propagandu

**NOVÁ EKONOMICKÁ POLITIKA**

* po ukončení občianskej vojny sa ukázala hospodárska a sociálna bieda Ruska → boľševikom bolo jasné, že ak si chcú udržať politickú moc, musia urobiť reformy → X. zjazd všezväzovej komunistickej strany boľševikov v *marci 1921* vyhlasuje prechod k **novej ekonomickej politike (NEP)** **= súbor opatrení na riešenie ekonomickej krízy v Rusku**
* autorom **Michail Muchanev**
* projekt sa usiloval o obnovenie tržných vzťahov, podniky so zahraničným kapitálom (vo vlastníctve štátu ostávajú iba malé a stredné podniky), vznikla štátna banka, peňažná reforma (rubeľ krytý zlatom)
* rozvoj súkromného obchodu → Rusko sa mení na veľký trh → vzniká nová sociálna skupina = **drobní, strední podnikatelia = nepmani**
* dôležitú úlohu zohráva vidiek – prijatý zákon o rozšírení práva nájmu poľnohospodárskych pracovníkov a zákon o nájme štátnych pozemkov (nie na viac ako 2 roky) – súčasne zákon umožňoval zamestnať aj chudobných, kt. si nechceli prenajať pôdu → vytvára sa skupina stredných a bohatých roľníkov, kt. zamestnávajú chudobných
* **do *1926* NEP hodnotená úspešne**, potom začali problémy: priemysel sa rozvíjal pomalšie, začína stagnovať, robotníci nedostávajú platy, ale vidiek produkuje dosť potravín, zásobuje mestá, ale mestá nemajú financie, aby kupovali produkty, tak roľníci prestávajú dodávať do miest za nízke ceny → začína sa vytvárať neriešiteľná situácia → vyostrila sa v *1927*: zásobovanie sa dostalo do takého štádia, že museli zaviesť potravinové knižky → boľševici namiesto toho, aby to riešili ekonomicky, to začínajú riešiť direktívnym autoritatívnym spôsobom (politicky) → posielajú na vidiek armádu, kt. zaberá nadprodukciu, aby zásobila mestá → **predpoklady pre zavedenie administratívno-direktívneho spôsobu riadenia spoločnosti**

**1. PÄŤROČNICA**

* Nikolaj Bucharin navrhoval riešiť situáciu ekonomicky, ale Stalin a jeho prívrženci navrhujú kolektivizáciu a industrializáciu
* *1929* (Stalin ho nazýva rok veľkého prelomu): ZSSR prechádza k **novému riadeniu ekonomiky = 5-ročný systém hospodárskeho plánovania** = vývoj ekonomiky priamo riadený boľševickou stranou → **vyhlásená 1. päťročnica, kt. má odstrániť problémy a vybudovať priemysel ZSSR**

**VÝVOJ V POLITICKEJ ROVINE**

* koniec obč. vojny (*1921*): eliminované aj ostatné politické subjekty – **boľševická strana jediná strana v krajine** (eliminuje aj eserov, kadetov, menševikov,...)
* *1922:* mení sa názov Sovietskeho Ruska aj celého štátneho útvaru – postupne k Ruskej sovietskej federatívnej socialistickej republike (RSFSR) pripájajú Ukrajinu, Bielorusko, Zakarpatie → *30.12.1922*: vzniká **Zväz sovietskych socialistických republík (ZSSR)** – postupne v 20. rokoch pripojené republiky strednej Ázie
* *1922*: generálnym tajomníkom komunistickej strany sa stáva **Josif Visarionovič Stalin** (Lenin bol chorý) → Stalin z pozície urobil ústrednú funkciu v rámci strany, ale bojuje o svoje pozície v strane s ďalšími (Trockij, Bucharin) → koncom 20. rokov z tohto zápasu vychádza víťazne Stalin (ešte však nie kult osobnosti)
* *1929 – 1933*: **obdobie 1. päťročnice** – položené základy ťažkého priemyslu, postavených 1500 veľkých podnikov (Ural, Ukrajina, Sibír) = **program industrializácie krajiny** – súčasne program zmien pre ruský vidiek → v *1929* vytvorená **komisia pre kolektivizáciu vidieka** a **komisia pre boj s kulakmi na vidieku** (**kulaci = bohatí roľníci, kt. zbohatli v čase NEP-u**, nie za cárskeho Ruska) – na základe rozhodnutia komisie vytvorené 3 kategórie kulakov:
  1. potenciálni a politickí nepriatelia režimu, kt. mohli nesúhlasiť s tým, čo sa na vidieku deje – mali byť vystavení ostrým opatreniam, v prípade potreby zastrelení (asi 60 000 hospodárstiev);
  2. tí, kt. mali byť vysťahovaní do ďalekých oblastí, z kt. sa nesmú vrátiť (asi 150 000 hospodárstiev);
  3. majitelia menších hospodárstiev, kt. mali byť vysťahovaní za hranice okresov alebo skolektivizovaných dedín (asi 180 000 hospodárstiev)
* zabrané majetky tvorili základ pre vznik **kolchozov** (asi 34% majetku vzniknutých kolchozov)
* výsledkom zmätkov bolo, že nikto pôdu neobrábal → **hladomor v *1931*** – na jeseň *1932* dosahuje vrchol (stredné Povolžie, južná Ukrajina, severný Kaukaz, Kazachstan) – 5 – 10 mil. obetí (najväčšie obete v Kazachstane)
* Stalin v *1933* posiela do západnej Európy asi milión ton obilia na záchranu Európy v hospodárskej kríze (len aby naoko ukázal, ako sovietske hospodárstvo prosperuje, pričom to tak nebolo)
* *1933*: Stalin vyhlásil ukončenie 1. päťročnice *(„Vybudované je všetko.“)* – ukazuje sa, že hrubé ukazovatele boli splnené (výsledky v priemysle, postavenie nových podnikov, zavedenie povinnej školskej dochádzky, budovanie metra), ale Stalin nepozeral na čísla (*1936*: prijatá nová ústava, v hrubej priemyselnej výrobe patrí za Francúzsko a Veľkú Britániu, ale za akú cenu)

**OBDOBIE ČISTIEK V SPOLOČNOSTI**

* *1934*: **XVII. zjazd všezväzovej komunistickej strany boľševikov = zjazd víťazov** – Stalin si bol istý, že on je ústrednou osobnosťou, ale pri voľbe generálneho tajomníka mal protikandidáta, **Sergeja Mironoviča Kirova** (voľby vyhral Stalin, Kirov za záhadných okolností zomiera) → Stalin si uvedomuje, že jeho pozície v strane nie sú také pevné, ako predpokladal → začína využívať **čistky ako nástroj politického boja** (od *1934* začína vraždou Kirova)

**MOSKOVSKÉ PROCESY**

* ***1934 – 1938* = obdobie, kedy sa čistí spoločnosť**, v prvom rade komunistická strana (ešte stále tu pôsobia ľudia, kt. boli súputnikmi Lenina, kt. mu môžu oponovať, preto sú prvé čistky zamerané na nich)
* *1936*: **prvý moskovský proces** – popravených 16 popredných predstaviteľov komunistickej strany (Kamenev, Zinovjev, Bakajev, ...)
* *1937*: **druhý moskovský proces** – popravených ďalších 17 ľudí (príslušníci starej boľševickej gardy: Pjatakov, Sokolnikov, Kolegajev, ...)
* Stalin sa obával, aby nevznikli nepokoje v radoch inteligencie (Ukrajina, Gruzínsko, Arménsko, ...) → v *1937* sa **čistky rozširujú na armádu** (od bývalých cárskych generálov, špičky Červenej armády) = **tretí moskovský proces**
* posledný moskovský proces v *1938* – popravených 21 politických predstaviteľov strany (Bucharin) = **štvrtý moskovský proces**
* **čistky zaviedli do sovietskej spoločnosti fenomén strachu**
* na XVIII. zjazde v *marci 1939* Stalin vyhlásil, že čistky sa už konať nebudú, priznal, že urobili chyby a niektorí sa tam dostali omylom, z gulagov dokonca niektorých prepustili (schyľuje sa k vojne, potrebuje mať pevnú spoločnosť, upevniť pozície strany aj svoje vlastné v spoločnosti)

**SYSTÉM GULAGOV**

* **gulagy** = systém pracovných táborov (skratka ***G****lavnoje* ***u****pravlenije* ***lag****erjami OGPU* = hlavná správa táborov)
* začali sa budovať už počas občianskej vojny v *1919* – postupne počet rástol → v *1922* ich bolo asi 122, v ***1930* vytvorená hlavná správa táborov**
* niekoľko skupín:
  1. gulagy s osobitným významom – politickí väzni, najväčší nepriatelia ZSSR (napr. na Soloveckých ostrovoch)
  2. rozdeľovacie tábory – tam ich rozdeľovali podľa toho, za čo ich zobrali
  3. špeciálne gulagy pre vojakov
  4. pracovné tábory
  5. tábory všeobecného typu – využívaní na prácu (vedci)
* na konci 2. sv. vojny milióny ľudí v táboroch
* definitívne rozpustené za vlády Chruščova
* Stalin uvoľnil časť odsúdených, aby zlepšil renomé → posilnenie pozícií strany → obraz dotvorený po víťazstve vo Veľkej vlasteneckej vojne (až vojna dotvára kult Stalina → stáva sa tým, s kým je stotožňované víťazstvo v 2. sv. vojne) → vojna posilňuje pozície strany

**PERIODIZÁCIA DEJÍN SOVIETSKEHO ZVÄZU**

* 1. ***1917 – 1922*** =obdobie od prebratia moci boľševikov do vzniku ZSSR = **obdobie leninského Ruska**
  2. ***1922 – 1953*** = **stalinské obdobie** – boľševici jedinou politickou stranou, ale vytvára sa **administratívno-direktívny systém riadenia a kult Stalina**
  3. ***1953 – 1964*** = **obdobie uvoľnenia, oteplenia** – späté s **Nikitom Sergejevičom Chruščovom** 
     + dal zatvoriť gulagy, začína ekonomické reformy, hovorí o sociálnej politike štátu a zlepšovaní podmienok na život, chcel začať s reformami strany, ale aj s jeho obdobím sú späté metódy patriarchu
     + uvoľnenie pociťujú aj umelci, vracajú sa emigranti, ale len na chvíľu
     + ľudia opäť nemajú potraviny, musia dovážať zrno → začína voči nemu opozícia, kt. ho v *1964* odvolala (Chruščov sa nebránil, práve naopak – vyhlásil, že práve svoje odvolanie pokladá za svoje najväčšie víťazstvo, pretože za Stalina by ho dali zavraždiť)
  4. ***1964 – 1985*** = **obdobie stagnácie, neostalinizmus** – späté s **Leonidom Iľjičom Brežnevom**, v posledných rokoch **Jurij Andropov** a **Konstantin Černenko**
     + ZSSR sa vracia k metódam, kt. zavádzal Stalin – z kultu osobnosti má úžitok celá stranícka oligarchia
     + zavádza sa fenomén vnútornej emigrácie (pod dohľadom, bez kontaktu so spoločnosťou)
     + novodobé gulagy = psychiatrické liečebne, kde sú zatváraní skutoční aj domnelí nepriatelia
     + vzniká opozícia voči Brežnevovi → na čelo sa dostáva Andropov = reprezentant progresívneho krídla (v úrade od *1982* do *1984*)
     + po Andropovovi Černenko (do *1985*)
     + definitívne progresívne krídlo víťazí až po príchode Gorbačova
  5. ***1985 – 1991*** = **obdobie otvorenosti a politickej prestavby** – na čelo ZSSR sa dostáva **Michail Sergejevič Gorbačov**
     + začal s **glasnosťou** – oživuje sa historická pamäť, ľudia sa majú prestať báť, začať sa pýtať
     + spustil veľké reformy = **perestrojka**
* **definitívne sa ZSSR rozpadá *31.12.1991*, kedy Gorbačov abdikuje**

7.3.2017 (*seminár*)

**PRVÉ OHNISKÁ VOJNOVÉHO NAPÄTIA**

**PRÍČINY, PRIEBEH A VÝZNAM AGRESIE TALIANSKA DO ETIÓPIE**

**VNÚTROPOLITICKÁ SITUÁCIA V TALIANSKU PO 1. SVETOVEJ VOJNE**

* počas vojny priemysel prosperoval (orientovaný na zásobovanie frontu), s koncom vojny sa dopyt zmenšil → nedostatok, inflácia a návrat demobilizovaných vojakov naspäť na zmenšujúci sa trh práce zvýšili nezamestnanosť
* *1919*: všeobecné voľby, v kt. zvíťazili socialistická PSI a katolícka Talianska ľudová strana – neboli ochotné vládnuť spoločne → **štrajky odborov a nespokojnosť verejnosti s výsledkami versaillskej mierovej zmluvy** a k tomu **strach zo šírenia boľševizmu** spôsobili, že niektoré časti spoločnosti sa cítili ohrozené (najmä priemyselníci) → na tieto vrstvy príťažlivo pôsobil **fašizmus**

**FAŠISTICKÉ HNUTIE**

* založil **Benito Mussolini[[1]](#footnote-1)** v ***1919* v Miláne** – ako znak prijalo starorímsky symbol moci, **fasci** = sekeru vo zväzku prútov
* oživovalo predstavy o starorímskej veľkosti a bolo výrazne antikomunistické
* organizovali násilné bitky a podpaľačské útoky na infraštruktúru a členov socialistických odborov a katolíckych roľníckych spolkov
* *november 1921*: **fašisti sa stali politickou stranou**, v roku *1922* mali 250 000 členov – organizácia však nebola centralizovaná a závisela od osobnosti miestnych vodcov (strach z nebezpečenstva socialistickej revolúcie spôsobil, že ľudia sa dožadovali vstupu fašistov)
* *október 1922*: **zjazd fašistickej strany v Neapole** → pripravené plány **pochodu na Rím s cieľom uchopiť moc** (***27. – 29.10.1922***) – kráľ Viktor Emanuel III. sa obával vzbury v armáde, a tak odmietol dať súhlas na vyhlásenie stanného práva → premiér Facta rezignoval, čím umožnil Mussolinimu viesť ďalšiu vládu → komora mu odhlasovala diktátorské právomoci na jeden rok
* Mussolini obmedzil právomoci oblastných oddielov, presadil zákon, podľa kt. strana s najväčším počtom hlasov získa 2/3 kresiel v parlamente → socialistická opozícia odišla z parlamentu → fašistická strana odpovedala potlačením opozície a fašizáciou štátu
* *1925*: Mussolini zakázal nefašistické odbory a politickú opozíciu a nahradil volených starostov menovanými
* po prechode k fašizmu rástli problémy s ekonomikou → prijatie vyšších ciel a deflačnej politiky
* po depresii v *1929* bol štát nútený k intervencii v ekonomike → najmä ťažký priemysel sa dostal pod kontrolu štátu
* *1925*: **boj o obilie** – cieľom znížiť závislosť Talianska od ostatných krajín v oblasti životne dôležitých dodávok
* *1927*: **bitka o pôrodnosť** – cieľom zvýšiť počet obyvateľov Talianska, aby mohlo mať väčšiu armádu


**ZAHRANIČNÁ POLITIKA**

* fašistické Taliansko pokračovalo v sledovaní svojich zahraničných záujmov, ale teraz už radikálnejšie
* prvoradé zostali územné zisky v Stredozemnom a Jadranskom mori a v severnej Afrike
* *1924*: jadranský **prístav Rijeka pripojený k Taliansku**, *1926*: Taliansko prevzalo **protektorát nad Albánskom**, ale nepodarilo sa mu nastoliť taliansku nadvládu na Cypre
* zasiahlo do španielskej občianskej vojny

**BALKÁNSKY SPOLOK**

* **dohoda podpísaná Gréckom, Tureckom, Rumunskom a Juhosláviou**dňa *9.2.1934* **zameraná na uchovanie geopolitického statusu quo** v oblasti, ktorý bol nastolený po prvej svetovej vojne – signatári súhlasili s odložením všetkých vzájomných územných nárokov
* ostatné krajiny s prítomnosťou v regióne – Taliansko, Albánsko,Bulharsko, Maďarsko a ZSSR sa odmietli pripojiť k zmluve, hoci boli zapojené v súvisiacich rokovaniach (nesignatármi boli väčšinou tie štáty, ktorých vlády zamýšľali zabrať územie niektorých členských štátov)
* privítalo najmä Francúzsko – jeho predstavitelia v ňom videli záruku svojho vplyvu v tejto časti Európy
* koncipovaná ako defenzívny spolok – účastníci si navzájom garantovali hranice
* **namierená bola predovšetkým proti bulharskému revizionizmu**, poskytovala ochranu len proti útoku iných balkánskych štátov, **pri útoku iných mocností ako napríklad Talianska neboli zmluvní účastníci zaviazaní k pomoci**
* formálne prestala platiť v roku *1938*

**AGRESIA DO ETIÓPIE**


* taliansky záujem o Etiópiu siaha do 19. stor., avšak neskoré zjednotenie Talianska mu zabránilo vo vybudovaní rozsiahlej koloniálnej ríše
* Etiópia vyzerala na začiatku 30. rokov 20. stor. úplne inak ako ostatné africké štáty – už na prelome 19. a 20 stor. si zachovala svoju nezávislosť víťazstvom nad Talianskom, hoci ostala hospodársky a politicky zaostalá – po dlhoročných vnútorných bojoch nastúpila na trón **cisárovná Zawdita**
* ***28.9.1923*: prijatie Etiópie do Spoločnosti národov** (za jej prijatie sa zaručilo práve Taliansko)
* *1928*: prevrat a po smrti cisárovnej v*1930* korunovaný za **cisára Haile Selassie I.**, kt. predtým bol regentom Zawdity (vykonal množstvo reforiem, modernizoval armádu a hospodárstvo a ***16.7.1931*** **vyhlásil ústavu**)
* Etiópia ako jediný nezávislý africký štát spolu s Libériou bola pre Mussoliniho zaujímavá strategicky, keďže **jej dobytím by získal spojenia so svojimi kolóniami**, na severe s Eritreou a na juhu s Talianskym Somálskom, a tak by si vytvoril dobré nástupište proti Britom, získalo nerastné suroviny
* prvé plány útoku na Etiópiu vznikli na začiatku roka *1933*, Mussolinimu však medzinárodná situácia a nedokončený zbrojný program nedovolili pomýšľať na ich skorú realizáciu
* Mussolini zahájil 3 druhy príprav:
  + najskôr vojenské – mobilizácia milióna mužov
  + diplomatické počas rímskej schôdzky s Pierrom Lavalom, od ktorého údajne získal uistenie o francúzskom nezáujme
  + v Etiópii s oporou v opozícii proti Haile Salassiemu
* **od jesene *1934* sa Taliani začali pripravovať na útok** → do Eritrey a Somálska začali prepravovať vojenský materiál, lietadlá a tanky, opravovali sa letiská, prístavy, železnice a cesty, zostrovala sa špionáž a podplácanie etiópskych kmeňových vodcov → začalo dochádzať ku krvavým pohraničných konfliktom, vyprovokovaným z talianskej strany (***5.12.1934***: krvavá **zrážka pozdĺž oázy Wal Wal** pri hraniciach so Somálskom, proti kt. podala Etiópia sťažnosť na Spoločnosti národov, ale na zásah Veľkej Británie a Francúzska sa o nej nejednalo – zámienka vojny)
* *7.1.1935*: francúzsky minister zahraničných vecí **Laval podpísal v Ríme s Mussolinim dohodu týkajúcu sa európskych problémov** (nezávislosť Rakúska, nemeckého zbrojenia), štatútu pre talianskych obyvateľov v Tunisku **a hlavne koloniálnych nárokov Talianska vo východnej Afrike** → Taliansko sa ňou zrieklo expanzívnych nárokov v priestore Čadského jazera a rovníkovej Afriky, teda v oblastiach francúzskeho vplyvu a na druhej strane Francúzsko poskytlo Taliansku kompenzáciu vo východnej Afrike (časť francúzskeho Somálska susediaceho s Eritreou) a hospodárske výhody (20% akcií železnice Džibuti – Addis Abeba)
* *3.10.1935*: **talianska armáda začala útočné akcie** bez prerušenia diplomatických stykov s napadnutou krajinou – **hlavný úder vedený z Eritrey, v smere tzv. cisárskej cesty na Addis Abebu** – sem bolo sústredených 250 000 mužov pod vedením generála de Bono (od novembra 1935 prevzal velenie maršál Badoglio), z juhu, zo Somálska, zaútočilo 50 000 mužov, kt. velil generál Graziani (tento útok bol druhoradý a slúžil len na odpútanie časti etiópskej zo severu) – naproti tomu stálo na etiópskej strane 250 000 vojakov vyzbrojených strelnými zbraňami a ďalších 100 000 bojovníkov, na etiópskej strane taktiež chýbalo pravidelné zásobovanie a lekárska starostlivosť (Etiópia nemala vojenstvo na vysokej úrovni a jednotlivým jednotkám velili rási, kt. sa starali iba o ochranu svojho územia a svojich osobných záujmov)
* **počiatočný taliansky rýchly postup bol spomalený v novembri**, keď začalo etiópske vojsko využívať znalosť terénu a na severe dokázalo útočníkom zasadiť tvrdé rany a taktiež obsadili niektoré opevnené miesta → **Taliani začali vyhladzovaciu vojnu, neustále bombardovali mestá a dediny a začali používať otravné plyny**
* *marec 1936*: **zrútil sa hlavný etiópsky protiútok**, cisár Haile Selassie I. opustil na palube britskej lode Džibuti pobrežie Afriky a odišiel do exilu do Londýna
* ***5.5.1936*: talianske jednotky vpochodovali do Addis Abeby** – vojenský úspech Talianska z veľkej časti závisel od nedôslednosti Spoločnosti národov, na kt. sa Haile Selassie obrátil ešte pred konečným napadnutím krajiny a neskôr aj počas vojenského konfliktu (síce vyhlásila Taliansko za agresora a uvalila na nich sankcie, ale ich pôsobenie bolo nedostatočné a v niektorých oblastiach dokonca žiadne – vnútené sankcie napomáhali zbližovaniu fašistického Talianska s nacistickým Nemeckom: Hitler si okrem ideologického zblíženia dokázal zaistiť Mussoliniho vďačnosť tým, že mu dodával nevyhnutné produkty)
* *9.5.1936*: **Mussolini vyhlásil z balkóna Benátskeho paláca anexiu Etiópie** (sankcie boli zrušené) → taliansky kráľ **Viktor Emanuel prijal titul etiópskeho cisára, vicekráľom sa stal** **maršal Badoglio**, neskôr maršal Graziani
* boj pokračoval ďalej – Etiópčania ustúpili do hôr a tam pokračovali po celú dobu talianskej okupácie v partizánskom boji (partizáni vytvorili základ síl, o kt. sa opreli Briti pri opätovnom oslobodení Etiópie v *1941*)

**PRÍČINY VYPUKNUTIA, PRIEBEH A VÝZNAM OBČIANSKEJ VOJNY V ŠPANIELSKU**

**VNÚTROPOLITICKÁ SITUÁCIA V ŠPANIELSKU**

* v 30. rokoch väčšina Španielska poľnohospodárska, vlastníctvo pôdy sa sústreďovalo v rukách bohatej menšiny
* krajina rozdelená na regióny a Baskovia a Katalánci s vlastnou kultúrou a jazykom žiadali autonómiu
* ďalším **destabilizačným prvkom bola katolícka cirkev**: mestskí liberáli boli hlboko protiklerikálni a v cirkvi videli hlavnú príčinu absencie tolerancie v krajine, kým väčšina vidieckych más a šľachty bola konzervatívne katolícka, a teda nepriateľská k liberálom
* **hlavným vnútropolitickým problémom bola tradícia monarchie**
* ***1931*: vzniká Španielska republika po abdikácii Alfonza XIII.** → väčšina vidieckej šľachty podporovala monarchiu, mestské obyvateľstvo bolo skôr za republiku – **na čele novej republikánskej vlády Manuel Azaña** – reformy, kt. mali vyriešiť hlavné španielske problémy: zrušené privilégiá katolíckej cirkvi, pozemková reforma, čiastočná autonómia pre Kataláncov → opatrenia nepopulárne
* *1933*: moc získala pravicová vláda a reformy, kt. začala Azañova vláda, boli zastavené alebo zrušené → zvolaný generálny štrajk → potlačený armádou
* *1934* – *1936*: výrazná radikalizácia vidieka, početné štrajky

**OBČIANSKA VOJNA 1936 – 1939**

* *16.2.1936*: voľby, v kt. **víťazí vláda ľudového frontu**, kt. sa skladala z republikánskych liberálov, socialistov, odborárov a komunistov – **premiérom Azaña** → terčom kritiky ako extrémnej pravice, tak ľavice → Azaña sa rozhodol napätému stavu čeliť ráznym vystupovaním proti fašistickým, národne syndikalistickým a konzervatívnym organizáciám a nechal zatknúť vyše tisíc ľudí, medzi nimi aj vysokých dôstojníkov
* *14.3.1936*: **zakázaná Falanga** a v nasledujúcich dňoch zatknuté aj jej vedenie vrátane Josého Antonia Primo de Riveru
* parlament ovládaný pravicou sa rozhodol odvolať prezidenta Niceta Alcalá-Zamoru – prezidentské voľby boli vypísané na *26.4.*, ale pravica v nich na protest proti vláde nepostavila svojho kandidáta
* spoločenský poriadok sa začal rúcať, vypukli štrajky a okupácie veľkostatkov → zasiahla armáda (kvôli reforme armády nemala republiku príliš v láske)
* ***17.7.1936***: **v Španielskom Maroku vypuklo povstanie, kt. je považované za začiatok občianskej vojny** – hlavným vodcom vzbury **generál Sanjurjo** – povstalci obsadili strategické miesta v španielskom Maroku, potlačili štrajk robotníkov a ***18.7.* sa povstanie rozšírilo do Španielska** → armáda sa zmocnila viacerých miest – **dobyla Sevillu, La Coruñu, Cádiz a Granadu**, ale nepodarilo sa jej dobyť skutočné hospodárske centrá (Barcelonu, Madrid, Bilbao, Valenciu) – na jednej strane armáda podporovaná fašistami, monarchistami, priemyselníkmi a vlastníkmi pôdy, na druhej strane republikáni (stúpenci ľudového frontu), Katalánci a Baskovia
* vodcom prevratu sa postupne stáva **generál Francisco Franco[[2]](#footnote-2)**
* rastúci konflikt priťahoval pozornosť Európy – hoci Spoločnosť národov obhajovala politiku nezasahovania a vyhlásila aj zbraňové embargo, do konfliktu na oboch stranách významne zasiahli zahraničné sily: **na strane frankistov nacistické Nemecko a fašistické Taliansko** (nacistické Nemecko poskytlo Francovi dopravné letectvo) a **na strane republikánov od *októbra 1936*ZSSR a Mexiko**, okrem toho **na strane republikánov pôsobili aj dobrovoľnícke jednotky** z ďalších štátov – tzv. **interbrigády** = medzinárodné brigády dobrovoľníkov, kt. sa hrnuli z Európy a USA (tvorili ich zväčša komunisti a sympatizujúci socialisti a liberáli), kt. nábor organizovala komunistická strana → rast medzinárodnej intervencie – ZSSR bol bez podpory Veľkej Británie a Francúzska pripravený predať za zlato republikánom tanky a lietadlá a poskytnúť vojenských poradcov, Mussolini (snažil sa zvýšiť svoj vplyv v Stredomorí) poskytol Francovi expedičný vojenský zbor, Hitler vyslal elitnú légiu Kondor, Veľká Británia a Francúzsko zostali neutrálne
* *apríl 1937*: **bombardéry nemeckej légie Kondor zničili nebránené historické baskické mesto Guernicu, bombardovali aj Madrid, Bilbao a Barcelonu**, vojnových zajatcov a známych politických oponentov popravovali (obe strany uskutočňovali rozsiahle perzekúcie svojich politických oponentov)
* Španielska republika napriek neúspechu nacionalistickej Francovej armády rýchlo dosiahnuť svoje ciele postupne prehrávala vojnu – Franco potláčal všetky rozdiely v politických názoroch, čím sa dosiahla jednotnosť a pevné riadenie, čo často chýbalo republikánom (medzi republikánmi časté vnútorné spory a boje, riadenie nevychádzalo z ústrednej vlády, ale z miestnych výborov)
* *1938*: na čelo republikánov sa dostáva prosovietsky ľavicový premiér Negrin → komunisti ovládli republikánske vojnové úsilie
* **na strane nacionalistov zanikli staré konzervatívne strany a dominovala fašistická strana Falanga**
* *1939*: **obliehanie Barcelony a Madridu** (vďaka prísunu tankov a diel z Nemecka a Talianska) → ľavicové strany a odbory boli zakázané, regionálna autonómia sa obmedzovala, cirkev obnovila svoje postavenie, zakladali sa koncentračné tábory
* **Francov program** nebol národnosocialistický ako v Nemecku alebo Taliansku – bol to **krok späť k bývalému, konzervatívnejšiemu Španielsku**
* dôkladné „očistenie“ španielskej spoločnosti od všetkého komunistického alebo čohokoľvek, čo by pripomínalo druhú republiku (odbory a politické strany), boli zničené alebo neprístupné rady archívov, nepohodlní jedinci boli uväznení, nútení odísť do exilu či zavraždení
* občianska vojna si vyžiadala 600 000 – 1 000 000 obetí
* Veľká Británia a Francúzsko odmietli do konfliktu formálne zasiahnuť, Stalin musel priznať neúspech pri pokuse zastaviť fašizmus v Španielsku
* príklad európskeho konfliktu medzi fašizmom a komunizmom
* vojna mala obrovský význam aj pre vývoj počiatočnej fázy 2. svetovej vojny, pretože ako sily Osi, tak ZSSR si v nej vyskúšali svoju techniku ​​a bojové doktríny a získaným skúsenostiam prispôsobili výcvik vojakov a zbrojné programy

7.3.2017 (*prednáška*)

**NÁSTUP FAŠIZMU**

* prvá svetová vojna priniesla radikalizáciu politickej scény – jeden z príkladov vznik ultrapravicových hnutí
* fašistické myšlienky nachádzajú svojich prívržencov v Európe, no nie všade našli dostatočnú podporu, aby sa sformovali ako politický prúd – nastolenie vlády fašistických diktatúr záviselo od pomerov v tej-ktorej krajine – fašistické hnutie najskôr potrebovalo rozložiť politickú scénu, zúžiť demokratický priestor, aby sa hnutie pretransformovalo do politickej strany
* fašistická diktatúra je taká forma vlády, kt. **sústreďuje v rukách fašistickej strany ako jedinej reprezentantke všetku moc v štáte a zároveň chce ovládnuť človeka v celej jeho totalite**
* **Znaky fašistickej diktatúry:**
  + **vysoký stupeň koncentrácie politickej a ekonomickej moci v rukách špičiek fašistickej strany;**
  + **prísne hierarchické členenie spoločnosti, kt. je reprezentované v domácom meradle kultom vodcu;**
  + **likvidácia demokratických práv a slobôd;**
  + **zrušenie volených orgánov na všetkých stupňoch;**
  + **legalizácia teroru;**
  + **vytvorenie zvláštnych jednotiek, kt. vykonávajú teror;**
  + **zákaz všetkých polit. strán**
* nie vo všetkých krajinách, kde boli nastolené diktatúry, sa museli tieto znaky vyvinúť – závisí to od rozvinutosti demokracie, ostatných politických strán, ako bola silná fašistická strana, keď sa dostala k moci
* krajiny, kde sa dostali k moci fašisti, delíme na 2 skupiny:
  + skupina, kde bol nastolený klasický model fašistickej diktatúry – **Taliansko, Nemecko**
  + vojensko-politické diktatúry, ... – **Poľsko, Maďarsko, Pobaltie**, ... – ale nie fašistické diktatúry – prvky fašizmu naberajú až v 30. rokoch po vzore Talianska a Nemecka
* veľká hospodárska kríza a začiatok 30. rokov priniesli radikalizáciu a nárast nacionalistickej propagandy a fašistického hnutia v Európe – začínajú vznikať fašistické skupiny a strany aj v takých krajinách, kt. boli považované za kolísky demokracie (Veľká Británia – Britská únia fašistov Oswalda Mosleyho, Francúzsko – Ohnivé kríže) – tieto strany zostávajú marginálnou záležitosťou, lebo demokratický systém v daných krajinách je taký silný, že sa fašistickým stranám nepodarilo ho rozložiť
* okrem Európy našiel prívržencov aj **v Japonsku** – nie klasický typ, ale k moci sa dostávajú vojaci – **strana sa hlási k myšlienkam fašizmu, ale uznáva tradičné japonské hodnoty a cisárstvo**

**ZAČIATKY FAŠIZMU V TALIANSKU**

* prvou krajinou, kde fašizmus nastoľuje vládu, je **Taliansko** – začína sa formovať po prvej sv. vojne – výsledok nespokojnosti talianskej spoločnosti s výsledkami prvej sv. vojny
* *marec 1919*: vzniká **Zväz boja** tvorený dôstojníkmi a vojakmi, kt. nosili **čierne košele** – postupne sa pridávajú stredné vrstvy, inteligencia s cieľom podporovať bývalých vojakov a sociálne požiadavky – podpora medzi robotníkmi a roľníkmi
* *1921*: **zjazd v Ríme** – vzniká **Národná fašistická strana**, kt. zjednocovala viac ako 2000 bojových zväzov po celom Taliansku – na čelo sa postavil **Benito Mussolini** – program obsahoval celý rad demagogických požiadaviek – spájané aj s politickými požiadavkami (anexia Rijeky, Dalmácie, Albánska, zo Stredozemného mora urobiť Talianske jazero)
* postupne sa pridávajú bankári, priemyselníci
* rastú mocenské ambície – začína uplatňovať svoje nároky v rámci spoločnosti, postupne eliminujú ostatné politické subjekty
* *október 1922*: **otvorený puč** – ***28.10.1922***: vtiahol do Ríma = **pochod na Rím**
* *30.10.1922*: **Mussolini nový predseda vlády**
* *apríl 1924*: parlamentné voľby – fašisti s liberálmi viac ako 60% hlasov
* nastoľovaná fašistická diktatúra v *1924 – 1926 –* odbúrala všetky prvky demokracie – od *1925* moc v krajine odovzdaná Mussolinimu
* *1926 – 1927*: zakázané všetky strany okrem fašistickej, *1926*: zákaz nefašistickej tlače – potom rozdelená aj fašistická tlač na dôveryhodnú, kde samotná redakčná rada bola zárukou a tie periodiká, kt. podliehali cenzúre
* **vláda fašistickej diktatúry = *1926 – 1943*** (rok 1927 označený fašistami ako rok 0)
* krajiny, v kt. bol nastolený fašizmus, začínajú spolu komunikovať a vytvárajú fašistický blok

**FAŠIZMUS V NEMECKU**

* dôležitý medzník aj pre európske dejiny
* Nemecko ťažko nieslo porážku v 1. sv. vojne – bezprostredne po kapitulácii nárast revolučné hnutia – vzbury v Hamburgu, Lübecku, ...
* *1918:*  vznikla **Bavorská republika rád**
* cisár Wilhelm II. opustil Nemecko – vládu prevzal **Friedrich Ebert**
* socialisti neboli pripravení na prevzatie moci
* nepokoje potlačené až v polovici *januára 1919* – prvé voľby *19.1.1919*:
  + najväčšia **sociálna demokracia (SPD)** až do *1932* najsilnejšia v Nemecku, jej bázu tvorili robotníci, inteligencia, stredné vrstvy
  + **Nemecká demokratická strana (DDP)** – nová strana, kt. vznikala tesne pred voľbami, mala blízko k liberalizmu
  + **Centrum (Z)** – katolícka strana,
  + ďalšie: Nemecká ľudová strana, Nemecká národnoľudová strana, komunistická strana Nemecka, robotnícka strana Nemecka
* zvíťazili sociálni demokrati – spolu s DDP a centrom tvorili prvú ríšsku vládu

**WEIMARSKÁ REPUBLIKA**

* **ústavodarné zhromaždenie *6.2.1919* vo Weimare** – prijatá ústava – republika **Nemecká ríša** – orgán štátnej a výkonnej moci **Reichstag, ríšska vláda a ríšsky prezident**
* obdobie *od 1919 do 1933* = **Weimarská republika** – stabilizácia situácie, potlačila udalosti v Bavorsku a Berlíne
* Nemecko muselo platiť reparácie, kurz marky klesal – nestabilná scéna v Nemecku → striedanie vlád:
  + *1920:* voľby vyhral **Konstantin Fehrenbach** (Centrum)
  + *1921*: vláda **Josepha Wirtha**
  + *1922*: **Wilhelm Cuno**
* vláda roztočila **umelú hyperinfláciu** a v r. *1923* má Nemecko ekonomické problémy – Cunova vláda padla, k moci sa dostáva **Gustav Stressemann** – cieľom politická stabilizácia Nemecka – zaviedol novú marku
* *1925*: zomiera ríšsky prezident Friedrich Ebert
* *1930 – 1933*: hospodárska kríza – na čele vlády **Hermann Müller** v *1930* odvolaný → séria prezidentských vlád: **Heinrich Brüning** – prijal celý rad opatrení v oblasti financií, zaviedol úsporné opatrenia → ďalšia vlna nespokojnosti a pád vlády – nové voľby v *septembri 1930* – Nemecko sa nachádzalo na pokraji občianskej vojny – situácia vyvoláva potrebu pevnej ruky, kt. ponúka **NSDAP** – najviac vystupuje hovorca Hitler → opäť vymenovaný Brüning – operia sa o sociálnu demokraciu, 2. najsilnejšou stranou sa stáva NSDAP

**NSDAP (NÁRODNOSOCIALISTICKÁ NEMECKÁ ROBOTNÍCKA STRANA)**

* založená v *1919* v Mníchove ako Nemecká robotnícka strana pod vedením **Antona Drexlera**
* *1920*: zmenila názov na NSDAP a jej vodcom sa stal **Adolf Hitler**, prijala 25-bodový program, kt. obsahoval požiadavky všetkých nacionalistických, militaristických a revanšistických prúdov
* profilujú sa aj ostatné osobnosti:
  + **Ernst Röhm** – zakladajúci člen DAP, odporca Weimarskej republiky – **zakladá SA**, kt. sa stávajú ozbrojenými jednotkami NSDAP
  + **Dietrich Eckart** – mal na starosti tlačový orgán
  + **Gottfried Feder** – financie
  + **Alfred Rosenberg** – profilovanie svetonázoru, ideológie
  + **Hermann Göring** – vrchný veliteľ vzdušných síl **Luftwaffe**, zakladateľ **Gestapa**
  + **Joseph Goebbels** – propaganda, 2. muž v strane
  + **Heinrich Himmler** – od *1934* zobral Goebbelsovi miesto 2.muža, vybudoval oddiely **SS** (stranícka polícia)
* ponúka program, kt. podporili aj koncerny
* *1932*: na prezidenta kandiduje Hitler – vyhral opäť Hindenburg – vrcholí hospodárska kríza, nepodarilo sa stabilizovať situáciu, narastá sociálna nespokojnosť, vyhlasuje nové parlamentné voľby
* *júl 1932*: víťaz NSDAP – najviac hlasov v Prusku, Pomoransku, Šlezvicku-Holštajnsku
* zostavením vlády poveril generála Schleichera (ostatné strany nechceli ísť do koalície s Hitlerom) – ***30.1.1933* vymenováva za kancelára Hitlera** – k moci sa dostáva NSDAP ako pevne organizovaná, hierarchicky štruktúrovaná masová strana – **končí sa obdobie Weimarskej republiky a začína obdobie fašistickej diktatúry**

**OBDOBIE FAŠISTICKEJ DIKTATÚRY**

* vnútorne sa člení:
  + ***1933 – 1934* = obdobie výstavby mocenského mechanizmu fašistického štátu**
  + ***1935 – 1938* = zavŕšenie totalitnej diktatúry** – Nemecko pripravené na vedenie vojny, prechod k aktívnej zahraničnej politike
  + ***1939 – 1943* = vrcholná fáza**
  + ***1943 – 1945* = deštrukcia režimu v dôsledku porážok vo vojne**
* *1.2.1933:* Hindenburg rozpustil parlament – 7 týždňov vládli pomocou núdzových opatrení – podmienky k nastoleniu fašistickej diktatúry – obmedzenie slobody tlače, zhromažďovania, zrušené demokratické nariadenia
* *21.3.1933*: **zmocňovací zákon** – Hitler na 4 roky mal právo vydávať zákony aj pozmeňujúce ústavu bez účasti snemu a rady – trval až do *1945*
* od *mája 1933* obdobie nátlaku na odbory – zlikvidované, vytvorený Nemecký front práce, kt. zjednocoval zamestnancov a zamestnávateľov pod vedením NSDAP
* od *júna 1933* likvidované politické strany (*14.6.1933* – zákon, kt. za jedinú stranu ustanovuje NSDAP)
* selekcia v kultúre – ministerstvo osvety a propagandy (Goebbels) – namierené proti židovskej inteligencii
* *apríl 1933*: bojkot židovských obchodov, bánk, lekárov, advokátov – súčasť antisemitského programu – vrchol **prijatie norimberských zákonov** v *1935*
* cieľom propagandy a výchovy nemecká mládež (**Hitlerjugend**):
  + deti do 14 rokov
  + 14 – 18 rokov
* Hitler cíti ohrozenie zo strany starých členov – *29./30.6.1934*: **noc dlhých nožov** – prvý a poslednýkrát čistky
* *1934*: dovŕšenie budovania kultu osobnosti – zomiera prezident, funkciu preberá Hitler

14.3.2017 (*seminár*)


**ZLOMOVÉ UDALOSTI MEDZINÁRODNÝCH VZŤAHOV KONCA 30. ROKOV**

**MNÍCHOVSKÁ KONFERENCIA**

**PREDPOKLADY**

* **na zisk nových území Hitler využíval aj Nemcov žijúcich mimo územia Nemecka** – Hitler od roku *1933* pravidelne navrhoval Československu zmluvu o neútočení podľa vzoru poľsko-nemeckej zmluvy, ktoré určovali vzťahy s nemeckou menšinou a kde Nemecko fakticky uznalo existujúci nemecko-poľskú hranicu, to ale Beneš opakovane odmietol
* Československo uzavrelo *16.5.1935* **pakt o vzájomnej pomoci so Sovietskym zväzom**, začalo byť v nemeckej tlači napádané ako boľševické centrum v strednej Európe
* Československo bolo vo vážnom nebezpečenstve z 2 strán nemeckej expanzie:**Sudetonemecká strana (Konrad Henlein) a Karpatonemecká strana (Franz Karmasin)** – budovanie silnej modernej čs. armády a pohraničných opevnení, posilňovanie spojeneckých zväzkov najnovšie i so Sovietskym zväzom
* Konrád Henlein sľúbil Hitlerovi klásť požiadavky, ktoré sú pre čs. vládu neprijateľné a urobil tak vyhlásením programu, ktorého realizácia by pohraničie českých zemí premenila na nacistickú oblasť (Hitler bol už koncom *mája 1938* rozhodnutý zahájiť agresiu proti Československu až vtedy, keď si bude istý, že vládnuce kruhy západných veľmocí do konfliktu nezasiahnu)
* Francúzsko a ZSSR, hlavní spojenci Československa, nemali záujem o ďalší krvavý konflikt s Nemeckom (podstatnou slabinou bola, **neurčitá formulácia spojeneckej zmluvy s Francúzskom navrhnutá československou diplomaciou**, kt. bola viazaná pomocou ZSSR na kroky Francúzska a nedostatočné kroky československej diplomacie u ďalších veľmocí, ktoré by zaručovali nemennú podobu východných hraníc Nemecka)
* *12.3.1938*: **anšlus Rakúska** a Československo sa dostalo ešte do väčšieho ohrozenia
* *28.3.1938*: navštívil Konrad Henlein Adolfa Hitlera v Berlíne, pričom **Hitler Henleinovi deklaroval, že Sudetonemecká strana musia predkladať také požiadavky, ktoré budú pre československú vládu neprijateľné**
* *21.4.1938*: Hitler a nemecké vojenské velenie rozpracovali podrobnejšie **zásady plánu na útok proti Československu, ktorý mal krycí názov „Fall Grün“**
* **nový britský ministerský predseda Neville Chamberlain sa pripravoval na veľmocenskú dohodu s Nemeckom**, od ktorej si sľuboval zabezpečenie britského impéria pred jeho útočnosťou a vytvorenie situácie, ktorá odvedie nacistickú agresiu východným smerom a obmedzí podiel ZSSR v rozhodovaní o európskych záležitostiach – za túto dohodu bol ochotný ustúpiť Hitlerovi v strednej Európe – presadiť požiadavky nacistickej Henleinovej strany v ČSR, kt. sa stali hlavným bodom programu **porád britských a francúzskych ministrov v Londýne** *29. – 30. decembra 1937* – Chamberlain sa na nich snažil dosiahnuť podriadenie francúzskej politiky britskej taktike
* vo svojom konflikte s Nemeckom počítali čs. vládne kruhy s podporou západných veľmocí, predovšetkým Francúzska, kde sa k moci dostal Édouard Daladier a ministrom zahraničia sa stal Georges Bonnet
* *24.4.1938*: **Henlein na zjazde Sudetonemeckej strany predložil Karlovarský program, ktorý vychádzal z jeho rokovaní s Adolfom Hitlerom** – obsahoval aj také nároky, ktoré boli z hľadiska etnického, z hľadiska princípov právneho demokratického štátu aj z hľadiska štátnej suverenity pre Československo neprijateľné
* v polovici *júna 1938* – **misia lorda Waltera Runcimana** bola prvým významným krokom k obmedzeniu štátnej suverenity ČSR, **cieľom bolo urovnať spory medzi československou vládou a nemeckou menšinou** → misia skončila bezvýsledne, pretože Sudetonemecká strana stále odmietala akýkoľvek kompromis
* *10.9.1938*: **Veľká Británia a Francúzsko** (formálne ešte stále spojenec Československa v pakte Malej dohody) **predostreli československej vláde požiadavky vo forme ultimáta** (buď im Československo vyhovie a bude pod ochranou Západných mocností, alebo západné mocnosti nechajú Československo napospas Nemecku) – **vláda prijala požiadavky s tým, že odstúpi územie Sudet, kde žije viac ako 50% Nemcov**
* *12.9.1938*: začalo **sudetonemecké povstanie**
* *15.9.1938*: odletel britský ministerský predseda **Neville Chamberlain v doprovode svojich poradcov Horacia Wilsona a Williama Stranga na schôdzku s Hitlerom do Berchtesgadenu**, kde mu Hitler oznámil, že je ochotný s ním ďalej rokovať len za predpokladu, že Sudety získajú „samosprávu“ a uisťoval ho, že je to jeho posledná územná požiadavka v Európe
* *18.9.1938*: v Londýne sa stretli na porade britskí a francúzski ministri, aby prerokovali výsledky návštevy v Brechtesgadene
* *21.9.1938*: čs. vláda sa ultimátu podrobila → demonštrácie, ktoré žiadali, aby bol zvolaný parlament a aby bola ustanovená vláda skutočnej obrany štátu (v ten istý deň vystúpil na obranu Československa v Spoločnosti národov sovietsky minister zahraničia Maxim Litvinov, ktorý podrobil nátlak na ČSR veľkej kritike) → *22.9.*: **nová vláda na čele s gen. Janom Syrovým, ktorá nariadila mobilizáciu** a chcela brániť Československo
* Chamberlain Hitlera bezodkladne informoval o svojom prianí znovu sa s ním stretnúť a požiadal tiež Mussoliniho, aby u Hitlera vymohol odklad mobilizácie

**PRIEBEH**

* ***29.9.1938***: v Mníchove začala **konferencia 4 mocností: Veľkej Británie (Neville Chamberlain), Francúzska (Édouard Daladier), Nemecka (Adolf Hitler) a Talianska (Benito Mussolini)** – po krátkom rokovaní schválili účastníci konferencie nemecko-taliansky návrh dohody – predstaviteľom Československa, ktorí boli do Mníchova povolaní len k vypočutiu si výroku konferencie, bolo toto rozhodnutie mocností stroho oznámené a tiež to, že musí byť bezvýhradne prijaté (Veľká Británia, Francúzsko, Nemecko a Taliansko sľúbili, že po splnení všetkých požiadaviek mníchovskej dohody poskytnú Československu medzinárodnú záruku jeho nových hraníc)
* dohodou, ktorá bola v Mníchove podpísaná, **sa Československo zaväzovalo, že v priebehu desiatich dní odstúpi Nemecku sudetskú oblasť a do troch mesiacov vyhovie maďarským a poľským územným nárokom** – všetky priemyslové podniky, bane, komunikácie a dopravné spoje, vojenské opevnenia, sklady a suroviny na odstúpenom území museli byť Nemecku odovzdané neporušené
* od ČSR bolo odtrhnuté územie v rozlohe 41 098 km2  s takmer 5 mil. obyvateľmi, z ktorých viac ako 1 mil. tvorili Česi a Slováci
* *30.9.1938*: v Mníchove na Chamberlainov návrh **podpísali Nemecko a Veľká Británia prehlásenie o vzájomnom neútočení a o mierovom riešení všetkých sporných otázok**; *6.12.1938*: podpísali **rovnakú deklaráciu Francúzsko a Nemecko**
* Československu bol výsledok rokovaní oznámený veľvyslancovi Mastnému
* do *10. októbra* bolo obsadené celé pohraničie, neskôr z neho vznikla **župa Sudetenland** – následne sa od českej časti odpútalo aj **Slovensko, ktoré Žilinskou dohodou vyhlásilo autonómiu** a ČSR musela akceptovať aj ultimátum Poľska na odstúpenie Tešínska, častí Oravy a Spiša

**DÔSLEDKY**

* *5.10.1938*: abdikoval prezident Edvard Beneš – *30.10.1938*: **zvolený nový prezident Emil Hácha**
* **mníchovská dohoda priamo viedla k viedenskej arbitráži (*2.11.1938*), po ktorej Československo prišlo o ďalšie územie** a bolo ešte viac oslabené

**PAKT O NEÚTOČENÍ**

* *23.3.1939*: **Hitler** po vynútenej dohode s Litvou **obsadil Klajpedu**
* *3.4.1939*: podpísal pod krycím názvom „**Fall Weiss**“ **plán útoku na Poľsko**, s ktorým potom koncom *apríla 1938* zrušil zmluvu o neútočení z roku *1934*, spolu s tým zrušil i námornú dohodu s Veľkou Britániou, ktorá predtým poskytla bezpečnostnú garanciu Poľsku
* aktívne bolo v tej dobe i **Taliansko, ktoré** *7. apríla* **okupovalo Albánsko**
* *22.5.1939*: **Nemecko a Taliansko**, medzinárodne posilnené víťazstvom Franca, **uzavreli tzv. oceľový pakt**, obsahujúci záväzok vzájomnej pomoci v čase vojny – protiváhu proti týmto aktivitám mohla vytvoriť len užšia spolupráca Veľkej Británie a Francúzska so ZSSR (Stalin po Mníchove už neveril, že by západné mocnosti mali na politike kolektívnej bezpečnosti skutočný záujem – na XVIII. zjazde KSSZ v *marci 1939* sa Stalin vyhol akémukoľvek hodnoteniu zahraničnej politiky Nemecka a Talianska a naopak, ostro napadol Veľkú Britániu a Francúzsko – Berlín túto iniciatívu akceptoval a Ribbentropov hospodársky expert Dr. Schnurre obnovil nemecko-sovietske obchodné rozhovory) – v *máji 1938* odišiel z funkcie postu ľudového komisára zahraničných vecí Maxim Maximovič Litvinov a na jeho miesto nastúpil Vjačeslav Michajlovič Molotov
* rokovania nakoniec predsa len začali – výsledkom malo byť uzavretie trojstranného paktu posilneného dokonca vojenskou dohodou – **k uzavretiu paktu ani vojenskej dohody nakoniec nedošlo pre nekonkrétnosť záväzkov zo strany Veľkej Británie a Francúzska**
* ZSSR stál pred dilemou: buď bude čeliť zjednotenému bloku Nemecka, Talianska, Japonska, Veľkej Británie a Francúzska, ktorý by bezpochyby za krátky čas proti nemu rozpútal vojnu, alebo prijme návrh uzavrieť s Nemeckom zmluvu o neútočení, čo by znamenalo získať oddych, len dočasný, a zmariť plány Veľkej Británie, Francúzska a USA na vytvorenie jediného protisovietskeho bloku spoločne s fašistickým Nemeckom a Talianskom
* *30.5.1939*: štátny tajomník nemeckého ministerstva zahraničných vecí Ernst von Weizsacker oznámil sovietskemu splnomocnenému zástupcovi v Nemecku Georgimu Alexandrovičovi Astachovovi, že je možné zlepšiť sovietsko-nemecké vzťahy, ak sa ZSSR nepripojí k ,,obkľúčovaniu“ Nemecka spolu s Veľkou Britániou a Francúzskom
* *3.8.1939*: **Joachim von Ribbentrop v rozhovore s Astachovom navrhol podpísanie sovietsko-nemeckého protokolu**
* sovietska vláda pri tomto vynútenom kroku veľmi dobre vedela, že skôr či neskôr nemeckí fašisti napadnú ZSSR, ale i dočasné predĺženie mieru bolo pre ZSSR veľmi dôležité, ak vezmeme do úvahy obtiažnu situáciu v lete *1939*, kedy by bola vojna začala za okolností pre ZSSR krajne nepriaznivých
* v noci z *19. na 20. augusta 1939* bola podpísaná **nemecko-sovietska zmluva o úvere v Berlíne** – obchodná zmluva, ale navrhované termíny Ribbentropovej cesty do Moskvy nacistom nevyhovovali: vojna mala začať *26. augusta* a do tejto doby malo byť všetko jasné, preto Hitler napísal Stalinovi *20. augusta* osobný list, v ktorom so všetkými sovietskými návrhmi ohľadne vymedzenia sovietskeho záujmového priestoru súhlasí, ale súčasne požadoval, aby jeho minister zahraničných vecí mohol prísť do Moskvy v čo najbližších dňoch
* *21.8.1939*: ZSSR prerušuje všetky rozhovory s Veľkou Britániou a Francúzskom
* ***23.8.1939***: **v Moskve za Stalinovej prítomnosti Molotovom a Ribbentropom uzavretý sovietsko-nemecký pakt o neútočení (tzv. pakt Molotov-Ribbentrop)**, kt. mal platnosť 10 rokov s možnosťou automatického predĺženia o ďalších 5 rokov
* **obe zmluvné strany sa zaväzujú zdržať sa vzájomne akéhokoľvek násilia**, akéhokoľvek agresívneho činu a akéhokoľvek napadnutia a to nielen samostatne, ale i spoločne s inými mocnosťami
* **ak sa jedna zo zmluvných strán stane objektom vojenských akcií zo strany tretej mocnosti, nebude druhá zmluvná strana podporovať túto mocnosť žiadnym spôsobom**
* **žiadna zo zmluvných strán sa nezúčastní žiadneho zoskupenia štátov, ktoré je priamo alebo nepriamo namierené proti druhej strane**
* ak vzniknú medzi zmluvnými stranami spory alebo konflikty o otázkach akéhokoľvek druhu, budú obe strany tieto **spory alebo konflikty riešiť výlučne pokojným spôsobom**, cestou priateľskej výmeny názorov alebo v nutných prípadoch vytvorením komisie pre vyriešenie konfliktu
* vedľa publikovaných klauzúl obsahoval veľmi významný **dodatočný tajný protokol o rozdelení sfér vplyvu medzi oboma signátormi vo východnej Európe:**
  + západná časť Poľska a Litvy pripadla do sfér vplyvu Nemecka
  + východná časť Poľska (západná Ukrajina, západné Bielorusko), pobaltské štáty, Fínsko, Besarábia – sovietska sféra

**DÔSLEDKY**

* Hitlerovi pakt so Stalinom umožnil **vyhnúť sa vojne na dvoch frontoch** a urýchliť vojnové prípravy
* Stalin dostal ,,zelenú“ **územne rozšíriť ZSSR v rozsahu predchádzajúceho cárskeho impéria**, zároveň mohol získať i potrebné strategické obranné pozície
* Stalinovi sa paktom podarilo **oddialiť vojnu s Nemeckom**
* pakt uľahčil Hitlerovi vedenie vojny a otvoril bránu k brutálnej okupácii západného Poľska – Poliaci a Židia v nacistami okupovanom Poľsku už boli obeťami hrôzostrašného režimu vykorisťovania a prenasledovania
* začala sa **séria obchodných dohôd medzi ZSSR a Nemeckom** v rokoch *1939 – 1941*, zvýšila sa obchodná výmena 10-násobne, do nemeckej ríše prúdilo obrovské množstvo surovín dôležitých pre vojenskú ekonomiku (obilie, mangán, ropa, chróm), ZSSR zasa dostával napr. obrábacie stroje

14.3.2017 (*prednáška*)

**HLAVNÉ ZNAKY VÝVOJA V 30. ROKOCH**

* veľká hospodárska kríza otvorila novú etapu vo vývoji medzinárodných vzťahov – **otvorené vojnové ohniská v Európe aj mimo nej**
* radikalizácia polit. scény

**JAPONSKO**

* prvá krajina, kt. prešla k aktívnej zahraničnej politike, bolo Japonsko – obeťou Mandžusko –
* **svetová hospodárska kríza ho zasiahla skôr**
* *1931*: **Japonsko útočí na Mandžusko** – patrí k najrozvinutejším oblastiam v Číne (= koncentrácia odvetví ťažkého priemyslu + strategické dôvody + žila tu väčšina Rusov) a Japonsko počítalo s tým, že môže zdôvodniť útok aj protisovietskym útokom
* *január 1932*: obsadili Šanghaj
* *9.3.1932*: vyhlásili v Mandužsku **Mandžukuo** (= bábkový štát Japonska) – postup Japonska vyvolal veľké odozvy: ozvala sa Čína, Spoločnosť národov žiadala, aby Japonsko bolo vylúčené, bola vytvorená špeciálna komisia Spoločnosti národov, kt. skonštatovala, že Japonsko porušilo pakt Spoločnosti národov
* *27.3.1933*: **Japonsko oficiálne zo Spoločnosti národov vystúpilo** – uvoľnilo si cestu k ďalšej agresii

**EURÓPA**

**ŽENEVSKÁ MIEROVÁ KONFERENCIA**

* ***2.2.1932***
* všetky mocnosti tu predložili svoje predstavy o zabezpečení mieru v Európe:
  + Francúzsko predpokladá ďalšiu existenciu Spoločnosti národov
  + Veľká Británia takisto preferuje podporu Spoločnosti národov, ale s tým, že ju doplnila požiadavkou o zníženie počtu pozemných síl na 200 tisíc a úplný zákaz ponoriek
  + USA tvrdili, že treba uvažovať o znížení počtu útočných síl
  + ZSSR preferuje úplné a všeobecné odzbrojenie – všetky ostatné krajiny nechápali
  + Brüning: alebo Nemecko dostane právo na dozbrojenie a dosiahne vojenskú paritu, alebo ostatné veľmoci znížia svoje stavy na úroveň Nemecka
* prijatá **dohoda 5 mocností** – kompromis: **priznáva Nemecku právo na vyzbrojenie, ale len v rámci systému zabezpečujúceho ochranu všetkým národom pri podmienkach medzinárodnej kontroly** = potvrdzovala platnosť versaillskej zmluvy
* trvala s prestávkami do *1934* a skončila bez relevantnejších výsledkov – v Nemecku už viac ako rok vládol Hitler

**NEMECKO**

* veľké zahraničnopolitické ambície – jasne formulovaná aj časová postupnosť cieľov:
  1. **zrušiť ohraničenia versaillskej zmluvy, a tým vytvoriť možnosti pre budúcu expanziu** – Nemecko využije všetky prostriedky na izolovanie Francúzska, nájde kompromis s Veľkou Britániou, dosiahne sa podpora z Talianska
  2. **zbieranie nemeckých území** a vytvorenie 1 bloku, kde by žilo 100 mil. Nemcov
  3. zavŕšenie – **zisk priestoru na východe, jeho germanizácia, dobytie a rozloženie Veľkej Británie, obsadenie jej kolónií a vytvorenie predpokladov pre vládu nemecko-árijskej rasy**
* ostatné veľmoci presvedčené o mierovej ceste dohody s Nemeckom – prvým krokom **podpísanie paktu štyroch v Ríme v *júli 1933*** – s myšlienkou prišli Veľká Británia a Taliansko, účastníci sa zaviazali na spolupráci pri riešení európskych a mimoeurópskych otázok – najviac vyťažilo Nemecko
* ženevskú konferenciu Nemecko opustilo po neschválení jeho návrhov – *október 1933*: **Nemecko vystupuje zo Spoločnosti národov** ako druhá krajina po Japonsku
* *1934*: Nemecko pristupuje k podnikaniu ďalších krokov – zrušenie versaillskej zmluvy
* *26.1.1934*: **v Berlíne podpísaná nemecko-poľská dohoda o neútočení**, čím Nemecko uštedrilo silný úder francúzskemu bezpečnostnému systému a pozíciám Francúzska
* *júl 1934*: **rakúski fašisti zorganizovali puč** – zabitý kancelár Dollfuß – obrátili sa o pomoc k Hitlerov, kt. ich nemohol ešte podporiť, pretože narážal na záujmy Talianska – naznačil, že Rakúsko by mohlo byť jeho záujmovou oblasťou – na posilnenie pozícií iniciuje Mussolini podpis rímskych protokolov (upevnenie talianskych pozícií v Rakúsku a Maďarsku)
* na kroky Hitlera reagovali ostatné krajiny benevolentne – *1931 – 1935*: britská vláda MacDonalda –navrhoval podpísať pakt o mieri a vyvolať masové hnutia proti vojne, ale ostrejšie proti Nemecku vystupovať nechcel (ešte nie appeasement – až Chamberlain)
* záujem o európske dianie prejavuje aj ZSSR – pre nich Nemecko jediná krajina, s kt. mali bližšie kontakty (spoločná dohoda z *1926*) – Hitler proklamoval, že bola v *máji 1933* predĺžená dohoda z 1926, ale napriek tomu sa začínajú **zhoršovať vzťahy so ZSSR** – od *1932* **ZSSR inicioval celý rad zmlúv o neútočení s okolitými krajinami** (Fínsko, Lotyšsko, Estónsko, Poľsko), *1933*: oficiálne diplomatické kontakty s USA, *1934*: ZSSR uznáva de iure ďalších 11 štátov, ale chýba im partner na európskej politickej scéne
* od *1933* **ZSSR začína presadzovať podporu politike kolektívnej bezpečnosti** – prechádza na pozíciu boja proti fašizmu
* *1934*: **krachoval plán 4 veľmocí:** Francúzsko sa cíti ohrozené z Nemecka – nový minister zahraničných vecí Barthou iniciuje nový projekt bezpečnosti = **projekt východného Locarna** = systém bilaterálnych zmlúv medzi Francúzskom a ostatnými krajinami – obrátilo sa na Veľkú Britániu a strednú a juhovýchodnú Európu, potrebovali aj ZSSR – Francúzsko prichádza s návrhom, či ZSSR nechce pristúpiť (ZSSR stratil partnera na politickej scéne, ponuku prijíma pod podmienkou, že Francúzsko mu zabezpečí vstup do Spoločnosti národov)
* Barthou absolvoval sériu ciest do strednej a juhovýchodnej Európy – *apríl 1934*: Poľsko – vláda odmietla (má podpísanú zmluvu so ZSSR a Nemeckom) – Poľsko by rado hralo politiku medzimoria; ČSR – Beneš projekt podporil, podobne aj Rumunsko, Juhoslávia už nie (súčasťou bol ZSSR a necítila sa priamo ohrozená Nemeckom), ani Maďarsko a Rakúsko – projekt väčšiu odozvu nenašiel
* **balkánska dohoda** (*1934*) – krajiny strednej a juhovýchodnej Európy a na severe **baltská dohoda** (*1934*)
* *október 1934*: atentát na juhoslovanského kráľa – koniec vých. Locarna, zomiera aj Barthou
* nový francúzsky minister zahraničných vecí Pierre Laval – pronemecky orientovaný – nemal záujem pokračovať v politike kolektívnej bezpečnosti
* jediným konkrétnym výsledkom Barthouovho úsilia **podpísanie bilaterálnych dohôd medzi Francúzskom a ZSSR** (*1935*), **ČSR a ZSSR** (*1935*)
* *1935*: zlom vo vývoji vzťahov – Talianskom prechádza k otvorenej zahraničnej politike = **agresia do Etiópie**
* ohnisko sa postupne prenáša do Európy – *1936*: **občianska vojna v Španielsku**
* **proces formovania budúceho fašistického bloku**
  + *október 1936*: podpísaný taliansko-nemecký protokol o spolupráci = **dohoda Ciano-Ribbentrop** (Nemecko oficiálne uznalo obsadenie Etiópie, rozdelili si sféry vplyvu na Balkáne, spoločný postup v Španielsku)
  + *november 1936*: Nemecko a Japonsko podpisujú **dohodu proti Kominterne**
  + *november 1937*: pristupuje Taliansko – ukončuje sa **formovanie bloku Berlín-Rím-Tokio**
* Japonsko si otvorilo cestu – od *júla 1937* rozsiahly útok proti Číne, obsadzuje územia Číny
* *júl 1938*: otvorený konflikt aj so ZSSR – koniec až *15.9.1939*
* zdržanlivý postoj Veľkej Británie a Francúzska k španielskej občianskej vojne (treba to riešiť cez Spoločnosť národov) – Hitler sa utvrdil v tom, že môže prejsť k zbieraniu nemeckých území v Európe – *jún 1936*: **rakúsky kancelár Kurt von Schuschnigg a Franz von Papen podpísali dohodu** – Rakúsko sa v svojej politike bude riadiť princípom, z kt. vyplýva, že sa považuje za nemecký štát – od *1936* sa v Rakúsku rozprúdila propaganda nacizmu, amnestia pre členov nacistickej strany
* *september 1937*: Hitler pozval Mussoliniho do Berlína – postoj Talianska čo sa týka pozícii v Podunajsku sa môže zmeniť – Rakúsko už Taliansko nezaujíma a uvoľňuje ho Nemecku – Francúzsko a Veľká Británia zotrvávajú na pozíciách appeasementu

**ANŠLUS RAKÚSKA**

* *12.2.1938*: Hitler pozýva do Berchtesgadenu kancelára Schuschnigga a oznámil mu, že bude legalizovaná nacistická strana na území Rakúska – za ministra vnútra má vymenovať Seyß-Inquarta – Rakúsko sa obrátilo na Taliansko, vyhlásilo na *13.3.* plebiscit, či chce ľud pripojenie k Nemecku – Nemecko rázne zakročilo – Hitler ho donútil zrušiť referendum, podať demisiu, *12.3.* vstupujú do Rakúska nemecké vojská, ***13.3.1938*** Hitler podpisuje zákon, na základe kt. **sa Rakúsko stáva súčasťou Nemecka**
* reakcia na anšlus Rakúska: ani Spoločnosť národov nemala možnosti reagovať, Francúzsko a Veľká Británia vzniesli oficiálne protesty
* anšlusom Rakúska začína rozpad demokratickej Európy


**ROZBITIE ČESKOSLOVENSKA**

* ďalšou obeťou nemeckej rozpínavosti je ČSR – po príprave vnútropolitickej scény (SDP) vzniesol Hitler požiadavky voči ČSR – Francúzsko a Veľká Británia spočiatku podporovali ČSR, od *apríla 1938* Londýn otáča a mení svoje stanovisko aj pod vplyvom nálad v britskej politike a širšej spoločnosti (kvôli ČSR nevstúpia do vojny s Nemeckom) – aj Veľká Británia aj Francúzsko naznačujú do ČSR, že by malo ultimátum prijať
* USA solidarizovali s Francúzskom a Veľkou Britániou, v *septembri 1938* pred Mníchovom sa Roosevelt stretol s Veľkou Britániou a Francúzskom
* Beneš sa tesne pred podpisom obrátil na Moskvu (dohoda z 1935) – 2 otázky: či ZSSR podporí ČSR a či ho podporí, aj keď ho nepodporí FR – odpoveď „áno“ na obe otázky
* ***29./30.9.1938***: podpísaná **mníchovská dohoda** (Veľká Británia, Francúzsko, Nemecko, Taliansko) – o 3 týždne podpísaná smernica k bleskovému obsadeniu Čiech, Moravy a obsadeniu Slovenska
* **Mníchov ukončil existenciu versaillského systému, prestali platiť locarnské zmluvy, Briand-Kellogov pakt**
* *1939 =* rozhodujúci rok
* *24.10.1938*: Nemecko žiada poľskú vládu, aby vyslovila súhlas s pripojením Gdanska k Nemecku a stavbou exteritoriálnej železničnej trate, kt. by spájala Nemecko s Východným Pruskom – poľská vláda odmietla
* *1939*: napĺňanie – *marec*: obsadenie ČSR – **vyhlásenie Slovenského štátu a Protektorátu Čechy a Morava**
* *22.3.1939*: Litva pod hrozbou priameho násilia podpisuje **dohodu o odovzdanie prístavu Klaipedy**
* *23.3.1939*: **nemecko-rumunská dohoda** (agrárno-surovinová základňa)
* *25.3.1939*: **Mussolini dáva ultimátum Albánsku** – odovzdanie prístavov a letísk – *6.4.:* **Taliansko obsadzuje Albánsko**
* *marec 1939*: Veľká Británia a Francúzsko priznávajú krach politiky appeasementu – **návrat ku kolektívnej bezpečnosti**
* *22.5.1939*: **oceľový pakt** v Berlíne – vzájomná pomoc v politickej, vojenskej a diplomatickej oblasti – rozdelenie sfér vplyvu
* *marec – apríl 1939*: intenzívne diskusie medzi Veľkou Britániou, Francúzskom a ZSSR – **príprava spoločného protifašistického bloku** – garancie nezávislosti bezpečnosti (ZSSR trvá na garancii vojenskej pomoci)
* ZSSR má záujem rokovať aj s Nemeckom
* Veľká Británia a Francúzsko keď videli, že sa nedohodnú s Nemeckom, obnovili rokovania so ZSSR, ale vtedy už prebiehali intenzívne rokovania medzi Nemeckom a ZSSR
* *21.8.1939*: ZSSR ukončil rokovania s Veľkou Britániou a Francúzskom
* *22.8.*: prilieta do Moskvy Ribbentrop – ***23.8.1939*** podpisujú **pakt o neútočení** – potrebovalo ho Nemecko (ešte nebolo pripravené na 3. etapu – aby sa ZSSR nestaral do útoku v Poľsku) aj ZSSR (ešte bojoval v Číne a nepotreboval mať konflikt na západe) – ďalšie delenie strednej Európu – *august 1939*: o strednej Európe rozhodujú Nemecko a ZSSR

28.3.2017 (*seminár*)

**MEDZNÍKY PRIEBEHU VOJENSKÝCH OPERÁCIÍ 2. SV. VOJNY V EURÓPE**

**BITKA PRI STALINGRADE**

* *„Verdun druhej svetovej vojny“* – najdlhšia, najvražednejšia a najviac znamenala (spolu s vtedajšími prvými úspechmi britsko-amerických spojencov v Afrike)
* jedna z najdôležitejších bitiek druhej svetovej vojny, ktorá znamenala **definitívny obrat v prospech ZSSR** – dobytie Stalingradu malo byť cieľom operácie Barbarossa
* bola **jednou z najkrvavejších a najväčších bitiek a v histórii vojenstva vôbec**, keďže v jednotlivých etapách bitky bojovalo na oboch stranách spolu vyše 2 milióny vojakov, 2 000 tankov, do 25 000 delostreleckých zbraní a 2 300 lietadiel
* nemecké velenie upustilo od plánu útočiť na Moskvu, okolo ktorej sa kvôli hroziacemu nebezpečenstvu naďalej sústredilo početné sovietske vojsko, ale dospelo k rozhodnutiu vyradiť ZSSR postupne (Hitler tiež musel zobrať do úvahy i fakt, že nacistické Nemecko nebolo hospodársky pripravené viesť rozsiahly a dlhodobý konflikt, akým bola vojna na východnom fronte; veľmi výrazný bol hlavne nedostatok ropných látok, predovšetkým pohonných hmôt, ktoré sa z nich vyrábali → útokom na južnú oblasť ZSSR bolo možné jednak **získať nové zásoby potrebnej ropy** a naopak pripraviť o ne nepriateľa) – rozhodol sa pre **útok na južnom fronte vedený z Ukrajiny**
* **Stalingrad – strategický bod**: priemyselné mesto v údolí Volgy, ovláda spojenie Kaukazu a jeho ropného bohatstva so zbytkom ZSSR + samotný názov mu dodával značnú symbolickú hodnotu
* **súčasť veľkej letnej ofenzívy Wehrmachtu** r. *1942*, kt. cieľom bolo dobytie ropných polí na Kaukaze a Stalingradu – v *lete 1942* bol **Georgij Žukov** vymenovaný za Stalinovho zástupcu a začal plánovanie protiofenzívy
* útok na mesto (začal ***21. augusta 1942***) mala viesť **6. armáda generála Friedricha von Paulusa**, kt. *12. septembra* dosiahla predmestia – postupne sa Nemci dostali aj do **centra mesta, kt. bránila 62. armáda generála Vasilija Čujkova**
* Nemci väčšinu mesta dobyli a začali pomalý postup od domu k domu, v ruinách ulíc nastražili množstvo ostreľovačov a pascí, Rusi však boli schopní nasadzovať do boja stále nové posily a vojenský materiál z tovární pracujúcich na plné obrátky, kým Nemci mali nevýhodu dlhých zásobovacích a komunikačných trás
* v novembri, keď sa už zdalo, že Stalingrad padne do nemeckých rúk, **Stalin zhromaždil značné posily a *19. novembra* začal mohutnú protiofenzívu**: donský front generála Rokossovského a juhozápadný front generála Vatutina prelomili pomerne slabé rumunské jednotky, kt. boli na krídlach nemeckých armád, a **obkľúčili 6. a časť 4. tankovej armády generálplukovníka Hermanna Hotha**, Hitler zakázal nemeckým vojskám prebiť sa z obkľúčenia aj na Göringovo ubezpečenie, že jeho letectvo dokáže zásobovať obkľúčené jednotky (v skutočnosti však nebolo schopné plniť tieto záväzky a dennú potrebu materiálu = 500 ton nedodalo takmer ani raz – na pomoc jednotkám v „kotle“ vyslali skupinu armád Don pod vedením maršala Ericha von Mansteina, ale nedokázala postúpiť na viac ako 50 km od Stalingradu, kde ich zastavila armáda generála Rodiona Malinovského)
* po sovietskej ofenzíve, ktorá sa začala *25. novembra*, **Nemci už neboli schopní udržať sa v meste** – v dôsledku toho stratilo nacistické Nemecko na fronte dovtedajšiu strategickú iniciatívu, ktorú už nikdy viac nedosiahlo
* *15. december*: operácia **Zimná búrka** = Mansteinov plán na záchranu 6. armády – cieľ: preraziť k 6. armáde a vytvoriť tak koridor na zásobovanie
* *16***.** *december*: operácia **Malý Saturn** – cieľ: preraziť cez taliansku armádu – úspešný
* od *januára 1943* **ohrozovali sovietske tanky južné krídlo nemeckých armád** natoľko, že bolo nútené sa stiahnuť z Kaukazu – časť ustúpila, časť sa podarilo Mansteinovi vyviezť na Ukrajinu
* operácia **Kruh** – *január 1943* – Sovieti zatlačili Nemcov z východu na západ
* po úplnom vyčerpaní sa Paulus rozhodol *31. januára 1943* kapitulovať (**kapitulácia podpísaná až *2. februára***) – z celkového počtu asi 280 000 vojakov padlo 91 000 do zajatia, z kt. sa po vojne vrátilo asi 6000
* **bezprostredné vojenské dôsledky neboli prevratné** (Nemci sa vzchopili a v r. 1943 zahájili novú protiofenzívu), avšak psychologický dopad víťazstva ZSSR, kt. si ním vydobyl prestíž, bol obrovský – **mýtus nemeckej neporaziteľnosti sa zrútil**

**OPERÁCIA OVERLORD = DEŇ D**

* krycí názov pre **vylodenie spojeneckých vojsk v Normandii *6.6.1944* s cieľom otvoriť druhý front**
* plánovaná od *apríla 1942*, ale rozhodnutie padlo až koncom roka *1943* – vyžadovala dlhú materiálnu a logistickú prípravu organizovanú vo Veľkej Británii vrchným veliteľom spojeneckých síl **Dwightom Eisenhowerom** a úzku súčinnosť s francúzskym vnútorným hnutím odporu
* voľba pobrežia Dolnej Normandie za miesto vylodenia bola síce značne riskantná, ale poslúžila k oklamaniu nepriateľa
* **najväčšia vyloďovacia operácia nielen druhej svetovej vojny, ale v celých dejinách vôbec** – zúčastnilo sa na nej 6697 lodí a 14 600 bombardérov a stíhačiek
* vylodenie sa uskutočnilo **medzi mestami Cherbourg a Caen** vďaka vhodnej geografickej polohe a slabej obrane na tomto mieste – tu sa na 80 km úseku francúzskeho pobrežia podarilo za deň vylodiť 150 000 vojakov
* **operácia sa uskutočnila z Veľkej Británie**, kde sa sústredil všetok materiál a vojsko
* pôvodne sa mala začať už začiatkom mája, ale bola odložená pre nevhodné počasie
* **súčasťou vylodenia bola aj výsadková operácia**, na kt. sa zúčastnila jedna americká a jedna britská armáda
* dlhá príprava za pomoci letectva, došlo k bombardovaniu letísk, obrovská prevaha vo vzduchu, rozbitá nemecká rádiová sieť, prieskum obranných postavení na pobreží
* invázia sa mala uskutočniť v priestore, kt. bol rozdelený na **5 samostatných priestorov – pláží: Omaha, Utah (americké pláže), Juno (kanadská), Sword, Gold (britské)**
* nemecké velenie útok prekvapil, pretože nepoznalo presné miesto jeho uskutočnenia – predpokladalo, že to bude v okolí Calais, a vylúčilo aj možnosť, že sa môže uskutočniť 6. júna pre zlé počasie – fiktívne armády „pripravujúce“ sa na inváziu cez Pas-de-Calais si vysielali falošné rádiové správy (dokonca už počas invázie v Normandii Nemci verili, že ide o predstieranú akciu a že skutočná invázia pôjde cez Pas-de-Calais, a tak tým smerom odklonili rozhodujúce vojenské sily z Normandie)
* **inváziu sprevádzalo silné bombardovanie**, ničiace železnice a mosty, od kt. závisel transport nemeckej, zväčša nemechanizovanej armády
* pobrežie ostreľovali bojové lode
* letecké divízie uskutočnili parašutistický výsadok a pripravili vojsko klzákmi v noci pred inváziou
* vylodenie prebehlo na väčšine pláží dobre a invázne jednotky odhodlaným bojom premohli nemeckých obrancov
* **na pláži Omaha sa Američania stretli s najintenzívnejším odporom** a hrozila im katastrofa – väčšinu dňa sa vojská nemohli ani pohnúť a zdalo sa, že ich budú musieť evakuovať – napokon však aj napriek veľkým stratám uspeli (väčšina zo 4500 amerických vojakov v Deň D zomrela práve na pláži Omaha)
* **operácia vďačí za svoj úspech čiastočne aj nemeckej nerozhodnosti** (Rommel nemohol mať tanky celkom na pláži, takže na inváziu reagovali oneskorene) – keď sa napokon pohli do boja, zaútočilo na ne spojenecké letectvo, kt. značne prevyšoval Luftwaffe
* slabinou nemeckej obrany bol hlavne nedostatok letectva a vojnového loďstva
* úspech síce poskytol Spojencom oporu na kontinente, ale ešte stále bol nedostatočný, a Nemci sa chystali použiť svoju silu
* Spojenci ďalej vysielali cez La Manche mužov a techniku, Wehrmacht ochromili letecké útoky, kt. spôsobili veľké škody nemeckej dopravnej infraštruktúre
* **vojská Osi sa pokúsili zabrániť prielomu a podarilo sa im o niekoľko týždňov spomaliť časový plán urobený pred inváziou**, ale prielom bol len otázkou času, pretože nemecké straty boli čoraz väčšie
* Spojenci navrhli niekoľko špeciálnych riešení: nedostatok prístavov kompenzovali umelými plávajúcimi „prístavnými“ zariadeniami, problém s palivom sa vyriešil položením podmorského potrubia, vojská prevážali na pobrežie obojživelné automobily a špeciálne navrhnuté pristávacie lode, nad Normandiou zhadzovali figuríny výsadkárov a fiktívne výsadky zvyšovali zmätok medzi Nemcami
* **do dvoch mesiacov bolo oslobodené takmer celé francúzske územie, čo bolo urýchlené rýchlejším vylodením v Provensálsku (operácia Dragoon)**

28.3.2017 (*prednáška*)

**2. SVETOVÁ VOJNA**

**OHNISKÁ NAPÄTIA**

* **Ďaleký východ** (Čína, Japonsko, Mandžusko) – došlo k dvom konfliktom:
  + *1937*: **japonsko-čínska vojna** – **agresia Japonska do Mandžuska a severnej Číny** – Japonsko obsadilo Peking a prístavy Hongkong, Kanton
  + *1937 – 1938*: **japonsko-ruská pohraničná vojna**

→ oba konflikty pretrvali do *1945*

* **Európa** – rôzne spojenecké zmluvy:
  + *1935:* **zmluva o neútočení a neutralite** – Francúzsko + ZSSR + pristúpilo aj ČSR
  + *1936*: **os Berlín-Rím** – zmluva medzi Hitlerom a Mussolinim (vymedzenie sfér vplyvu) – zblížili sa počas španielskej občianskej vojny
  + *1936*: **pakt proti Kominterne** – **zmluva medzi Nemeckom a Japonskom proti ZSSR**
  + *1939*: **oceľový pakt** – Nemecko + Taliansko → **prehĺbenie spolupráce z vojenského hľadiska**
* Veľká Británia vedie politiku **appeasementu** = ústupky, nezasahovanie do európskej politiky s cieľom nevyprovokovať konflikt (pridalo sa aj Francúzsko)
* vo svete sa v jednotlivých georegiónoch bojovalo už skôr (v čínskej historiografii sa vojna začína už v *1937*)
* k aktívnej zahraničnej politike prechádza aj Nemecko a súčasne vyhlasujú vojnu aj ostatné veľmoci – z konfliktu sa stáva celosvetový
* *1. september 1939* chápeme ako zliatie jednotlivých lokálnych konfliktov a vyeskalovanie napätia
* zo strany Nemecka útočná vojna, aj zo strany Japonska, zo strany Veľkej Británie a Francúzska obranná, najväčší posun pri ZSSR (*1939 – 1941*: útočná vojna, obranná prichádza od útoku Nemecka)

**ROKOVANIA PRED VOJNOU**

* pred začiatkom vojny viedol ZSSR dvojitú hru:
  + *júl – august* *1939*: rokovania s Veľkou Britániou a Francúzskom o vzájomnej spolupráci (odmietli však uznať územné nároky ZSSR na Pobaltie, Fínsko, východné Poľsko)
  + *23.8.1939:* ZSSR podpisuje s Nemeckom **pakt o neútočení = pakt Molotov-Ribbentrop**, kt. súčasťou bol aj tajný protokol, v ktorom si rozdelili sféry vplyvu

→ tento protokol bol rozsudkom smrti nad Poľskom → reakcia Veľkej Británie: uzavrela spojeneckú zmluvu s Francúzskom a Poľskom → Hitler preto odložil útok na Poľsko z *26.8.* na *1.9.1939*

**PERIODIZÁCIA 2. SVETOVEJ VOJNY**

1. etapa: ***1.9.1939 – 8.12.1941*** = **od útoku na Poľsko po vstup USA do vojny**

2. etapa: ***8.12.1941 – 1.12.1943*** = **od vstupu USA do vojny po stretnutie Veľkej trojky v Teheráne**

3. etapa: ***1.12.1943 – 6.6.1944*** = **od Teheránskej konferencie po vylodenie v Normandii**


4. etapa: ***6.6.1944 – 8.5.1945[[3]](#footnote-3)*** = **od operácie Overlord po koniec bojov v Európe**

5. etapa: ***8.5.1945 – 2.9.1945*** = **od kapitulácie Nemecka po kapituláciu Japonska**


**Príčiny vojny:** úsilie Nemecka o revíziu versaillského systému (vytvoriť životný priestor pre Nemcov), agresivita a expanzivita fašistických štátov (Nemecko, Taliansko, Japonsko)

**1. ETAPA (*1.9.1939 – 8.12.1941*)**

**ÚTOK NA POĽSKO = FALL WEISS**

* Nemecko podľa plánu ***1.9.1939 o 4:45***ráno prepadlo Poľsko bez vyhlásenia vojny
* zámienkou bol prepad nemeckého vysielača Gliwice Poliakmi *31.8.1939* a dvoch colníc v Sliezsku (v skutočnosti to bolo dielo SS pod vedením Reinharda Heydricha v poľských uniformách)
* a nemecké vojská pod vedením **Walthera von Brauchitscha** prenikli v dvoch smeroch: zo severu do Východného Pruska a z juhu do Sliezska a obsadili Varšavu a v polovici *septembra* bola poľská armáda rozbitá – ***27.9.*** **Varšava kapitulovala** (neskorá mobilizácia, slabá obrana, chýbal súvislý obranný systém), *5.10.* Poliaci zložili zbrane v Polesí
* o útoku na Poľsko sa písalo až *3.9.* v oficiálnej sovietskej tlači (len ako lokálny konflikt)
* *3.9.1939*: Francúzsko a Veľká Británia poslali Nemecku ultimátum, aby stiahli jednotky z Poľska
* celý svet počítal, že Poľsku pomôže Veľká Británia a Francúzsko (mali podpísané dohody – Francúzsko malo 1. deň pomôcť letectvom, 3. deň začať čiastočný útok a 15. deň frontálny útok – odkázali, že útok by mohli začať najskôr o 2 roky – Veľká Británia a Francúzsko spáchali na Poľsku druhý Mníchov[[4]](#footnote-4))
* ani Veľká Británia ani Francúzsko nemali záujem rozdúchať vojnu s Nemeckom – uchýlili sa k taktike **čudnej vojny** (tzv. **Sitzkrieg**) – tieto postoje podporovali aj nemecké médiá, kt. ich presviedčali, že Nemecko bude útočiť ďalej smerom na východ, a teda VB a FR nebezpečenstvo nehrozí
* zo strany Nemecka išlo o **bleskovú vojnu** (tzv. **Blitzkrieg**)
* ***17.9.1939*:** Molotov vystúpil v rozhlase – v Poľsku žijúci Ukrajinci a Bielorusi ostali bez ochrany – Červená armáda prejde hranicu Poľska, aby ich chránila → **ZSSR okupuje Poľsko** pod zámienkou ochrany Rusov, Bielorusov, Ukrajincov na území Poľska
* *28.9.1939*: Nemecko a ZSSR podpísali **dohodu o priateľstve a spoločnej hranici**, čím dokončili rozdelenie Poľska a dohodli podmienky spoločnej hranice na území Poľska – **nová dohoda, kt. potvrdzuje pakt o neútočení a rozširuje ho**
* ***8.10.1939*: rozdelenie Poľska:**
  + západ: súčasť Tretej ríše
  + stred: vytvorený **generálny gouvernement** na čele s **Hansom Frankom** so sídlom v **Krakove**
  + východ: začlenený do ZSSR

**ZIMNÁ VOJNA (*30.11.1939 – 12.3.1940*)**

* v súlade s tajným dodatkom začal ZSSR upevňovať svoje pozície aj v pobaltských krajinách (*september – október 1939*: dohody o vzájomnej spolupráci s vládami Litvy, Lotyšska a Estónska – v súlade s dohodami nainštaloval svoje vojenské jednotky) – sovietska vláda apelovala na vlády, aby zmiernili protisovietske nálady na svojom území, v opačnom prípade budú musieť zasiahnuť sami – ZSSR posiela ultimátum, iniciuje nastolenie nových prosovietskych vlád – *jún 1940*: nové vlády, kt. začiatkom *augusta 1940* vyhlásili pripojenie k ZSSR – **likvidácia nezávislosti pobaltských štátov**
* *28.6.1940*: vojská Červenej armády vstúpili do Besarábie, kt. bola ako **Moldavská SSR včlenená do ZSSR**
* posunutie západnej hranice ZSSR o 300 km na západ
* komplikovanejšie sa vyvíjali vzťahy s Fínskom – pokusy o získanie vplyvu už v *1938*, na jar *1939* razantnejší záujem (sovietsko-fínska hranica prechádza blízko pri Leningrade a preto **ZSSR ponúka Fínsku výmenu, aby posunuli hranicu, za územia vo východnej Karélii** v ľudoprázdnom priestore) – fínska vláda to označuje za zásah do neutrality a územnej integrity
* *29.11.1939*: prvé **pohraničné incidenty na sovietsko-fínskej hranici** (zabitý sovietsky pohraničník – obvinení Fíni) – **fínski komunisti vyhlásili ľudovú fínsku vládu**, kt. požiadala Moskvu o pomoc
* ***30.11.1939*: ZSSR zaútočil na Fínsko**, za čo je *14.12.1939* ako jediná krajina vylúčený zo Spoločnosti národov
* spočiatku mali úspech fínske lyžiarske jednotky
* *február 1940:* ZSSR obnovil útok – dobytá Mannerheimova línia (sovietsko-fínske pohraničné opevnenie)
* Fínsko ostalo v boji osamotené – ***12.3.1940*: podpísaná mierová dohoda** – na jej základe **Fínsko odstúpilo ZSSR celú Karelskú šiju, západné a severné pobrežie Ladožského jazera, západnú časť Rybárskeho polostrova, polostrov Hanko, kde ZSSR zriadil námornú základňu**

**ÚTOK NA DÁNSKO A NÓRSKO = WESERÜBUNG**

* *9.4.1940*: Nemecko začalo **útok na neutrálne krajiny Dánsko a Nórsko** – Hitler začal ofenzívu na západ a **ukončil obdobie čudnej vojny** – Dánsko kapitulovalo *10.6.1940*
* Nórsko porazené neskôr – kolaboranti na čele s **Vidkunom Quislingom**, ktorý pomáhal nacistom (symbol zrady = quislingovia)
* cieľ Nemecka: zabrániť preniknutiu Veľkej Británie k Baltskému moru, získať pozície pre námorný a letecký útok proti Veľkej Británii a zaistiť železorudné ložiská vo Švédsku

**ÚTOK NA BELGICKO = FALL GELB**

* nemecké vojská mali obísť Maginotovu líniu, porušiť neutralitu Beneluxu a viesť hlavný úder na Francúzsko z Belgicka
* ***10.5.1940*** o *5.25* ráno: útok na Benelux v 3 smeroch:
  + nemecká armáda A postupovala cez Ardény priamo k moru, cieľ: izolovať spojencov (Veľkú Britániu, Francúzsko) v Belgicku a severnom Francúzsku
  + nemecká armáda B obsadila Holandsko a Belgicko a zatlačila spojencov k prístavu Dunkerque – evakuácia vojsk Veľkej Británie (338 tisíc mužov) = **operácia Dynamo**
  + nemecká armáda C – pešiaci za Maginotovou líniou mali upútať pozornosť francúzskych vojsk
* súčasťou aj letecké nálety na Rotterdam

**ÚTOK NA FRANCÚZSKO = FALL ROT**

* ***10.5.1940***: začiatok útoku na Francúzsko
* ***14.6.1940***: obsadený Paríž
* *16.6.1940*: francúzska vláda podala demisiu a predsedom novej vlády so sídlom vo **Vichy** sa stáva generál **Henri Philippe Pétain** – *17.6.* prostredníctvom Španielska požiadal Nemecko o prímerie
* ***22.6.1940***: v Compiègnskom lese v tom istom vagóne, kde Nemecko podpísalo kapituláciu po 1. sv. vojne, **podpísalo kapituláciu Francúzsko[[5]](#footnote-5)** – nečakane rýchle zrútenie Francúzska (povesť, že má najsilnejšiu pozemnú armádu)
* Francúzsko rozdelené na:
  + 2/3 okupované Nemeckom (aj s Parížom)
  + južná časť s centrom vo Vichy (profašistická kolaborantská vláda)
* v tom čase vstúpilo do vojny po boku Nemecka Taliansko *(10.6.1940)* – ich sférami záujmu bol Balkán (najmä Grécko) a severná Afrika
* vo Veľkej Británii sa sformoval francúzsky odboj – na čele **Charles De Gaulle**

**LETECKÝ ÚTOK NA VEĽKÚ BRITÁNIU = OPERÁCIA SEELÖWE**

* 10.6.1940: vo Veľkej Británii padla vláda – nastupuje **radikálnejší smer vedený Winstonom Churchillom** – *19.7.* odmieta akékoľvek ponuky Nemecka na mier (cieľom zničiť hitlerizmus a obnoviť demokraciu)
* zavádza opatrenia k rozvoju zbrojárskej výroby, budovanie pobrežných opevnení, vytvorenie domobrany
* Nemecko od *júna 1940* začína prípravu na **operáciu Seelöwe** (invázia do Veľkej Británie), urýchlilo výrobu lietadiel a lodí
* cieľom vyradiť **RAF**, získať prevahu vo vzduchu a kryť prechod nemeckých vojsk cez La Manche, bombardovať juh Veľkej Británie – na čele Luftwaffe (letectva) **Hermann Göring**
* ***13.8.1940***: prvý útok na Veľkú Britániu – Briti odrazili – *od 7.9. do 12.10.* intenzívne bombardovanie – kvôli zime prerušené, obnovené na jar – najviac bombardovaný Londýn, Birmingham a Liverpool → Británia bombardovala Berlín v nočných náletoch
* posledný útok v *máji 1941*
* leteckou bitkou sa Hitlerovi Veľkú Britániu dobyť nepodarilo – **1. väčší neúspech Hitlera**
* kľúčovú úlohu zohrávali radary (dokázali zachytiť polohu nepriateľských lietadiel)
* v bojoch na strane Britov sa vyznamenali aj československí letci
* najvýznamnejšie lietadlá: Nemecko → **Messerschmidt**, Británia → **Spitfire**


**BALKÁN**

* ešte počas bojov vo Veľkej Británii obrátil Hitler pozornosť na Balkán – *november 1940*: dohodami s Rumunskom, Bulharskom, a Maďarskom si zabezpečil lojalitu (bábkové vlády) a vojensky dobyl Juhosláviu, Grécko a Krétu = **operácia Marita**
* do *apríla 1941* si Nemecko zabezpečilo silné postavenie na Balkáne
* Nemecko v pol. *1941* ovládlo rozsiahle územia od Narvy po Biskajský záliv
* od anšlusu Rakúska sa do područia nemeckých a talianskych agresorov postupne dostali takmer všetky európske krajiny
* Nemecko posilnené aj hospodársky – do rúk Nemecka sa dostáva rozvinutý priemysel – zdvihnutie životnej úrovne Tretej ríše
* nemecké banky ovládli finančníctvo prostredníctvom okupačných vlád
* podobným spôsobom upevňoval pozície ZSSR – podpísanie paktu o neútočení a tajný protokol znamenali rozdelenie vplyvu v strednej Európe
* *12. – 14.11.1940*: **Molotov sa stretol s Hitlerom, Ribbentropom a Hessom** – Molotov sa mal dozvedieť, aké sú reálne plány Nemecka, aké miesto v plánoch Paktu troch má ZSSR – *14.11.* odcestoval Molotov z Berlína – *25.11.* Molotov odovzdal dokument: ZSSR je pripravený na vznik Paktu štyroch mocností, ale za podmienok:
  + Fínsko sa dostane do sovietskej sféry vplyvu
  + aj Bospor a Dardanely, Bulharsko a Turecko
  + územia južne od Batuny a Baku smerom k Perzii
  + Japonsko sa zriekne nárokov na severný Sachalin
* Hitler prerušil rokovania so ZSSR – deň na to dal príkaz na finalizáciu plánu Barbarossa
* Nemecko koncentruje sily na juhu Rumunska, upevňuje pozície na Balkáne – odpoveď prišla až *23.1.1941*: nemecká vláda konzultuje všetky body sovietskeho návrhu a s Talianskom a Japonskom a veria, že politické rozhovory sa obnovia
* **Stalin obrátil pozornosť na Japonsko** (najslabší článok Paktu troch) – japonská vláda pripravovala ďalšie kroky vo východnej Ázii, preto mali záujem na podpise paktu neutrality so ZSSR
* *24.3.1941*: **cestou do Berlína sa japonský minister zahraničných vecí Matsuoka zastavil v Moskve, kde o návrhu dohody rokoval s Molotovom a Stalinom**
* *7.4.* sa po ceste z Berlína opäť zastavil v Moskve, rokoval s Molotovom – *13.4.1941*: podpísal **pakt o neutralite medzi ZSSR a Japonskom** – obaja rešpektujú územnú celistvosť svojich krajín a budú dodržiavať princíp neutrality

**SEVERNÁ AFRIKA**

* Musollini požiadal Hitlera o pomoc, ktorú posiela do severnej Afriky (**Erwin Rommel** – prezývaný **Wüstefuchs =** púštna líška), spočiatku výrazné úspechy oddielov **Africacorps**

**PREPADNUTIE ZSSR = PLÁN BARBAROSSA**

* ***22.6.1941 o 3:00***: **útok na ZSSR od Severného ľadového oceánu po Čierne more** (spolu s Nemeckom vstúpili Rumunsko, Maďarsko, Bulharsko a Slovensko) – Červená armáda rýchlo ustupovala, vzdávala sa (nemecké vojská postúpili do novembra od Pobaltia k Moskve) – kvôli čistkám v armáde chýbali generáli, maršali
* otvára sa východný front
* **stalinská obranná línia sa budovala na pôvodnej západnej hranici ZSSR**, kam nepatrili pobaltské krajiny
* cieľ: zničiť Červenú armádu útokom tankových jednotiek, presunúť nemecké jednotky mimo dolet sovietskych lietadiel, ovládnuť surovinové zdroje na Kaukaze
* **Nemci chceli bleskovú vojnu** (dobyť ZSSR do začiatku zimy) **za šesť týždňov a dosiahnuť líniu A-A** (Astrachaň – Archangeľsk) a získať tak „lebensraum“ a stali by sa vládcami európskeho kontinentu
* **smery útoku:** 
  + skupina armád Sever – cieľ Leningrad, Pobaltie – **von Leeb**
  + skupina armád Stred – Moskva, Brest, Minsk, Smolensk – **von Bock**
  + skupina armád Juh – Kyjev, Doneck – **Runstedt**
* **Einsatzgruppen SS** = jednotky, ktoré postupovali za nemeckou armádou a ich úlohou bolo plieniť dediny a vraždiť civilistov v západnej časti ZSSR
* 1. fáza: víťazstvo Nemecka – nepripravenosť ruskej armády (reorganizácia, prezbrojovanie, chýbalo skúsené dôstojníctvo – väčšina dôstojníkov padla za obeť Stalinovým procesom v 30. rokoch – v *júni 1941* ešte neboli obsadené všetky veliteľské posty v armáde)
* Stalin nerešpektoval výstrahy
* spočiatku obsadené Pobaltie (*august 1941*) – Nemcov tu vítali ako osloboditeľov
* tu urobil Hitler veľkú chybu → presunul tankové armády zo stredu na sever a juh v snahe čím skôr dobyť Leningrad a Kyjev
* *8.9.1941*: **900-dňová** **blokáda Leningradu** až do *januára 1944* (vyše 2 mil. mŕtvych – hlad)
* 2. fáza: **operácia Tajfún** (cieľom bola opäť Moskva) – *október:* Hitler postupuje na Moskvu – silné dažde + prvé mrazy zastavili nemecký útok
* ZSSR pripravuje evakuáciu Moskvy – Stalin pomýšľa na kapituláciu – chcel odstúpiť Ukrajinu, Bielorusko, Pobaltie → nesúhlas obyvateľstva, začína sa Veľká vlastenecká vojna (VVV)
* *november*: znova obnovený nemecký útok, mrazy → zlyhala technika ***5.12.:* zvrat v bitke o Moskvu** → **rozsiahla sovietska protiofenzíva** (Nemci boli len 30 km od Moskvy) – generál **Georgij** **Žukov** – zo Sibíri privezených 46 divízií → Nemecko sa stiahlo o 500 km späť (Nemecko na plán Barbarossa nasadilo 190 divízií, 80% armády, 3 mil. mužov) – **padol plán bleskovej vojny**

**OCEÁNIA**

* ***7.12.1941***: **Japonsko útočí na americkú základňu Pearl Harbour** – *8.12.* schválil Kongres USA vyhlásenie vojny Japonsku = koniec 1. etapy – vojna sa stáva celosvetovou – **predpoklady pre vznik nového spoločenstva = protihitlerovskej koalície**
* spočiatku úspešné Japonsko (do *júna 1942*)
* *3. – 6. jún 1942*: **bitka o Midway** – ústup Japonska (generál **Jamamoto**), iniciatívu preberajú USA (admirál **Douglas** **MacArthur a Chester Nimitz**)

**2. ETAPA (*8.12.1941 – 1.12.1943*)**

**STALINGRADSKÁ BITKA**

* najdlhšia a najkrvavejšia bitka 2. sv. vojny
* na jar *1942* boli obnovené nemecké útoky na všetkých úsekoch východného frontu
* ciele: zničiť poľnohospodárske oblasti a obsadiť kaukazské ropné polia
* obsadenie Krymu a Charkova (Ukrajina)
* chyba Hitlera: dočasne zastavil postup na Kaukaz a nariadil útok na Stalingrad (Stalinovo mesto, dobytie tohto mesta bola vec prestíže; okrem toho by sa Nemecku otvorila priama cesta z juhu na Moskvu)
* *28. jún 1942*: Nemci sa priblížili k Volge (6. armáda generála **Friedricha Paulusa** a 4. tanková armáda **Hermanna Hotha** podnietili priamy útok na Stalingrad)
* *september 1942*: dosiahli predmestie a zatlačili sovietsku armádu na čele s generálom **Vasilijom Čujkovom** – mesto dobyté
* vojna sa zmenila na pozičnú – dôležitú úlohu mali ostreľovači (V. **Zajcev**)
* *19. november 1942*: protiofenzíva ZSSR → **operácia Urán** (na čele Žukov) = **obkľúčenie nemeckých vojsk v meste** = **stalingradský kotol** (Hitler nariadil Paulusovi zostať v obkľúčení čo najdlhšie)
* ***31.1.1943***: Paulus sa vzdal **(*2.2.1943*: ukončenie bojov**) – bitka znamená **prelom v 2. svetovej vojne**
* v zajatí bolo 20 divízií (300 tis. vojakov)

**BITKA PRI KURSKU = PLÁN ZITADELLE (*5. – 15.7.1943*)**

* na východnom fronte pokračovala ofenzíva ZSSR
* Hitler vyhlásil *13. januára 1943*  **totálnu vojnu** = mobilizácia všetkých ľudských i materiálnych rezerv
* posledný nemecký pokus zastaviť sovietsku ofenzívu sa odohral v lete *1943* pri Kursku
* **najväčšia tanková bitka v histórii** – Nemecko: 2000 tankov (**Panther, Tiger**) + 1 mil. vojakov, Rusko: 3500 tankov (**T34**) + 1 mil. 300 tis. vojakov
* Nemecku sa nepodarilo prelomiť pozície → neúspech → ústup
* *6.11.1943*: oslobodený Kyjev
* *27.1.1944*: oslobodený Leningrad (koniec 900 –dňovej blokády)
* do leta *1944* sa podarilo dostať až na poľ. hranice

**PORÁŽKA TALIANSKA**

* po kapitulácii nemeckých a talianskych vojsk v severnej Afrike **sa USA a Veľká Británia vylodili na Sicílii *10. 7. 1943***, na čele s **Dwightom Eisenhowerom** (USA) a prešli do útoku proti Taliansku na jeho území – hneď na to bol zrušený fašistický režim v Taliansku
* *25. 7.*: Mussolini zatknutý (oslobodili ho však Nemci)
* *1943*: **Taliansko** **porazené** → **nová talianska vláda Pietra Badoglia** *13. 10. 1943* vystúpila z Paktu troch mocností a vypovedala vojnu Nemecku

**TICHOMORIE**

* *8. február 1943:*  skončili 6 mesiacov trvajúce **boje o ostrov Guadalcanal** – víťazstvom pri Guadalcanale urobili americké pozemné sily prvý skutočný krok na ceste do Tokia
* *20. – 23.11.1943:* **boj o atol Tarawa** na Gilbertovych ostrovoch – japonské vojská nakoniec porazené, ale Američania stratili veľa mužov

**DIPLOMATICKÉ ROKOVANIA**

* prvým krokom **dohoda USA (Franklin Delano Roosevelt) a Veľkej Británie (Winston Churchill)** podpísaná ***9.8.1941*** na palube americkej vojnovej lode = **Atlantická charta** – 8 bodov (uznáva právo národov na územnú integritu, nezasahovanie do vnútorných záležitostí = základ protihitlerovskej koalície a Charty OSN) = **1. dokument protihitlerovskej koalície**
* prvé 3-stranné rokovania v *septembri 1941* v Moskve – hlavne o hospodárskej pomoci ZSSR
* britsko-sovietske rokovania v *decembri 1941*, kde rokovali o podpise spoločnej bilaterálnej dohody (nevedeli sa dohodnúť, či len o vojenskej spolupráci, alebo aj po vojne) – Veľká Británia nebola ochotná uznať hranice ZSSR k *1.1.1941* (už aj Pobaltie, Fínsko) – rokovania sa ťahali do *mája 1942*, kedy Molotov pricestoval do Londýna, kde podpísali **britsko-sovietsku dohodu proti hitlerovskému Nemecku** a jeho spojencom v Európe a vzájomnej pomoci po vojne = **2. dokument, kt. vytvára protihitlerovskú koalíciu**
* **3. dokument protihitlerovskej koalície** = **dohoda ZSSR a USA** z *júna 1942* podpísaná vo Washingtone o zásadách vzájomnej pomoci pri vedení vojny proti agresorovi – **základ nového spolku, kt. cieľom bola porážka Nemecka**
* spolupráca len na hospodárskej úrovni, politicky začínajú spolu komunikovať až po obrate na východnom fronte (Stalingrad, Kursk)
* *január 1943*: **konferencia v Casablance** – **Roosevelt a Churchill** (Stalin odmietol) sa dohodli na ďalšom postupe ako pokračovať proti Nemecku, Taliansku a Japonsku, že západný front nebude otvorený do *1943* a uprednostnili južný front (chceli vykonať letecké útoky)
* *november 1943*: **konferencia v Káhire** – **Churchill, Roosvelt, Čankajšek** → spolupráca na Ďalekom Východe a ako spolupracovať proti Japonsku
* ***28.11 – 1.12.1943:* Teheránska konferencia** (kódové meno **Eureka**)– **Roosevelt, Churchill, Stalin = Veľká trojka** – program:
  + **koordinácia vojenských operácií[[6]](#footnote-6) →** Stalin naliehal na spojencov, aby otvorili západný front – predpokladané vylodenie *máj 1944* (pre zlé počasie napokon uskutočnené o mesiac neskôr), Stalin sa zaviazal vstúpiť do vojny proti Japonsku, Spojenci a ZSSR sa ďalej zaviazali v čo najväčšej miere podporovať Titových partizánov v Juhoslávii zásobami a výzbrojou
  + **otázka povojnového usporiadania sveta** – ZSSR mal získať územia východného Poľska a Východného Pruska (v podstate sa tak rozhodlo o poľských východných hraniciach na tzv. Curzonovej línii), rozhodlo sa o posune poľských hraníc na západ až po Odru

**3. ETAPA (*1.12.1943 – 6.6.1944*)**

**VYLODENIE V NORMANDII = OPERÁCIA OVERLORD**

* víťazstvo v **bitke o Atlantik** (*1943*) umožnilo spojencom vykonať **plán Overlord** = vylodenie v Normandii
* ***6.6.1944 o 06:00***: **D-Day** – išlo o **najvýznamnejšiu obojživelnú operáciu** (vzdušná, námorná a výsadková operácia) pod vedením generála **Eisenhowera**
* nemeckú armádu riadil poľný maršal **Erwin Rommel**
* dokopy sa vylodilo cca 3 mil. vojakov
* vylodili sa na 5 plážach (**Utah, Omaha, Gold, Juno, Sword**)
* americkí, britskí, francúzski a kanadskí vojaci zlomili húževnatý nemecký odpor
* ***15.august 1944***: zahájená **operácia Dragoon** = vylodenie francúzsko-amerických vojsk v južnom Francúzsku
* *25. 8. 1944*: nemecký veliteľ v Paríži kapituloval → vytvorená dočasná vláda Charlesa De Gaulla
* súčasne Červená armáda uskutočnila rozsiahlu ofenzívu na východnom fronte (Minsk)
* niektorí nemeckí dôstojníci sa pokúsili o prevrat (neúspešný atentát na Hitlera – plukovník **Claus Schenk von Stauffenberg[[7]](#footnote-7)** – *20.7.1944*) → reakcia Hitlera: nastolil brutálnu diktatúru voči vlastnému národu, začala propaganda o nových zbraniach (rakety V1, V2)
* zima *1944 – 1945*: posledný pokus Nemecka rozhodnúť vojnu tankovými útokmi v Ardénach → neúspech Nemecka, čo využili sovietske vojská na útok do Poľska až po Odru

**4. ETAPA (*6.6.1944 – 8.5.1945*)**

**BIELORUSKÁ OFENZÍVA = OPERÁCIA BAGRATION**

* jedna z najdôležitejších ofenzívnych operácii na východnom fronte v *lete 1944*
* likvidácia nemeckých vojsk v Bielorusku
* prvé boje sa začali symbolicky ***22. júna 1944***
* **jedna z najväčších porážok Wehrmachtu**, keď v dôsledku silných sovietskych útokov boli 3 armády nemeckej skupiny armád Stred zničené alebo veľmi oslabené
* krycí názov Bagration mal pripomínať cárskeho generála P. I. Bagrationa, ktorý zahynul v bitke pri Borodine
* v tej istej dobe ako boje v Bielorusku začali sovietske vojská prenikať do Fínska – *20. júna* sa im podarilo obsadiť Viipuri → v priebehu mesiaca požiadalo Fínsko o separátny mier, ktorý bol uzavretý *25. augusta 1944*
* *13.7.1944*: **ľvovsko-sandomierzská ofenzíva** – nemecká 1. tanková a maďarská 4. armáda boli nútené sa stiahnuť za Karpaty

**POVSTANIA V POĽSKU A NA SLOVENSKU**

* *1.8.1944:* začalo **Varšavské povstanie** – svoju činnosť nekoordinovalo s Červenou armádou, čo len prispelo k tomu aby Stalin ani nikto iný spomedzi Sovietov nevydal priamy rozkaz, na pomoc povstaniu – zlikvidované Nemcami *2. októbra 1944*
* *29.8.1944 o 20:00:* vypuklo **Slovenské národné povstanie** na rozkaz Jána Goliana „Začnite s vysťahovaním“ – potlačené *28.októbra 1944* – časť obyvateľstva ďalej pokračovala v boji proti Nemcom v horách, až do celkového oslobodenia krajiny

**JALTSKÁ KONFERENCIA (*4. – 11.2.1945*)**

* druhá konferencia Veľkej trojky (krycí názov **Argonaut**) – program:
  + **otázka Nemecka**: malo byť rozdelené na okupačné zóny a nie na nezávislé štáty (4 zóny, ktoré by boli spravované Spojenými štátmi, ZSSR a Veľkou Britániou, posledná zóna bola na britský nátlak vymedzená Francúzsku, ktoré tým získalo aj miesto v Kontrolnej komisii) a potrestanie vojnových zločincov (nedošlo k zhode – riešenie tohto problému bolo odložené), demilitarizácia a odzbrojenie Nemecka
  + **vytvorenie OSN ako nástupcu Spoločnosti národov** – *26.6.1945:* **Charta OSN** v San Franciscu, sídlo v New Yorku – dohodlo sa na existencii Bezpečnostnej rady OSN; USA a Veľká Británia sa oproti pôvodnej Stalinovej požiadavke na samostatný hlas každej zväzovej republiky zhodli na podpore samostatného hlasu len Ukrajiny a Bieloruska
  + **vstup ZSSR do vojny proti Japonsku** –tajná dohoda, v ktorej sa ZSSR zaviazal do 3 mesiacov po skončení vojny v Európe vstúpiť do vojny proti Japonsku (mal za to získať Sachalin a ostrovy k nemu priľahlé, Kurilské ostrovy, ďalej nájom prístavu Port Arthur, výsadné práva v prístave Dairen a mimoriadne práva na užívanie Východočínskej a Juhomandžuskej železnice)
  + **rokovania o poľskej otázke** – posun hraníc na západ
  + **rozdelenie sfér vplyvu veľmocí** (ČSR pod vplyvom ZSSR)
  + **reparácie, ktoré malo Nemecko platiť ako náhradu za straty spôsobené vojnou** – časť reparácií uhradená formou tovaru
  + v Juhoslávii bola podporená dohoda medzi Titom a Šubašićom, ktorá prakticky zlúčila komunistickú a exilovú vládu
* už výber samotného miesta, kde sa Veľká trojka stretla, bol v znamení ústupkov, ktoré prevládali v americko-anglickom vzťahu voči ZSSR (Stalin tak pod zámienkou, že nesmie stratiť kontakt s vojenskými operáciami, mal celý priebeh stretnutia pod kontrolou, vrátane odposluchov britskej a americkej delegácie)
* podpísaná tzv. **Deklarácia o slobodnej Európe**, v ktorej sa USA, ZSSR a Veľká Británia zaviazali, že nechajú na oslobodených európskych územiach prebehnúť demokratické voľby a zaviazali sa pomáhať národom oslobodeným od nacistov riešiť demokraticky ich politické a hospodárske problémy
* závery prijímané rozporuplne: Roosevelt bol obvinený z odpísania východnej a strednej Európy v prospech komunistického ZSSR

**ZÁPADNÝ FRONT**

* *február 1945*: **bombardovanie Drážďan Spojencami** (úplne zničené mesto)
* *marec 1945*: ofenzíva spojencov na Rýne – **obkľúčenie nemeckých vojsk v Porýní**
* *16. apríl 1945:* postup spojencov cez Nemecko na Berlín (boje v Berlíne)
* *20.4.1945:* zastrelený Mussolini
* *30.4.1945*: **Hitler spáchal samovraždu** – za nástupcu určil **Karla Dönitza**
* *1.5.1945:* samovražda **Josepha Goebbelsa** (minister propagandy) aj so ženou a 6 deťmi
* ***7.5.1945 o 02:41:* protokol o kapitulácii nemeckých vojsk v Remeši** – za Nemecko **generálplukovník Alfred Jodl**, za Spojencov **generál Dwight Eisenhower**
* ***8.5.1945 o 22:41:* protokol o kapitulácii v Berlíne** – za Nemecko **poľný maršal Wilhelm Keitel**, za ZSSR maršal **Georgij Žukov** → **koniec 2. svetovej vojny v Európe**

**5. ETAPA (*8.5.1945 – 2.9.1945*)**

**POSTUPIMSKÁ KONFERENCIA (*17.7. – 2.8.1945*)**

* tretia a posledná konferencia Veľkej trojky – v novom zložení: **Stalin, Harry S. Truman** (nový prezident USA po zosnulom Rooseveltovi), **Clement Attlee** (nový premiér Veľkej Británie)
* rozhodli o **4D Nemecka** = **demilitarizácia** (odzbrojenie), **denacifikácia** (zákaz nacizmu), **demokratizácia**, **decentralizácia** (rozdelenie Nemecka), niekedy sa uvádza **5D** – **dekartelizácia** (vytvorenie konkurencieschopného prostredia)
* 4 okupačné zóny: **americká, britská, sovietska a francúzska**, rovnako bol **Berlín** rozdelený na 4 zóny
* rokovania o odsune nemeckých obyvateľov z Poľska, ČSR, Maďarska (2 mil. Nemcov z ČSR)
* Truman informoval o ukončení atómovej bomby – použitá hneď po konferencii – **projekt Manhattan** – vytvoril **Robert Oppenheimer** v Los Alamos v Novom Mexiku

**ÚTOK PROTI JAPONSKU**

* pre USA malo nesmierny význam víťazstvo v **bitke pri** **Leyte** (na Filipínach – *október 1944*) – bola to **najväčšia námorná bitka dejín** → otvorila sa tým cesta priamo na Japonsko
* *apríl* *1945*: vylodenie v Okinawe
* ***6.8.1945***: **útok na Hirošimu** atómovou bombou (uránovou) **Little boy** (lietadlo **Enola Gay**), 78 tisíc obetí, pôvodný cieľ bola Korora, ale pre silný dážď zmena cieľa
* ***9.8.1945****:* **útok na Nagasaki (**plutóniová) – **Fat man** (40 tisíc mŕtvych)
* medzitým vstúpil do vojny proti Japonsku aj ZSSR (*8.8.1945*)
* ***2.9.1945*: kapitulácia Japonska** (cisár **Hirohito**) **na americkej vojenskej lodi Missouri** → **koniec 2. svetovej vojny úplne vo svete**

1. Mussolini sa narodil v ľavicovom prostredí (otec kaviarnik a matka učiteľka) a rýchlo sa stal socialistom. Pred vojenskou službou utiekol do Švajčiarska, kde sa stretol s mnohými revolucionármi. Po amnestii ho čakal rýchly vzostup v talianskej socialistickej strane (PSI), kde postupne vykonával množstvo funkcií, od roku 1912 už aj na celotalianskej úrovni. Na začiatku prvej svetovej vojny presadzoval intervenciu po boku Dohody, čo mu vynieslo vylúčenie z PSI, ale založil list *Il Popolo d'Italia*, kde vyjadroval svoje názory a bojoval aj na fronte, odkiaľ si odniesol zranenie. Dokázal využiť taliansku krízu, kt. bola dôsledkom prvej svetovej vojny, využil svoje organizačné schopnosti a podieľal sa na založení Národného hnutia bojových zväzov (*fasci di combattimento*) v Miláne. Podarilo sa mu v krátkej dobe zmeniť pôvodné zameranie potlačením anarchosyndikalistických tém a zdôraznením konzervativizmu, čím získal finančnú podporu od priemyselníkov a veľkých pozemkových vlastníkov. [↑](#footnote-ref-1)
2. Narodil sa v Galícii a ako 15-ročný sa dal na vojenskú dráhu. V roku 1916 sa úspešne vyznamenal v bojoch proti berberským kmeňom v severnom Maroku, ktoré bolo v tom čase španielskou kolóniou. Pôsobil na viacerých miestach v Španielsku vo vysokých vojenských funkciách. Po vyhlásení republiky bol odsunutý do úzadia. Dlho odolával pokušeniu puču a v roku 1936 sa stal členom povstaleckej Junty národnej obrany, kt. v roku 1939 vyhrala občiansku vojnu. Dokázal zachovať svoj režim tým, že počas druhej svetovej vojny zostal stáť v ústraní napriek dobrým vzťahom s Osou, ku ktorej sa vlažne hlásil. Frankistický režim sa pozvoľne zbližoval s USA, s kt. v roku 1953 podpísal madridský pakt, čo umožnilo vstup Španielska do OSN. [↑](#footnote-ref-2)
3. kapitulácia podpísaná *7.5.1945* v Remeši, ale ZSSR nebol prítomný, takže ju považoval za predbežnú, *8.5.* v Berlíne podpísanie za účasti všetkých krajín – bojové akcie sa ukončujú 22:41 SEČ = v Moskve už 00:41 *9.5.*, ale v dokumente o bezpodmienečnej kapitulácii nemeckých vojsk sa uvádza *8.5*. [↑](#footnote-ref-3)
4. Jodl v Norimbergu povedal, že ak Nemecko nebolo v 1939 porazené, vďačí za to Francúzsku a Veľkej Británii, kedy 110 divízií proti 23 nemeckým pasívne stálo na hraniciach na Siegfriedovej línii (postavená v severnom Francúzsku ešte počas 1. svetovej vojny, 630 km dlhá línia opevnení tiahnuca sa od Holandska až po Švajčiarsko) [↑](#footnote-ref-4)
5. potom Hitler nariadil tento vozeň zničiť [↑](#footnote-ref-5)
6. Churchill navrhoval rozšíriť pôsobnosť spojencov v oblasti Stredomoria a pripraviť si tak podmienky na vylodenie na Balkáne. Tento návrh nevylučoval možnosť zároveň aj spojeneckého vylodenia na západe Európy, a navyše by obmedzoval sovietske pôsobenie v strednej Európe. Pre Stalina, ktorý v tom čase už operoval podľa plánu na vytvorení satelitných krajín v strednej a východnej Európe, bol tento návrh neakceptovateľný a Roosevelt sa bez váhania priklonil na sovietsku stranu, ktorá navrhovala iba vylodenie v severnom Francúzsku cez kanál La Manche na jar roku 1944 za podpory ďalších operácií na juhu Francúzska (Operácia Dragoon). Mala nasledovať koordinácia operácie spojencov v Európe so sovietskym generálnym štábom. [↑](#footnote-ref-6)
7. umiestnil bombu do miestnosti, v ktorej sa konala Hitlerova vojenská porada. Bomba explodovala, Hitler však bol len ľahko zranený. Vzbúrenci sa naďalej pokúšali o prebratie moci, čo sa im však nepodarilo. Väčšina vodcov sprisahania bola zakrátko popravená. [↑](#footnote-ref-7)