**Sylabus z predmetu Teórie výchovy a vzdelávania**

**Prednášky:** doc. PhDr. Nadežďa KRAJČOVÁ, PhD., PhDr. Mária ZAHATŇANSKÁ, PhD., Mgr. Imrich IŠTVAN, PhD.

**Semináre:** doc. PaedDr. L. Pasternáková, PhD., doc. PhDr. I. Pavlov, PhD., doc. PaedDr. E. Lukáč, PhD, PhDr. PaedDr. M. Kosturková, PhD, PaedDr. M. Zahatňanská, PhD., Mgr. Imrich IŠTVAN, PhD.

**Stručná osnova predmetu:**

1. Vzdelávanie, funkcie vzdelávania, teórie výchovy a koncepcie vzdelávania, európska dimenzia vzdelávania.
2. Obsah vzdelávania (vymedzenie obsahu vzdelávania, kurikulum, dvojúrovňový model kurikula, druhy vzdelávacích obsahov, formy obsahu vzdelávania, kurikulárne dokumenty, aktuálne problémy teórie a praxe obsahu vzdelávania).
3. Vyučovací proces (pojem, typy vyučovacieho procesu, osobnosť učiteľa a žiaka vo vyučovacom procese a interakcia medzi nimi, základné prvky vyučovacieho procesu, výchovné aspekty vyučovania).
4. Vyučovacie ciele (pojem, klasifikácia, formulovanie špecifických vyučovacích cieľov, taxonómie vyučovacích cieľov, kompetencie ako ciele vyučovania).
5. Učivo, práca učiteľa s učivom (pojem učivo, druhy učiva, prvky a zložky učiva, didaktická analýza učiva).
6. Výchovné metódy a metódy vyučovania (pojem, klasifikácia, charakteristika a praktická aplikácia).
7. Organizačné formy školskej edukácie (pojem, klasifikácia, charakteristika a praktická aplikácia).
8. Materiálne prostriedky vyučovania (učebné pomôcky a didaktická technika, vymedzenie pojmov, funkcie a požiadavky kladené na učebné pomôcky a didaktickú techniku, učebnica ako učebná pomôcka).
9. Didaktické zásady (pojem, charakteristika, metodické odporúčania).
10. Projektovanie a plánovanie vyučovacieho procesu. Plánovanie pre školu (tvorba kurikula školy). Plánovanie pre triedu (tvorba kurikula predmetu, tvorba výchovno-vzdelávacích tematických plánov, tvorba kurikula vyučovacej hodiny – príprava na vyučovaciu hodinu).
11. Realizácia vyučovacieho procesu. Riadenie vyučovacieho procesu učiteľom. Motivácia na vyučovaní. Didaktické zručnosti učiteľa.
12. Kontrola a hodnotenie žiakov na vyučovaní. Charakteristika základných pojmov. Funkcie, metódy a formy kontroly, súčasné trendy v skúšaní a hodnotení žiakov).
13. Pedagogická situácia (pojem, charakteristika, diagnostika, možnosti riešenia rozhovorom a ich praktická aplikácia).
14. Výchovné problémy žiakov ako súčasť školskej edukácie. Možnosti využitia prierezových tém štátneho vzdelávacieho programu pri riešení a minimalizácii výchovných problémov žiakov v súčasnej škole. Aplikácia vybranej témy do obsahu vyučovania.

**Odporúčaná literatúra:**

BERTRAND, Y. 1998. *Soudobé teorie vzdělávání*. Praha: Portál. ISBN

CANGELOSI, J. S., 1994. *Strategie řízení třídy.* Praha: Portál.

ČAPEK, R., 2015. *Moderní didaktika. Lexikon výukových a hodnoticích metod*. Praha: Grada.

DARÁK, M. a kol., 2004. *Kapitoly z teórie výchovy*. Prešov: FHPV PU.

IŠTVAN, I., 2016. *Vybrané kapitoly z didaktiky*. Prešove: PU.

KALHOUS, Z. , OBST, O. et al., 2002. *Školní didaktika*. Bratislava: Portál.

KOTRBA, T. a L. LACINA. 2015. *Aktivizační metódy vo výuce.* Barrister Principal.

MAŇÁK, J. a V. ŠVEC, 2003. *Výukové metody.* Brno: Paido.

PETLÁK, E., 2016. *Všeobecná didaktika*. Bratislava: Iris.

PETTY, G., 1996. *Moderní vyučovani*. Praha: Portál.

SILBERMAN, M. 1997. *101 metód pro aktívni výcvik a vyučovaní*. Praha: Portál.

SITNÁ, D. 2009. *Metódy aktívniho vyučovaní.* Praha: Portál

SKALKOVÁ, J., 2007. *Obecní didaktika*. Praha: Grada.

ŠKODA, J. a P. DOULÍK. 2011. *Psychodidaktika.* Praha: Grada.

TUREK, I., 2014. *Didaktika*. Bratislava: Iura Edition.

VALIŠOVÁ, A. a H. KASÍKOVÁ. 2011. *Pedagogika pro učitele.* Praha: Grada.

ZELINA, M. 2011. *Stratégie a metódy rozvoja osobnosti dieťaťa.* Bratislava: Iris.

ZELINA, M. 2000. *Alternatívne školstvo.* Bratislava: Iris. ISBN

**Podmienky na absolvovanie predmetu:**

V priebehu semestra sa vyžaduje aktívna účasť na prednáškach a seminároch. Študent môže mať najviac 2 absencie ospravedlnené na základe lekárskeho potvrdenia. Za absencie študent dostane náhradné úlohy, resp. absolvuje konzultácie. Pri neospravedlnenej neúčasti alebo väčšom počte absencií nebudú študentovi udelené kredity.

V priebehu semestra študent pripraví **projekt vyučovacej hodiny (príprava na vyučovaciu hodinu) na vybranú tému**, odovzdá ho v písomnej podobe a odprezentuje na seminári.

Okrem prípravy na vyučovaciu hodinu študent si **vyberie problémovú výchovnú situáciu**, ktorá sa môže vyskytnúť počas vyučovacieho pocesu. Danú situáciu podrobí analýze, navrhne jej možné riešenie postredníctvom výchovných metód.

Skúška sa bude realizovať **ústnou formou.** Študent je povinný si ku skúške doniesť aspoň jednu písomnú prípravu na vyučovaciu hodinu, na príklade ktorej bude konkretizovať vybrané výchovné a didaktické aspekty vyučovacej hodiny.

Hodnotenie na základe ústneho skúšania sa bude realizovať podľa klasifikačnej stupnice, ktorú tvorí šesť klasifikačných stupňov:

A – výborne (vynikajúce výsledky: numerická hodnota 1),

B – veľmi dobre (nadpriemerné výsledky: 1,5),

C – dobre (priemerné výsledky: 2),

D – uspokojivo (prijateľné výsledky: 2,5),

E – dostatočne (výsledky spĺňajú minimálne kritériá: 3),

FX – nedostatočne (vyžaduje sa ďalšia práca: 4).

Hlavnými hodnotiacimi kritériami sú: - **rozsah vedomostí, ich správnosť a presnosť, schopnosť aplikovať osvojené poznatky v praxi, schopnosť hľadať a uplatňovať súvislosti, samostatnosť a logickosť myslenia podporené vyjadrovacími schopnosťami.**