**Plán prednášok a seminárov**

**Vybrané kapitoly z dejín Slovenska v novoveku**

1. prednáška: ***Podmienky pre začiatok procesu formovania Slovákov v moderný národ pred rokom 1780, Slováci, ich povedomie a aktivity***

Seminár : Pôsobenie významných osobnosti v prospech Slovákov – Ján Baltazár Magin, Juraj Fándly, Adam František Kollár, Matej Bel a ďalší

2. prednáška: ***Prejavy záujmu slovenských národných činiteľov o otázku jazyka Slovákov a ich dejín v procese formovania moderného slovenského národa***

Seminár: Rôznorodosť náhľadov na jazykovú otázku medzi slovenskými činiteľmi do 60. rokov a nezhody s českými národnými činiteľmi

3. prednáška***: Význam pôsobenia štúrovskej generácie pre národný rozvoj Slovákov pred a počas revolúcie 1848 – 1849. Slovanský zjazd. Štúrove Slovenskje narodňje novini; Štúrovci a východné Slovensko***

Seminár: Ohlas revolúcie 1848 – 1849 na východnom Slovensku, slovenskí národní činitelia na východe Slovenska – bratia Bohuslav a Bohumil Nosákovci, Adam Hlovík, Michal Chlebák, Jonáš Záborský, Karol Drahotín Ehn a ďalší.

4. prednáška: ***Snahy Slovákom o založenie kultúrnych inštitúcií v období Bachovho absolutizmu a úspechy Slovákov v memorandovom období. Tri návštevy Františka Jozefa I. na východnom Slovensku.***

Seminár: Význam kníh a časopisov pre Slovákov. Matica slovenská – pokračovateľka spolku Tatrín. Slovenské gymnázia – ich ustanovenie a činnosť.

5. prednáška: ***Dopad rakúsko-uhorského vyrovnania na postavenie Slovákov v Uhorsku. Vznik a činnosť predstaviteľov Starej a Novej školy slovenskej.***

Seminár: Myšlienky skoncipované v národnostnom zákone. Postoj Slovákov k národnostnému zákonu. Iniciatívy Jána Nepomuka Bobulu, Jána Palárika, Štefana Marka Daxnera, Jána Francisciho a ďalších v národnom hnutí Slovákov. Štefan Moyzes a Karol Kuzmány

6. prednáška: ***Ustanovenie Slovenskej národnej strany, jej činnosť, zameranie a problémy na jej pôde do roku 1914. Milenárne oslavy 1895 v Uhorsku a slovenskí politici.***

Seminár: Prví predsedovia SNS – Viliam Paulíny – Tóth, Pavol Mudroň a Matúš Dula, ako ich spolupracovníci - Andrej Halaša, Jozef Škultéty a iní. Ich názory a postoje k vývoju slovenskej politiky počas ich pôsobenia.

7. prednáška: ***Školská politika uhorských vládnucich kruhov a jej dopad na Slovákov. Školské zákony prijaté v Uhorsku od roku 1848 až 1907 a ich dopad na vývoj ľudového a stredného školstva na Slovensku s akcentom na východné Slovensko***

Seminár: Spolková činnosť slovenskej mládeže v Uhorsku a mimo neho (Spolky Detvan, Tatran. Slovenský spolok a rôzne školské spolky na stredných školách s dôrazom na VS)

8. prednáška: ***Priebeh volieb v Uhorsku a Slováci. Možnosti získania poslaneckých mandátov do uhorského snemu počas 19. a až prvého decénia 20. storočia***

Seminár: Voľby na východnom Slovensku za účasti slovenských kandidátov Ivan Pivko a Ľudovít Medvecký – slovenskí kandidáti v Giraltovciach v roku 1906. Poslanci uhorského snemu na východnom Slovensku.

9. prednáška: ***Názorová diferenciácia slovenských národných činiteľov koncom 19. storočia.***

***Vznik a činnosť jednotlivých prúdov slovenskej politiky koncom 19. a začiatkom 20. storočia s akcentom na klerikálny prúd a hlasistov.***

Seminár: Popredné osobnosti slovenskej politiky: Andrej Hlinka, Ferdinand Juriga, František Skyčák, Pavol Blaho, Vavro Šrobár, Emil Stodola, Jozef Gregor Tajovský a ďalší. Osobnosti východného Slovenska – Juraj Kello- Petruškin, Ján Straka, Július Kustra a iní.

10. ***Základné štyri alternatívy riešenia slovenskej otázky koncom 19. a začiatkom 20. storočia.***

Seminár: Milan Hodža a belvederska politika, Svetozár H. Vajanský a rusofilstvo, Miloš Štefanovič a iní.

11. prednáška: ***Česko-slovenská vzájomnosť v 19. storočí do 1. svetovej vojny a jej slovenskí predstavitelia. Problémy vzájomnej spolupráce.***

Seminár : Slovenskí prívrženci česko-slovenskej spolupráce: Milan Rastislav Štefánik, Ivan Dérer, Vavro Šrobár, Anton Štefánek, Milan Ivanka, Karol Salva a ďalší

12. prednáška: ***Postavenie Slovákov v Uhorsku začiatkom 20. storočia.***

Seminár: Vysťahovalectvo, udalosti v Černovej, vznik a činnosť hnutia prúdistov a iné.

**Odporúčaná literatúra:**  
BOKES, František. *Slovenské národné hnutie a Memorandum*. Bratislava : Slovenské vydavateľstvo krásnej literatúry, 1961.

BOKES, František. Príspevok k uhorskej školskej politike v rokoch 1848 -1918 so zreteľom na Slovákov. In: *Historický časopis* 3, 1955, č. 3.

BUTVIN, Jozef. Slovenské národnopolitické hnutie v rokoch 1890 - 1898. In: *Historický časopis* 31, 1883, č. 2, s. 181 - 203.

BUTVIN, Jozef. Hlasisti. Vznik slovenského klerikálneho a maloagrárneho hnutia v rokoch

1898 - 1904. In: *Historický časopis* 31, 1983, č. 5, s. 727 - 747.

*Dokumenty slovenskej národnej identity* zv. I. Bratislava : Národné literárne centrum – Dom slovenskej literatúry, 1998.

ELIÁŠ, Michal. *Matica slovenská 1863 - 1998*. Martin : Matica slovenská, 1999.

GALANDAUER, Jan. „Belvéderska episoda“ Milana Hodži.In: *Milan Hodža - štátnik a politik. Materiály z vedeckej konferencie konanej v Bratislave 15. - 17. 9. 1992.* Zost. Svätoslav Mathé, Bratislava : Veda, 1994, s. 51-55.

HALÁSZ, I. Uhorsko a podoby slovenskej identity v dlhom 19. storočí. Bratislava 2010.  
HOLEC, Roman. *Poslední habsburgovci a Slovensko*. Bratislava : Ikar, 2001.

HOLEC, Roman. *Tragédia v Černovej a slovenská spoločnosť*. Martin : Matica slovenská, 1997.

HRONSKÝ, Marián. K politickému profilu generácie okolo časopisu Prúdy (prúdistov) 1909 -1914. In:  *Historický časopis*  23, 1975, č. 4, s. 509 - 531.

JURČIŠINOVÁ, Nadežda. *Českoslovanská jednota a Slováci (Kultúrno-spoločenské aktivity spolku). 1896 – 1914.* Prešov : FF PU, 2010.

JURČIŠINOVÁ, Nadežda. *Česko-slovenské porady v Luhačoviciach 1908 – 1913*. Bratislava : Veda, 2015.

JURČIŠINOVÁ, Nadežda. Vznik Slovenskej národnej strany a prejavy diferenciácie v nej koncom 19. a začiatkom 20. storočia. In: *Ročenka katedry dejín FHPV PU 2001*. Zost. Martin Pekár. Prešov : ManaCon, 2001, s.130 -147.

JURČIŠINOVÁ, Nadežda. Základné alternatívy riešenia slovenskej otázky koncom 19. a začiatkom 20. storočia. In: *Ročenka katedry dejín FHPV PU 2002.* Zost. Martib Pekár.Prešov : ManaCon, 2002, s. 140 – 156.

KOMORA, Pavol. Milenárne oslavy v Uhorsku roku 1896 a ich vnímanie v slovenskom prostredí. In: *Slovensko na začiatku 20. storočia. (Spoločnosť, štát a národ v súradniciach doby)*. Ed: Milan Podrimavský - Dušan Kováč. Bratislava : Historický ústav SAV, 1999, s. 100-116.

KOVÁČ, Dušan: *Dejiny Slovenska*. Praha : Lidové noviny 1999.

KOVÁČ, Dušan: Nacionalizmus 19. a 20. storočia. In: *Historický časopis* 45, 1997, č. 1, s. 77 – 84.

KOVÁČ, Dušan. Nacionalizmus a politická kultúra v Rakúsko-Uhorsku v období dualizmu. In *Historický časopis*, 2005, č. 1.  
KOVÁČ, Dušan: Zahraničnopolitické koncepcie a alternatívy riešenia slovenskej otázky na prelome storočí. In: *Slovensko na začiatku 20. storočia. (Spoločnosť, štát a národ v súradniciach doby.)* Ed. M. Podrimavský – D. Kováč. Bratislava : SAV, 1999, s. 17 – 24.

KRAJČOVIČ, Milan: Medzinárodné podmienky slovenského národného hnutia 19. storočia. In: *Historický časopis* 41, 1993, č. 5 – 6, s. 551 – 566.

LIPTÁK, Ľubomír: Slovenská otázka na prelome 19. a 20. storočia. In: *Slovensko na začiatku 20. storočia. (Spoločnosť, štát a národ v súradniciach doby.)* Ed. Milan Podrimavský - Dušan Kováč. Bratislava : Historický ústav SAV, 1999, s. 11 - 16.

MÉSÁROŠ, Július: *Uhorsko a spolužitie jeho národov.* Bratislava : Kubko - Goral, 1996.

PEKNÍK, Miroslav a kolektív: *Pohľady na slovenskú politiku. Geopolitika - Slovenské národné rady - Čechoslovakizmus.* Bratislava : SAV, 2000, s. 521 - 537.

KÓNYA, Peter a kol,.: Dejiny Uhorska. Prešov : PU v Prešove, 2013.

PICHLER, T. Národovci a občania: o slovenskom politickom myslení v 19. storočí. Bratislava 1998

PODRIMAVSKÝ, Milan: *Slovenská národná strany v druhej polovici XIX. storočia.* Bratislava : Veda, 1983.

PODRIMAVSKÝ, Milan: Slováci a uhorský štát na prelome 19. a 20. storočia. In: *Slovensko na začiatku 20. storočia. (Spoločnosť, štát a národ v súradniciach doby.)* Ed. Milan Podrimavský, Dušan Kováč. Bratislava : Historický ústav SAV, 1999, s. 25 - 35.

PODRIMAVSKÝ, Milan: Štefan Marko Daxner a Memorandum národa slovenského roku 1861. In: *Základy slovenskej štátnosti.* Bratislava: Agentúra Smer, 2002, s. 17 - 21. PODRIMAVSKÝ, Milan: Politický rozmer slovenskej otázky na prelome 19. a 20. storočia. In: *Národnostná otázka v strednej Európe v rokoch 1848 – 1938.* Ed. Peter Švorc, Ľubica Harbuľová, Karl Schwarz. Prešov : Universum, 2005, s. 119 – 129.

POTEMRA, Michal: Školská politika maďarských vlád na Slovensku na rozhraní 19. a 20. storočia. In: *Historický časopis*  26, 1978, č. 4, s.497 – 536.

ŠKVARNA, Dušan. Začiatky moderných slovenských symbolov. Banská Bystrica 2004.  
Franková, Libuša. Slováci v novom veku národov. Prešov 2006.  
ZUBEREC, Vladimír: Alternatíva tzv. belvedérskej politiky. In: *Historický časopis*  22, 1974, č. 1, s. 111 - 127.

XLIV. zákonný článok z roku 1868 o rovnoprávnosti národností. Národnostný zákon z roku 1868. In: *História. Revue o dejinách spoločnosti* roč. 3, 2003, č. 5, s. 20 - 21.