**A skupina**

1. Vo vetách podčiarknite doplnky:

Šofér prekladal náklad z jedného auta na druhé nasrdený na celý svet. Sedela v izbe uplakaná. Pracuje ako brigádnik. Istý čas tu pôsobil ako učiteľ.

1. Prepíšte vety tak, že namiesto zátvorky doplníte vhodný doplnok.

Obecenstvo odchádzalo z divadla (prídavné meno).

Náš syn sa vyučil (podstatné meno).

1. Určte vetné členy vo vetách:

a, Z teplých krajín prileteli prví poslovia jari.

b, Mala prirodzený zmysel pre čistotu a krásu života.

1. Vytvorte vetu s týmto usporiadaním vetných členov:

vyjadrený podmet, nezhodný prívlastok, slovesno-menný prísudok, zhodný prívlastok, priamy predmet, nezhodný prívlastok

1. Určte vety podľa obsahu/modality/postoja hovoriaceho:

a, Zbytočne neriskuj! b, Aká utešená nedeľa!

c, Mne sa tu páči. d, Kedy ti to hovoril?

1. Určte vety podľa členitosti:

a, Čo narobíš? b, Bolo mu veľmi smutno.

c, Dobrý deň! d, Generál bol vysoký a štíhly.

1. Z dvojčlenných viet utvorte jednočlenné.
2. Hrdlo mi vyschlo od strachu.
3. Vietor nás riadne prefúkal.
4. Celá dedina bola zaviata snehovými závejmi.

**B skupina**

1. Vo vetách podčiarknite doplnky:

Poznali ho ako najlepšieho žiaka. Chlapec sa dostal ku gazdovi posledný. Mohutné mraky sa zdali horolezcom veľmi hrozivé. Prijali ju za hlásateľku.

1. Prepíšte vety tak, že namiesto zátvorky doplníte vhodný doplnok.

Zobudil sa celý (prídavné meno).

Podpísal sa (podstatné meno).

1. Určte vetné členy vo vetách:

a, Práca s počítačom je veľmi zaujímavá.

b, Moji hostia z neďalekého zahraničia sa dnes oboznámili s históriou nášho mesta.

1. Vytvorte vetu s týmto usporiadaním vetných členov:

príslovkové určenie miesta, zhodný prívlastok, vyjadrený podmet, slovesný prísudok, zhodný prívlastok, príslovkové určenie miesta

1. Určte vety podľa obsahu/modality/postoja hovoriaceho:

a, Otváraj dvere! b, Ach!

c, Mám sa to naučiť? d, Som už poriadne hladný.

1. Určte vety podľa členitosti:

a, K polnoci sa vyjasnilo. b, Starec a more.

c, Nekrič! d, Chlapci boli veselí.

1. Z dvojčlenných viet utvorte jednočlenné.
2. Janka si kýchla na celý dvor.
3. K polnoci sa obloha predsa len vyjasnila.
4. Les už voňal jarou.