**Blesk** je silný [prírodný elektrostatický výboj](https://sk.wikipedia.org/w/index.php?title=Pr%C3%ADrodn%C3%BD_elektrostatick%C3%BD_v%C3%BDboj&action=edit&redlink=1) produkovaný počas [búrky](https://sk.wikipedia.org/wiki/B%C3%BArka). Bleskový elektrický výboj – „blesk“ je sprevádzaný emisiou svetla. Najčastejšie sú blesky medzi [oblakmi](https://sk.wikipedia.org/wiki/Oblak). Len každý tretí až štvrtý udiera do [zeme](https://sk.wikipedia.org/wiki/Zemsk%C3%BD_povrch). Najčastejšie sa vyskytujú tzv. čiarové blesky[[1]](https://sk.wikipedia.org/wiki/Blesk#cite_note-%C4%8Deman-1), zriedkavo [guľové](https://sk.wikipedia.org/wiki/Gu%C4%BEov%C3%BD_blesk).

[Hrom](https://sk.wikipedia.org/wiki/Hrom) je charakteristický [zvukový](https://sk.wikipedia.org/wiki/Zvuk) efekt blesku vznikajúci tým, že elektrický výboj blesku zahrieva okolitý [vzduch](https://sk.wikipedia.org/wiki/Vzduch), na vysokú teplotu a ten sa prudko [rozpína](https://sk.wikipedia.org/wiki/Rozp%C3%ADnanie). Tento dej je veľmi rýchly a pripomína [výbuch](https://sk.wikipedia.org/wiki/V%C3%BDbuch). Po skončení blesku sa [teplota](https://sk.wikipedia.org/wiki/Teplota) prudko znižuje, pritom sa vzduch prudko sťahuje a to spôsobuje otrasy a vytvára ohlušujúci zvukový efekt.

Vzhľadom na veľkú [rýchlosť šírenia svetla](https://sk.wikipedia.org/wiki/R%C3%BDchlos%C5%A5_svetla) vo vzduchu (300 000 km/s) je vidieť svetelný jav takmer okamžite avšak hrom počuť až o niekoľko sekúnd neskôr. Doba, ktorá uplynie medzi pozorovaním blesku a vypočutím sprievodného zvuku, je doba potrebná k tomu, aby sa zvuk dostal od zdroja k uchu pozorovateľa ([rýchlosť](https://sk.wikipedia.org/wiki/R%C3%BDchlos%C5%A5_zvuku) zvuku je cca 330 m/s).

Mytológia

Blesk ako prejav [atmosférickej](https://sk.wikipedia.org/wiki/Atmosf%C3%A9ra_Zeme) elektriny je známy od raných čias vývoja ľudskej spoločnosti. Prvý [oheň](https://sk.wikipedia.org/wiki/Ohe%C5%88), ktorý človek poznal, bol pravdepodobne plameň vzniknutý úderom blesku do kra alebo suchej trávy. Podľa [báje](https://sk.wikipedia.org/wiki/B%C3%A1j) teda prišiel z neba. Už starodávne národy uctievali boha hromu a blesku. U [Germánov](https://sk.wikipedia.org/wiki/Germ%C3%A1ni) sa volá [Thor](https://sk.wikipedia.org/wiki/Thor" \o "Thor) a [Donar](https://sk.wikipedia.org/wiki/Donar" \o "Donar), [Egypťania](https://sk.wikipedia.org/wiki/Starovek%C3%BD_Egypt) mali v kalendári mesiac [Amšir](https://sk.wikipedia.org/w/index.php?title=Am%C5%A1ir&action=edit&redlink=1" \o "Amšir (stránka neexistuje)) (8. február – 9. marec) pomenovaný na počesť boha búrok. V [starom Grécku](https://sk.wikipedia.org/wiki/Starovek%C3%A9_Gr%C3%A9cko) to bol vládca [Olympu](https://sk.wikipedia.org/wiki/Olymp) – hromovládny [Zeus](https://sk.wikipedia.org/wiki/Zeus). Boh hromu a blesku u Slovanov sa volá [Perún](https://sk.wikipedia.org/wiki/Per%C3%BAn) (Parom). Aj dnes sa v prenesenom slova zmysle používa „Parom aby ťa vzal!“. V ruskom ľudovom podaní vládne búrkou prorok [Ilja](https://sk.wikipedia.org/wiki/Eli%C3%A1%C5%A1_(prorok)" \o "Eliáš (prorok)) (Eliáš), ktorý sa vozí vo svojom kočiari po nebi. [Aristoteles](https://sk.wikipedia.org/wiki/Aristoteles) v 4. storočí pred Kr. považoval blesk za horľavé výpary zeme, ktoré sa náhle zapália a vzbĺknu.

Vznik blesku

Prvá etapa vzniku blesku je prípravná – stupňovitý vedúci [výboj](https://sk.wikipedia.org/w/index.php?title=V%C3%BDboj&action=edit&redlink=1) – leader. Leader sa pohybuje od [búrkového oblaku](https://sk.wikipedia.org/wiki/Kumulonimbus) k zemi v rýchlo za sebou nasledujúcich žiarivých [kvantách](https://sk.wikipedia.org/wiki/Kvantum), ktoré sú dlhé asi 50 m. Keď sa začne blesk vyvíjať, dosiahne [ionizované](https://sk.wikipedia.org/wiki/Ioniz%C3%A1cia) stredné pásmo jeho kanála v priebehu niekoľkých tisícin sekundy teplotu až 33 000 °C.

[Negatívny náboj](https://sk.wikipedia.org/wiki/Elektrick%C3%BD_n%C3%A1boj) leadra indukuje na zemskom povrchu silný kladný náboj, a to najmä na predmetoch, ktoré z neho vyčnievajú. Pretože sa nesúhlasné náboje priťahujú, kladný náboj na povrchu zeme ide v ústrety zápornému náboju leadra a pritom vznikajú vzostupné výboje. Jeden zo vzostupných výbojov kladného náboja zeme sa dostane do styku s leadrom a tak určí miesto, kde udrie blesk a vytvorí kanál. Vzostupné výboje dosahujú výšku 30 až 50 m. [Bleskozvody](https://sk.wikipedia.org/wiki/Bleskozvod) podnecujú silné vzostupné výboje a tak umožňujú blesku bezpečnú cestu k zemi.

**Druhá etapa priebehu blesku** sa nazýva hlavná etapa. Keď dospeje kanál blesku k zemi, začne ním pretekať elektrický náboj oveľa rýchlejšie a prudšie. Je to mohutný výboj záporného elektrického náboja nahromadeného v oblaku a kladného elektrického náboja nahromadeného [elektrostatickou indukciou](https://sk.wikipedia.org/w/index.php?title=Elektrostatick%C3%A1_indukcia&action=edit&redlink=1) na zemskom povrchu.

Guľový blesk[

*Bližšie informácie v hlavnom článku:*[*Guľový blesk*](https://sk.wikipedia.org/wiki/Gu%C4%BEov%C3%BD_blesk)

Vzácnym javom vyskytujúcim sa pri búrkach je guľový blesk. Máva tvar gule priemeru od niekoľko cm po niekoľko dm, prejavuje sa svetielkovaním v rôznych farbách, voľne sa vznáša vo vzduchu alebo klesá nadol. Niekedy mizne výbuchom, inokedy sa ticho rozplynie. Jeho pôvod nie je dosiaľ celkom objasnený.

V júni roku [1996](https://sk.wikipedia.org/wiki/1996) vletela do továrne v [Tewkesbury](https://sk.wikipedia.org/w/index.php?title=Tewkesbury&action=edit&redlink=1" \o "Tewkesbury (stránka neexistuje)) v [Anglicku](https://sk.wikipedia.org/wiki/Anglicko) guľa modrého a bieleho svetla veľkosti tenisovej loptičky. Pred početnými svedkami sa svetelná guľa odrazila od vnútornej časti strechy, točila sa okolo trámov, iskrila a nakoniec vybuchla silným oranžovým zábleskom. Ozvala sa pritom ohlušujúca rana a vyrazila poistky telefónnej ústredne.