**THE VICTIM 2**

**scenár: Dominik Valeš**

**Scéna 1. Prvá vražda:**

*( Vidíme mladú ženu ako kráča nočným parkom. Telefonuje...)*

**Karolína:** Jasné tak mi ich nechaj v práci. Zajtra si ich vezmem...*(obráti sa akoby niečo počula)...*počuj zavolám ti neskôr.

Nasleduje samotná vražda...

*( V prípade popisu vraždy ide o to kde sa bude vražda odohrávať, takže sa scéna ešte upraví vzhľadom na okolnosti. V prípade nepriaznivého počasia je možné vraždu presunúť do interiéru s prihliadnutím na dejové súvislosti. Erik svoju obeť najprv zo zadu raz bodne. V prípade Karolíny tu bude musieť ísť o perfektne zahrané emócie. Samotná bolesť, ktorú pocíti pri prvom bodnutí musí byť vierohodná aj vo výraze v jej tvári. Rovnako budú musieť byť realistické aj výkriky počas Erikovho zbesilého bodania. Po bodaní vidíme ako zreteľná mužská postava dáva obeti do vrecka odkaz. Erikovu tvár, ale nie je vidieť) Scéna končí záberom na mŕtvu ženu obrazovka stmavne.*

**SCÉNA 2. Oznámenie prvej vraždy:**

**Popis scény:** *Kancelária so stolom a stoličkou. Na stole sú položené papiere a šanóny, perá, zošívačka, fotografia Richardovej manželky a mobilný telefón. Na stene visí biela tabuľa.*

*(Začíname záberom na Richarda prezerajúceho si niečo v spisoch o smrti jeho ženy. Záber na mŕtve ženské telo a odkaz napísaný krvou ,,Toto je len začiatok“ jeho hľadanie preruší Viktor, ktorý vletí do miestnosti...Richard skryje spis do stola.)*

**Viktor:** Šéfe, šéfe máme prípad...

**Richard:** ...teba neučili klopať?

**Viktor:** Toto nepočká ide totiž o ...

**Richard:** ...no o čo? Nebodaj niekde horí?

**Viktor:** No to nie, ide o vraždu Richard.

**Richard:** No dobre...Nejaké bližšie informácie?

**Viktor:** Ide o mladú ženu, bola nájdená dobodaná a s podrezaným hrdlom v parku, viac zatiaľ neviem, hliadka a coroner sú na ceste.

**Richard:** Tak čo tu ešte robíš ty?

**Viktor:** Jasne šéfe, už idem.

**Richard:** A pošli mi adresu, dorazím tak za 15 minút.

**Viktor:** Adresu už máte v mobile, šéfe.

*(Viktor stále stojí na mieste čaká na pochvalu.)*

**Richard:** Dobre. Ešte niečo?

**Viktor:** Ja...ale nič... vidíme sa. *(odchádza)*

**SCÉNA 3. Prvé miesto činu:**

*(Richard prichádza na miesto činu a zahadzuje cigaretu, prichádza ku Viktorovi.)*

**Viktor:** Raz ťa to fajčenie zabije.

**Richard:** Jasné mami, jedného dňa určite, ale dnes to nebude. Takže čo keby si mi povedal niečo o tejto smrti. *(Ukáže na mŕtvolu.)*

**Viktor:** Obeťou je mladá žena, istá Karolína Zerejová, vek 23 rokov, študentka vysokej školy, privyrábala si ako čašníčka v neďalekom bare.

**Richard:** *(obráti sa na coronera)* A čo máte pre mňa vy?

**Coroner:** Čas smrti okolo 3:15 ráno. Má 12 bodných rán a navyše podrezané hrdlo. Jedna z bodných rán zasiahla srdcovú aortu a do pár sekúnd vykrvácala. Poľa množstva krvi ju páchateľ podrezal post mortem.

**Richard:** Takže ju podrezal aj keď už bola mŕtva?

**Coroner:** Nie len to. Zdá sa, že prežila len prvé asi tri bodnutia zvyšné bodné rany sú znakom amoku páchateľa.

**Richard:** A vražedná zbraň?

**Coroner:** Podľa veľkosti bodných rán ide o úzku čepeľ v priemere asi 1,5 cm, ale viac budem vedieť po pitve.

**Richard:** V poriadku. Pitevnú správu pošlite na okrsok.

**Coroner:** Iste.

*(Richard príde ku Viktorovi, ktorý píše niečo do notesa.)*

**Richard:** Máme svedkov?

**Viktor:** Svedkov nie, ale pri tele sa našiel mobil a podľa výpisu hovorov mala telefonát v čase smrti s istou slečnou Katrejovou, pracujú spolu aj bare ktorý je pár ulíc ďalej´.

**Richard:** ...počkať Elena Katrejová?

**Viktor:** ...*(zmetene)* áno, práve som sa chystal ju ísť vypočuť...poznáš ju?

**Richard:** Výsluch nechaj na mňa predvolaj ju. Predbežnú správu mi polož do kancelárie. Keď dorazia fotky z forenzného zavolaj mi.

**Viktor:** Jasné šéfe...*(Richard odchádza)*...hej Richard...ešte čosi...vo vrecku obete som našiel toto...*(Podá RichardovI sáčok so zakrvaveným zdrapom papiera s nápisom KERI, Richard sa udivene pozerá na papier)*

**Viktor:** Hovorí ti to niečo?

**Richard:** Nie, vrah sa s nami očividne hrá, odober otlačky a daj to medzi dôkazy.

**Viktor:** Iste šéfe...

*(Richard bez slov odchádza bližšie k miestu činu)*

***PS: pripadne sem môže ísť záber ako sa nájde ten odkaz.(prípadný text k tomuto záberu mám)***

**SCÉNA 3. Výsluch:**

*(Richard sedí v kancelárii. Viktor zaklope na dvere...)*

**Richard:** Vstúpte!

**Viktor:** Je tu slečna Katrejová.

**Richard:** Samozrejme.

*(Elena vojde do kancelárie Viktor za ňou zavrie dvere.)*

**Richard:** Ahoj Elena, posaď sa. *(Elena si sadne oproti Richardovi)*

**Elena:** Dlho sme sa nevideli Richard. Naposledy to bolo na Laurinom pohrebe. To je už skoro...

**Richard:** ...Tri roky, počítam každý jeden deň bez nej.

**Elena:** Ako sa máš?

**Richard:** Je milé, že ťa to zaujíma, ale nie si tu dnes kvôli mne.

**Elena:** Jasné nemusíš o tom hovoriť ak nechceš.

**Richard:** Takže kedy si videla Karolínu naposledy?

**Elena:** Keď odchádzala z práce. Mala nočnú službu spolu so mnou.

**Richard:** Vieš kedy asi odišla?

**Elena:** Niekedy okolo pol tretej možno neskôr.

**Richard:** Podľa výpisu hovorov ste spolu volali tesne pred vraždou. Prečo si jej volala?

**Elena:** Odišla na rýchlo a zabudla si v práci svoje kľúče, tak som jej volala či ich nepotrebuje.

**Richard:** Ako prebiehal Váš rozhovor?

**Elena:** No z počiatku sme sa len bavili, že jej ich donesiem hneď ráno. Potom na chvíľu stícha a len povedala zavolám ti neskôr. A zrušila ma. Snažila som sa jej dovolať ale už to nezdvihla... a potom mi policajti zavolali, že... je mŕtva. Pripomenulo mi to Lauru. Ako by som znova prežívala to isté. *( chvíľu nastane ticho)* Pamätáš si na tú večeru kde sme boli ty, ja, Laura, Karolína a Erik? *(Richard sa zamračí)*

**Richard:** Prosím Elena, to meno v mojej prítomnosti už nevyslovuj. A áno ten večer si pamätám.

**Elena:** Bola to naša posledná spoločná akcia. Všetci spolu.

**Richard:** Vieš mi povedať či by Karolíne chcel niekto ublížiť?

**Elena:** Neviem o nikom. Bola na každého taká milá.

**Richard:** V poriadku, to je všetko môžeš ísť.

**Elena:** Laura ťa milovala. Napriek vašim hádkam. Dúfam, že to vieš? Tak si prestaň jej smrť dávať za vinu. Nechcela by, aby si sa trápil do konca života.

**Richard:** Víktooor!

**Viktor:** Áno, šéfe?

**Richard:** Vyprevaď slečnu von, prosím.

**Elena:** Maj sa Richard.

*(Elena s Viktorom odchádzajú z kancelárie Viktor zavrie dvere. Richard rozčúlene udrie do stola, a vezme do ruky fotku svojej ženy ktorú má na stole, chvíľu sa na ňu smutne pozerá, scéna končí.)*

**Scéna 4. Druhá vražda:**

*(Tu samotnú vraždu nevidíme len ju počujeme. Výkrik, krv, bodanie, Pšššššt, scéna sa doladí doladí na základe miesta kým nemám miesto neviem si ju predstaviť)*

**Scéna 5. Ohlásenie druhej vraždy:**

*(Do kancelárie vletí znova Viktor...)*

**Viktor:** Richard!!

**Richard:** Ty fakt nevieš klopať?

**Viktor:** Tá svedkyňa!!!

**Richard:** Čo je s ňou?

**Viktor:** Našli ju pobodanú v parku na 71 ulici !! Svedkovia videli páchateľa utekať z miesta činu.

**Richard:** Ako dlho je to?

**Viktor:** Tak 5 minút.

**Richard:** Volaj zásahovku okamžite!

**Viktor:** Už je na ceste bude tam za 10 minút. *(Richard vybehne z kancelárie)* Richard počkaj na posili!

**Scéna 5 Miesto činu 2:**

*( Richard sedí na lavičke v parku neďaleko miesta činu, Viktor príde k nemu a sadne si vedľa neho. Chvíľu je ticho...PS: Jednotlivé zábery, ktoré chcem aby tam boli prehodnotíme na mieste s kamerou)*

**Viktor:** Pozeral som sa do spisu. Jej výpoveď tam chýba, nevieš o tom niečo?

**Richard:** Asi som ju tam zabudol založiť...

**Viktor:** ...*(ironicky)* Jasné zabudol. Každopádne zrejme ide o rovnakého vraha. Bodné rany podrezané hrdlo a ďalší odkaz*...(podáva Richardovi papier s odkazom)*

**Richard:** 16453798 *(prečíta potichu)*

***(PS: Tu sa dajú skutočné súradnice miesta kde sa odohrá posledná vražda. Pôjde o tzv. Easter egg vo filme, ak zadajú tie súradnice do GPS zavedie ich to na miesto natáčania záverečnej scény.)***

**Viktor:** Možno nejaký kód?

**Richard:** Neviem. Je to cele divné. *(podá odkaz Viktorovi)*

**Viktor:** Vieš čo je ešte divnejšie?

**Richard:** No pouč ma, pán detektív?

**Viktor:** Okrem spôsobu vraždy a odkazu majú obete spoločné už len jedno...

**Richard:** A to je?

**Viktor:** Teba. Obe obete si poznal. Nie je to divné? V tvojom okrsku zabijú behom troch dní dve ženy, ktoré len čírou náhodou boli najlepšie kamarátky tvojej ženy. Nezdá sa ti to ani trochu podozrivé? Navyše tie odkazy sú očividne mierené tebe. Nejde tu o pomstu?

**Richard:** Kto už by sa chcel pomstiť mne?

**Viktor:** No minimálne jeden človek mi napadá, a ty veľmi dobre vieš o kom hovorím.

**Richard:** Je mŕtvy!!!

**Viktor:** Povedal kto? Záhadný úmrtný list, bez spätnej adresy? *(Richard sa udivene pozrie na Erika)*. Áno čítal som ho, ten hajzel zabil moju sestru mám na to právo. Nebudem ti tvrdiť, že ma ten jeho úmrtný list nepotešil, ale naozaj veríš, že sa obesil?

**Richard:** Čítal si to nie?

**Viktor:** Áno čítal...., ale ten spôsob vraždenia, nepríde ti to povedomé? ...Videl som Laurin spis. Aj pri jej tele sa našiel odkaz však?

**Richard:** Prestaň!

**Viktor:** Erik ti nechal správu: Toto je len začiatok. Možno je blázon, ale hlúpy určite nie je. Čo ak predsa len...*(Richard zdrapí odkaz z Viktorových rúk a odchádza)* Richard! *(Richard sa zastaví ale neotočí sa).* Dúfam, že sa mýlim. *(Richard pokračuje a odchádza)*

**Scéna 6. Rozlúštenie:**

*(scéna začína záberom na Richarda ktorý stojí pred tabuľou s dôkazmi na ktorej sú fotky z miest činu a odkazy. Scéna je sprevádzaná jemnou a pomalou hudbou do ktorej sa prehrávajú dookola vety, ktoré mu povedali Viktor a Elena (Richardove myšlienky)*

*...majú ešte niečo spoločné, teba... (slovo teba ide do echa)*

*...odkazy sú určené tebe... (slovo tebe ide do echa)*

*...pamätáš si ten večer... boli sme tam všetci spolu... ja ty Karolina Laura a Erik (slovo Erik ide do echa a ozveny).*

*Richardovi sa zahľadí na Slovo KERI napísané na tabuli. A poprehadzuje písmená vyjde mu slovo ERIK, potom sa pozrie na čísla...*

**Richard:** Žiaden kód! Sú to súradnice *(rozdelí čísla čiarami) (vytiahne mobil a naťuká ich do GPS vezme zo šuplíka zbraň a odznak ... chvíľu na neho pozerá a potom ho položí späť a vybehne z kancelárie, stretne Viktora...)*

**Viktor:** Kam ideš?

**Richard:** Musím si čosi overiť, dvíhaj moje telefóny. *(Viktor chytí Richarda za rameno.)*

**Viktor:** Nestal som sa policajtom na to, aby som dvíhal telefóny. Na niečo si prišiel však? Nechcel som aby sa to, čo sa stalo mojej sestre stalo komukoľvek inému a očividne sa to deje takže, sa nebudem len nečinne prizerať a dvíhať posrané telefóny! *(Richard sa vytrhne z jeho zovretia)*

**Richard:** Zostaň tu! To je rozkaz!

*(Viktor sa nahnevane zamračí. Richard odchádza. Viktor vojde do Richardovej kancelárie a pozrie sa na tabuľu z vylúštenými odkazmi potom podíjde k otvorenému šuflíku a všimne si že chýba zbraň, vezme do ruky odznak a pozrie sa na slovo ERIK na tabuli )*

**Viktor:** No do riti. *(odfotí si súradnice a chce sa otočiť, ale niekto ho ovalí po hlave.)*

´

**Scéna 7. Dialóg:**

*(Richard prechádza po parku(môže to byť aj interiér), sklad... so zbraňou v ruke, všimne si postavu skláňajúcu sa nad telom na zemi...postava sa vzpriami a stojí chrbtom k Richardovi a drží v pravej ruke nôž.)*

**Richard:** Stáť! Nehýbte sa! Polícia! Pustite ten nôž a pomaly sa otočte! *(Postava len stojí)*

**Erik:** Tvoj hlas mi chýbal kamarát. *( Richard rozpozná hlas a mierne sklopí zbraň, postava sa pomaly otáča...je to Erik)*

**Richard:** Erik?! *(Vykoktá zo seba Richard)*

**Erik:** *(Erik sa ukloní ako na bále)* V celej svojej kráse.

**Richard:** Nie, ty si mŕtvy?!

**Erik:** Vyzerám tak? ááááá takže si tomu listu uveril...vážne si si myslel, že by som sa nechal na doživotie zavrieť v nejakom blázinci? Alebo, že by som sa obesil? No tááák predsa nie si až taký hlúpy.

**Richard:** To všetko...tie vraždy...odkazy... to všetko ty!

**Erik:** No táák netvár sa tak prekvapene, už dávno si to tušil a tuto akože sa to volá...? Viktor? Jemu to došlo oveľa skôr. Škoda, že už ti to nepovie.

**Richard:** *(namieri na neho zbraň a pevnejšie ju stisne)* Viktor? Prečo on?

**Erik:** Prečo on? Prečo on? Snažil sa ma nahradiť. Aj keď očividne ty si pozornosť a úctu vážiť nevieš. Len si spomeň koľko krát si ho pochválil HA? Nikdy s tvojich úst nezaznelo: Dobrá práca Viktor. *(úškrn)*

**Richard:** Čo ty už o mne vieš?

**Erik:** No povedzme, že dosť na to, aby som ťa dostal sem. Aby sme sa porozprávali. Keďže si za mnou na návštevu neprišiel.

**Richard:** Načo celé toto divadlo? Len preto lebo sa chceš porozprávať, si zabil troch ľudí? Chcel si moju pozornosť, chceš pomstu, ha?! Som tu!!!

**Erik:** HAHAHAHAHA Aaaach Richard vidíš akú cenu tvoja pozornosť? Museli zomrieť traja nevinný ľudia, aby si sa zobudil. Ako si mi to naposledy povedal...,? Aaaa :Prepáč Erik, že som nevidel aké monštrum sa s teba stáva*( miernym falzetom , ironické napodobenie)* ... sú to tvoje slová nie? Alebo si už zabudol aj na to?

**Richard:** Zabil si Lauru!!! Prečo?!!!

**Erik:** Ale no taaak, stále len fňukáš, utápaš sa v sebaľútosti. To si celý ty, stále myslíš len na seba. A prečo Laura? Chcel som, aby trpel za to, že si sa mi otočil chrbtom.

**Richard:** Si monštrum Erik!!

**Erik:** Ja? Možno áno. Ale čo si potom ty? Laura, tie ženy, Viktor máš ich na svedomí.

**Richard:** Zabil si ich ty, a ja ťa donesiem pred spravodlivosť.

**Erik:** Zabila ich tvoja, arogancia a tvoj egoizmus. Ty, si dôvodom prečo stratíš všetko.

**Richard:** Odhoď ten nôž a daj si ruky za hlavu!!

**Erik:** Takto, ale môj príbeh nekončí...takto skončí ten tvoj. *(Erik sa rozbehne s nožom oproti Richardovi, Richard 2x vystrelí zo zbrane, Erik padá k zemi. Príde k Erikovi pozerá sa na neho zhora...)*

**Erik:** *(koktavo z posledných síl)* Koniec hry, Richard, JA... som tvoja posledná...obeť.

*(Erik zomiera, Richard skontroluje pulz a odhodí zbraň a beží ku Viktorovi, ten je už mŕtvy, vezme jeho ruku dá mu do ruky odznak a položí mu jeho ruku na hruď...)*

**Richard:** Dobrá práca, parťák. Prepáč, že som ťa sklamal.

*(Postaví sa a odchádza ešte sa obzrie na Viktora zdvihne zbraň a uteká preč.)*

**Scéna 8. Posledný výstrel:**

*(Richard kráča po ulici niekam do neznáma v pozadí znie monológ)*

**Richard:** Každý má svoju výhovorku prečo koná zlé veci. Nikto z nás netuší čo všetko ho v živote čaká. Jedno je ale isté stále máme na výber, a je na nás vybrať si správne. Paradoxom je, že práve tie zlé rozhodnutia z nás robia to kým sme. Moje zlé rozhodnutia ma priviedli až sem. Do útrob temnoty, osamelosti a beznádeje. Stal som sa vrahom vlastného osudu. Nakoniec všetci sme monštrá, otázkou teda zostáva, kto je tu vlastne...OBEŤ?

*(obraz sa spomalí, rozmaže... obrazovka sčerná a zaznie výstrel)*

**KONIEC**

**TITULKY**