**THE VICTIM 2**

**Scenár: Dominik Valeš**

Dej druhej časti filmu The Victim nás prenesie do 3 roky vzdialenej budúcnosti od dejovej zápletky filmu The Victim. Čo sa za tie tri roky stalo?...Po návšteve Erika v blázinci a jeho maniakálnych rečiach sa Richard ponáhľa domov za svojou manželkou. Stalo sa, ale presne to čoho sa obával. Jeho žena Laura ležala v spálni v kaluži krvi. Erik neklamal. Pri jej tele našiel odkaz napísaný krvou vedľa. Znel jednoducho: ,, Toto je len začiatok.“ Po tom čo sa stalo sa Richard zmenil. Erika odsúdili za vraždy na trest 25 rokov vo väzbe zo zvýšenou ostrahou, avšak po výpovedi psychiatra jeho trest súd zmenil na doživotný pobyt v blázinci. Diagnóza? Schizofrenická porucha, nepríčetnosť a rozdvojená osobnosť. Richard za Erikom už nikdy neprišiel. Zavrhol všetko čo sním súviselo. Stratiť nie len najlepšieho kamaráta, ale aj ženu, bolo pre Richarda ťažké. Nenamýšľajte si však, že prepadol drogám či alkoholu. Richard prebral Erikove miesto hlavného vyšetrovateľa na okrsku a naďalej sa venoval svojej práci. Na miesto jeho partnera nastúpil mladý Viktor Satler brat nevinnej 20 ročnej ženy, ktorú Erik chladnokrvne zabil. Richard však Viktora nikdy nebral ako partnera, toho dávno stratil, ale skôr ako poskoka, a dal mu často pocítiť, že je jeho nadriadený. Hoci boli „priatelia“, Richard už nebol ten milý chlapík ako pred tým. Stal sa z neho náladový človek a workoholik. Niet sa čomu diviť, nič iné ako práca mu neostalo. Príbeh druhej časti filmu začína v kancelárii hlavného detektíva Richarda Franera. Do kancelárie vletí Viktor so správou o novej vražde. Richard teda ide na miesto činu, ale to ešte netuší čo ho čaká. Táto zdanlivo jasná vražda má jednu neznámu. Záhadný odkaz, ktorý našli vo vrecku obete. Zdrap papiera s jediným záhadným slovom : KERI.

Richard zisťuje ďalšiu zaujímavú skutočnosť obeť je mu povedomá, ale až keď zistí meno svedkyne, ktorá videla obeť ako posledná, dôjde mu o koho ide. Najlepšie kamarátky jeho zosnulej ženy. Richard Viktorovi túto skutočnosť zatají rovnako ako aj podrobnosti z výpovede svedkyne Eleny Katrejovej. Viktor pri prezeraní dôkazov zistí, že jej výpoveď v spise chýba a konfrontuje s týmto zistením Richarda. Hádka vyústi vo výbuch Richarda.

Je noc a Richard sedí za stolom v kancelárii a hľadí na bielu tabuľu s odkazom a fotkami z miesta činu. Zazvonil telefón. Telefonát z blázinca. Richard sa dozvedá, že Erik ušiel a privolaná polícia ho prenasledovala až k rieke do ktorej skočil. Jeho telo sa nenašlo. Richard s kamenným výrazom pozrie na bielu tabuľu a hľadiac na ňu pokladá otázku: Kedy sa to stalo? Hlas v telefóne odpovedá: Pred 5 dňami. Do kancelárie vojde Viktor zo správou o ďalšej vražde. Miesto činu a spôsob vraždy je ako cez kopírku rovnaký. Obeťou je Viktorova bývalá priateľka. Viktor je zdrvený, no napriek tomu sa svedomito venuje práci. To, že obeť poznal Richardovi prizná a podáva mu odkaz na zdrape papiera. 8 číslic. Richard zbadá za neďalekým domom akúsi postavu. Rozbehne sa z vytasenou zbraňou za ňou ale ona sa mu stratí. Richardovi začne zrazu všetko dávať zmysel. Viktor pribehne za Richardom. Je mu jasné, že Richard na niečo prišiel.

Netrvá dlho a Richard rozlúšti aj záhadné odkazy, spojí dôkazy dohromady a vyrazí na miesto činu označené na odkaze. V dverách ho zastaví podozrievavý Viktor. Richard ho len odbije, že si ide niečo vybaviť. Viktorovi to samozrejme vŕta v hlave a tak vojde do jeho kancelárie. Pozrie sa na tabuľu. Zisťuje, že Richard rozlúštil odkazy pribehne k stolu a otvorí šuflík. Presne ako sa obával je tam iba odznak, zbraň chýba. Rýchlo sa vyberie na súradnice na tabuli. Vidíme ako ho ktosi po ceste unesie. Richard prichádza na miesto činu. Vytiahne zbraň a pomaly sa obzerá okolo seba. Po chvíli uvidí postavu skláňajúcu sa nad telom. Podíde bližšie a zavelí aby sa osoba nehýbala. Keď postava zdvihne hlavu Richardovi stuhne krv v žilách je to Erik. Dúfal, že to meno už nikdy nevysloví. Napínavý rozhovor ukončí nutný výstrel v sebaobrane z Richardovej pištole, ktorý nadobro ukončí život jeho kamaráta a bývalého kolegu. Richard podíde k mŕtvolám na zemi. Erikovou poslednou obeťou bol Viktor. Bezmyšlienkovite vloží Viktorov odznak na jeho hruď a položí mu naň jeho ruku. Po prvý raz od smrti svojej manželky Richard precitne. Vstáva a z posledným pohľadom na telá na zemi povie: „Mrzí ma to, sklamal som Vás.“ Richard zodvihne zbraň a odchádza preč. Príbeh končí Richardom, ktorý kráča nocou a jeho myšlienkou ktorá formou krátkeho monológu uzatvára celú myšlienku príbehu ... „Nakoniec sme všetci monštrá, otázkou teda zostáva, kto je tu vlastne obeť?“...zaznie výstrel

**Postavy:**

Richard Franer: Dominik Valeš

Erik: Dávid Popovič

Viktor Satler: Sebastián Vavra

Elena Katrejová: Kristína Bertičová

Koroner/obhliadajúci lekár: Dušan Fabini

Komparz: Obet1, Obet2, Forenzný tým na miestach činu -3 ľudia