Odpis súvislého textu 2.ročník

# Uvedený text odpíšte na čas.

Názov sušiak, je novšie slovo. Používa sa v poľnohospodárskej literatúre ako odborný termín na označenie všetkých druhov zariadení na sušenie. V odbornej literatúre sa bližšie určuje vhodným prídavným menom: kolový sušiak, stojanový sušiak.

Slová zver i zverina označujú zvieratá voľne žijúce v prírode. Možno teda povedať: divá zver, hôrna zverina a pod. V poľovníctve sa však používa skoro výlučne slovo zver. Mäso z divej zveri sa nazýva divina. Zverina sa v tomto prípade používa málo.

Stanovenie potreby práce a počtu zamestnancov v rastlinnej výrobe je zložitejšie ako v iných výrobných odvetviach predovšetkým pre rôznorodosť rastlinnej výroby, pre jej sezónnosť a pre pôsobnosť viacerých prírodných a ekonomických činiteľov, ktoré ovplyvňujú spotrebu práce i počet pracovníkov. Údaje o súčasnej potrebe práce a pracovníkoch robotníckych povolaní sú podkladom pre racionálnu organizáciu a plánovanie rastlinej výroby. Umožnia porovnať potrebu práce a pracovníkov s existujúcimi zdrojmi. Prognostické údaje o potrebe práce a odborných pracovníkoch uľahčia organizáciu rastlinnej výroby. Koeficienty obťažnosti práce pri plodinách vyjadrujú vplyv troch najdôležitejších prírodných a ekonomických činiteľov, ktoré ovplyvňujú potreba času na pestovanie a zber plodín, a to do dĺžky a svahovitosti honov, ale aj rôznych druhov pôd. Koeficienty obťažnosti boli stanovené na základe odborných výskumov a výpočtov nášho ministersta.

* Za odpísaným textom uveďte čas, za ktorý ste text odpísali.