Percento, promile, paragraf... 2.ročník

**Percento** sa píše značkou, ktorá je umiestnená na číselnom rade na klávese so znamienkom rovnosti. Píšeme ho malíčkom pravej ruky pomocou ľavého preraďovača. Od predchádzajúceho čísla sa oddeľuje **vždy** medzerou, pretože zastupuje slovo. Na niektorých typoch klávesníc sa znak **%** na klávese s písmenom **é** a píšeme ho prstenníkompravej ruky s ľavým preraďovačom. Prídavné meno percentný píšeme rôznymi spôsobmi:

* dvojpercentná zľava
* 2-percentná zľava
* 2%-ná zľava

Znak **promile** sa na klávesnici nenachádza, preto ho píšeme kombináciou malého písmena **o**a šikmej zlomkovej čiary. Táto značka sa oddeľuje od predchádzajúceho i nasledujúceho výrazu medzerami. **Nikdy** sa netvorí kombináciou značky % a písmena o. o /oo o /oo o /oo o /oo

**Paragraf**  má svoju značku na strednom písmenovom rade vedľa písmena ô, píšeme ho malíčkom pravej ruky bez preraďovača **§ § § .**

**Všetky znaky sa používajú len v číselnom spojení, inak sa vypisujú slovom.**

# CVIČENIA:

1. ODPIS TEXTU

Slovensko sa nachádza v severnom miernom pásme. Pre toto pásmo sú charakteristické štyri ročné obdobia. Výška Slnka nad obzorom, dĺžka dňa a noci aj množstvo získaného tepla a svetla počas roka menia. Na podnebie vplýva aj poloha Slovenska v oblasti s prechodnými vplyvmi kontinentálneho a oceánskeho podnebia. Vzduch, ktorý k nám prichádza z Euroázijského kontinentu, spôsobuje sucho a horúčavy a v zime silné mrazy. Oceánsky vzduch prináša zrážky a zmierňuje teploty. Keby bola na Slovensku počas celého roka bezoblačná obloha, svietilo by naň Slnko 4 450 hodín. Čas, keď Slnko svieti na povrch Slovenska, je však oveľa kratší. Najdlhšie je Slnko nezatienené oblakmi v Podunajskej nížine 2 250 hodín a o Vysokých Tatrách na Lomnickom štíte – 2 000 hodín ročne. Najdlhší čas je zatienené v Oravskej kotline, Horehronskom podolí, kde je Slnko vidno len 1 900 hodín ročne. Z oblakov, ktoré Slnko zakrývajú, naprší najviac zrážok vo Vysokých Tatrách (Lomnický štít 2 000 mm ročne). Najsuchšie sú miesta v nížinách (Trebišov, Hurbanovo 550 mm).

Keď je teplota dostatočne nízka, sneží. V Tatrách padá väčšina zrážok vo forme snehu. Priemerná ročná teplota na vrcholoch je -3 oC. V januári klesá priemerne na -10 oC a v júli vystupuje iba na +4 oC. Najteplejšie oblasti Slovenska sú v Podunajskej nížine a východoslovenskej rovine. Priemernú ročnú teplotu majú +10 oC. Sú tam väčšie rozdiely teploty počas roka (v zime v januári -1 oC až -3 oC a v lete v júli +20 oC až +21 oC) ako na horách. So stúpajúcou nadmorskou výškou ubúda teplota (0,4 oC na 100 metrov nadmorskej výšky) a pribúda množstvo zrážok. Výnimku tvoria oblasti v závetrí hôr.