Služby v strediskách SS 3.ročník

Spoločné stravovanie (SS) zabezpečujú prevádzkové jednotky, ktoré podľa zamerania delíme na dve formy:

1. **Otvorené formy SS - reštauračné stravovanie**

* základnou úlohou je poskytovať stravovacie služby širokej verejnosti,
* výroba sa realizuje v pohostinských prevádzkarniach,
* realizácia a predaj v odbytových strediskách,
* do odbytového strediska má prístup ktokoľvek,
* hosť si vyberá z jedálneho alebo nápojového lístka a všetko hradí sám v plnej miere.

Pohostinské prevádzkarne sa delia podľa toho, akú funkciu plnia:

1. **Otvorené stravovanie so stravovacou funkciou** – všetky zariadenia, ktoré poskytujú  
   kompletnú stravu (R, O, V)

- reštaurácia I. – III. (IV.) skupina

- jedáleň so samoobsluhou III. skupina (II. a IV.)

- gril bar II. (I. a III.)

- pohostinstvo III.

- motorest

1. **Otvorené stravovanie so spoločenskou a zábavnou funkciou**

- kaviareň II. (I. a III.)

- vináreň, viecha, pivnica II. (I. a III.)

- varieté

- disco bar

1. **Otvorené stravovanie s doplnkovou funkciou** – formy rýchleho občerstvenia s úzkym sortimentom jedál a nápojov, zvyčajne III. (IV.) skupina

- bufety

- fast-food zariadenia (bagetérie, hot-dogs,..)

- krčmy

- stánkový predaj

1. **Uzatvorené formy SS - neverejné stravovanie**

* poskytujú diferencované stravovanie pre uzatvorené skupiny stravníkov
* Ich špecifikom je prístup podmienený segmentom.
* Stravník hradí polovicu, druhú platí štát alebo zamestnávateľ.

K najrozšírenejším formám patrí:

1. **Závodné stravovanie** - zabezpečujú teplú stravu pre zamestnancov v závodných jedálňach

Ak nemá organizácia jedáleň musí zabezpečiť stravu v inej organizácii. Náhradné stravovanie je možné len na základe písomnej dohody medzi organizáciou a závodom SS. Musí obsahovať názov oboch organizácií, čas výdaja, cenu a musia byť k dispozícii minimálne dve hlavné jedlá. Do závodného stravovania patria aj závodné bufety.

1. **Školské stravovanie** – stravovanie detí od predškolského veku po vysokoškolákov, po  
   druhý stupeň nie je výber jedál.
2. **Ústavné stravovanie** – v prevažnej miere sa hradí zo spoločenských prostriedkov.
3. Ďalej sem patrí **strava v kúpeľoch, armáde výchovných zariadeniach, detských domovoch  
   a starobincoch.**

Produkt systému SS

Je to čokoľvek, čo možno poskytnúť na trhu do pozornosti na používanie alebo spotrebu a čo má schopnosť uspokojiť potrebu.

produkt = ponuka **=** služba = balík služieb (pocitov)

**Produkt stravovacieho zariadenia tvoria:**

1. vecné statky (rezeň)

2. služby (obsluha)

3. prostredie (hudba)

**Špecifiká produktu SS:**

- jedlá a pokrmy majú krátky životný cyklus

- nedá sa skladovať

- variabilita

- spotreba viazaná miestom kúpy

- z funkčného hľadiska predstavuje primárnu potrebu ale z funkčného hľadiska zabezpečovania sekundárnu potrebu

**Sortiment výrobkov a služieb**

Je to súbor všetkých výrobkov vyrobených v systéme SS aj maloobchodný tovar ponúkaný v stredisku.

V SS sa sortiment člení na skupiny a podskupiny.

- množstvo skupín sa označuje ako **šírka sortimentu,**

- počet jedál jednej sortimentnej skupiny určuje **hĺbku sortimentu**.