
Písanie na počítači 1.EF

Súbor písacích a funkčných klávesov sa nazýva **klávesnica.** Tvoria ju **4 rady klávesov ,** ktoré nazývame takto**:**

* **číselný rad –** obsahuje číslice a špecifické znaky slovenskej abecedy
* **horný písmenkový rad –** zľava doprava obsahuje znaky **QWERTZUIOP**
* **stredný písmenkový rad –** tvorí východisko pri písaní, nachádza sa po horným písmenkovým radom, zľava doprava obsahuje znaky **ASDFGHJKLÔ**
* **dolný písmenkový rad –** nachádza sa pod stredným písmenkovým radom, tvoria ho znaky zľava doprava **YXCVBNM**

Usporiadanie písmen, číslic, znamienok, a značiek zodpovedá normalizovanej klávesnici a až na ojedinelé výnimky je rovnaké na všetkých druhoch klávesníc.

Na **elektronických klávesniciach** sú však niektoré aj tretie znaky, ktoré sa píšu pomocou **kódovacích klávesov**.



TAB – Stlačením klávesu Tab sa kurzor presunie o niekoľko miest dopredu. Stlačením klávesu Tab sa môžete tiež premiestniť do ďalšieho textového poľa vo formulári.

CAPS – Stlačte kláves Caps Lock jeden krát a všetky písmená sa budú písať veľkými písmenami. Stlačte kláves Caps Lock druhý krát a táto funkcia sa vypne. Na klávesnici môže byť svetelný indikátor, ktorý označuje, či je funkcia Caps Lock zapnutá.

SHIFT – Stlačením klávesu Shift spolu s písmenom napíšete veľké písmeno. Stlačením klávesu Shift spolu s iným klávesom napíšete symbol zobrazený v hornej časti tohto klávesu.

BACK - Stlačením klávesu Backspace sa odstráni znak pred kurzorom alebo vybratý text.

ENTER - Stlačením klávesu Enter sa kurzor presunie na začiatok nasledujúceho riadka. V dialógovom okne sa po stlačení klávesu Enter vyberie zvýraznené tlačidlo.

MEDZERNÍK - Stlačením medzerníka sa kurzor posunie o jedno miesto dopredu.

**Používanie klávesových skratiek**

Klávesové skratkypredstavujú spôsob ako vykonávať činnosti pomocou klávesnice. Nazývajú sa skratky, pretože vám pomôžu pracovať rýchlejšie. V skutočnosti takmer každú činnosť alebo príkaz, ktorý môžete vykonať pomocou myši, dokážete vykonať rýchlejšie pomocou jedného alebo viacerých klávesov na klávesnici.

V témach Pomocníka znamienko plus (+) medzi dvomi alebo viacerými klávesami označuje, že tieto klávesy je potrebné stlačiť spolu. Napríklad Ctrl + A znamená, že treba stlačiť a podržať kláves Ctrl a potom stlačiť kláves A. Ctrl + Shift + A znamená, že treba stlačiť a podržať klávesy Ctrl a Shift a potom stlačiť kláves A.

#### Užitočné klávesové skratky

V nasledujúcej tabuľke sa nachádzajú niektoré najužitočnejšie klávesové skratky.

|  |  |
| --- | --- |
| **Klávesová skratka** | **Úloha** |
| Kláves s logom Windows  Obrázok klávesu s logom systému Windows | Otvoriť ponuku Štart. |
| Alt + Tab | Prepnúť medzi otvorenými programami alebo oknami |
| Alt + F4 | Zatvoriť aktívnu položku alebo ukončiť aktívny program |
| Ctrl + S | Uložiť aktuálny súbor alebo dokument (funguje vo väčšine programov) |
| Ctrl + C | Kopírovať vybratú položku |
| Ctrl + X | Vystrihnúť vybratú položku |
| Ctrl + V | Prilepiť vybratú položku |
| Ctrl + Z | Vrátiť akciu späť |
| Ctrl + A | Vybrať všetky položky v dokumente alebo okne |
| F1 | Zobraziť Pomocníka programu alebo systému Windows |
| Kláves s logom Windows  Obrázok klávesu s logom systému Windows   + F1 | Zobraziť Pomoc a technickú podporu pre systém Windows |
| Esc | Zrušiť aktuálnu úlohu |
| Kláves aplikácie | Otvoriť príkazy ponuky súvisiace s výberom v programe. Zodpovedá kliknutiu pravým tlačidlom myši na výber. |

