Interpunkčné znamienka, tituly, znaky a dátum 1.EF

# Interpunkčné znamienka

* sú grafické znaky, ktoré nemajú fonetickú ani lexikálnu hodnotu
* používajú sa na členenie textu
* patria sem:

bodka (**.**) výkričník (**!**) otáznik (**?**) čiarka (**,**)

dvojbodka (**:**) bodkočiarka (**;**) úvodzovky (**„“**) pomlčka (**--**)

spojovník (**-**) tri bodky (**…**) zátvorky **( )**  lomka (**/**)

**.** bodku píšeme za skratkou, za číslicami, v dátumoch, na konci vety; nasleduje hneď za slovom, bez medzery

**,** čiarku píšeme pred spojkou, za a pred vsuvkou, za vytýčeným vetným členom, za oslovením, pri vymenovaní viacnásobných vetných členoch a položkách zoznamu, v číslach,  
za čiarkou nasleduje medzera, pred čiarkou medzera nie je, ak ide o desatinnú čiarku, pred a za ňou medzera nie je

**;** bodkočiarku píšeme vo väčších súvetiach, pred tou časťou jednoduchej vety alebo súvetia, ktorá podáva vysvetlenie predchádzajúcej časti, v jednoduchej vete, kde oddeľuje vysvetľovací prístavok, pred bodkočiarkou nie je medzera, ale za ňou je

**:**  dvojbodku píšeme pred vypočítavaním a za uvádzacou vetou, za dvojbodkou nasleduje medzera, pred dvojbodkou medzera nie je

**-**  spojovník je kratší ako podobná pomlčka, píšeme ho pri rozdeľovaní slov alebo zložených slovách, pred a za spojovníkom nie sú medzery

**--** pomlčka je dlhšia ako spojovník, píšeme ju namiesto slovies, pri uvádzaní priamej reči, pred nečakaným záverom alebo dôležitým slovom, pred a za pomlčkou je medzera

**/** lomka sa používa pri zápise zlomkov alebo vyjadrení možností, alebo školského roku (2020/2021), pred a za lomkou nie sú medzery, obrátená lomka nie je interpunkčné znamienko

**„“** úvodzovky sa používajú na ohraničenie priamej reči alebo zdôraznenie niečoho špecifického, pred ľavými a za pravými úvodzovkami sú medzery

**…** tri bodky sa používajú namiesto vynechaného textu, na konci vety za troma bodkami nenasleduje ďalšia bodka

**?** otáznik sa používa predovšetkým na konci opytovacích viet, za otáznikom nasleduje medzera, pred otáznikom medzera nie je

**!**  výkričník sa používa na konci rozkazovacích alebo zvolacích viet, za výkričníkom nasleduje medzera, pred výkričníkom medzera nie je

**( )** zátvorka je interpunkčné znamienko ohraničujúce úsek textu, ktorý je poznámkou, vysvetlením a podobne

# Tituly (Výňatok zo stránky Ministerstva školstva)

1. Akademický titul **Bc.** udelený absolventom 1. stupňa vysokoškolského štúdia a akademické tituly **Mgr., Mgr. art., Ing., Ing. arch., MUDr., MVDr. a MDDr.,** ktoré sa udeľujú absolventom 2. stupňa vysokoškolského štúdia, **sa píšu pred menom**, napr. Bc. Jozef Nový alebo MVDr. Jozef Nový. V prípade absolvovania 2. stupňa vysokoškolského štúdia na dvoch vysokých školách sa nepoužívajú dva rovnaké akademické tituly. Po absolvovaní 2. stupňa vysokoškolského štúdia na dvoch vysokých školách sa rozdielne akademické tituly používajú v poradí, akom absolventovi boli udelené, a to tak, že bližšie pri mene sa nachádza skôr udelený akademický titul, napr. Mgr. Ing. Jozef Nový.
2. Akademické tituly **RNDr., PharmDr., PhDr., JUDr., PaedDr., ThDr.**, ktoré sa udeľujú po úspešnom absolvovaní rigorózneho pokračovania, **sa píšu pred menom**, predtým udelený akademický titul Mgr. sa už neuvádza. Uvedené **skratky akademických titulov treba uvádzať v plnom znení**, pretože skrátená podoba Dr. je neúplná a z vecného hľadiska zavádzajúca,

napr. JUDr. Jozef Nový.

1. Akademický titul **PhD.**, ktorý sa udeľuje absolventovi 3. stupňa vysokoškolského štúdia, **sa píše za menom a priezviskom a oddeľuje sa od priezviska čiarkou**,

napr. Mgr. Jozef Nový, PhD.

1. Vedecká hodnosť doktor vied **DrSc.**, ktorá sa udeľuje vysokou školou odborníkom na určitý vedný odbor, **sa píše za menom a priezviskom a oddeľuje sa od priezviska čiarkou**, predtým udelený akademický titul PhD. alebo CSc. sa už neuvádzajú,

napr. Ing. Jozef Nový, DrSc.

1. Vedecko-pedagogický alebo umelecko-pedagogický titul **docent** sa udeľuje po úspešnom absolvovaní habilitačného konania v príslušnom odbore.**Píše sa pred akademický titul a meno v skratke doc. s malým začiatočným písmenom**, napr. doc. Ing. Jozef Nový, PhD.
2. Vedecko-pedagogický alebo umelecko-pedagogický titul **profesor**sa udeľuje po úspešnom absolvovaní vymenúvacieho konania v príslušnom odbore. **Píše sa pred akademický titul a meno v skratke prof. s malým začiatočným písmenom**, predtým udelený vedeckopedagogický alebo umelecko-pedagogický titul docent sa už neuvádza,

napr. prof. Ing. Jozef Nový, PhD.

1. Titul **Dr. h. c.** je čestné slovné označenie, ktoré udeľuje vysoká škola osobnostiam za ich osobný prínos vo vymedzenej oblasti spoločenského života. **Píše sa pred vedecko-pedagogický alebo umelecko-pedagogický titul, akademický titul a meno**,

napr. Dr. h. c. prof. Ing. Jozef Nový, DrSc.

1. Čestný titul **profesor emeritus** udeľuje rektor vysokej školy profesorovi staršiemu ako 65 rokov, ktorý skončil pracovný pomer s vysokou školou ako riadny profesor (vo funkcii profesora) a naďalej aktívne vedecky a pedagogicky pôsobí. **Píše sa za priezvisko, akademický titul PhD., resp. CSc. alebo vedeckú hodnosť DrSc., oddeľuje sa čiarkou a spravidla sa píše v plnom znení**, napr. prof. Ing. Jozef Nový, DrSc., emeritný profesor.
2. Funkcie**hosťujúci docent a hosťujúci profesor**sú označenia, ktoré sa udeľujú významným odborníkom na základe pracovného pomeru nepresahujúceho 2 roky na miesto vysokoškolského učiteľa na konkrétnej vysokej škole. **Označenia týchto funkcií sa píšu za priezvisko, akademický titul PhD., resp. CSc. alebo za vedeckú hodnosť DrSc., oddeľujú sa čiarkou spravidla v plnom znení počas trvania pracovného pomeru,**

napr. Ing. Jozef Nový, DrSc., hosťujúci profesor.

1. Vysokoškolský učiteľ, ktorý má vedecko-pedagogický alebo umelecko-pedagogický titul docent a vykonáva funkciu profesora, je počas pôsobenia v tejto funkcii mimoriadnym profesorom príslušnej vysokej školy. **Označenie mimoriadny profesor sa počas vykonávania funkciu píše za priezvisko, akademický titul PhD., resp. CSc. alebo DrSc., oddeľuje sa čiarkou a spravidla sa píše v plnom znení**,

napr. doc. Ing. Jozef Nový, PhD., mimoriadny profesor.

1. Vysokoškolský učiteľ, ktorý má vedecko-pedagogický titul profesor a vykonáva funkciu profesora, je počas pôsobenia v tejto funkcii riadnym profesorom príslušnej vysokej školy. **Označenie riadny profesor sa počas vykonávania funkcie píše za priezvisko, akademický titul PhD., resp. CSc. alebo DrSc., oddeľuje sa čiarkou a spravidla sa píše v plnom znení**, napr. prof. Ing. Jozef Nový, PhD., riadny profesor.

# Znaky

**[Alt] + [q]** | \ (opačná lomka) **[Alt] + [x]** | # **[Alt] + [ô]** | $

**[Alt] + [e]** | € (Euro) **[Alt] + [c]** | & **[Alt] + [§]** | ß

**[Alt] + [p]** | ' (apostrof) **[Alt] + [v]** | @ **[Alt] + [+]** | ~

Rôzne zátvorky – symboly v pároch, najpoužívanejšie v Excel-i a Word-e:

Hranaté zátvorky [ ] Zložené zátvorky { } Symboly menší - väčší < >

**[Alt] + [f]** | [ **[Alt] + [b]** | { **[Alt] + [,]** | <

**[Alt] + [g]** | ] **[Alt] + [n]** | } **[Alt] + [.]** | >

# Dátum

* v úradných textoch  sa mesiace v dátumoch vypisujú vždy slovom: 17. januára 2021
* výnimku tvoria dátumy uvádzané číslicami v tabuľkách, kde sa dávajú po interpunkčných znamienkach medzery
* ak sa píšu dátumy len číslicami, pričom sa za oddeľovacími bodkami nedáva medzera:  17.1.2021.