Samohlásky v ruštine 1.ročník

Ruská abeceda obsahuje 10 samohlások, 21 spoluhlások a 2 osobitné znaky. Pravopis ruštiny je tesne prepojený s výslovnosťou (takmer ako v slovenčine).

* Ruština má 6 samohlások: /i/, /ɛ/, /a/, /o/, /u/, /ɨ/, ktoré sa nerozdeľujú podľa kvantity (dĺžky).

водá [vadá] – вóды [vódy] (voda)

* Prízvuk v ruštine je pohyblivý:
* Neprízvučné samohlásky [o] a [e] sa menia na [a] alebo [i], napr.

мóре ['morʲe] – мoря [ma'rʲa] (more); лес [lʲes] – лeсá [lʲi'sa] (les)

Tento jav sa nazýva redukcia. Prízvuk sa v písme zaznačuje (pomocou dĺžňov) iba v slovníkoch.

Samohlásky v ruštine delíme na **prízvučné**a **neprízvučné.**

* **Prízvučné samohlásky**sa vyslovujú zreteľnejšie a jasnejšie a sú o niečo dlhšie ako neprízvučné, napr.: **шкóла, тóлько, читáть.** [škóla, tóľka, čitáť]
* **Neprízvučné samohlásky** sa vyslovujú slabšie a menej jasne a niektoré sa pri výslovnosti menia. V neprízvučných slabikách sa **„a“- „o“** nerozlišujú – tzv. **akanie**. Vyslovujú sa:

1. v slabike tesne pred prízvukom a na začiatku slova ako slabšie  **,,a“** – **доклáд, моя, огорóд** [daklát, majá, agaród]
2. v ostatných slabikách pred prízvukom a po prízvuku ako neurčitá hláska **,,a“** – **написáть, головá, дорóга** [napisáť, galavá, daróga]
3. v jednoslabičných predložkách sa **„o“**vyslovuje ako slabšie **„a“** – **о концéрте, oт брáта, по гóроду** [akansérte, atbráta, pagóradu]
4. v jednoslabičných slovách sa **„o“** vyslovuje vždy ako **„o“** – **он, мой, вот**. [on, moj, vot]

**Neprízvučné „е“ a „я“**

sa vyslovujú tesne pred prízvukom ako hláska blízka k **„i“** – tzv. **ikanie** – **егó, тепéрь, сестрá.** [jivó, tipér, sistrá]

**Písmeno „и“ sa číta**:

1. na začiatku slova a po spoluhláskach ako **„i“** – **игрáть, им, их** [igráť, im, ich]
2. po samohláske a mäkkom znaku ako **„ji“** – **стрóить, статьи** [strójiť, statjí]
3. po **ж, ш, ц** ako „**ы“ –** **жить, шить, цирк** [žyť, šyť, cyrk]
4. po predložkách zakončených na tvrdú spoluhlásku, napr. **и, из, oт** ako **„ы“,** predložka a slovo sa čítajú dohromady – **в игрé, от Ивáна**. [vygré, otyvána]

V slovenskej výslovnosti nie je rozdiel medzi **i – y**. V ruštine je medzi **и – ы**vo výslovnosti veľký rozdiel, napr.:

**byť – biť  быть – бить** [byť, biť]

**myli – milý  мыли – милый**. [mýľi, mílyj]

**Typ:** postavte sa pred zrkadlo a všímajte si výslovnosť slov (naznačenú v hranatých zátvorkách). Všímajte si artikuláciu a postavenie jazyka.