Profesijné rozhodovanie 1.ročník

* Pred prvým dôležitým rozhodnutím ste už stáli. Vyberali ste si školu, ktorú momentálne navštevujete.
* Možností ste mali dostatok, hoci vo veci rozhodovania vás ovplyvňovali rodičia.
* Váš výber sa mohol uberať viacerými cestami ...



* Vybrali ste si SOŠ techniky a služieb, ktorá ponúka stredné odborné vzdelanie (sekundárne).
* Trojročný vzdelávací program v strednej odbornej škole bude ukončený záverečnou skúškou, ktorá pripravuje žiakov na výkon povolania, ktoré si žiaci zvolili.
* V treťom ročníku budete stáť pred ďalšou voľbou:



**PRÁCA**



**NADSTAVBOVÉ**

**ŠTÚDIUM**



**NEZAMESTNANOSŤ**

**ÚRAD PRÁCE**

* Váš výber bude rozhodovať o vašom ďalšom živote preto je vhodné poznať tú správnu **stratégiu.**

**Stratégia profesijného rozhodovania**

**Stratégia** je umenie vopred si premyslieť a určiť najlepší postup, ako dosiahnuť svoj cieľ. Má smerovať k rozhodnutiu :

* akú úroveň vzdelania chcete dosiahnuť,
* v ktorej oblasti prípravy na povolanie sa chcete ďalej rozvíjať,
* aké vedomosti a zručnosti chcete získať.

Základné kroky rozhodovacieho procesu a dosiahnutia cieľa :

1. Určte si **termín**, dokedy sa treba rozhodnúť.
2. Stanovte si základný **cieľ, čo chcete dosiahnuť.**
3. Vyberte si 3 najprijateľnejšie **alternatívy, medzi ktorými sa chcete rozhodnúť.**
4. Vyhľadajte si všetky dostupné **informácie o každej z alternatív**.
5. **Dôkladne zhodnoťte** každú alternatívu z hľadiska :
   * **sebahodnotenia** (nadanie, talent, schopnosti, zručnosti, osobnostné vlastnosti, záujmy, zdravotné obmedzenia)
   * **možnosti uplatniť sa na trhu práce** (podmienky práce, pracovné prostredie, perspektívy uplatnenia v SR, EÚ a inde vo svete, trendy zamestnanosti a rozvoja hospodárstva do budúcnosti)
6. **Vyberte** si dve najvhodnejšie alternatívy.
7. **Stanovte si postupné kroky** – čo budete robiť, aby ste dosiahli to, čo chcete. Určite si vlastnú stratégiu.
8. **Začnite realizovať svoje rozhodnutie** – nie zajtra, od pondelka, po Vianociach, ale hneď.

Na to, aby sa zefektívnil proces rozhodovania a ustanovili sa realistické ciele, slúžia rôzne rozhodovacie techniky. Medzi najznámejšie patria : *rozhodovací strom, vyhodnocovacie matice, mysliace klobúky.*

V rámci školstva sú významným zdrojom profesijných informácií : *výchovný poradca, školský psychológ a poradenský psychológ, kariérny poradca.*



posielajte do: **25. 11. 2020**

e-mail: [tom1310@centrum.sk](mailto:tom1310@centrum.sk)

**uvádzajte meno a triedu**

**ÚLOHY:**

1. Zamyslite sa nad tým, aká by mala byť vaša práca po skončení školy – pracovné miesto, pracovná pozícia. Zdvôvodnite svoj zámer.
2. Nájdite na internete stránky s pracovnou ponukou vášho výberu.