Evidencia uchádzača o zamestnanie 1.ročník

**Občan môže (nie je to povinnosťou) osobne podať žiadosť o zaradenie do evidencie uchádzačov o zamestnanie po ukončení pracovného pomeru na úrade práce, sociálnych vecí a rodiny (UPSVaR) v mieste trvalého bydliska.**

**K žiadosti o zaradenie do evidencie uchádzačov o zamestnanie**

* nie je potrebné dokladovať zápočtový list,
* **stačí predložiť občiansky preukaz**
* **a potvrdenie s presným dátumom ukončenia zamestnania**
* zápočtový list je možné dokladovať dodatočne.

Ak občan podá žiadosť do 7 kalendárnych dní od rozviazania pracovného pomeru do evidencie uchádzačov o zamestnanie je zaradený nasledujúcim dňom po rozviazaní pracovného pomeru.  
**Uchádzač o zamestnanie**

* **je povinný aktívne si hľadať zamestnanie**
* aktívne hľadanie zamestnania osobne preukazovať úradu najmenej raz za kalendárny mesiac v termíne a na mieste určenom UPSVaR
* je povinný na účel ponuky vhodného zamestnania alebo účasti na niektorom z aktívnych opatrení na trhu práce byť k dispozícii UPSVaR do troch pracovných dní od doručenia písomnej výzvy alebo ústneho vyzvania UPSVaR pri osobnom kontakte s uchádzačom o zamestnanie
* tiež je povinný najneskôr do troch pracovných dní písomne oznámiť každú zmenu oproti predchádzajúcemu zápisu v evidencii uchádzačov o zamestnanie.

**Úrad práce, sociálnych vecí a rodiny poskytuje uchádzačovi o zamestnanie informačné a poradenské služby na účely zákona o službách zamestnanosti pri:**

* voľbe povolania
* výbere zamestnania vrátane zmeny zamestnania
* výbere zamestnanca
* adaptácii zamestnanca v novom zamestnaní.

**Úrad práce, sociálnych vecí a rodiny tiež poskytuje informačné a poradenské služby pri poskytovaní informácií a odborných rád o:**

* požiadavkách na odborné zručnosti a praktické skúsenosti potrebné na vykonávanie pracovných činností na pracovných miestach na trhu práce podľa národnej sústavy povolaní,
* možnostiach zamestnania na území Slovenskej republiky a v zahraničí,
* predpokladoch na výkon povolania,
* možnostiach a podmienkach účasti na programoch aktívnych opatrení na trhu práce a na aktivačnej činnosti,
* podmienkach nároku na dávku v nezamestnanosti,
* podmienkach účasti na partnerstvách vytvorených na podporu rozvoja zamestnanosti v územnom obvode úradu.

**Ak si občan nepodá žiadosť o zaradenie do evidencie uchádzačov o zamestnanie, vyplýva mu zákonná povinnosť hradiť si zdravotné poistenie sám, ak bude zaradený do evidencie uchádzačov o zamestnanie, zdravotné poistenie platí počas evidencie štát.**

**Nárok na dávku v nezamestnanosti** vzniká uchádzačovi o zamestnanie:

* ak má platené poistenie v nezamestnanosti najmenej 3 roky za posledné 4 roky - týmto mu vzniká nárok na dávku v nezamestnanosti po dobu 6 mesiacov
* alebo najmenej 2 roky za posledné 4 roky pri zamestnaní na dobu určitú - týmto mu vzniká nárok na dávku v nezamestnanosti po dobu 4 mesiacov

Výška dávky v nezamestnanosti je 50% denného vymeriavacieho základu. Vyplácanie dávky v nezamestnanosti je v kompetencii Sociálnej poisťovne.



posielajte do: **18. 12. 2020**

e-mail: [tom1310@centrum.sk](mailto:tom1310@centrum.sk)

**uvádzajte meno a triedu**

**ÚLOHY:**

1. Vyplňte tlačivo prílohy:

„Žiadosť o zaradenie do evidencie uchádzačov o zamestnanie.“

Príloha: tlačivo