Pracovnoprávny vzťah 1.ročník

* **Pracovnoprávne vzťahy** sú právne vzťahy medzi zamestnávateľom a zamestnancom, ktorý vykonáva závislú prácu.
* **Zamestnávateľom** môže byť **právnická** alebo **fyzická osoba.**
* **Zamestnancom** môže byť len **fyzická osoba**.
* **Fyzická osoba** je osoba, ktorá je nositeľom práv a povinností. Spôsobilosť podnikať, nadobúda až po dovŕšení 18 rokov.
* **Právnická osoba** podniká pod menom nejakej organizácie a musí byť zapísaná v obchodnom registri.
* Práva a povinnosti vyplývajúce z pracovnoprávnych vzťahov sú regulované legislatívou, najmä Zákonníkom práce.
* Ten upravuje **individuálne** ako aj **kolektívne** pracovnoprávne vzťahy.
* Pracovná legislatíva stanovuje najmä:
  + normy správania sa subjektov pracovnoprávnych vzťahov,
  + určuje, kto môže byť v týchto vzťahoch nositeľom práv a právnych povinností.
* Pracovnoprávny vzťah rozlišujeme:

1. **individuálny pracovnoprávny vzťah** vzniká medzi zamestnancom a zamestnávateľom ako monosubjektami,
2. **kolektívny pracovnoprávny vzťah** je vzťah medzi kolektívnym subjektom, napr. odborovou organizáciou, a zamestnávateľom.
3. kolektívny pracovnoprávny vzťah **nemôže existovať** bez individuálneho pracovnoprávneho vzťahu.

* Pracovnoprávny vzťah charakterizuje výkon **závislej práce** fyzickej osoby pre zamestnávateľa.

**Závislá práca** je práca vykonávaná vo vzťahu:

* nadriadenosti zamestnávateľa a podriadenosti zamestnanca,
* osobne zamestnancom pre zamestnávateľa,
* podľa pokynov zamestnávateľa,
* v jeho mene a v pracovnom čase určenom zamestnávateľom.
* Pod pracovnoprávnym vzťahom je potrebné chápať:
  + predovšetkým **pracovný pomer**, ktorý je typickým pracovným vzťahom,
  + dohody o prácach vykonávaných mimo pracovného pomeru.
  + uzavretie niektorej z dohôd (**dohoda o vykonaní práce, dohoda o pracovnej činnosti, dohoda o brigádnickej práci študentov**) je podmienené splnením zákonných podmienok výnimočnosti a príležitostnosti.
* Dozor nad dodržiavaním predpisov v oblasti pracovnoprávnych vzťahov vykonávajú **Inšpektoráty práce**, čím presadzujú **ochranu zamestnancov pri práci**. Svoju pozornosť zameriavajú najmä:
* na vznik pracovnoprávnych vzťahov zamestnancov,
* zmenu pracovnoprávnych vzťahov zamestnancov,
* skončenie pracovnoprávnych vzťahov zamestnancov,
* na ich mzdové a pracovné podmienky.
* Zvýšenú pozornosť venujú pracovným podmienkam **osobitných skupín zamestnancov**, ktorými sú:
  + ženy,
  + mladiství,
  + domáci zamestnanci,
  + osoby so zdravotným postihnutím,
  + osoby, ktoré nedovŕšili 15 rokov veku.
* Tieto skupiny zamestnancov požívajú zo zákona zvýšenú ochranu.

## ÚLOHY:



posielajte do: **08. 03. 2021**

e-mail: [tom1310@centrum.sk](mailto:tom1310@centrum.sk)

**uvádzajte meno a triedu**

**ÚLOHY:**

1. Urobte prieskum vo svojom okolí. Vymenujte zamestnávateľov alebo organizácie vo svojom okolí.
2. Charakterizujte ich pracovnú činnosť.