Pracovný pomer 1.ročník

**Pracovný pomer** je zmluvný a záväzkový vzťah, v ktorom sa zamestnanec zaväzuje:

* vykonávať prácu pre zamestnávateľa na dohodnutom mieste,
* podľa jeho pokynov,
* zamestnávateľ sa zaväzuje vyplácať zamestnancovi mzdu (plat),
* utvárať mu vhodné pracovné podmienky a podmienky na zaistenie bezpečnosti a ochrany zdravia pri práci.

Na Slovensku predstavuje pracovný pomer hlavnú formu zamestnania. Okrem toho existujú dve doplnkové formy zamestnania založené mimo pracovného pomeru **dohodami:**

* dohoda o vykonaní práce,
* dohoda o brigádnickej práci študentov.

Podnikateľská činnosť je **samostatná práca.** Podnikateľ ju vykonáva vo vlastnom mene, na vlastnú zodpovednosť, s cieľom dosiahnuť zisk.

**Prvky pracovného pomeru**

Pracovný pomer má tri prvky – subjekty, objekt, obsah.

* **Subjektmi** pracovného pomeru sú zamestnávateľ a zamestnanec.
* **Objektom** pracovného pomeru je osobný a sústavný výkon práce určitého druhu.
* **Obsahom** pracovného pomeru je súbor práv a povinností, ktoré ustanovuje Zákonník práce pre zamestnávateľa a zamestnanca.

Pracovný pomer vzniká na základe:

* **pracovnej zmluvy** - medzi zamestnancom a zamestnávateľom,
* **voľbou** – podľa osobitých predpisov sa volia pracovníci na niektoré funkcie (starosta, poslanec),
* **vymenovaním** – zriaďovateľ alebo štatutárny orgán menuje vedúcich zamestnancov.

Podľa dĺžky trvania a miesta výkonu práce rozlišujeme :

* pracovný pomer **na určitú dobu** (môže byť dohodnutý najviac na tri roky)
* pracovný pomer **na neurčitý čas** (nie je časovo obmedzený)
* pracovný pomer **na kratší pracovný čas** (menej ako týždenný pracovný čas – 40 hodín)
* pracovný pomer **domáckeho zamestnanca** (pracuje doma v pracovnom čase, ktorý si sám rozvrhne)

Súčasťou pracovného pomeru je aj **skúšobná doba:**

* musí byť uvedená písomne v pracovnej zmluve,
* môže trvať najviac tri mesiace
* zamestnávateľ nesmie skúšobnú dobu predlžovať.

V priebehu skúšobnej doby môže zamestnávateľ aj zamestnanec písomným oznámením zrušiť pracovný pomer z akéhokoľvek dôvodu, aj bez udania dôvodu.

## ÚLOHY:



posielajte do: **22. 03. 2021**

e-mail: [tom1310@centrum.sk](mailto:tom1310@centrum.sk)

**uvádzajte meno a triedu**

**ÚLOHY:**

1. Ak ste už brigádovali a uzatvorili dohodu o brigádnickej činnosti, vymenujte čo táto dohoda obsahovala.
2. Na akom základe môže vzniknúť pracovný pomer?
3. Čo je súčasťou pracovného pomeru?
4. Na akú dobu sa môže uzatvoriť pracovný pomer?