Svet práce a trh práce 2.EA

**Svet práce**

* je veľmi rozmanitý a komplikovaný;
* zahŕňa široký okruh existujúcich povolaní, zamestnaní a pracovných miest;
* sú to jednak povolania v závislej činnosti;
* sú to ale aj tzv. slobodné povolania;
* neustále sa mení a rozvíja;
* niektoré povolania zanikajú a objavujú sa nové, dosiaľ neznáme;
* výrazne sa menia technológie, výrobné postupy, deľba práce a požiadavky kupujúcich.

**Práca** je cieľavedomá ľudská činnosť, ktorou sa vytvárajú materiálne i nemateriálne hodnoty a služby, ktoré uspokojujú potreby.

**Povolanie**

* je určitý okruh práce, na vykonávanie ktorej je potrebný súbor schopností, zručností a vedomostí,
* získava sa odbornou prípravou a praxou.

**Zamestnanie** je druh práce, za ktorú človek dostáva finančnú odmenu.

**Trh práce** predstavuje trh ponuky a dopytu po práci:

1. na jednej strane je **ponuka** od uchádzačov o zamestnanie, ktorí dávajú k dispozícii svoju pracovnú silu výmenou za mzdu alebo plat,
2. na druhej strane je **dopyt**  zo strany zamestnávateľov, ktorí za pracovnú silu zaplatia.

**Politika trhu práce** je súčasťou politiky zamestnanosti, je to systém podpory a pomoci občanom pri ich začlenení sa na pracovné miesta. Úlohou politiky trhu práce je zabezpečovať právo občanov na vhodné zamestnanie týmito formami :

* sprostredkovaním zamestnania,
* poskytovaním poradenstva pre voľbu povolania a výber zamestnania,
* zvýšenou starostlivosťou o pracovné uplatnenie mladistvých, absolventov škôl, ostatných občanov,
* poskytovaním podpory v nezamestnanosti.

**Úrad práce, sociálnych vecí a rodiny:**

* poskytuje informácie a poradenské služby,
* sprostredkovanie zamestnania,
* občana bez zamestnania zaradí do evidencie uchádzača o zamestnanie,
* občan môže získať ďalšie informácie o voľných pracovných miestach z inzerátov na internete, v tlači, rozhlase, televízií, v agentúrach.

**Stratégia profesijného rozhodovania**

**Stratégia** je umenie vopred si premyslieť a určiť najlepší postup, ako dosiahnuť svoj cieľ. Má smerovať k rozhodnutiu :

* akú úroveň vzdelania chcete dosiahnuť,
* v ktorej oblasti prípravy na povolanie sa chcete ďalej rozvíjať,
* aké vedomosti a zručnosti chcete získať.

Základné kroky rozhodovacieho procesu a dosiahnutia cieľa :

1. Určte si **termín**, dokedy sa treba rozhodnúť.
2. Stanovte si základný **cieľ, čo chcete dosiahnuť.**
3. Vyberte si 3 najprijateľnejšie **alternatívy, medzi ktorými sa chcete rozhodnúť.**
4. Vyhľadajte si všetky dostupné **informácie o každej z alternatív**.
5. **Dôkladne zhodnoťte** každú alternatívu z hľadiska :
   * **sebahodnotenia** (nadanie, talent, schopnosti, zručnosti, osobnostné vlastnosti, záujmy, zdravotné obmedzenia)
   * **možnosti uplatniť sa na trhu práce** (podmienky práce, pracovné prostredie, perspektívy uplatnenia v SR, EÚ a inde vo svete, trendy zamestnanosti a rozvoja hospodárstva do budúcnosti)
6. **Vyberte** si dve najvhodnejšie alternatívy.
7. **Stanovte si postupné kroky** – čo budete robiť, aby ste dosiahli to, čo chcete. Určite si vlastnú stratégiu.
8. **Začnite realizovať svoje rozhodnutie** – nie zajtra, od pondelka, po Vianociach, ale hneď.

Na to, aby sa zefektívnil proces rozhodovania a ustanovili sa realistické ciele, slúžia rôzne rozhodovacie techniky. Medzi najznámejšie patria : *rozhodovací strom, vyhodnocovacie matice, mysliace klobúky.*

V rámci školstva sú významným zdrojom profesijných informácií : *výchovný poradca, školský psychológ a poradenský psychológ.*

**Sprostredkovanie služieb zamestnanosti**

Služby zamestnanosti pomáhajú účastníkom trhu práce pri :

* hľadaní zamestnania,
* zmene zamestnania,
* obsadzovaní voľných pracovných miest vhodnými uchádzačmi

Služby zamestnanosti poskytujú úrady práce, sociálnych vecí a rodiny a rôzne neštátne sprostredkovateľské agentúry, ktoré majú na to oprávnenie. Predpokladom týchto služieb je predovšetkým kvalitný informačný systém o trhu práce, ktorý stavia na evidencií :

* uchádzačov – záujemcov o zamestnanie,
* voľných pracovných miest,
* zamestnávateľov v príslušnom regióne.

Pri sprostredkovaní zamestnania platia tieto princípy :

* princíp dobrovoľnosti,
* princíp rovnosti šancí,
* princíp slobody pohybu,
* princíp bezplatnosti.

## ÚLOHY:

1. Rozhodnite o tom, aké ste mali možnosti profesijného postavenia po absolvovaní strednej školy!
2. Kde sa so svojou profesiou uplatníte na trhu práce doma a v zahraničí?
3. Vysvetlite, čo rozhodovalo o výbere Vášho budúceho povolania!