Ako sa prezentovať 3.ročník

* Po skončení školy sa budete rozhodovať ako ďalej. Budete sa pripravovať na rôzne pracovné pohovory, ktoré sa môžu alebo nemusia zdariť.
* Pre každým pohovorom budete nervózny z toho, aký urobíte prvý dojem. Budete stáť pred rozhodnutiami, aké oblečenie zvoliť, na čo sa pýtať.....
* Predsa len**pracovný pohovor môže zmeniť náš život**. Každá nová práca znamená nové skúsenosti, finančnú istotu a nové pracovné i osobné vzťahy.
* 9 rád a tipov, ako sa čo najlepšie pripraviť na pracovný pohovor:

### Základom je príprava

**Hlavné je zistiť si základné informácie** o Vašom novom zamestnávateľovi a Vašej pozícii, na ktorú sa hlásite. Čím viac toho viete, tým lepšie.

Zoznam.sk a hlavne Google.sk budú v tejto chvíli Vaši dobrí kamaráti.

**A na čo by ste sa mali zamerať?**

* Aká veľká je spoločnosť? Má pobočky aj inde na Slovensku (alebo mimo Slovenska?)?
* Ako dlho je na trhu? Jedná sa o novú firmu, alebo je na trhu už dlho?
* V akej oblasti podniká? Kto je ich zákazník? Najväčší konkurent?

Každý náborový zamestnanec bude milo prekvapený, keď prídete riadne pripravený.

### Nebojte sa opýtať (dopredu)

Pokiaľ Vám niečo nie je jasné, tak sa pýtajte.

Zavolajte alebo napíšte email náborovému zamestnancovi danej spoločnosti. Pokiaľ budete hovoriť s profesionálom, rád Vám potrebné informácie predá alebo Vás aspoň odkáže na kompetentnú osobu.

### Oblečte sa, ako najlepšie dokážete

U 94,6 % pohovorov platí, že čím lepšie sa oblečiete, tým **lepší urobíte dojem**, budete sa cítiť sebavedomejšie.

**A ako najlepšie sa obliecť?**

Zájdite ku kaderníkovi, nájdite v šatníku najlepší kus oblečenia a vyleštite si topánky.

### Mentálna príprava

Snažte sa prísť na pohovor v dobrom rozpoložení a nebuďte v strese. Mali by ste vyzerať a cítiť sa sebavedomo a odhodlane.

**Tajný tip**: Pár minút pred pracovným pohovorom skúste jeden psychologický trik. Nájdite si pokojné miesto, zavrite oči a skúste si prehrať v hlave Váš pracovný pohovor ako film. Živo si predstavte, ako celý pohovor prebieha bez problémov a hladko a ako sú náboroví zamestnanci Vami nadšení.

Toto malé cvičenie Vám pomôže znížiť hladinu stresového hormónu a budete pôsobiť sebavedomejšie.

### Vždy na čas

Vždy **príďte 10 – 15 minút pred** pracovným pohovorom. Nedovoľte, aby na Vás musel nový zamestnávateľ čakať.

Pokiaľ už idete neskoro, zavolajte dopredu a dajte vedieť, že prídete o pár minút neskôr.

### Reč tela

Všetko začína **stiskom ruky**. Nájdite ten optimálny stisk ruky, ktorý bude pre ostatných príjemný. Ďalej po celú dobu pracovného pohovoru stojte a seďte vzpriamene.

**Pozerajte sa ľuďom do očí** a snažte sa pohybovať pokojne. Keď hovoríte, nesiahajte si na tvár, majte ruky voľne položené na stole alebo pozdĺž tela.

### Nie je to o Vás, ale o nich...

Nezabudnite, že nový zamestnávateľ chce prijať niekoho, kto mu pomôže v jeho podnikaní. Nehovorte teda len o tom, čo ste dokázali, ale skôr o tom, ako pomôžete novej spoločnosti.

Skúste namiesto slovíčka „ja“ používať častejšie **„Vy, Vás, Vaše...“**

### ...preto buďte sami sebou

Takže sa nesnažte robiť zo seba niečo, čo nie ste. Chovajte sa k náborovým zamestnancom**s rešpektom**. Pokiaľ sa Vás opýtajú, pokojne povedzte, čo Vás baví, napĺňa alebo im povedzte i zábavnú historku, ktorá sa Vám stala po ceste na pohovor.

### Pýtajte sa (počas)

Vždy **si pripravte dopredu** aspoň jednu či dve otázky priamo na pracovný pohovor. Nová práca je pre všetkých z nás dôležitá, takže by ste Váš záujem mali dať najavo už pri pracovnom pohovore.

Výborné rady, ako formulovať Vaše otázky na pracovnom pohovore môžete nájsť na blogu [proudly.cz TU](http://blog.proudly.cz/homepage-proudly-clanky/5-otazek-na-pohovoru-ktere-te-budou-stat-praci).

## ÚLOHY:



posielajte do: **08. 03. 2021**

e-mail: [tom1310@centrum.sk](mailto:tom1310@centrum.sk)

**uvádzajte meno a triedu**

**ÚLOHY:**

1. Vymenujte 9 rád ako sa prezentovať na pohovore?