Pracovné právo 3.ročník

Pracovné právo je:

* druh práva upravujúci povinnosti a práva, ktoré vznikajú v oblasti pracovno-právnych vzťahov
* upravuje vzťahy zamestnancov a ich zamestnávateľov,
* zaoberá sa vznikom, trvaním a zánikom pracovného pomeru,
* popisuje práva a povinnosti zamestnancov a ich zamestnávateľov
* prameňom tohto práva je tak ústava SR, ako aj zákonník práce.

Účastníkmi pracovnoprávnych vzťahov sú na jednej strane **zamestnanec** a na druhej **zamestnávateľ**.

**pracovnoprávny vzťah**

**zamestnávateľ**

**zamestnanec**

**Zamestnanec** je každá fyzická osoba, ktorá dosiahla 16 a viac rokov, má ukončenú základnú školskú dochádzku a vykonáva prácu, ktorá mu bola zadaná zamestnávateľom. Pracovať však môžu aj ľudia, ktorí majú menej ako 16 rokov, no ich práca je povolená len za istých podmienok (nižší pracovný čas, môže vykonávať len isté druhy práce a pod.)

**Zamestnávateľ** je buď fyzická osoba (a má minimálne 18 rokov), alebo právnická osoba (firma), ktorá zamestnáva minimálne jednu alebo aj viac fyzických osôb.

Predmet pracovného práva nesúvisí len so samou prácou, ale aj so vzťahmi medzi ľuďmi týkajúcimi sa pracovnej činnosti.

Právne spôsobilým predmetom pracovného práva je práca:

* ľudská
* slobodná
* závislá
* nesamostatná
* odplatná
* vykonávaná pre iného
* vykonávaná osobne zamestnancom pre zamestnávateľa

Predmetom pracovného pomeru je práca ako činnosť, nie výsledok činnosti.

Systém pracovného práva je zjednotenie právnych noriem a ich rozdelenie podľa pozitívnej právnej úpravy.

Pracovné právo sa člení na všeobecnú časť a osobitnú časť.

* **všeobecná časť**
  + základné teoretické východiská pracovného práva, jeho princípy,
  + základné právne kategórie, ktoré sa vzťahujú na celé toto právne odvetvie
  + najmä pojem, predmet, funkcie a pramene pracovného práva, jeho základné zásady,
  + pracovnoprávne vzťahy, ich subjekty,
  + pôsobnosť noriem pracovného práva,
  + uplatňovanie nárokov z pracovnoprávnych vzťahov atď.
* **osobitná časť**
* zahŕňa také pracovnoprávne inštitúty, ako sú vznik, zmena a skončenie pracovného pomeru,
* pracovný čas a čas odpočinku,
* osobitné pracovné podmienky žien a mladistvých,
* zodpovednosť zamestnávateľa a zamestnanca atď.

Pracovné právo sa najčastejšie rozdeľuje na individuálne a kolektívne.

***Individuálne pracovné právo***

* zaoberá sa najmä [**pracovným pomerom**](https://sk.wikipedia.org/wiki/Pracovn%C3%BD_pomer)
* s dôrazom na práva a povinnosti [**zamestnanca**](https://sk.wikipedia.org/wiki/Zamestnanec) a [**zamestnávateľa**](https://sk.wikipedia.org/wiki/Zamestn%C3%A1vate%C4%BE) pri jeho založení a zániku.

***Kolektívne pracovné právo***

* upravuje vzťahy medzi kolektívom zamestnancov (organizáciou zamestnancov) a zamestnávateľom (alebo organizáciou zamestnávateľov).
* ide najmä o úpravu [kolektívnych zmlúv](https://sk.wikipedia.org/w/index.php?title=Kolekt%C3%ADvna_zmluva&action=edit&redlink=1), [kolektívneho vyjednávania](https://sk.wikipedia.org/w/index.php?title=Kolekt%C3%ADvne_vyjedn%C3%A1vanie&action=edit&redlink=1), [štrajku](https://sk.wikipedia.org/wiki/%C5%A0trajk).



posielajte do: **15. 10. 2020**

e-mail: [tom1310@centrum.sk](mailto:tom1310@centrum.sk)

**uvádzajte meno a triedu**

**ÚLOHY:**

1. Uveďte účastníkov pracovnoprávnych vzťahov!
2. Charakterizujte zamestnávateľa!
3. Čo je predmetom pracovného pomeru?
4. Čím sa zaoberá individuálne pracovné právo?