Medzinárodné právo 3.ročník

Medzinárodné právo je súbor právnych noriem, ktoré upravujú:

* vzťahy medzi štátmi,
* vzťahy štátov k medzinárodným organizáciám,
* vzájomné vzťahy medzi medzinárodnými organizáciami,
* niektoré vzťahy jednotlivcov k štátu.

Medzinárodné právo je medzištátne, **nie** nadštátne.

Delí sa na **verejné právo** (riadi vzťahy medzi štátmi a medzinárodnými organizáciami; ľudské práva, zmluvné právo, morské právo,...)

**súkromné právo** (súbor pravidiel procesného práva, právne spory, jurisdikcie...)

**Subjektmi** medzinárodného práva sú:

1. **suverénny štát** – spôsobilý na práva a povinnosti, právne úkony a právnu zodpovednosť
2. **rovné a od seba závislé štáty**
3. **medzinárodné organizácie**
4. **v určitých prípadoch aj jednotlivci** (fyzické osoby)

**Medzinárodná organizácia** – je združenie, ktoré vzniklo na základe medzinárodnej zmluvy uzavretej medzi najmenej tromi štátmi. Rozlišujeme:

* podľa rozsahu účastníkov na univerzálne (OSN)

regionálne (platné na určitom území, napr. EÚ)

* podľa obsahu činnosti na politické

ekonomické

sociálne

riešenie sporov

Základnými prameňmi medzinárodného práva sú:

* **medzinárodné obyčaje** (právne záväzné pravidlá správania sa štátov v ich vzájomných vzťahoch)
* **medzinárodné zmluvy**, ktoré vznikajú na základe súhlasného prejavu vôle štátov (písomný súhlas, konkludentné konanie).

Všetky štáty a medzinárodné organizácie sú povinné dodržiavať právo. Za porušenie bez ohľadu na povahu a rozsah vyplýva subjektu **medzinárodnoprávna zodpovednosť** a pôjde o medzinárodný delikt. Predpokladom takejto zodpovednosti je:

* vznik škody;
* porušenie noriem práva;
* príčinná súvislosť medzi protiprávnym konaním a vznikom škody
* zavinenie.

Subjekt, ktorý je zodpovedný za porušenie práva, je povinný **ujmu odčiniť**, a to formou:

* reštitúcie,
* reparácie alebo
* satisfakcia (napr. ľútosť vyjadrená diplomatickou nótou alebo ústne).

**Zodpovednosť** je spravidla upravená zmluvne, niekedy je jej obsah a rozsah zverený na rozhodnutie príslušnému medzinárodnému orgánu. Voči štátu, ktorý odmieta znášať zodpovednosť, možno použiť sankcie - **donucovacie prostriedky**.

Donucovacie prostriedky (opatrenia) sú mocenským zásahom štátu do právnej sféry iného štátu. Slúžia na donútenie zodpovedného štátu skončiť s porušovaním noriem práva a odstrániť následky jeho porušovania.



posielajte do: **29. 10. 2020**

e-mail: [tom1310@centrum.sk](mailto:tom1310@centrum.sk)

**uvádzajte meno a triedu**

**ÚLOHY:**

1. Definujte medzinárodné právo!
2. Vymenujte pramene medzinárodného práva!
3. Čo je to medzinárodná organizácia?
4. Vyhľadajte na internete medzinárodné organizácia a vypíšte ich!