**Ten pohľad mi vyrazil dych (Rozprávanie)**

Bolo krásne augustové ráno. Ja a moje kamarátky sme sa chystali na Moravu, kde sme chceli stráviť ešte posledné letné dni kým začne škola.

Konečne sme naložili posledné tašky do auta a mohli sme vyraziť. ,,Tak veľmi sa teším!" hovorila Lenka stále dookola. A nebola sama. Nina celú cestu plánovala miesta, ktoré by sme mohli navštíviť a čo všetko by sme moli podniknúť. Ja som uprene pozorovala krajinu za oknom a vnímala len hudbu z rádia, kde práve hrali Dua Lipa - New Rules. Cestou sme sa zastavili na benzínke natankovať a kúpiť bagety. S dobrou náladou a s plným žalúdkom sme pokračovali ďalej. Bola už tma, ale našu náladu to neovplyvnilo. Pokračovali sme ďalej. ,,Kedy tam už budeme ? " opýtala sa Lenka nečakane. Všetky sme upriamili pohľad na Emu ktorá šoférovala. ,, Už čoskoro." Odpovedala pokojne, ale podľa jej pohľadu som usúdila, že čosi nie je v poriadku. Vyzerala byť zmetená. ,, Si si istá že ideme správne? " Opýtala som sa jej nahlas. Všetky zrazu v aute stíchli, až bolo počuť len hluk motora. Už hodnú chvíľu idem po ceste cez les a nevidela som žiadne značky. ,, Musela sme zle odbočiť. " zhodnotila Nina nakoniec. Pokračovali sme ďalej, aby sme našli miesto, kde by sme sa mohli otočiť a vrátiť sa na hlavnú cestu. Čoskoro sme dorazili na neznáme miesto. Stála tam veľká chata pre turistov a ranč s koňmi. Vystúpili sme z auta a išli sa opýtať na cestu. Na recepcii nám povedali, že náš hotel sa nachádza tri hodiny cesty od ranča. To nás veľmi nepotešilo, keďže sme boli už unavené a ďalšiu cestu v aute by sme zvládli len ťažko. Jednohlasne sme sa zhodli, že tu prenocujeme a ráno budeme pokračovať do nášho vytúženého cieľa.  
 Ubytovali sme sa na izbách a hneď sme sa uložili spať. ,, BUCH." Zrazu sa ozvalo z vonku. Vyskočila som z postele ako šialená. Zľakla som sa. Buchot neprestával. Moja zvedavosť mi nedala a rozhodla som sa to preskúmať. ,, Počkaj! " šepkala Ema a pribehla ku mne. Pomaličky sme otvorili dvere a po špičkách sme pricupkali na recepciu, kde svietila iba jedna lampa. Nikde nebolo ani živej duše. Zvuky vychádzali z vonku a ako praví detektívi, ktorí chcú vyriešiť záhadu sme sa rozhodli ísť za tými zvukmi. Došli sme až k stajni, kde bola tma ale zvuky neutíchali. ,, Čo ak je to zlodej ? Alebo medveď ? Mali by sme sa radšej vrátiť na izbu, hovorí Ema. Kým som jej stihla niečo povedať z vrecka vytiahla malý nožík, ktorý jej dal otec na pomaranče a zaujala bojový postoj. Rozhodla som sa to nekomentovať a pomaly som vstúpila do stajne. To čo som videla mi vyrazilo dych. Bolo tam malé žriebätko, ktoré práve priviedla kobyla na svet úplne sama bez pomoci zverolekára. Nádhera.   
Roztomilé prekvapenie. Rozhodli sme sa radšej hneď odísť, aby sme kobylu nevystavovali stresu.

Ráno pri raňajkách sme Lenke a Nine s nadšením objasnili záhadné zvuky, ktoré nás večer vystrašili. Naša záhada mala šatený koniec. S úsmevom na tvári sme sa pobrali za ďalšími zážitkami.

Soňa Sára Elizabeth Bátorová 4.A