**Gymnázium Gelnica, SNP 1, 056 01 Gelnica**

**Prijímacie skúšky pre školský rok 2013/2014 – osemročné gymnázium,**

**Test zo slovenského jazyka a literatúry**

**Pokyny pre žiakov:**

1. Tento test obsahuje **pravopisné cvičenie** a **12** úloh.
2. Na vypracovanie testu budeš mať **45 minút** čistého času.
3. V teste sa stretneš s dvomi typmi úloh:
   * Pri úlohách s výberom odpovede máš ponúknuté 4 možnosti, ale iba jedna z nich je správna. Zakrúžkuj tú možnosť, ktorá je podľa teba správna. Ak sa pomýliš, prečiarkni pôvodný krúžok a urob nový.
   * Pri úlohách s dopísaním odpovede napíš svoju odpoveď na vyznačené miesto.
4. Pri práci smieš používať iba písacie potreby.
5. Všetky svoje odpovede píš priamo do testu, nepoužívaj žiadny ďalší papier.
6. Nezačni pracovať, kým nedostaneš pokyn.

**Vypracovanie testu:**

**Pravopisné cvičenie:**

Do škol- prišiel na bicykl-. Dedkovi psi sú prítuln-. Zo strech- sa zosunuli kus- zmrznutého snehu. Z v-letu prišli úplne bez peňaz-. Na neďalekom pol- sa v  ob-lí usalašili hladné myš-.

**Ukážka: Mária Rázusová-Martáková: *A po daždi slnko svieti***

Otrel sa komár nohatý Prosí už komár v úzkosti:

fintivej ose o šaty. „Už sa mi, krásna, nezlosti,

Ťapla ho osa cez členky: ja som len taký pobehaj,

„Nemaž mi moje sukienky!“ nuž odpusť a sa nehnevaj...“

Vykrútil komár fúziská, A krielka, nôžky natriasa

v očiach mu hnevom zablýska, a spieva jej a líška sa,

bzučí a vrčí, nadáva: až slovká sladšie ako med

„Slečinka... mrňa maznavá!...“ zahnali zlosť i všetok jed.

Zablčal v ose zlosti plam, Teraz už tíško, potichu

komára honí sem i tam. pijú med v jednom kalichu

Jaj, čo ťa, komár, posadlo a zvonček hľadí na hostí:

Napáliť také žihadlo. „Takto ste krajší, bez zlosti.“

**ÚLOHY:**

**1. Vypíš z predposlednej strofy básne 2 slová, v ktorých nastáva spodobovanie:**

**2. Zakrúžkuj možnosť s veršom, ktorý vyjadruje, že komár si uvedomil svoju chybu, keď nazlostil**

**osu:**

A. v očiach mu hnevom zablýska,

B. komára honí sem i tam,

C. prosí už komár v úzkosti,

D. zahnali zlosť i všetok hnev.

**3. Napíš, aký básnický prostriedok sa vyskytuje v podčiarknutom verši básne.**

**4. Nahraď staršiu podobu slova *krielka* z piatej strofy básne takým tvarom daného slova, aký sa**

**používa v súčasnom jazyku:**

**5. Zakrúžkuj, v ktorej z možností je akostné prídavné meno:**

A. drevený C. malý

B. sestrin D. vtáčí

**6. K priezvisku autora doplň jeho krstné meno:**

**................ Rúfus ............... Christian Andersen**

**7. Slovné spojenie *šikovný žiak* daj do: a) inštrumentálu jednotného čísla –**

**b) nominatívu množného čísla –**

**8.** **V ktorej z viet je správne použité zámeno** **MY/MI?**

A. Podaj mi pohár. C. Podarilo sa my to.

B. Mi to zvládneme. D. Aj mi sme ich navštívili.

**9.** **Urč melódiu vety vo 4. verši prvej strofy:**

**10. K podstatným menám napíš ich skloňovací vzor:**

**hokejista – stanica -**

**11. V ktorej z možnosti je dvojica slov s navzájom opačným významom?**

A. usilovný - šikovný C. plachý – vystrašený

B. hovoriť – mlčať D. dom – budova

**12. Vysvetli význam vety:**

***Robota mu nevonia -***

**Hodnotenie:**

**Pravopisné cvičenie: 0, 1 chyba = 4 body**

**2, 3 chyby = 3 body**

**4, 5, 6 chýb = 2 body**

**7, 8, 9 chýb = 1 bod**

**10 a viac chýb = 0 bodov**

**1. 2b**

**2. 1b**

**3. 1b**

**4. 1b**

**5. 1b**

**6. 2b**

**7. 2b**

**8. 1b**

**9. 1b**

**10. 2b**

**11. 1b**

**12. 1b**

**Spolu 20bodov. Žiak vyhovel, ak získal aspoň 7 bodov.**

**RIEŠENIE:**

**Pravopisné cvičenie:**

Do školy prišiel na bicykli. Dedkovi psi sú prítulní. Zo strechy sa zosunuli kusy zmrznutého snehu. Z výletu prišli úplne bez peňazí. Na neďalekom poli sa v  obilí usalašili hladné myši.

1. **nôžky, slovká, sladšie, med, všetok**
2. **C**
3. **prirovnanie**
4. **krídelká, krídla**
5. **C**
6. **Milan Rúfus, Hans Christian Andersen**
7. **a) I. j. č. : (so) šikovným žiakom**

**b) N. mn. č. : šikovní žiaci**

**8. A**

**9. klesavá („Nemaž mi moje sukienky!“)**

**10. hokejista – vzor HRDINA**

**stanica – vzor ULICA**

**11. B**

**12. ...je lenivý.**