**Testovanie 7 - A skupina (2013)**

1. Ktoré storočie predstavuje rok **1618.**

2. Aký vetný člen predstavuje zvýraznené slovo v spojení **syn matky**?

3. Utvorte pravopisne správne obyvateľský názov od slova **Púchov.**

4. Ako nazývame samostatné prehovory v dráme.

5. Koľko slabík obsahuje slovo **racionálny.**

6. Napíšte 2 možnosti, ktoré predstavujú **neverbálnu komunikáciu**:.............................

7. Pomenujte rým so schémou: **máš/očarená/ Beethovena/napĺňaš.**

8. Pomenujte umelecký prostriedok: Len majster **zvládne jeho klávesnicu**.

9. Z lexikálneho hľadiska slovné spojenie **priama – kľukatá** predstavuje.................................

10. Ako sa nazýva **literárny smer**, v ktorom sa využívajú prvky lyriky v próze.

11. Pomenujte vo vete podčiarknuté slovo: No tak **rýchlo** čítajte! z hľadiska slovných druhov.

12. Ktoré spojenie vystihuje význam slova **táranie: klebetenie/viesť prázdne reči/vravieť**

**zaliečavé slová/ohováranie.**

13. Kto je autorom románu **Kto chytá v žite?**

14. Napíšte pravopisne správne: **Slovenský Literárny Fond, Štúrová 14, 815 40 Bratislava**

15. V slove **uzávierka** sa uplatnilo/neuplatnilo pravidlo o rytmickom krátení.

**Testovanie 7 - B skupina (2013)**

1. **Katuška** - ako nazývame takýto druh expresívneho slova?

2. Lyrika, ktorá rieši spoločenské témy, sa nazýva ..............................................................

3. Vypíšte podmet z vety: **Ako 80-ročnému mu vyšiel prvý album.**

4. Napíšte pravopisne správne skratku slovného spojenia **spoločnosť s ručením**

**obmedzeným.**

5. Slovo **belasý** pravopisne správne vyjadruje odtieň: svetlomodrý/bledomodrý/bledo-modrý.

6. Zoraďte správne chronologicky periódy: **romantizmus, renesancia, klasicizmus,**

**starovek**.

7. Vyberte zo slovných spojení epiteton: **kľukatá cesta/sladký sen/detské srdce/hudbou**

**Beethovena.**

8. Z lexikálneho hľadiska slovné spojenie **slncom – víchricou** predstavuje...............................

9. Smrť July naznačil autor J. C. Hronský v románe Jozef Mak opisom: **vánku/dúhy/búrky/**

**inovate.**

10. Napíšte pojem, ktorým v literatúre označujeme vtipný, prekvapujúci záver rozprávania.

11. Podľa ktorého skloňovacieho vzoru skloňujeme podstatné meno **esej**?

12. Aký vetný člen predstavuje zvýraznené slovo v spojení **skrotenie ženy**?

13. Utvorte pravopisne správne vzťahové prídavné meno od slova **Púchov.**

14. V slovnom spojení **bol všestranný talent** dochádza/nedochádza k spodobovaniu?

15. Napíšte pravopisne správne: **Slovenský Literárny fond, Štúrová 14, 815 40 Bratislava**