**Ukážka 1**

**Prvý apríl sa spája so žartovaním**

Korene Dňa bláznov alebo vtipkárov siahajú podľa niektorých zdrojov do starej Indie, kde sa konali slávnosti Huli v čase od 30. marca do 1. apríla.

Počas veľkolepých karnevalov s maskami mali ich nositelia plniť nezmyselné rozkaz*y,* napríklad obrátiť tok rieky. Kto nedokázal vtipne reagovať, stal sa bláznom osláv. Podobná slávnosť bláznov (festum stultorum, inak nazývaná aj Deň roztopaše a smiechu) sa konala aj v starovekom Ríme.

Prvoaprílové žartovanie nabralo druhý dych v 16. storočí. V mnohých krajinách sa nový rok začínal práve 1. apríla, no francúzsky kráľ Karol IX. to zmenil, keď od roku 1564 ustanovil začiatok roka na 1. januára.

Ľudia si zvyčajne na začiatku nového roka posielali dary. V tom čase mali v prevažnej miere podobu potravín. Zmenou termínu Nového roka sa tradícia obdarúvania neskončila, iba dary na 1. apríla sa postupne menili na symbolické, skôr žartovné – príjemcu mali rozveseliť.

Keďže v apríli sa začínal rybolov, ľudia si často posielali ryby upečené z múky*. V*ystrihnuté ryby z papiera pripínali náhodným chodcom na kabát.

Postupne sa prvoaprílov*é* žartovanie rozšírilo do všetkých krajín. Od Angličanov prevzali tradíciu Američania. Na Slovensku sa prvoaprílové vtipkovanie rozmohlo v 20. storočí.

Každ*ý* vie, že na 1. apríla môže kdekoho prekabátiť či „vystreliť" si z niekoho. A tiež vie, že žart z niekoho iného si môže v ten deň urobiť beztrestne. Napríklad neraz sa učitelia stávajú obeťami vynachádzavosti žiakov, prípadne médiá vypustia s plnou vážnosťou ,,kačicu“.

1. **V ukážke sa tvrdí, že na Slovensku prvého apríla**
2. si každý môže robiť celý deň, čo chce.

b) sú správy zverejnené v médiách nepravdivé a vymyslené.

c) sú učitelia pripravení na kruté žarty žiakov.

d) je vtipkovanie v tento deň známe všetkým v našej krajine.

**2. Ktoré tvrdenie vyplýva z ukážky?**

a) Slávnosti bláznov sa konali najskôr v Ríme.

b) Prvýkrát bol za začiatok roka určený 1. január od roku 1564.

c) Slávnosť Huli bola Dňom karnevalu a smiechu.

d) Tradícia prvoaprílového žartovania bola zrušená Karolom IX.

**3. V ktorej možnosti sa nachádzajú len obrazné pomenovania z ukážky?**

a) nabrať druhý dych, stávajú sa obeťami žiakov

b) vystreliť si z niekoho, tradícia obdarúvania sa neskončila

c) médiá vypustia kačicu, korene siahajú do Indie

d) dary sa menia na symbolické, kdekoho môže prekabátiť

**4. V ktorej možnosti je správne určený nezhodný prívlastok z nasledujúcej vety?**

*Vystrihnuté ryby z papiera pripínali náhodným chodcom na kabát.*

a) na kabát b) vystrihnuté c) náhodný d) z papiera

**5.V ktorej možnosti sa nachádza podstatné meno, ktoré sa skloňuje podľa vzoru hrdina?**

a) Od Angličanov prevzali tradíciu Američania.

b) Dary mali príjemcu rozveseliť.

c) Učitelia sa stávajú obeťami vynachádzavosti.

d) Ryby pripínali chodcom na kabát.

**6. Napíš pravopisne správne slovné spojenie, ktorým sa podľa ukážky zaužívane pomenúva**

**prvý deň v roku, 1. január.**

**7. Vypíš z druhého odseku ukážky synonymum slova *ohurujúci.***

**Ukážka 2**  Jostein Gaarder **Anna** ↓↓↓↓↓↓↓↓↓↓↓↓↓↓↓↓↓↓↓↓

Otvorí oči a volá sa Nova. Všetko jej pripadá nové a iné. Posadí sa na posteli a v tej chvíli na ňu z nočného stolíka zažiari tlmené svetlo. Natiahne sa za aparátom a hneď začne svietiť jasnejšie. Prepne ho do používateľského modu a na obrazovke vidí: sobota 12. decembra 2082.

Preletí pohľadom po miestnosti, v ktorej spala. Steny sú jasnočervené. Dážď šľahá do úzkeho okna, ktoré siaha od dlážky až po modrú lištu pod šikmou strechou.

V aparáte cinkne a na obrazovke sa objaví opička s očami ako gombičky. Takže na zozname vyhynutých druhov pribudol další primát. Vo voľnej prírode vyhynul už dávno, pretože celý ekosystém juhoamerického kosmáča bielofúzeho zmizol alebo vyschol. Práve teraz zahynul aj tento posledný žijúci v zajatí. Je to smutné. Žalostné.

Už dávnejšie si nainštalovala aplikáciu VYHYNUTÉ DRUHY, ktorá každú hodinu aktualizuje informácie o tom, ktorý rastlinný a živočíšny druh práve vyhynul.

Vyskúša niekoľko vyhľadávačov... a nakoniec sa na monitore objaví akýsi text! Zdá sa, že je to list-list adresovaný jej, Nove!

„Drahá Nova," číta. Zarazí ju to, no číta dalej: „Neviem, ako bude svet vyzerať, keď budeš čítať tieto riadky. Ty to však vieš..." Ako je to možné? List na monitore je s dátumom 11. decembra 2012, čiže deň pred starkinými **16.** narodeninami, posledný deň pred časovým filtrom. Ako je možné, že starká jej napísala list skôr ako päťdesiat rokov predtým, než sa narodila?

**8. Z ukážky vyplýva, že keď sa Nova prebudila,**

a) uhynuli dva rôzne druhy zvierat.

b) cítila sa ako v neznámom prostredí.

c) dostala list o stave sveta z budúcnosti.

d) nainštalovala si aplikáciu vyhynuté druhy.

**9.  Kedy mala podľa ukážky starká 16. narodeniny?**

a) 11. decembra 2012

b) pred päťdesiatimi rokmi

c) 12. decembra 2012

d) deň pred časovým filtrom

**10. Ktorý ekologický problém je načrtnutý v ukážke?**

1. Prirodzené prostredie živočíchov a rastlín je narušované.
2. Mobilné technológie nahradia kontakt s reálnym svetom.
3. Všetky zvieratá žijúce v zajatí sú odsúdené na vyhynutie.
4. Znečisťovanie planéty kyslými dažďami je ničivé.

**11. Ukážka patrí do**

1. literatúry faktu.
2. detektívnej literatúry*.*
3. populárno-vedeckej literatúry.
4. vedecko-fantastickej literatúry*.*

**12. V ktorej možnosti je správne uvedený počet a druh čísloviek v poslednom odseku ukážky?**

a) 3 radové, 2 základné

b) 2 radové, 3 základné

c) 3 radové, 1 základná

d) 2 radové, 2 základné

**13.** Z druhého odseku ukážky vypíš podstatné meno, ktoré je v akuzatíve.

**14.** Prepíš pravopisne správne slovom zvýraznenú číslovku v tvare uvedenom v ukážke.

**Ukážka 3  Šťastný život na sociálnych sieťach?** ↓↓↓↓↓↓↓↓↓↓↓↓↓↓↓↓↓↓↓↓

Porovnávanie je prirodzenou ľudskou črtou a do určitej zdravej miery môže byť prospešné. Vďaka nemu vieme odhaliť, kto sme, kam sa chceme posunúť, aké sú naše túžby, sny, profesionálne ciele. Od ľudí, ktorí nás inšpirujú, sa vieme poučiť, dokážu nás kladne ovplyvniť, priniesť zrkadlo nášmu vlastnému životu. Porovnávanie sa s ostatnými však vo všeobecnosti považujeme skôr za negatívne svedectvo o našom sebavedomí.

Podľa štatistík sa mladý človek pozrie do mobilu priemerne viac ako stokrát denne a tento údaj sa týka aj sociálnych sietí. Psychológovia vravia, že ide o alarmujúce číslo. Citlivejšie povahy môžu mať ľahko pocit, že všetci okolo sú krajší a úspešnejší.

Účely využívania sociálnych sietí deťmi:

• hľadanie kamarátov – 56 %

• sledovanie šoubiznisu – 59 %

• príprava do školy – 73 %

• hranie online hier – 80 %

• prezentovanie fotiek, videa, hudby – 87 %

• kontakt so spolužiakmi, kamarátmi – 95 %

     Ďalším problémom, s ktorým sa technologická generácia stretáva, je netrpezlivosť v nadväzovaní vzťahov a tiež zvýšená potreba ukazovať sa, chváliť sa, prezentovať sa.

Ako sa nestať otrokom „šťastného života" na sociálnych sieťach?

• Nevenujte pozornosť prebytočným informáciám, ktoré nemáte možnosť spracovať.

• Nevyužívajte sociálne siete ako metódy relaxu.

• Začnite tráviť na sociálnych sieťach iba polovicu času.

• Uvedomte si, že nejde o reálny obraz.

• Odolajte potrebe prezentovať každý šťastný okamih svojho života verejne.

**K TEJTO UKÁŽKE SA VIAŽU ÚLOHY 15 – 21.**

**15.** Z ukážky vyplýva, že porovnávanie sa s ostatnými

a) vplýva na mladých ľudí len v negatívnom zmysle.

b) sa rozvinulo až s nástupom virtuálneho sveta.

c) nám dokáže pomôcť pochopiť náš životný smer.

d) je dôkazom o zvýšenom sebavedomí mládeže.

**16.** Čo nevyplýva z ukážky?

a) Deti využívajú sociálne siete aj na školské činnosti.

b) Deti najviac využívajú sociálne siete na spojenie s rovesníkmi.

c) Sociálne siete sú zahlcované zbytočnými informáciami.

d) Je dôležité prezentovať svoje šťastné udalosti na sociálnych sieťach.

**17. Ktorým slovným spojením by sme mohli nahradiť spojenie *zdravá miera* z ukážky?**

a) rozsah zdravia b) únosný život c) primeraný rozsah d) byť v zdravej koži

**18.** Ktorá možnosť najlepšie vystihuje význam nasledujúceho výroku z ukážky?

*Nestať sa otrokom ,,šťastného života“ na sociálnych sieťach.*

a)Nestať sa závislým od falošných predstáv o živote.

b) Nestať sa ťažko pracujúcim bez využitia sociálnych sietí.

c) Nebyť v reálnom živote nešťastným ako dávni otroci.

d) Nebyť ovládaný cudzími ľuďmi, ktorí striehnu na internete.

**19. V ktorej možnosti je slovo *okolo* rovnakým slovným druhom ako v nasledujúcej vete?**

*Zdalo sa im, že všetci okolo sú krajší a úspešnejší.*

1. Našiel som okolo tucet on-line kníh s tematikou programovania hier.
2. Zasnene hľadel okolo, pričom sa mu v očiach odrážalo svetlo z monitora.
3. Na sociálnej sieti má okolo päťsto priateľov, no predsa sa cíti sám.
4. Batéria mobilu pri záťaži a používaní WiFi vydrží okolo štyri a pol hodiny.

**20. Vypíš z nasledujúcej vety sloveso, ktoré je v neurčitku.**

*Nevenujte pozornosť prebytočným informáciám, ktoré nemáte možnosť spracovať.*

**21. Utvor z antonyma slova *ľahko* príslovku vystupňovanú v 2. stupni a napíš ju**

**pravopisne správne.**

**-------------------------------------------------------------------------------------------------------------------**

**22**. **V ktorej možnosti je správne pomenovaný typ komunikácie v nasledujúcej ukážke?**

*Cestujúca sa telefonicky informovala o možnostiach kúpy cestovného lístka cez internet. Operátorka odpovedala na všetky otázky. Pani si nakoniec aj tak išla kúpiť lístok na stanicu, pretože stále nerozumela postupu kúpy lístka cez internet.*

a*)* neefektívna  b) neasertívna c) efektívna d) asertívna

**23. V ktorej možnosti je veta napísaná jazykovo správne?**

a)Ukážeme vám, ktoré kúsky je treba mať túto jar v šatníku.

b) Teším sa spolu s tebou z tvojich úspechov.

c) Chápem tomu dobre, že dnes to už nestihneme?

d) Máme zľavy, využite toho pri nákupe noviniek.

**24. Vypíš z nasledujúcej ukážky personifikáciu.**

*odrazu zhadzujem si z pliec*  
*starosti, ba i v*e*rše* -  
*keď more spieva, strácam r*eč,

**25. Nahraď podčiarknuté slovo v nasledujúcej vete synonymom, ktoré je odvodené od vybraného**

**slova po b a napíš ho pravopisne správne.**

*Vo väčšine príbehov vyhráva malý dôvtipný Jerry, ktorého Tom napriek svojej energickosti nedokáže prekonať.*

**26. Doplň správn*e i/i/ylý* n*a v*ynechané miesta v nasledujúcej vete.**

*V\_ťaz triedy sa udeľuje na všetkých t\_poch výstav osob\_tne pre zúčastnené ps\_ a sučky, ktoré získali ocenenie výborný.  a)* í, y, i*, y* b) ý*,* i, y*,* i  c) í, i, i, y  d) í, y, i, i

**27**. **Ktoré poučenie vyplýva z nasledujúcej bájky?**

*Vyhladnutá líška zbadala na vy*s*okom viniči strapce hrozna a chcela sa k nim dostať, ale márne. Napokon sa pobrala preč a povedala: „Sú kyslé."*

1. Kto chce čeliť každodennému nebezpečenstvu, musí sa naň vopred pripraviť.
2. Ľuďom nehodno závidieť výhody, ktoré sú spojené s ťažkosťami a útrapami.
3. Niektorí ľudia pri neúspechu zastierajú svoju neschopnosť nepriaznivými okolnosťami.
4. Pozor na ľudí, čo majú plné ústa šľachetných skutkov, no pri činoch sa prejavia ako ničomníci.

**28. Vypíš presne z nasledujúcej ukážky pomnožné podstatné meno.**

*Cestovný poriadok a hodiny pozdĺž trate udávajú moskovský čas, ale vlaky musia prejsť cez osem časo*vý*ch pásiem. Medzi východným pobrežím a Moskvou sa čas líši o sedem hodín. Trať má neobyčajne široký rozchod koľají. Spočiatku existovali osobitné vagóny pre niektoré skupiny ľudí.*

**29. Napíš združené pomenovanie, z ktorého bolo utvorené podčiarknuté slovo z nasledujúcej *v*et*y.***

*Obdivuhodný a jedinečný spôsob fungovania ľudského myslenia autori načrtli v celovečernom animáku V hlave, ktorý zožal jeden z najväčších úspechov v dejinách kinematografie.*

**30. Ktoré tvrdenie o nasledujúcej ukážke je pravdi*vé?***

*Neviem byť jedna z tých – aj keď sú nádherné.*  
*Krása je niečo okom neviditeľné.*  
*Aj ked je vás viac, neverím, že patrím k vám,*  
*som predsa iná ako vy – odlietam...*

a) Je písaná neviazanou rečou, obsahuje obkročný rým.

b) Je písaná viazanou rečou, obsahuje obkročný rým.

c) Má formu prózy*, v*yskytuje sa v nej združený rým.

d) Má formu poézie, vyskytuje sa v nej združený rým.