**Monako**, dlhý tvar **Monacké kniežatstvo**  je [mestský štát](https://sk.wikipedia.org/wiki/Mestsk%C3%BD_%C5%A1t%C3%A1t) a druhá najmenšia [krajina](https://sk.wikipedia.org/wiki/Krajina) na svete (po [Vatikáne](https://sk.wikipedia.org/wiki/Vatik%C3%A1n)). Monako je súčasne štát aj mesto. Základom jeho hospodárstva je bankovníctvo, keďže krajina je bankovým rajom a cestovný ruch založený aj na slávnom kasíne v Monte Carle. Svoj domov tu majú mnohé významné svetové celebrity. Iba jedna sedmina obyvateľstva sú rodení Monačania.

Hlavou štátu je knieža, úradným jazykom je francúština. Platí sa tu eurom.