**Texty k maturitnej skúške z občianskej náuky**

1. **Posúďte podmienky a predpoklady na vznik filozofie a uveďte proces prechodu od mýtu k pojmu! Poukážte na problémy, ktoré sa stali centrom záujmu filozofov! Využite texty!** Fürstová: Filozofia

*„ Fakt, že filozofia Grékov vznikla ako veda, neznamená len to, že na rozdiel* ***od mýtov a mytológií*** *už nechcela rozprávať čisté príbehy, ale aj to, že prostredníctvom pojmu chce vyjadriť to, čo je v kozme všeobecné, nevyhnutné a nemenné; to však zároveň a predovšetkým znamená, že sa usilovala byť teóriou, t.j. vernou reprodukciou toho, čo jestvuje osebe, bez subjektívneho dodatku. ...Múdry nie je ten, kto všetko vie, ale ten, kto je schopný tieto vedomosti vzťahovať na seba, na sebapochopenie a pre svoje praktické záujmy“* (E. Martens: Filozofia str. 9-10)

*„ Cesta, po ktorej filozofia kráča, totiž cesta od pôvodnej skúsenosti k jej objektivizácii, to znamená k rozvinutej filozofickej teórii, je vlastne stále tým istým* ***úsilím pojmu*** *zastupovať nepojmový moment a umožniť mu, aby sa presadil práve prostredníctvom zahrnutia do pojmu.“* (Adorno : Filozofická terminológia str. 12)

1. **Na základe analýzy textov zaraďte filozofiu do obdobia, určte filozofickú školu, charakterizujte filozofiu a porovnajte názory filozofov citovaných v ukážkach navzájom!**

*„ ...* *vyhlasujú za prvok a počiatok (arché) vecí, a to, že ani nič nevzniká, ani nič*

*nezaniká, veria preto, lebo sú tej mienky, že sa takáto podstata (fyzis) vždy*

*zachováva... Tales však, pôvodca tejto filozofie, hovorí, že je to voda****.****“* (Antológia

z dejín filozofie UKF FHV Nitra 1997, str. 12)

*„ Anaximandros vyhlásil za počiatok základný prvok vecí neobmedzené (apeiron)“*

(tamtiež str.13)

*„ Anaximenes vyhlasuje vzduch za prvší ako vodu a úplne za počiatok jednoduchých*

*telies .“* (tamtiež str.15)

(Všetko z Aristotela)

**Malá antológia z diel filozofie I.**

Herakleitos z Efezu str. 25

*„ Ľudia by nepoznali právo, keby nebolo bezprávie.“*

*„ Povaha vecí sa rada skrýva.“*

*„ Iní pytagorovci tvrdia, že je desať počiatkov...“* str. 21

*„ Demokritovo učenie bolo toto. Princípmi všetkého sú atómy a prázdny priestor, všetko ostatné je fikcia.... Atómy sú pre svoju tvrdosť nezničiteľné. ...“* str.41

Zenon z Eley str.33

*„* *Pohybujúce sa nepohybuje ani v tom priestore, v ktorom sa nachádza, ani v tom v ktorom sa nenachádza.“*

1. **Vysvetlite príčiny nástupu klasického obdobia v antickej filozofii a charakterizujte filozofické učenie Sokrata! V čom spočíva význam Sokrata?**

**Vychádzajte z analýzy textu!**

*„ Sokrates, už skôr ako som sa stretol s tebou, počul som, že ty sám si bezradný a potom spôsobuješ, že aj ostatní sú bezradní, a teraz mám dojem, že na mňa pôsobíš čarami, kúzlami a priamo zariekaním, takže som úplne bezradný. ... A predsa som ti už tisíc ráz hovoril o cnosti, ba pred mnohými poslucháčmi a celkom dobre, ako sa aspoň mne zdalo,* ***teraz však nemôžem vôbec povedať, čo cnosť je.****“* ( Fürstová: Filozofia s. 27-28, časť z dialógu Menon)

***„.*.. *Cnosť nevznikla z bohatstva, ale z cnosti bohatstvo i všetko ostatné dobro pre ľudí v  súkromnom i verejnom živote!...“*** ( Platón: Dialógy I., str. 353 )

*„...* ***Sokrates je vinný a dopúšťa sa zločinu tým, že skúma veci pod zemou i veci***

***nebeské, horšej veci dopomáha k úspechu a aj iných učí to isté...“*** ( Platón: Dialógy 1, vydavateľstvo Tatran Bratislava 1990 str. 342 )

4. Porovnajte filozofiu predklasického obdobia s filozofickými názormi sofistov a Sokrata a povedzte svoj názor na tieto etapy vo vývine antickej filozofie!

*„ Demokritovo učenie bolo toto. Princípmi všetkého sú atómy a prázdny priestor, všetko ostatné je fikcia.... Atómy sú pre svoju tvrdosť nezničiteľné. ...“ str.41*

**Herakleitos z Efezu str. 25**

*„ Ľudia by nepoznali právo, keby nebolo bezprávie. Povaha vecí sa rada skrýva.“*

**Zenon z Eley str. 33**

*„* *Pohybujúce sa nepohybuje ani v tom priestore, v ktorom sa nachádza, ani v tom, v ktorom sa nenachádza.“*

**Protagoras str. 44**

*„* *Tvrdím teda, s pravdou je to tak, ako som napísal: že totiž každý z nás je mierou vecí, ktoré sú i ktoré nie sú...“ Teda jestvujúce si nemožno ani myslieť ani chápať. A aj keby sa mohlo pochopiť, nemožno to druhému oznámiť... Reč je veľká vládkyňa, ktorá najbožskejšie diela vykonáva najmenším a najnepatrnejším telom, môže totiž i strach i zármutok odňať...“* (Antológia z dejín filozofie, Nitra 1997, str.41, 82 B 26 z Prokla, 82 B 11 z Gorgiovej Heleny)

1. **Vysvetlite Platónove filozofické názory! Vychádzajte z analýzy textu!**

* **riešenie ontologickej otázky**
* **gnozeologický problém**
* **problém ideálneho štátu**

„*Podľa môjho názoru treba najprv určiť toto: čo je to, čo je stále, ale nemá vznik, a čo je to, čo stále vzniká, ale nikdy nie je jestvujúce? To, čo stále ostáva to isté, možno pochopiť premýšľaním pomocou rozumu, o tom, čo vzniká a zaniká, ale v skutočnosti nikdy neexistuje, možno si urobiť len domnienku pomocou zmyslového vnímania a bez účasti rozumu. ... lebo akékoľvek vznikanie bez príčiny je nemožné. A teda to, čoho podobu a pôsobnosť vytvára tvorca tak, že sa stále pozerá na nemenné súcno, ktoré používa ako vzor, to všetko musí byť krásne vytvorené;... Ak je to tak, je zasa celkom nevyhnutné, že tento svet je obrazom čohosi. ...Medzi obrazom a jeho vzorom musíme však rozlišovať...“* (Platón: Dialógy 3, vyd. Tatran 1990 str. 98, 99)

*„...* ***ale boh, keď vás vytváral, primiešal tým, čo sú schopní vládnuť, zlato, a preto sú najvzácnejší; pomocníkom však striebro; železo a med potom roľníkom a ostatným pracujúcim.*** *... Vládcom však boh predovšetkým a veľmi dôrazne prikazuje nič tak dobre a usilovne nestrážiť ako svojich potomkov, ktorí majú vo svojich dušiach primiešaný niektorý z týchto prvkov...“* ( Platón: Dialógy II. Tatran 1990 Štát s. 122)

1. **Na základe analýzy textu vysvetlite podstatu Aristotelovej metafyziky a logiky.**

**Aristoteles: Metafyzika** ( Antológia z dejín filozofie I. Nitra 1997 str. 51)

„ *Ale ako sme povedali, posledná látka a tvar je to isté a jedno, prvé v možnosti, druhé v skutočnosti. Teda robia to práve tak, akoby pri jednom hľadali dôvod, prečo je jedno. Lebo každá vec a to čo je v možnosti, je s tým, čo je v skutočnosti, v určitom zmysle jedno. Teda niet inej príčiny pre jedno iba hybnej, ktorá spôsobuje, že sa možnosť stáva skutočnosťou. Čo však nemá látku, je jednoducho jestvujúce a jedno.“*