**Žiadateľ: Ing. Štefan Škarbek, Banícka 58, 056 01 Gelnica**

Gymnázium Gelnica

SNP 1

056 01 Gelnica

**Vec:** Žiadosť o povolenie štúdia podľa individuálneho učebného plánu

Týmto žiadam o povolenie štúdia podľa individuálneho učebného plánu a uvoľňovanie z vyučovania môjho syna Tobiasa Škarbeka, žiaka IV.O triedy, narodeného dňa 31.7.2008, na obdobie od 7. 9. 2022 do konca školského roka t.j. do 30. 6. 2023, v rozsahu:

Pondelok: po 5.VH

Utorok: po 5.VH

Streda: po 5.VH

Štvrtok: po 5. VH

Piatok: po 5.VH

Odôvodnenie žiadosti o IUP:

Môj syn je hráčom Futbalového klubu FC Košice. Zúčastňuje sa pravidelného tréningového procesu v tréningovom centre Vyšné Opátske v Košiciach, na ktorý z Gelnice už tretí rok denne dochádza. Predložená žiadosť o IUP a povolenie takejto formy štúdia mu umožní dopraviť sa v stanovenom čase na miesto konania futbalových tréningov.

Prípadné absencie a splnenie všetkých školských náležitostí k riadnemu splneniu podmienok na hodnotenie a klasifikáciu v predmetoch budeme konzultovať s konkrétnymi vyučujúcimi.

K žiadosti prikladám Potvrdenie FC Košice, ktoré bolo vystavené na základe aktuálneho rozpisu tréningov. Prípadné zmeny v rozpise tréningového procesu vopred oznámim a doložím písomným potvrdením futbalového klubu FC Košice.

Za pochopenie a kladné vybavenie žiadosti vopred ďakujem.

S pozdravom

Ing. Štefan Škarbek

V Gelnici, 7. 9. 2022

**Prílohy:**

Potvrdenie FC Košice o rozsahu tréningov