**Topografia** je vedecko-technická disciplína, ktorá [geografickými](https://sk.wikipedia.org/wiki/Geografia) a [geodetickými](https://sk.wikipedia.org/wiki/Geod%C3%A9zia) metódami skúma a opisuje tvary, rozmiestnenie a vlastnosti prírodných a socioekonomických objektov (pôdy, vodstvo, reliéf, osídlenie, komunikácie, priemyselné a poľnohospodárske stavby ap.) v [krajine](https://sk.wikipedia.org/wiki/Krajina). Zjednodušene, študuje povrchové útvary na povrchu [Zeme](https://sk.wikipedia.org/wiki/Zem).

Úzko súvisí s [kartografiou](https://sk.wikipedia.org/wiki/Kartografia), špecializuje sa na problematiku detailného všeobecnogeografického mapovania. Topografia sa zaoberá aj metodikou zhotovovania topografických máp, ich obnovovaním a klasifikáciou, zjednocuje a modernizuje topografické základy atď. Využíva pritom priame merania v teréne ([triangulácia](https://sk.wikipedia.org/w/index.php?title=Triangul%C3%A1cia&action=edit&redlink=1), [nivelácia](https://sk.wikipedia.org/w/index.php?title=Nivel%C3%A1cia&action=edit&redlink=1) ap.), letecké fotografie a ich vyhodnotenia ([fotogrametria](https://sk.wikipedia.org/wiki/Fotogrametria)) alebo kombinuje tieto postupy so staršími [mapami](https://sk.wikipedia.org/wiki/Mapa) (pôvodná mapa, odvodená mapa).

